
O LĂMURIRE 


Va fi vorba, în cuprinsul celor ce urmează, despre o 
încercare de pătrundere în domeniul unor fenomene 
psihice cu înfăţişare mistică, dar care nu poartă cu sine 
caracterele unor adevărate semne dumnezeieşti. 

In legătură cu aceste cercetări, fiixîndu-se pe cît cu 
putinţă punctele marginale care există între revelaţie şi 
mistificare satanică, voi căuta, după cît îmi vor ajuta 
puterile şi cu ajutorul lui Dumnezeu, a lămuri cîteva din 
cele mai însemnate cazuri de pretinsă teofanie petrecute 
în ultimii ani la noi în ţară. Iată cîteva: 

Cazul din Cuca-Argeş (Ion Popa Gheorghe, 
1919-1923); 

Cazul din Cassota-Buzău (Bănică Doleanu, 1928); 

Cazul din Maglavit (Petrache Lupu, 1935); 

Cazul din Tudor Vladimirescu-Tecuci (Vasilica Barbu, 
1937). 

Cu privire la natura acestor manifestări şi fenomene 
neobişnuite, sobomicitatea Bisericii noastre Ortodoxe 
încă nu s-a pronunţat, iar patriarhatele Răsăritului şi 
Muntele Athos s-au ţinut în cea mai mare rezervă, astfel 
că părerile teologilor au rămas împărţite chiar la noi în 



ţară. Discuţia în jurul acestor întîmplări nu este deci 
închisă, iar problema nu şi-a găsit rezolvarea definitivă. 

Drept urmare, orice contribuţie documentară care s-ar 
aduce în această privinţă, în scopul unor noi precizări, 
trebuie să fie socotită ca folositoare şi binevenită, atîta 
timp cît asemenea contribuţii se fac cu bună credinţă, în 
frica de Dumnezeu şi pe temeiurile misticii şi dogmaticii 
ortodoxe. 

Mihail Urzica 



PARTEA INTII 



DESPRE CELE SUPRAFIREŞTI SI DESPRE 
ÎNGERI 


Pentru cine crede în Dumnezeu şi în darurile 
mîntuitoare ale Bisericii este firească şi credinţa în 
atotputerea Făcătorului: căci Cine a rînduit legile firii le 
poate şi birui, fiindcă El le stăpîneşte. El poate săvîrşi 
orice minune între care cea mai mare - de la Creaţie, de la 
întrupare şi de la înviere - este Prefacerea Sfintelor daruri 
la fiecare Sfîntă Liturghie. 

Pentm cine crede în Dumnezeu, toate minunile 
Sfintelor Scripturi sînt cele mai neclintite adevăruri ale 
Istoriei umane, după cum neîndoielnică este împlinirea 
profeţiilor, după cum sigură va fi şi Parusia, a doua venire 
a Domnului nostm lisus Hristos, pe norii văzduhului, în 
toată slava Lui cerească, atunci cînd vor învia morţii şi se 
va arde cu foc tot pămîntul, întru pregătirea şi pornirea 
înfricoşatei judecăţi a lumii. 

Minuni, ca semne supralumeşti, precum şi revelaţii, ca 
vestiri dumnezeieşti, s-au petrecut în Vechiul Testament, 
după cum, în multe şi felurite chipuri, s-au petrecut şi în 
tot cursul erei creştine. 

Minuni s-au sâvîrşit prin sfinţii şi marii cuvioşi creştini, 
despre care „Vieţile Sfinţilor” ne aduc o bogată mărturie, 
după cum minuni s-au împlinit în tainice chipuri cu feluriţi 
smeriţi credincioşi, cu ajutorul proniei cereşti, şi pentru 
slava numelui lui Dumnezeu. 

în cuprinsul fără de margini al unor posibilităţi de 
înfăptuiri suprafireşti, minunile se pot împlini în cer sau pe 
pămînt, în orice loc, în orice vreme şi în orice fel. 

Minuni se petrec aşadar şi în zilele noastre. Dar alături 
de adevăratele minuni dumnezeieşti, se petrec adeseori şi 
felurite semne satanice sub aceeaşi înfăţişare a 
suprafirescului. Dintre acestea, unele se recunosc şi se 
identifică, iar multe trec neobservate sau sînt nesocotite. 

Revelaţiile, minunile şi semnele suprafireşti sînt 
întotdeauna împlinite de Dumnezeu sau de puterile cereşti 
şi de sfinţi, ca mijlocitori între Dumnezeu şi oameni, dar 
cu ştiinţa şi voia Lui. 

Biserica dreptmăritoare ne învaţă însă că, în afară de 
îngerii buni, sînt şi îngeri răi sau demoni, care acţionează 
în felurite chipuri asupra noastră.Ortodoxia recunoaşte, 
prin urmare, influenţa lumii nevăzute asupra lumii văzute 
într-un mod cu totul real, deci nu în sensul unei exegeze 
alegorice. în această înţelegere, drept credincioşii 
venerează pe Sfinţii îngeri şi le caută ocrotirea, în schimb, 
ei duc război duhurilor rele şi se feresc de ele. Şi cu cit 
omul are o viaţă mai duhovnicească, cu atît el devine mai 
simţitor şi mai limpede văzător al acţiunilor făpturilor 

neîntrupate, bune sau rele. 

Din păcate însă, numeroase suflete s-au împietrit şi au 
devenit neprimitoare faţă de sensul minunilor şi străine de 
adevărata mistică. 

După învăţătura Bisericii noastre Ortodoxe, la începutul 
zidirii celor nevăzute, demonii au fost îngeri luminaţi şi de 
aceeaşi fire cu toţi ceilalţi îngeri. Ei au fost creaţi în stare 
de har şi hărăziţi spre multă slavă în împărăţia cerească. 
Dar, prin păcatul trufiei, de care s-a făcut vinovat Lucifer, 
căpetenia acestor cete îngereşti - asemuindu-se el cu 
Dumnezeu, Făcătorul lui şi al tuturor celor văzute şi 
nevăzute - i s-a tras prăbuşirea, atît lui cît şi tuturor 
îngerilor care l-au urmat. 

Din această mare încercare, abătută în locurile cele prea 
înalte, s-au putut cerne, înaintea lui Dumnezeu, îngerii 
buni de îngerii răi. Celor buni li s-a rînduit răsplata 
fericirii veşnice şi celor răi osînda muncilor veşnice. 

Arhanghelul Mihail a ieşit atunci cu cetele lui îngereşti 
întru întîmpinarea celor răzvrătiţi şi i-a biruit. Lucifer a 
fost izgonit din împărăţia de slavă şi a căzut în văzduh şi 
pe pămînt, în întunericul spiritual, împreună cu toţi 
demonii săi. 

Fiind duhuri neîntrupate, aceste făpturi care s-au 
îndepărtat de la starea lor naturală bună, şi s-au apropiat 
de o stare împotriva naturii, rea, nu se mai pot pocăi, ci şi- 
au făcut parte de osînda veşnică a iadului. 

„Căci n-a cruţat Dumnezeu pe îngerii care au pă cătuit, 

ci i-a aruncat în adine, unde stau înconjuraţi de întuneric, 
legaţi cu lanţuri şi păstraţi pentru Judecată” (II Petru 2, 4). 

Şi astfel, dreptatea lui Dumnezeu este împăcată şi 
împlinită, căci toate puterile cereşti, toţi îngerii, ca de 
altfel însuşi omul, au fost creaţi în principiul liberei alegeri 
a binelui şi a răului şi li s-a dat inteligenţă proprie cu toate 
facultăţile necesare pentru a rămîne în Dumnezeu şi deci 
în lumină şi în cinste. 

„Aşadar, cu toate că demonii erau de aceeaşi natură cu 
îngerii, totuşi au devenit răi, închinîndu-şi de bună voie 
voinţa lor de la bine spre rău”. („Dogmatica” Sfîntului 
Ioan Damaschin. Despre diavol şi demoni). 

Drept urmare, tocmai prin faptul că libera alegere a fost 
pîrghia creaţiei în înzestrarea tuturor făpturilor superioare, 
cărora li s-a dat răspunderea acţiunilor lor, prin păcatul 
neascultării, demonii şi-au pierdut starea de har şi s-au 
rupt de Ziditorul lor. 

Din clipa căderii lor, Satana şi demonii lui nu mai pot 
duce război cu Sfinţii îngeri din ceruri dar, în schimb, într- 
o zvîrcolire de forţe oarbe, aceste duhuri rele caută mereu 
a zădărnici planurile Făcătorului şi a duce o luptă de 
nimicire împotriva Omului , centrul creaţiei. Din vîrtejul 
acestor ispite care se abat mereu, necruţătoare, asupra 
neamului omenesc, se va putea discerne, pînă la urmă 
„griul” de „neghină”, alegîndu-se fiii lui Dumnezeu de o 
parte, faţă de fiii Satanei, de alta. 

După unele tradiţii ale Bisericii, oamenii mîntuiţi vor 
lua, la Judecata cea Mare, locurile pierdute de îngerii răi în 
împărăţia lui Dumnezeu. 

Deoarece însă numai prin m în tui re omul poate deveni 
moştenitor al împărăţiei cereşti, iar mîntuirea nu o putem 
dobîndi decît prin Biserică, Satana a căutat de la început 
să ducă aprig război nu numai omului ca făptură, dar şi 
Bisericii - Mireasa Domnului Hristos - ca deţinătoare a 
Sfintelor Taine. Deci scopul vicleanului ispititor, 
vrăjmaşul lumii şi al lucrărilor lui Dumnezeu, este de a 
distruge Biserica. în cursul celor 20 de veacuri de cînd am 
fost răscumpăraţi prin Sîngele Domnului, diavolul a 
izbutit să rupă numeroase ramuri din trunchiul Bisericii 
Soborniceşti şi Apostolice, prin atîtea secte, schisme şi 
erezii diferite, care au stîlcit sau au părăsit adevăratele 
dogme şi taine mîntuitoare. 

Spiritualitatea lumii creştine a degenerat astfel mereu 
pînă la nivelul coborît al mentalităţii rezultate din 
actualele forme ale masoneriei, ale marxismului şi ale 
ateismului. 

Acest proces de destrămare continuă însă şi acum, cu o 
violenţă din ce în ce mai mare, pentru că şi vrăjmaşul cel 
nevăzut ştie că nu mai are decît puţină vreme. Astfel încît 
se întreabă însuşi Mîntuitorul: „Cînd va veni Fiul Omului, 
va găsi El oare credinţă pe pămînt ?” (Le. 18, 8). Cu toate 
acestea, Domnul singur ne încredinţează cu hotărîre: 
„...nici porţile iadului nu vor birui Biserica” (Matei 16, 
18). 

în faţa unei asemenea dramatice lupte, în care se află în 
primejdie Biserica şi mîntuirea lumii, cu atît mai mult 
dreptmăritorii creştini cu bună judecată trebuie să stea de 
veghe, cu toată grija, pentru a stăvili şi îndrepta răul care 
încearcă să atace curăţia credinţei noastre ortodoxe, sub 
orice chip s-ar produce aceasta. 



STĂPÎNIRI DEMONICE 


în lupta atît de înverşunată pe care diavolul o duce 
împotriva Bisericii şi a lumii, fără să ţină seama de nici un 
fel de mijloace, este firesc că duhul răului nu cmţă pe nici 
un om pentru a-1 cîştiga de partea lui. 

în căile de nepătruns ale judecăţilor dumnezeieşti, 
diavolul poate fi lăsat uneori în libertate, cu voia lui 
Dumnezeu, pentru a pune stăpînire pe unii oameni, în 
parte sau cu totul, spre o pedepsire a lor, spre o încercare a 
lor, sau spre adeverirea unor lucrări ascunse cu rosturi mai 
adinei în ordinea spirituală. 

Asemenea acte de posesiune pot să provoace două 
feluri de manifestări: unele cu înfăţişări demonice 
(îndrăciţii şi obsedaţii), iar altele cu înfăţişări angelice 
(falşii profeţi şi falşii făcători de minuni). 

Diavolul poate să subjuge pe asemenea oameni cu o 
putere care îi depăşeşte, le stăpâneşte facultăţile psihice, 
simţurile şi organele, iar cei îndrăciţi pot deveni astfel 
foarte uşor uneltele oarbe ale unor scopuri satanice. 

Prin tulburarea facultăţilor lor psihice, diavolul le poate 
produce unele manifestări neobişnuite ca: vedenii, semne, 
vise şi arătări „minunate” care nu sînt, de fapt, decît 
năluciri demonice. 

Despre felurite cazuri de îndrăciţi ne vorbeşte, în multe 
locuri, Sfînta Scriptură. Sînt bine cunoscute atîtea 
împrejurări din Evanghelii, prin care Domnul Hristos a 
izgonit dracii din atîţia posedaţi. Asemenea şi din vieţile 
multor sfinţi şi din istoria Bisericii, se cunosc fel de fel de 
forme de stăpîniri demonice. 

în chip obişnuit, Dumnezeu ne-a lăsat ca arme de 
apărare împotriva diavolului semnul crucii, postul şi 
rugăciunea; iar pentru împrejurări neobişnuite, ie-rurgiile 
Bisericii, exorcismele, precum şi unele Sfinte Taine, între 
care, mai ales, este Sfîntul Maslu. 

Felurite sînt chipurile în care diavolul se poate 
manifesta prin mijlocirea unui îndrăcit. Iată cîteva: 

1. îndrăcitul poate fi lovit de o infirmitate organică, fără 
cauză aparentă şi „din senin”: surzenie, orbire, muţenie, 
ologeală sau altele. 

2. îndrăcitul poate dispune de forţe şi de însuşiri 
aparente care depăşesc în chip nemăsurat puterile şi 
aptitudinile lui fireşti. 

3. îndrăcitul poate cunoaşte, dintr-o dată, lucruri pe care 
nu le-a cunoscut înainte, atît în domeniul ştiinţelor şi al 
istoriei, cit şi al Sfintelor Scripturi. 

4. îndrăcitul poate vorbi şi scrie în limbi felurite cu 
multă uşurinţă şi fără să fi cunoscut acele limbi. 

5. îndrăcitul poate face prevestiri, ghiceşte faptele şi 
gîndurile oamenilor şi vede în ascuns. 

6. îndrăcitul poate prilejui în jurul lui felurite semne şi 
fenomene cu caracter neobişnuit (mutări şi ridicări de 
obiecte, zgomote, năluciri, apariţii luminoase). 

7. îndrăcitul poate cădea în stări cataleptice ase¬ 
mănătoare cu moartea. 

Spre lămurirea unor fenomene de esenţă demonică va fi 
interesant de relevat cazul cunoscut al celor doi copii 
îndrăciţi din Ilfurt (Alsacia), petrecut pe la 1865 şi întărit 
de felurite documente verificate, aflate în Arhivele 
Episcopiei din Strasburg. în cartea parohului Sutter din 
Wickerschwihr (Alsacia), sub titlul „Dracul” tradusă în 
româneşte de Soc. Bonaventura (Serafica, Roman) aflăm 
următoarele: 

„De mai multe ori unul din copiii îndrăciţi prevesti 
moartea cîtorva persoane” (p. 46). 

„Vorbea de fapte petrecute cu douăzeci, treizeci şi chiar 
o sută de ani mai înainte şi aşa de limpede, lămurit şi 
sigur, incit îţi venea să crezi că fusese de faţă la ele. Dar şi 
de întîmplările proaspete avea o cunoştinţă cum numai 
diavolul poate avea” (p. 47). 

„Uneori îndrăciţii povesteau fapte întîmplate la 
începutul lumii şi întru totul după Biblie” (p. 52). 

„Multe amănunte, chiar necunoscute, despre crimele 

îngrozitoare petrecute în trecut în Ilfurt, au fost date pe 
faţă de cei doi copii îndrăciţi, şi în scurt timp lumea a 
trebuit să se convingă că pentru ei nimic nu putea fi 
ascuns” (p. 53). 

„Diavolul se înfuria pe oricine arăta compătimire şi 
interes pentru cele două victime şi-i făcea rău la orice 
prilej. în două nopţi el distruse albinele din 20 de stupi de 
pe la vecinii lui Brobeck. Toate albinele erau cu capul rupt 
! Declarînd Satana - prin gura îndrăciţilor - că el era 
făptuitorul, dl. Brobeck chemă pe preot ca să 
binecuvînteze stupii şi roiurile noi şi puterea duhului 
distrugător fu nimicită”. 

„Satana avea o ura neîmpăcată pe dl. Tresch, care venea 
aproape zilnic să viziteze pe cei doi îndrăciţi. Odată el 
abia părăsise odaia, că diavolul şi răcni ca spre uşurare: « 
Am de reglat o socoteală mare cu acesta ! ». Şi puţin după 
aceea una din vacile d-lui Tresch îşi rupse un picior. «Iată 
un bun început !, strigă el, însă vom mai vedea şi altele!». 
De fapt, după cîteva zile, doi viţei ai lui pieriră fără să bo¬ 
lească deloc. «Iată un alt dar pentru el - rînji diavolul - 
însă nu va fi cel din urmă». Trecu un timp şi coborînd pe 
scări, căzu şi-şi rupse o mină; şi în aceeaşi clipă, foarte 
fericit şi cu glas batjocoritor, diavolul a povestit despre 
aceste fapte celor care erau atunci în jurul copiilor. Unul 
după altul, i se îmbolnăviră apoi domnului Tresch: calul, 
cîinele şi o capră, de nişte boli necunoscute” (p. 59). 

Cu cei doi îndrăciţi, se întîmplau adeseori felurite 
fenomene despre care documentele pomenesc, între altele, 
următoarele: 

„Uneori li se strîngeau picioarele într-un chip grozav şi 
apoi li se legau cum s-ar lega cu nişte funii, fără ca cineva 
să le poată deznoda; apoi, deodată trebuiau să le desfacă şi 
să le ridice, ca două aripi, cu iuţeala fulgerului. Nici o 
putere omenească nu era în măsură să-i îndrepte pînă cînd 
diavolul nu lăsa în pace pe sărmanele victime. Dacă 
stăteau pe scaun, scaunul era ridicat în aer de mîini 
nevăzute. Căzînd nu li se întîmpla nici un rău”. 

„Copiii se căţărau pe copaci ca nişte pisici (de 
comparat cu somnambulii) şi se puteau prinde chiar şi de 
crengile cele mai subţiri, fără teamă că se vor rupe”. 

„în odaia lor erau chinuiţi de o căldură cumplită, ce nu 
se putea suferi nici în toiul iernii. Dacă mama copiilor, 
care dormea în aceeaşi odaie cu îndrăciţii, se scula 
înăduşită de căldura prea mare şi stropea cu apă sfinţită 
patul copiilor, arşiţa scădea într-o clipă şi devenea 
normală”. 

„Uneori nişte mîini nevăzute scoteau perdelele de la 
ferestre şi acestea se deschideau cu repeziciune ameţi¬ 
toare, deşi erau bine închise; altă dată duhul cel rău 
răsturna şi tîrîia încoace şi încolo prin odaie mese, scaune 
şi alte mobile; altă dată chiar casa întreagă era zguduită ca 
de un cutremur puternic” (p. 64). 

„Chipul lui Teobald, unul din îndrăciţi, se schimbase 
atît de mult, incit nu putea trece neobservat. Era palid şi 
foarte slab, ca o fiinţă prea repede crescută; ochii mari şi 
negri aveau o expresie de şovăială şi de nelinişte; faţa îi 
era suptă ca după o oboseală lungă şi pe deasupra era cu 
desăvîrşire surd, din clipa îndrăcirii lui. în general stătea 
tăcut şi liniştit. Nu trebuia să-i vorbeşti de biserică şi, cu 
atît mai puţin, să încerci să-l duci. Chiar dacă i se legau 
ochii şi se făceau diferite ocoluri, de îndată ce se ajungea 
în apropierea bisericii, începea să se zbată ca un drac în 
aghias-mă şi să urle ca un cîine. far dacă cineva încerca 
să-l ducă înăuntru cu de-a sila, cădea la pămînt ca o bu¬ 
cată de lemn, iar faţa i se făcea înfricoşătoare”. 

„Furia îi ajungea apoi la culme dacă vreunul îl stropea 
cu aghiasmă şi nu-şi căpăta liniştea decît îndepărtîndu-se 
de sfîntul locaş” (p. 104). 

Cu privire la asemenea reacţii, este însă locul de 
observat că nu toţi îndrăciţii se comportă în acest fel faţă 
de cele sfinte. 

Aşadar, criteriul de identificare a unor posedaţi nu 
poate fi întemeiat pe asemenea fapte de ordin exterior. 

Cartea autorului Sutter, din care s-au făcut pomenirile 
de mai sus, înşiră încă multe date şi împrejurări interesante 
în legătură cu cei doi îndrăciţi, care după multe suferinţe, 
au putut fi izbăviţi de duhurile rele prin ajutorul unor 
repetate şi îndelungate exorcisme. 

în domeniul demonologiei, alături de atîtea speţe 
ciudate de îndrăciri, este interesant cazul Măriei des 
Vallees din Normaudia, bogat în multe manifestări şi 
subtilităţi psihice care atacă toată gama demonismului: de 
la anumite fenomene fizice dezordonate şi vătămătoare, 
pînă la unele stări extatice cu inspiraţii de aparenţă 
profetică (Les Revelations de Mărie des Vallees, Emil 
Dermenghem, Ed. Plon-Nourrit Paris). 

Fapte mai recente, aparţinînd acestui domeniu, s-au 
petrecut în anii trecuţi şi la noi în ţară, în comuna Talpa 
din Bucovina, cu fata Eleonora Zugun, asupra căreia 
ziarele din acea vreme au făcut multă vîlvă. După ce s-au 
desfăşurat şi cu această copilă tot felul de fenomene 
demonice care rămîneau fără lămurire pentru atîta lume, 
psihiatri străini s-au ocupat de ea dar fără rezultat, iar 
diferite cercuri spiritiste au căutat s-o capteze ca medium. 
Se pare însă că, după multe suferinţe, Dumnezeu a izbăvit 
de cel rău acest suflet trudit, redîndu-i în urmă tămăduire 
deplină. 

Desigur multe sînt manifestănle care se observă în 
diferitele cazuri de îndrăciri. Din asemenea încercări, 
Dumnezeu voieşte să ne întoarcă gîndul spre lucrarea Sa şi 
spre adevărurile răscumpărării noastre. 

Căci dacă stăpînirea unor duhuri rele poate fi atît de 
grozavă pentru nişte oameni pe pămînt, ce va însemna 
oare scrîşnirea dinţilor în muncile iadului pentru cine va fi 
zvîrlit acolo fără nădejde de mîntuire ! 

Dacă însă subjugarea sufletească şi trupească a unor 
oameni îndrăciţi devine manifestă oricui, în schimb 
stăpînirea minţii sub puterea demonică este mai greu de 
observat, dacă nu pătrundem dincolo de cele văzute cu 
ochii pămînteşti. 

Totodată, se poate observa că dacă cazurile de de¬ 
monism cu astfel de stăpîniri tmpeşti sînt destul de rare, 
deoarece diavolul nu voieşte să se dezvăluie prea deseori 
în chip vădit, în schimb cazurile de subjugare a minţii sînt 
foarte numeroase, din pricina stării de păcat de moarte în 
care trăieşte atîta lume. 

Asupra manifestărilor demonice în chip angelic, care 
pot fi şi ele foarte variate, se va insista mai mult în 
cuprinsul viitoarelor capitole. 



SPIRITISM Şl MAGNETISM 


Întracît spiritismul ne înfăţişează o metodă de a 
comunica cu duhurile, această practică este deopotrivă de 
osîndită de Biserică, prin chiar textele Sfintei Scripturi şi 
Sfinte Canoane, deoarece se întemeiază pe aceeaşi acţiune 
demonică care a generat totdeauna fenomenele de 
necromanţie. 

Iată însă că această nouă rătăcire porneşte din America, 
adică din Apus, de unde au venit şi toate celelate erezii 
moderne. 

Spiritismul iese la iveală la Hydesville (prov. Arcadia) 
în America de Nord, din casa familiei Fox, aparţinînd 
sectei metodiştilor. 

Deci această lucrare cu aparenţe suprafireşti ia naştere 
din mijlocul unor eretici, căzuţi din harul lui Dumnezeu, 
Este vrednic de luat în seamă istoricul acestui gen de 
manifestări oculte. 

într-una din zilele lunii decembrie ale anului 1847, în 
casa Fox au început să se petreacă diferite fenomene 
ciudate. în cartea „History of Modern American 
Spiritualism" de Emrna Hardinge, se povesteşte: 

„Se auzeau lovituri în pereţi, în pardoseli şi zgomote 
curioase; deşi uşile şi ferestrele erau bine închise şi nimeni 
nu se afla prin acele încăperi decît locatarii casei, ei 
constatau că mobilele erau zvîrlite pe jos şi dezordonat 
aruncate. Dealtfel, chiar în văzul lor, mobilele erau agitate 
de o mişcare oscilatorie ca şi cum ar fi fost legănate de 
valuri, ca şi cum ar fi fost însufleţite de o stranie viaţă”. 

„Se auzeau paşi pe parchet; cele două fete ale soţilor 
Fox erau atinse de unele mîini reci invizibile”. 

„în februarie acelaşi an, viaţa deveni de nesuportat. 
Nopţile se scurgeau fără somn şi nici zilele nu erau lipsite 
de tulburări. Aceste fenomene erau atribuite diavolului”. 

„Cea mai mică dintre fete - Kate Fox - observînd că 
toate zgomotele care se produceau nu îi cauzau nici un 
rău, începuse să se familiarizeze cu ele, iar într-o seară 
ajunse chiar să glumească cu autorul lor invizibil. Pocnind 
de mai multe ori din degete ea spuse: «Domnule 
măscărici, fă ca şi mine». Acelaşi zgomot a fost repetat de 
îndată şi într-un acelaşi număr de pocnete. Câteva alte 
încercări succesive confirmară această experienţă”. 

„Strîngîndu-se laolaltă restul familiei şi vecinii, s-a 
continuat această primă «şedinţă de spiritism» cu diferite 
întrebări la care personajul nevăzut răspundea foarte 
corect prin diferite lovituri”. 

„La întrebarea dacă era un om, nu s-a primit nici un 
răspuns; în schimb s-au auzit mai multe lovituri repezi 
cînd s-a pus întrebarea dacă era un spirit”. 

Iată deci originea spiritismului. 

într-un răstimp de cîteva zile de la această întîmplare s- 
a descoperit mediumnitatea de care se bucura mai cu 
deosebire fetiţa Kate Fox, precum şi mijlocul de 
comunicare între lumea materială şi cea „spirituală” prin 
folosirea alfabetului obţinut prin „rappings”, indicîndu-se 
fiecare literă cu un anumit număr de lovituri. De abia mai 
în urmă, alte mijloace de comunicare mai iscusite au putut 
să apară, sub forma celebrelor „planşete”. 

Cercuri spiritualiste s-au constituit repede sub 
recomandarea spiritelor din casa Fox şi numeroşi mediumi 
apărură de pretutindeni. 

Aceste „meetings” cu aparenţe nevinovate erau 
invadate de membrii diferitelor secte. Unii dintre aceştia 
susţineau că mişcarea spiritistă indică începutul mileniului 
sau chiar sfîrşitul lumii. 

Pentru convingerea mulţimii, care în mare parte se arăta 
potrivnică acestor manifestări „supraomeneşti”, familia 
Fox a dat diferite probe publice mai cu seamă la 
Rochester, sub controlul anumitor comisii anchetatoare, 
care au constatat existenţa fenomenelor. (De observat că 
pînă şi metoda de convingere a lumii, prin asemenea 
demonstraţii publice, este o metodă în realitate demonică). 

în scurtă vreme, Nordul Americii se cufundă în plin 
spiritism. De îndată au apărut şi marii lui susţinători: 
Edmonds cu lucrarea „The American Spiritualism” şi dr. 
Robert: Hore, profesor la Universitatea din Pennsylvania 

cu lucrarea lui de mare răsunet „Experimental 
Investigation of the Spirit Manifestations” 1 . 

Cit despre locuitorii Americii de Nord, s-a constatat 
încă de la începutul spiritismului că autohtonii, adică 
Pieile Roşii, erau cei mai neîntrecuţi mediumi. Faptul 
excepţionalei lor mediumnităţi nu poate mira deloc dacă 
ţinem seama că aceşti indieni au rămas pînă azi subjugaţi 
formelor vrăjitoreşti pe care le deţin prin tradiţie de la 
strămoşii lor. 


1 Adepţii spiritismului s-au înmulţit în mare număr în toată lumea. Ei au 
asociaţii de studii şi cercetări, societăţi de ajutor şi de binefacere, şi au luat 
din zi în zi o dezvoltare mai mare, cîştigînd teren în toate cercurile sociale. 
La 1896 în cartea sa „Le spiritisme” (Fakirisme occidental), Dr. Paul Gibier 
scria: „în Franţa numărul spiritiştilor este mai mic decît în Anglia şi 
America, dar credem a nu exagera afirmînd că la Paris sînt aproximativ o 
sută de mii” (p. 35, Ed. Oct. Doin Paris). Ziare spiritiste, reviste şi alte foi 
periodice se tipăresc în toate ţările din lume cu o sporire din ce în ce mai 
mare. Din cîte se ştie, 13 reviste şi ziare de acest fel sînt publicate în limba 
franceză, 27 în englezeşte, 36 în spaniolă şi aşa mai departe. România are şi 
ea două periodice spiritiste cunoscute sub numele de „Astralis” la Craiova şi 
„Revista Spiritistă” a cercului Haşdeu la Bucureşti. 

Dintre aceste publicaţii, unele îmbracă o haină ştiinţifică cum sînt 
„Proceedings” ale „Societăţii de cercetări psihice” din Londra. 

Iar între membrii acestei societăţi se întîlnesc adeseori numele cele mai 
ilustre ale ştiinţei engleze sau mondiale, conlucrînd unii cu alţii pe acest 
teren al fenomenelor psihice, mesmerice şi „spiritualiste”. Societatea are o 
organizaţie de mari proporţii, cu membri asociaţi şi membri corespondenţi, 
cu foarte numeroşi auditori, cu proprietăţi şi fonduri mari, cu filiale şi multe 
ramificaţii. 

Un grup de savanţi redactează de asemenea şi în Germania o revistă 
„Sphynx” de acelaşi gen. 

în vremea de faţă numărul spiritiştilor din toată lumea poate atinge cifra 
impresionantă de cel puţin 20 de milioane. 

Pretinsele comunicări ale celor vii cu morţii, precum şi 
diferite practici folosite în acest scop erau bine cunoscute 
şi vechilor evrei, care le deţineau de la egipteni. Acest fel 
de necromanţie alcătuia într-o largă măsură baza unor 
practici magice care au rămas în uz, în anumite cercuri 
rabinice, pînă în zilele de azi. 

Dar practicile acestor lucrări de magie îşi găseau 
îndepărtate fire de legătură şi în India. Iată de ce această 
ţară, devenită mai tîrziu colonia de căpetenie a Marii 
Britanii a putut alimenta magia în ţările anglo-saxone, 
protestante şi eretice şi mai ales în metropolă. 

De altfel, „Societatea Teosofică”, cu un număr consi¬ 
derabil de aderenţi, alcătuită în multe loje răspîndite în 
Indii, Europa, America şi Australia, îşi are sediul principal 
la Adyar în India. 

Aceşti teosofî 2 pretind că primesc îndrumări secrete de 
la o anumită „frăţie” tibetană de thaumaturgi. De cele mai 
multe ori, teosofii sînt şi spiritişti. 

Deformînd anumite doctrine hinduse (de inspiraţie nu 
mai puţin demonică), spiritiştii susţin nu numai nemurirea 
ci şi reîncarnarea sufletelor. Prin această susţinere, ei 
admit trecerea succesivă a sufletului prin mai multe vieţi 
terestre pentru a realiza deplina lui purificare şi 
desăvîrşire. Dar printr-o astfel de pierzătoare şi blestemată 

2 Adepţii teosofiei nu îşi propovăduiesc învăţătura lor mulţimilor, cît 
mai ales celor mai distinşi oameni ai societăţii din toate naţiunile. Ei fac 
abstracţie de religie şi îşi suprapun „doctrina” peste toate adevărurile 
revelate ale Sfintelor Scripturi. 

credinţă, diavolul falsifică sensul şi mijloacele adevărate 
ale mîntuirii şi, totodată, stabileşte un întreg sistem de 
teocosmogonie contrar temeiurilor revelate ale Sfintei 
Scripturi. 

în afară de vorbirea comună cu „morţii”, faţă de care 
demonii mistifică, în spiritism, pînă şi scrisul, 
individualitatea, glasul şi toate aparenţele proprii unei 
persoane decedate, se mai pot obţine, prin mediumi, 
vorbirea în limbi străine, se pot face preziceri şi felurite 
dezvăluiri ale unor lucruri necunoscute şi se pot provoca 
apariţii de corpuri „fluidice” înfăţişînd arătările unor 
presupuse persoane răposate, cu care „cercul" este în 
comunicare, sau presupuse arătări de sfinţi, de îngeri şi de 
alte puteri cereşti. 

în cartea „Nouvelle experience sur la force psychique” 
(Librairie de Sciences psychologiques, 5 rue des Petits- 
Champs) cunoscutul om de ştiinţă şi cercetător psihic 
William Crookes împarte diferitele fenomene spiritiste în 
următoarele clase: 

1. Mişcări de corpuri grele prin contact direct dar fără 
nici o sforţare mecanică (de ex. paharul sau „uija” 
planşetelor spiritiste se mişcă singure). 

2. Fenomene de „percusiune" - adică producere de 
loviri sau de simple atingeri pe corpul nostm sau în genere 
orice fel de loviri, pe cale nevăzută - precum şi producere 
de sunete de aceeaşi natură. 

3. Alterarea greutăţii corpurilor. (Prin anumite procese 
psihice diferite corpuri pot deveni mai uşoare sau mai 
grele; în anumite împrejurări greutatea lor devine atît de 
mare, incit nu mai pot fi urnite din loc. Asemenea cazuri 
se pot întîmpla şi cu anumiţi oameni cu înclinări 
mediumnice). 

4. Mişcări de obiecte grele aşezate la o oarecare distanţă 
de medium şi deci produse fără nici un contact asupra lor. 

5. Ridicări de corpuri grele deasupra pămîntului prin 
puteri nevăzute. 

6. Ridicarea de la pămînt a unor corpuri omeneşti şi 
plutirea lor în văzduh. (W. Crookes menţionează că a 
constatat personal trei asemenea cazuri de înălţări în aer). 

7. Mişcări independente de mici obiecte fără contactul 
nimănui. 

8. Apariţii luminoase. 

9. Apariţii de mîini luminoase printr-o proprie 
luminozitate sau vizibilitate la lumina obişnuită. 

10. Scriere directă (în unele şedinţe şi fără intervenţia 
nimănui, comunicările ce se transmit de „spirite” şînt 
scrise direct, fără ca nimeni să atingă condeiul). 

11. Forme şi figuri de vedenii. 

12. Cazuri particulare de fenomene din care se deduce 
acţiunea unei inteligenţe exterioare. 

13. Manifestări diferite într-un caracter mai complex de 
semne. 

Cercetători şi referenţi ai unor fenomene ca cele 
menţionate de William Crookes în clasificarea sa. sînt şi 
alţi oameni de ştiinţă: Wallace, Cox, Luys, Dumont- 
Pellier, Bernheim, Liebault, Richet şi alţii. 

Dar în afară de catalogarea unor asemenea variate 
fenomene spiritiste, este necesar a preciza că sînt mai 
multe feluri de mediumi, prin mijlocirea cărora se pot 
produce astfel de manifestări. Sînt mediumi inspiraţi, 
mediumi somnambuli, vindecători de boli, mediumi 
pictori, muzicanţi, literaţi, precum şi încă alte feluri. 

După natura acţiunii lor, mediumii se pot împărţi în 
două categorii: mediumi cu efecte fizice şi mediumi cu 
efecte intelectuale şi „mistice”. 

între înşelătorii din „odăiţele ascunse” de care po¬ 
meneşte Evanghelia (Matei 24, 26) sînt unii care se rup cu 
totul de orice religie: aceştia reprezintă latura spiritiştilor- 
teosofi; în schimb, sînt alţii care rămîn afiliaţi Bisericii lor 
respective, fie ea ortodoxă, fie catolică, fie anglicană, fie 
reformată... 

Asemenea cercuri spiritiste cu caracter religios au luat 
la noi în ţară numele de „spiritualiste” 3 în sensul că adepţii 
lor condamnă spiritismul obişnuit ca o lucrare demonică, 
în timp ce sînt convinşi că ei se învrednicesc de revelaţii 
dumnezeieşti. „Spiritualiştii” sînt în genere fervenţi 
practicanţi ai Bisericii, ei nu „cheamă morţii”, dar în 


3 în Anglia şi în ţările anglo-saxone, toţi spiritiştii, fără deosebire, îşi zic 
„spiritualişti". 

schimb, se adună deopotrivă în şedinţe ascunse, pentru a 
avea, prin mediumi comunicări „la planşetă”, din partea 
unor presupuşi sfinţi ortodocşi (sau neortodocşi ) cărora le 
urmează toate îndemnurile. 

Ei cred în reîncarnare şi se întemeiază pe multe credinţe 
deşarte; îşi fac o falsă închipuire a Sfintei Treimi, pe care 
o concep nu într-o înţelegere ipostatică şi unitară, ci într-o 
succesiune de valori descrescînde de la Tatăl pînă la 
Duhul Sfînt; ei subestimează valoarea dogmelor pentru 
credinţă; micşorează cu răstălmăciri arbitrare sfintele 
canoane ecumenice; sînt neascultători Bisericii Ortodoxe, 
avînd împărtăşire duhovnicească cu toţi ereticii; ei cred cu 
uşurinţă în dogme străine şi osîndite de Biserica noastră; 
au cultul unor „sfinţi” şi „moaşte” străine de dreapta 
credinţă; au mare înclinare de a crede în orice semne şi 
minuni înşelătoare ale unor falşi profeţi; ei se cred aleşi şi 
în toată aparenţa de smerenie sînt trufaşi, ca şi învăţătorul 
lor Satana, crezîndu-se chemaţi spre „misiuni” şi 
„revelaţii” înalte pe care Domnul le-a pregătit pentru ei. 
Prin comunicările primite, aceşti „spiritualişti” sînt 
îndemnaţi să fie milostivi, să întreprindă lucrări de 
binefacere, să trăiască în cumpătare. Drept urmare, pe 
mulţi momeala aceasta frumoasă îi atrage şi îi cîştigă, 
încredinţîndu-i că „roade-le sînt bune” şi că deci şi 
„pomul e bun”. 

Ei nu vor însă să înţeleagă că prin rătăcirea lor s-au si¬ 
nucis duhovniceşte şi că semănătura lor nu e grîu ci ne¬ 
ghină, deoarece ei aduc stricare dreptei credinţe şi 

învăţături mincinoase. Pe cîtă vreme Sfînta Scriptură 
spune: „Dacă vă propovăduieşte cineva o Evanghelie, alta 
decît aceea pe aţi primit-o să fie anatema !” (Galateni 1,9). 

Deci, dacă n-ar fi decît învăţătura drăcească a re¬ 
încarnării, care se propovăduieşte de către aceşti trufaşi 
rătăciţi, şi încă este o pîngărire a Evangheliei ! 

Prin aceeaşi întunecată lucrare, anumite cercuri 
„spiritualiste” pretind că au comunicări de la Mîn-tuitorul 
sau chiar că El însuşi li se arată în chip luminat, acolo, în 
acele „odăiţe ascunse”, unde Domnul Hristos ne-a 
îndemnat să nu ne ducem şi să nu credem, căci sînt lupi în 
blană de oaie care vor să ne piardă. Iar în această 
înşelăciune, mediumii lor, sub călăuzirea puterii satanice, 
scriu comunicări cu conţinut religios, vestesc lucruri 
viitoare, împart sfaturi moralizatoare şi pictează icoane. 

Cit despre aceste „icoane”, ele se „sfinţesc” acolo, la 
aceeaşi planşetă diabolică, de presupusa mină a 
Mîntuitorului. Asemenea pîngăriri sînt ţinute apoi în mare 
cinste cu candela aprinsă şi cu încredinţarea că Domnul 
Şi-a zugrăvit chipul Său după asemănarea Lui. 

Unul dintre precursorii „doctrinei” spiritismului, 
Emanuel Swedenborg, ca răspuns la întrebarea 139 din 
catehismul său spune: „Eu cred că noi sîntem acum ajunşi 
la timpul venirii lui Hristos, la începutul Bisericii noi, care 
se cheamă «Noul Ierusalim». Această venire nu e 
personală, ci spirituală, şi este constituită de revelaţia 
Sfîntului Duh, a cuvîntului Său dumnezeiesc”. 

„Eu, Iisus - le spune o comunicare - am apărut în 1861 
şi declar că noua iconomie care se cheamă venirea 
Domnului este începută”. „Ea fu inaugurată în 1874 şi 
atunci se adeveriră cuvintele profetului: « Domnul va veni 
pe nourii cerului cu mii de îngeri»; « prin mediumi, noi 
vindecăm bolnavii şi alungăm duhurile rele »”. (Din 
Conradi 77. Gesu Christo-ritorne-râ ? Quando ? Come ? 
Perche ? Ed. S. Firenze 1927). 

Şi Conradi adaugă: „Asemenea manifestări spiritiste, 
minunate şi ciudate au fost constatate de fîzioiogi, 
chimişti, fizicieni, matematicieni, naturalişti etc. 
Asemenea lucrare întunecoasă, asemenea putere 
diabolică este acum răspîndită în toată lumea şi a 
îmbolnăvit cu arta sa blestemată 20 de milioane de 
oameni ” (aceeaşi lucrare, p. 78). 

Despre aceştia, ca şi despre toţi sectanţii se poate spune: 
vor „cădea” în cursa Satanei „cei sortiţi pieirii” deoarece 
„n-au primit iubirea adevărului ca să se izbăvească”. 
Pentru aceea le trimite Dumnezeu lucrarea înşelăciunii. 
Această apostasie este a acelora care nu sînt tari în 
credinţa adevărată şi se lasă uşor ispitiţi de cel rău. 

în încheierea acestui capitol se cuvine să se pom nească 
ceva şi despre magnetismul animal şi despre sugestie, de 
care s-au ocupat cu precădere medici de seamă din diferite 
ţări, dar care au pornit în cercetările lor de la aceleaşi 
puncte vicioase ca şi în celelalte fenomene psihice, în care 
Adevărul revelat prin Biserică este ocolit, sau chiar 
pîngărit. 

Această nouă formă de manifestare a puterilor ne¬ 
cunoscute ale omului a stîrnit în ultimele decenii un 
deosebit interes pentru toţi cercetătorii de fenomene 
metapsihice. 

Felurite experienţe medicale, cu rezultate foarte 
neînţelese pentru cei neduhovniceşti şi pentru cei străini 
de toate firele demonologiei, au putut tulbura multe minţi, 
între aceste experienţe se pot cita unele exemple devenite 
clasice. Aşa este cazul provocării unor arsuri sîngerînde, 
fără nici o substanţă vesicantă, asupra unei persoane 
hipnotizate şi supusă unei simple sugestii. 

Deopotrivă s-au stabilit rezultate contrarii cînd, în 
aceeaşi stare hipnotică, şi tot prin sugestie, s-au putut 
împiedica orice efecte pe care trebuia să le producă în mod 
natural aplicarea unei substanţe vezicante pe braţul unei 
persoane. Pentru ca experienţa să fie mai concludentă, s-a 
aplicat concomitent pe celălalt braţ al persoanei în cauză 
aceeaşi substanţă vesicantă, fără însă ca sugestia să se 
exercite şi faţă de acea parte a corpului; drept rezultat, 
„revulsivul” a stîrnit acolo o adevărată inflamaţie cu 
serozităţi şi cu o mare iritare a epidermei, în timp ce nimic 
nu se producea pe primul braţ. 

Martorii acestei experienţe au fost profesorii Beaunis şi 
Bemheim de la Facultatea de medicină din Nancy, 
împreună cu doctorii Brulard şi Liebeault („Causerie 
Scientifique” de Victor Meunier - Rappel, Paris). 



27 


în alte cazuri şi cu aceleaşi procedee s-au putut provoca 
asupra unor persoane supuse sugestiei hipnotice, stări de 
beţie, de veselie nemăsurată sau de mare îndurerare etc. 

Sînt cunoscute şi experienţele făcute cu schimbarea 
personalităţii cuiva, mergînd pînă acolo incit „o tînără 
femeie s-a putut crede general, iar un bărbat în toată firea 
s-a putut crede doică”. 

...„De pe urma unor asemenea experienţe se văd oameni 
umblînd în patru labe şi lătrînd ca nişte cîini, iar alţii 
mieunînd ca nişte pisici, deoarece li s-a sugerat gîndul că 
ei sînt intr-adevăr cîini sau pisici. , Multora li se poate 
sugera ideea că au comis o crimă pe care sînt în stare să o 
declare şi să-şi ia pedeapsa” (Din aceeaşi „Causerie 
Scientifîque”, Paris). 

Dacă asemenea experienţe sînt menite să înjosească 
personalitatea omului şi să o falsifice pînă la cele mai 
dezgustătoare forme demonice, ispita unor asemenea 
„cercetări ştiinţifice” i-a călăuzit pe unii psihiatri la 
aplicarea magnetismului în formă de sugestie în felurite 
cazuri de vindecări de boli, fie de natură nervoasă, fie 
organică. 

Deci folosindu-se anumite puteri psihice ascunse în om, 
pentru scopuri care par bune, dar stingîndu-se pînă la o 
totală atrofiere personalitatea omului, care se supune unor 
asemenea practici, de fapt se aduce în joc intervenţia 
aceloraşi agenţi demonici ca şi în celelalte îndeletniciri 
psihice, iar rezultatele obţinute oricît ar fi de minunate, nu 

sînt totuşi minuni, ci satanisme. 

Cit despre lămurirea unor asemenea „minuni” ale 
psihismului, desigur că nu de la ştiinţele fizice, biologice 
sau medicale se va putea aştepta vreo dezlegare, ci numai 
de la demonologie , care la lumina învăţaturilor Bisericii 
Ortodoxe, ne poate dezvălui sorgintea reală din care 
provin astfel de fenomene. 

Iar Biserica Ortodoxă este singura biserică adevărată şi 
mîntuitoare, din toate cultele creştine, care poate filtra şi 
clasa în chip desăvîrşit toate aceste fenomene, deoarece 
este singura alcătuire sobornicească şi apostolică care 
păstrează nealterate toate Sfintele Taine şi toată Siînta 
Predanie, prin dogmele, rînduielile şi canoanele Sfintelor 
Sinoade ecumenice. 

Biserica fixează însă şi aspre canonisiri împotriva tu¬ 
turor înşelătorilor sau săvîrşitorilor acestor urîciuni. 

„Spiritismul - scrie Ierom, Nicodim Sachelarie în 
«Pravila bisericească» 4 - este o născocire diavolească care 
înşeală minţile cele necredincioase şi nesupuse poruncilor 
lui Dumnezeu. Oare sufletele oamenilor (după moarte) le-a 
lăsat Dumnezeu să umble fără nici un rost? Numai 
diavolului i-a îngăduit Dumnezeu să umble ca un leu 
căutînd pe cine să înghită” (I Petru 5, 8; Iov 2,1-10). 

Pentru aceasta Dumnezeu a poruncit: «Numai Eu sunt 
Domnul! Să nu vă duceţi la cei ce cheamă sufletele 


4 „Pravila bisericească", Ierom. Nicodim Sachelarie, Seminarul Monahal 
Cemica, 1940, pp. 297-298. 

morţilor, nici la vrăjitori, ca să-i întrebaţi şi să fiţi părtaşi 
cu ei, fiindcă numai Eu sînt Domnul Dumnezeul vostru»” 
(Lev. 19,31). 

„Şi dacă vi se va spune, zice Isaia: «întrebaţi pe cei ce 
cheamă morţii şi pe cei ce spun viitorul şi bolborosesc», 
răspundeţi: nu va întreba oare un popor pe Dummezeul 
său ? Va întreba el pe cei morţi pentru cei vii?” (Is. 8, 19). 

„El este o amăgire diavolească, «Şi nu este de mirare 
căci chiar Satana se preface în înger de lumină... iar 
slujitorii lui se prefac în slugi ale vieţii cuvioase. Sfîrşitul 
lor va fi pierzarea»” (II Cor. 11, 14; Ef. 6, 12). 

„Cel ce nu se leapădă de această înşelăciune nu poate fi 
primit la Sfintele Taine şi se canoniseşte ca şi vrăjitoria...” 
(Afurisania pe 20 de ani). 

Tot astfel şi cu privire la hipnotism, despre care se 
spune: 

„Hipnotismul este o fază a vrăjitoriei, iar nu a ştiinţelor 
psihologice cum ar pretinde unii. Cine îl practică se 
canoniseşte ca şi vrăjitoria” (Din aceeaşi ediţie, p. 155). 



IV 


O ÎNŢELEPCIUNE NEBUNEASCĂ Şl O FALSĂ 

MISTICĂ 

„Am văzut mrejele Satanei întinse 
peste toată faţa pămîntuluî” 
Sfintul şi Marele Pafnutie 


în babilonia pe care îngerul căzut a căutat să o provoace 
în lume, în toate domeniile de gîndire, ca un surplus al 
ereziilor fără de număr apămte în credinţă de atîtea 
veacuri, sînt de reţinut şi rătăcirile care au ieşit de pe urma 
unor teorii „ştiinţifice”. Aşa de pildă: teoria darwinistă a 
descendenţei omului din maimuţă sau susţinerea existenţei 
omului pe pămînt de mai multe sute de mii de ani, deci 
împotriva adevărului biblic, precum şi afirmarea apariţiei 
iniţiale a omului pe cale naturalistă şi nu dintr-o spiţă 
unitară, adamica şi genetică. 

în psihologie s-a alterat concepţia conştiinţei umane 
prin noţiunea inconştientului, ajungîndu-se la aberaţia 
psihanalizei freudiste. 

în ştiinţele fizice şi chimico-biologice s-a ajuns la cultul 
materiei ca generatoare a vieţii primare (teoria 
monerelor);şi odată cu afirmarea că „în natură totul se 

transformă şi nimic nu se pierde” s-a admis nemurirea 
materiei, dar s-a tăgăduit veşnicia duhului. 

în sociologie s-a introdus „contractul social” cu toate 
urmările lui: căsătoria în scop naturalist şi deci nu tainic şi 
spiritual; divorţul din ce în ce mai nestăvilit; 
masculinizarea femeii, libera cugetare în credinţă, iar apoi 
avortul autorizat pentru diferite cauze cu aparenţă de 
îndreptăţire şi sub o altă formă sterilizarea în scopuri 
rasiale, ideea socială comunistă şi altele. 

în economia politică s-a ajuns la teoria distrugerii 
supraproducţiei naturale în scopul speculării valorii ei (în 
Brazilia se aruncă cafeaua în mare ca să se menţină preţul 
cafelei în Europa; prin diferite porturi mediteraneene se 
distrug milioane de portocale, ca să nu scadă costul 
acestor exotice în ţările importatoare; întinderi de vii 
rămîn neculese ca să nu se deprecieze vinul marilor 
producători viticoli; zeci de mii de oi sînt uneori omorîte 
în Australia, ca să nu se concureze lina din centrele textile 
britanice). 

în igienă se introduce ideea de contagiune pînă şi cu 
privire la cele sfinte şi în toate domeniile se observă 
aceeaşi părăsire a sensului adevărat al existenţei şi al 
vieţii, faţă de viziunea Sfintei Scripturi. 

„Vai lumii din pricina prilejurilor de păcătuire ! Fiindcă 
nu se poate să nu vină prilejuri de păcătuire, dar vai de 
omul acela prin care vine prilejul de păcătuire !” (Matei 
18, 7). 

„Voi prăpădi înţelepciunea celor înţelepţi - spune 
Domnul - şi voi nimici priceperea celor pricepuţi”; iar 
Apostolul Pavel adaugă: „Unde este înţeleptul? Unde este 
cărturarul? Unde este vorbăreţul veacului acestuia? N-a 
prostit Dumnezeu înţelepciunea acestei lumi? Căci întrucît 
lumea, cu înţelepciunea ei, n-a cunoscut pe Dumnezeu în 
înţelepciunea lui Dumnezeu, Dumnezeu a găsit cu cale să 
mîntuiască pe cei ce cred prin nebunia propovăduirii 
Crucii” (1 Corinteni 1, 19-21). 

O anumită stare haotică în gîndirea şi simţirea ultimelor 
decenii este de observat şi într-un alt cîmp de manifestări. 
Sub aceeaşi ascunsă lucrare demonică apare astfel noua 
artă deformistă - smulsă din rădăcinile ei fireşti - cu 
tendinţe „futuriste”, „dadaiste” şi „supermoderniste”, şi cu 
o notă de „ scandal " care se întîlneşte atît în arhitectura 
vremii, cit şi în artele plastice. Deopotrivă se 
caracterizează şi muzica nouă, prin elementele ei 
împrumutate din elucubraţiile negrilor sau moda 
femeiască decăzută sub orice nivel de bun simţ şi ajungînd 
pînă la caricaturizarea genului uman... 

în Babelul cel nou s-au încurcat nu numai limbile 
oamenilor, dar şi simţirile şi credinţele lor. 

Iată însă că, prin întronarea mentalităţii evului modern, 
problemele de existenţă ale vieţii devenind din ce în ce 
mai complicate, lumea a căzut în materialismul cel mai 
înverşunat. 

Totodată, prin ceea ce tehnica a înfăptuit mai 
„senzaţional”, ştiinţele pozitive au împins lumea într-o 
măsură şi mai mare spre cel mai absurd raţionalism. 

Materialismul, conlucrînd cu raţionalismul, într-o 
acţiune comună de dezagregare a spiritului omenesc, a 
ucis credinţa în mare parte. Deci, toată această lume 
dezrădăcinată sub impulsul Satanei, din legăturile ei 
spirituale, s-a îndepărtat de ideea creştină prin cele două 
virusuri ale evului nou: materialismul şi raţionalismul. 
Drept o urmare firească, lumea modernă a devenit din ce 
în ce mai înclinată de a cădea în ateism sau de a primi 
idolatria. 

Căci cine se îndepărtează de Hristos este îmbrăţişat de 
Satana. 

S-a ajuns astfel la felurite chipuri de tăgăduire a 
credinţei şi de batjocorire a Bisericii, iar în ultimele 
vremuri s-a instituit o organizaţie foarte activă a „Uniunii 
mondiale a ateilor”. Pe de altă parte, teosofia, spiritismul 
şi neopăgînismul, combinate cu toate formele de ocultism 
şi de magie, au ieşit la iveală de pretutindeni şi sînt în 
mare cinste printre toţi creştinii descreştinaţi. 

Anumiţi oameni cu renume şi-au dat girul lor, fără 
rezerve, tuturor acestor manifestări, prin simplul fapt al 
constatării fenomenelor, şi le-au prezentat ca pe nişte 
adevărate „revelaţii ale ştiinţei”. Printre marii savanţi 
susţinători a întunecoaselor speculări şi practici psihice 

se enumără: Crookes, Russel-Walace, Zoellner, dr. 
Schrenck-Notzing, Flammarion, Lombroso, Edison şi alţii. 

Ca rezultat al unor asemenea tendinţe, se scriu o 
sumedenie de cărţi cu conţinut ocultist, se întemeiază de 
către Ch. Richet, o nouă ştiinţă denumită „metapsihică”, 
iar de curînd se înfiinţează o nouă catedră de spiritism la 
„Trinity College” din Cambridge. In sfîrşit, „misterele” şi 
magiile Tibetului şi Indiei devin izvorul de inspiraţie al 
tuturor „iniţiaţilor”. 

Asistăm la o îngrozitoare recădere a lumii în vrăjitorie. 
Din fericire însă „nici porţile iadului nu vor birui 
Biserica”, iar mărturisitorii lui Hristos, în duhul 
Adevărului, vor rămîne pînă la sfîrşit. 

Iată, deci, că într-o asemenea vreme de mare decădere 
duhovnicească pentru toată omenirea, în care păcatul a 
sporit atît de mult sub toate formele, dar în care începe să 
se înfiripe şi o frumoasă trezire de credinţă dreptmăritoare, 
s-au ivit şi continuă să se ivească fel şi fel de arătări şi 
semne fantastice, care stîrnesc o neobişnuită vîlvă şi 
frămîntă nenumărate suflete. De aceste „minuni” petrecute 
şi la noi în ţară, unii s-au îndoit, alţii s-au lepădat; dar 
mulţi au crezut în ele. îndoiala multora a fost cauzată de 
două fapte: pe de o parte de neîncrederea în buna credinţă 
a diferiţilor vizionari, bănuindu-i pe aceştia de minciună, 
pe de altă parte, de gîndul că aceşti vizionari ar fi fost 
nişte isterici sau maniaci, care au căzut în prada unor 
halucinaţii. 

în sfîrşit, este şi o categorie a ateilor şi a zeflemitorilor, 
a acelor oameni învîrtoşaţi, care nu cred în minuni şi care 
hulesc Duhul Sfînt. 

Se pare, totuşi, că cei cu chemare teologică nu s-au 
întrebat îndeajuns dacă toate aceste pretinse minuni nu ar 
fi fost cazuri de o închipuită teofanie, deci de o lucrare 
luciferică şi nu de o descoperire dumnezeiească. 

Sînt bine cunoscute tuturor împrejurările în care, în 
ultimii ani, s-au produs cele mai însemnate dintre aceste 
„minuni”, precum şi elementele de căpetenie care le-au 
constituit. 

Povestirile repetate ale vizionarilor, cărţile tipărite în 
acest scop şi toate mărturiile credincioşilor care au luat 
cunoştinţă de aceste „descoperiri”, chiar la locurile 
arătărilor, sau „minunile” petrecute în aceste împrejurări, 
formează documentul de cunoaştere al tuturor acestor 
cazuri. 

Să pătrundem deci, cu toată nepărtinirea, în miezul 
acestor întîmplări neobişnuite, pentru a cunoaşte din ce 
izvoare pornesc ele, căutînd să ne bucurăm de biruinţa 
Adevărului, iar nu de biruinţa părerilor noastre. Mai 
presus de orice să fie Hristos, care este Adevărul, iar nu 
şarpele care se ascunde în noi sub chipul „amorului 
propriu” sau al unor false credinţe. 

De fapt, prin cele de faţă nu se va pune în discuţie dacă 
vizionarii de care ne ocupăm ar fi nişte mincinoşi sau nişte 
oameni de rea credinţă sau nişte halucinaţi, 

ci faptul dacă ei înşişi nu au fost înşelaţi de o lucrare a 
ispititorului, pe temeiul credinţei şi al Scripturilor, 
scoţîndu-se astfel în lume felurite învăţături greşite şi 
nepotrivite. Căci pot fi unii oameni foarte evlavioşi care, 
fiind ispitiţi prin mincinoase revelaţii, de şarpele cel 
bătrîn, nu-şi dau seama de această înşelăciune şi, din 
cauza unei lipse de orientare duhovnicească, devin ei 
înşişi scula răului într-o acţiune antichristică, fiind totuşi 
încredinţaţi că pe Dumnezeu îl slujesc. 

Sînt numeroase cazurile de acest fel, care se întîlnesc în 
viaţa celor mai cuvioşi trăitori creştini, de care atîtea cărţi 
ale Bisericii sau ale tradiţiei noastre duhovniceşti, ne fac 
cu prisosinţă pomenire. Aici este însă şi partea de grijă a 
celor cu răspundere pentru credinţa noastră, ca să ştie să 
lămurească bine, şi fără greş, toate cazurile de închipuită 
teofanie, pentru a nu le lăsa la voia întîmplării, ca să 
devină o primejdie pentru obştea ortodoxă. 

în toate aceste întîmplări cu „minuni”, dar mai cu 
seamă după „revelaţia” de la Maglavit, aproape toţi ceilalţi 
vizionari care s-au ridicat de pe întinsul ţării, au pretins că 
L-au văzut pe Dumnezeu-Tatăl sau pe Sfînta Treime, sau 
pe Hristos, sau pe Maica Domnului, sau pe alţi Sfinţi, şi au 
îndemnat lumea să se lase de faptele rele şi să ia drumul 
Bisericii. Orice îndemn spre pocăinţă este desigur bun şi 
folositor. Întrucît, însă, aceste cazuri de pretins misticism 
se întemeiază pe o reală descoperire dumnezeiască, rămî- 
ne de văzut. 

Rîvna şi strădania unor vizionari, care fără de încetare 
îşi vestesc solia, poate fi cu totul deosebită şi pilduitoare, 
dar nu reprezintă decît o valoare relativă faţă de miezul 
lucrării. Căci hotărît este că simplul fapt de a întoarce pe 
cîte unii oameni la credinţă nu este o garanţie de solie 
dumnezeiască, atîta timp cît şi „diavolul are credinţă de se 
cutremură” şi totuşi nu se mîntuie. Deci scopul este ca să 
se întoarcă lumea la Dumnezeu, în toată ascultarea Sfintei 
Biserici şi în împlinirea sfintelor porunci. 

Pe măsură ce anumite lucrări de rătăcire îmbracă forme 
de credinţă şi de evlavie, iar anumite semne neobişnuite, 
cu aparenţă de teofanie, se prezintă în formă 
„evanghelică” şi se ascund îndărătul Bisericii, ele devin şi 
mai primejdioase pentru viaţa noastră duhovnicească. 

Cu o asemenea momeală s-au desprins din trun¬ 
chiul Bisericii Soborniceşti şi Apostolice sumedenie 
de suflete, în rătăciri şi secte atît de felurite şi de 
veninoase. Cu aceeaşi momeală Satana cheamă ne¬ 
contenit lumea în adîncul Gheenei, prin glasul ade¬ 
menitor al multor falşi profeţi. Şi mulţi se prind şi 
cad în cursă. 

Cele spuse de astfel de „profeţi” - ei înşişi de bună 
credinţă, dar înşelaţi - sînt de multe ori lucruri bune şi 
folositoare; ele cuprind citate biblice, îndemnuri morale şi 
par izvorîte din inspiraţia Duhului Sfînt. Dar ce folos? 
Căci esenţial este ca tot ceea ce formează obiectul unei 
descoperiri dumnezeieşti să fie curat şi sjint, fiară nici o 
abatere şi fiară nici un element dubios, pentru ca nimic să 

nu iasă din cuvîntul Scripturii şi din brazda Sfintei 
Predanii şi nimic să nu deformeze dreapta credinţă. 

Apărînd însă puncte dubioase, atît din cuprinsul unor 
pretinse revelaţii, cît şi din lucrările de „minuni” săvîrşite 
de unii vizionari, sîntem datori să fim cu cît mai multă 
luare aminte faţă de aceste întîmplări, deoarece eticheta 
unui produs ne poate înşela asupra provenienţei lui reale. 
Toţi cunoaştem cazul atîtor fabricate „străine” care, 
purtînd o pretinsă „marcă autentică”, provin totuşi din cine 
ştie ce loc al ţării noastre şi izbutesc să înşele pe mulţi 
oameni simpli. 

Din moment ce se constată o abatere într-un caz de 
manifestare mistică, este de prisos să mai susţinem că 
respectiva „minune” poate fi de la Dumnezeu. Cu 
asemenea mistificări, ne aflăm într-o mare primejdie 
pentru credinţa cea adevărată. Propriu zis, nu este destul a 
ne afla în faţa unor semne neobişnuite pentru a le chezăşui 
drept minuni, adică, drept o adevărată lucrare 
dumnezeiască. Pentru că semne neobişnuite pot fi făcute 
uşor prin puterea celui rău. Şi nu este o dovadă suficientă 
cînd, în urma unei lucrări aşa-zise „suprafireşti”, un om cu 
totul redus şi incult vorbeşte ca din Sfînta Scriptură, 
pentru a crede că însuşi Duhul Sfînt grăieşte prin gura 
aceluia. Căci şi diavolul cunoaşte Scriptura, far toate 
ereziile de credinţă care s-au produs în decursul atîtor vea¬ 
curi, au fost provocate tot de ispitele Necuratului, pe 
temeiul Sfintelor Scripturi. 



39 


Ne spune în această privinţă chiar Mîntuitorul: „Se vor 
scula mulţi prooroci mincinoşi şi vor înşela pe mulţi” 
(Matei 24, 11). „Atunci dacă vă va spune cineva: Iată, 
Hristosul este aici sau acolo, să nu-1 credeţi. Căci se vor 
scula hristoşi mincinoşi şi prooroci mincinoşi; vor face 
semne mari şi minuni pînă acolo încît să înşele, dacă va fi 
cu putinţă, chiar şi pe cei aleşi. Iată ce v-am spus mai 
înainte. Deci, dacă vor zice: Iată-L în pustie (vedenii 
sataniceşti şi înşelători antichristice) să nu va duceţi 
acolo ! Iată-L în odăiţe ascunse (fenomene spiritiste) să 
nu credeţi /” (Matei 24, 23-26). 

Cînd este vorba însă că îi va înşela, de va fi cu putinţă, 
chiar şi pe cei aleşi, se înţelege de la sine că nu cu ispite 
grosolane îi va momi vicleanul pe aceşti binecredincioşi, 
ci cu însăşi Sfînta Scriptură şi cu învăţătura Bisericii. De 
altfel, cînd a cutezat Satana să-L ispitească în pustie pe 
însuşi Domnul Hristos, I-a vorbit tot din Scriptură, ca un 
iscusit învăţat. 

Mîntuitorul ne-a prevenit deci despre aceste diferite 
vedenii care aveau să se întîmple, prin pustie sau prin 
odăiţe ascunse, sub chipul unor hristoşi mincinoşi. Iată 
însă că şi Apostolul Pavel ne atrage aceeaşi luare aminte: 

„Şi nu este de mirare, căci chiar Satana se preface într- 
un înger de lumină. Nu este deci mare lucru, dacă şi 
slujitorii lui se prefac în slujitori ai neprihănirii ’ (II Cor. 
11,14-15). 

Totodată, în Apocalipsă (13, 13-14) ni se vesteşte 
răspicat: „Săvîrşea semne mari, pînă acolo că făcea chiar 
să se coboare foc din cer pe pămînt, în faţa oamenilor. Şi 
amăgea pe locuitorii pămîntului prin semnele care i se 
dăduse să le facă în faţa fiarei...”. 

După cum se vede, mare este puterea Satanei, cînd 
Dumnezeu îi dă îngăduinţa de a face asemenea lucrări şi 
lesne este ca semnele ispititorului să fie luate drept minuni 
dumnezeieşti, pentru a ne atrage în mrejele lui pierzătoare. 

Astfel că nu este destul a vorbi sau a face minuni în 
numele lui Hristos, pentm a fi intr-adevăr ai lui Hristos. Se 
cuvine deci să ne călăuzim paşii cu mare băgare de seamă 
pentru a nu ne lăsa înşelaţi de un duşman atît de temut şi 
de iscusit care, ca un mare strateg, ne întinde curse de 
moarte. 

La aceste consideraţii s-ar putea însă replica; oare dacă 
ştim că lupi răpitori vor veni în blană de oaie, trebuie să ne 
temem şi de oile adevărate? Dacă vor veni hristoşi 
mincinoşi şi tot felul de înşelăciuni satanice, trebuie să ne 
îndoim şi de adevăratele minuni dumnezeieşti? Oare să 
credem că Domnul îşi va îngrădi puterea de a se mai 
descoperi aleşilor Săi prin vise sau vedenii minunate? 
Desigur că nu! 

Dar dacă este totuşi cu putinţă ca minuni reale să se 
întîmple cu vasele alese ale Domnului, potrivit cu 
profeţiile lui Ioil (2, 28-32), este în schimb nevoie, pentru 
buna noastră încredinţare, ca toate aceste manifestări 

5 “ 

dubioase să fie trecute printr-un filtru desăvîrşit, în care 
criteriul să fie nu numai elementul suprafiresc şi Scriptura, 
dar şi toată Sfînta Predanie a Bisericii Soborniceşti şi 
Apostolice. 

Pentm cine crede în Dumnezeu şi în Atotputernicia Lui, 
nu este păcat a respinge o minune îndoielnică; dar a o 
primi prea repede, şi cu riscul de a fi înşelat, este fără 
îndoială un păcat, care poate sminti şi pe alţii. A respinge 
o minune este un lucru plăcut înaintea lui Dumnezeu, cînd 
nu numai din prudenţă, dar şi din smerenie credinciosul 
nu o primeşte. A te lăsa însă ispitit de orice semne 
neobişnuite este o dovadă de uşurătate, de deşertăciune şi 
de trufie. 

Aceste susţineri sînt făcute cu multă temeinicie de 
diferiţi sfinţi ai Bisericii, iar fericitul Nicodim Aghioritul - 
vrednicul scriitor şi cărturar athonit al veacului al XVIII- 
lea - ne recomandă cu toată stăruinţa ca, în cazul cînd 
Ispititorul ne-ar ataca vreodată „cu mincinoase arătări, cu 
vederi şi cu prefaceri în înger de lumină”, să respingem 
aceste vedenii fără nici o şovăială. 

„Schimbă-te, ticălosule, în întunericul tău. Nu-mi 
trebuiesc arătări”, spune acest cuvios teolog. Apoi 
adaugă următoarele: „Chiar dacă din multe indicii, vei 
cunoaşte că aceste semne sînt adevărate şi vin de la 
Dumnezeu, totuşi fugi totdeauna de ele şi cît poţi, alungă- 
le departe de tine. Nu te teme că nu-i place lui Dumnezeu 
această întoarcere. Dacă aceste vederi ar fi de la 
Dumnezeu, ştie să ţi le cureţe şi nu-i va părea rău dacă nu 

le primeşti. Căci Cel ce dă har celor smeriţi, nu-1 ia de la 
ei, pentru tot ce fac din smerenie” („Războiul cel 
nevăzut”, p. 148, trad. Protos. Nicodim Ioniţă, Biblioteca 
misionarului ort. nr. 6, Chişinău). 

Deosebit de vrednice de luat aminte apar, în această 
privinţă, şi sfaturile duhovniceşti ale Sfintului cuvios 
Grigorie Sinaitul, unul dintre întemeietorii isihasmului 
athonit şi un mare trăitor creştin al Răsăritului. în 
„Praecepta Mesichastas” (Migne P. G. t. CL, col. 
1329-1345), el spune următoarele: 

„Să nu primeşti nicidecum (ca revelaţie) orice în¬ 
chipuire care vine din simţuri sau raţiune sau din afară sau 
dinăuntru, sau chiar chipul lui Hristos, sau al vreunui 
înger, sau forma unui sfînt, sau lumină nălucindu-se în 
minte şi luînd vreo înfăţişare, pentru că însăşi mintea, prin 
natura sa proprie, are puterea de imaginaţie şi uşor poate 
să-şi reprezinte chipuri către care sînt atraşi (sau pe care le 
doresc) cei ce nu observă cu de-amănuntul acest lucru, 
vătămîndu-se pe sine. Pentru aceasta ia aminte să nu te 
încrezi în ceva, consimţind degrabă chiar de ar fi lucru 
bun, înainte de cugetarea celor încercaţi şi după multă 
cercetare , ca să nu păgubeşti şi să fii cu multă băgare de 
seamă, păstrîndu-ţi întotdeauna mintea limpede, fără vreun 
chip sau vreo formă”. 

„Căci adesea ceea ce a fost trimis de la Dumnezeu spre 
ispitire, pentru cinste pe mulţi a vătămat; fiindcă Domnul 
voieşte să încerce unde înclină libertatea noastră”. 

„Cel ce a văzut ceva cu mintea sau cu simţurile, chiar 
de ar fi de provenienţă divină şi va primi fără de 
cercetarea celor încercaţi, lesne se înşală sau se va înşela 
ca un lesne primitor. Căci Dumnezeu nu se mînie faţă de 
cel care se observă pe sine însuşi în chip amănunţit, de 
teamă ca să nu rătăcească, chiar dacă nu ar primi astfel ce 
vine de la El, fără întrebare şi multă cercetare, şi-l laudă 
mai degrabă ca pe un înţelept, deşi S-a mîniat pentru unii”. 

„Nu trebuie să întrebi pe toţi, ci pe unul căruia i s-a 
încredinţat şi conducerea altora şi care străluceşte prin 
viaţă. Căci mulţi neîncercaţi au vătămat pe mulţi alţi 
nepricepuţi, a căror osîndă o vor avea după moarte. 
Fiindcă nu toţi pot călăuzi pe alţii. Fiecare a dobîndit 
cunoştinţă proprie şi înţelegere naturală sau practică sau 
instruitoare, dar nu toţi dobîndesc pe cea a duhului”. 

Pentm aceasta a zis şi înţeleptul Sirah (Is. Sirah 6, 6): 

„Să ai mulţi dintre cei ce trăiesc în pace cu tine, iar 
«sfetnicii tăi dintr-o mie unul». Nu mică este lupta de a 
afla călăuza care nu rătăceşte, nici în fapt nici în cuvinte şi 
nici în gînduri. în acestea se vede că cineva este nerătăcit 
cînd ar avea şi fapta şi înţelepciunea mărturisită din Sfînta 
Scriptură, înţelegînd cu măsură în cele ce trebuie să 
înţeleagă”. 

„Căci nu puţină sforţare trebuie să depui ca să do- 
bîndeşti adevărul pe faţă şi să scapi de cele potrivnice 
harului, pentru că diavolul obişnuieşte mai ales la 
începători să arate sub forma adevărului rătăcirea lui, 

înfaţişînd cele viclene ale lui ca duhovniceşti 

„Aşadar, din lucrare vei putea cunoaşte lumina care a 
strălucit în sufletul tău dacă este a lui Dumnezeu sau a lui 
Satan. Lăptuca sălbatică este asemenea picridei la vedere 
şi oţetul este asemenea vinului la înfăţişare, dar prin gust, 
gîtlejul le cunoaşte şi face deosebirea fiecăruia; tot astfel 
şi sufletul dacă va băga de seamă, cu ajutorul simţului 
mintal, va cunoaşte darurile Duhului şi nălucirile Satanei”. 

întemeiaţi pe aceleaşi percepte duhovniceşti, ne învaţă 
şi fericiţii cuvîntători de Dumnezeu Calist şi Ignatie, 
spunîndu-ne: 

„Liniştindu-te şi voind a fi singur cu Dumnezeu 
împreună, să nu primeşti niciodată orice ai vedea simţit 
sau de gînd sau materialnic înlăuntrul tău, sau din afară, 
chiar şi în chip al lui Hristos sau obraz de înger sau Sfînt 
sau închipuire de lumină, nălucindu-se în minte, ci rămîi 
necrezînd sau îngreunîndu-te de aceasta, chiar dacă ar fi 
fost bună , mai înainte de a întreba pe cei iscusiţi. Pentru că 
acest lucru este foarte de folos şi prea iubit lui Dumnezeu 
şi prea bine primit. întotdeauna păzeşte mintea ta 
nevătămată, nevopsită, nefăţuită, fără chip, fără formă, 
ne felurită, fără cîtăţime” (Din Filocalia, cap. 73, după o 
veche traducere în manuscris de la Muntele Athos). 

Tot astfel spune între altele şi dumnezeiescul Diadoh în 
aceeaşi Filocalie la cap. 74: 

„Este cu neputinţă ca cineva să guste din dumnezeiasca 
bunătate întru simţire, după cum este cu neputinţă ca şi 

amărăciunea dracilor să o urce cu simţire, dacă nu va 
adeveri deplin prin sine că Darul e sălăşluit întru adîncul 
inimii 

„Iar duhurile cele rele petrec în jurul mădularelor 
inimii, lucru pe care dracii nu voiesc să fie crezut de 
oameni, pentru ca nu cumva mintea cunoscînd acestea cu 
de amănuntul să nu se înarmeze împotriva lor”. 

„Acum ai şi pentru acest lucru sfătuire destulă şi 
îndestulează-te; dar după ce ai aflat miere, mănîncă puţin, 
ca nu cumva, umplîndu-te de saţ, să ţi se aplece şi să le 
verşi”. 

E interesantă în această privinţă şi lămurirea adusă 
despre vedenii şi de către unii comentatori mai noi, între 
care îl menţionăm, de pildă, pe Ierom. Nicodim 
Sachelarie, care în „Pravila Bisericească” 5 scrie 
următoarele: 

„Vedeniile sînt arătări percepute aievea de ochiul 
minţii, fie în stare de funcţionare normală a organismului, 
fie într-un somn complet sau pe jumătate, fie in extaz “. 

„Vedeniile bune se descoperă oamenilor sfinţi iar 
uneori chiar şi celor obişnuiţi”. 

„Numai atunci Dumnezeu învredniceşte de vedenii pe 
cineva cînd voieşte să lucreze faptele mîntuirii atît pentru 


5 „Pravila Bisericească” Ierom. Nicodim Sachelarie, Seminarul Monahal 
Cemica, 1940 (pp. 319-321). 

cel ce are vedenia sau şi pentru alţi oameni” (Fac. 12, 1-4; 
17, 1-22; Is. 6, 1-12; Fapte 16, 9; Sf. Isac Şirul 32, 35; 
Num. 22 şi 23). 

„Vedeniile sînt posibile şi astăzi şi sînt credincioşi care 
se învrednicesc cu adevărat să aibă adevărate vedenii 
bune, însă ele sînt cazuri rare, suportate de oameni care 
au ajuns la un mare nivel de viaţă duhovnicească susţinut 
de o deosebită luminare harică şi de o rugăciune 
permanentă ”. 

„Vedeniile înşelătoare sînt acelea născocite de diavolul, 
prin îngăduinţa lui Dumnezeu, din pricina nesincerităţii 
omului şi a păcatelor tăinuite. El angajează starea 
sufletelor bolnave, nesincere, neascultătoare şi cuprinse de 
urîciune faţă de tot ceea ce nu este pe placul lor, indiferent 
de binele în sine ”. 

„Celor înşelaţi, diavolul le dă chiar imbold de efort 
ascetic, de credinţă şi de fapte bune , mai ales acelora care 
dispun de un firesc potolit, înfăptuind astfel o evlavie 
diabolică cu care se sileşte să înşele chiar şi pe cei aleşi’’’’ 
(Pateric, cap. VII). 

„Vedeniile nu se produc la cheremul omului şi nici nu 
se face o meserie din ele, cum este înşelăciunea spiritistă, 
ci ele sînt mai presus de voinţa omului, iar felul de 
înfăptuire şi scopul lor este în mina Proniei dumnezeieşti. 
Omul este numai un receptacol umilit pururea de neputinţa 
sa şi cu cit se învredniceşte de mai mari descoperiri, cu 
atît mai mult se cunoaşte pe sine că nu este nimic prin 

sine însuşi, cufundîndu-se într-un adînc de smerenie ”. 

„Duhovnicul chiar cînd are toate probabilităţile 
adevăratei vedenii, să nu se entuziasmeze în faţa cre¬ 
dinciosului, ci cu blîndeţe să-l sfătuiască la umilinţă şi la 
o iubire larg cuprinzătoare, fiindcă pentru cel curat nu-i 
nimic spurcat, şi să-i cerceteze cît mai des starea sa 
sufleteasca'''’ (I Cor, 2, 15; II Cor. 12, 1-12). 

,Jar în cazurile cînd lucrurile sînt nelămurite, să aibă 
modestia (duhovnicul) de a nu se pronunţa nici într-un 

fer. 



V 


DESPRE 

DIFERITE SEMNE Şl VINDECĂRI PRESUPUSE 
SUPRAFIREŞTI DAR DE ORIGINE DEMONICĂ 


în legătură cu ivirea unor revelaţii se pot produce cazuri 
de vindecări de boli, semne cereşti sau vedenii, petrecute 
fie cu vizionarul căruia i s-a făcut descoperirea, fie cu alţi 
credincioşi. Dar asemenea fenomene nu pot însemna prin 
ele însele, şi de la prima vedere, un argument hotărîtor că 
„revelaţia” este cu adevărat de la Dumnezeu. 

De fapt, Satana poate săvîrşi semne şi minuni 
mincinoase, nu numai cu un individ în parte, dar chiar şi 
cu un grup sau cu o mare mulţime. Aşa sînt cazurile 
petrecute cu Simon Magul, sau cu Apollonius din Tiana. 
Acesta este însă şi rostul pentru care am fost îndemnaţi 
prin Scripturi să cunoaştem bine duhurile de la cine sînt. 

Manifestarea unor semne neobişnuite, cu aparenţe 
suprafireşti, nu constituie o dovadă suficientă că ar fi 
vorba de minuni. 



49 


Astfel, yoghinii indieni („L'Inde mysterieuse” Paul 
Brunton, Edition Payot) pot ghici faptele oamenilor, pot 
face descoperiri de la distanţă; pot muta obiectele din 
locul lor prin mijlocirea unor puteri nevăzute; pot provoca 
fenomene de „materializări” de apariţii luminoase şi de 
„dedublări”; pot merge prin foc fără să se ardă; se pot 
înălţa în văzduh; pot stîrni creşterea unui pom în cîteva 
ore; pot provoca înverzirea unui pom uscat, care propriu- 
zis nu sînt adevărate minuni, ci lucrări de vrajă satani- 
cească, despre care Hristos ne-a prevenit cu destulă grijă, 
ca să ne ferim. 

Despre felurite semne şi false minuni pe care le poate 
întreprinde puterea Satanei, găsim diferite exemple şi în 
Sfînta Scriptură, Iată un caz: 

Cînd Dumnezeu a voit să scoată pe popoml Israel din 
robia Egiptului, a dat putere mare, făcătoare de minuni, lui 
Moise şi lui Aaron, Deci ducîndu-se aceşti prooroci la 
Faraon pentru a-i întoarce inima neînduplecată, îi fac 
acestuia diferite semne de groază, care totuşi nu-1 clintesc 
din împietrirea lui. Astfel, Aaron şi-a aruncat toiagul 
înaintea lui Faraon şi înaintea slujitorilor lui; şi toiagul s-a 
prefăcut într-un şarpe. Dar Faraon a chemat pe nişte 
înţelepţi şi pe nişte vrăjitori, şi vrăjitorii Egiptului au făcut 
şi ei la fel prin vrăjitoriile lor. 

„Toţi şi-au aruncat toiegele şi s-au prefăcut în şerpi”. 
Acelaşi lucru s-a întîmplat şi cu apele rîului, pe care 
Aaron le-a prefăcut cu toiagul în sînge. 

Dar „vrăjitorii Egiptului au făcut şi ei la fel prin vrăjito¬ 
riile lor” (Exodul 7, 11-12). 

Deosebit de preţioasă ne este în această privinţă şi 
povestirea Sfîntului Ciprian, filosoful din Antiohia Siriei, 
care, înainte de a se fi convertit la creştinism, a fost unul 
dintre cei mai mari vrăjitori de pe timpul împărăţiei lui 
Decie. 

Ca mare preot al zeităţilor Olimpului şi mare fer¬ 
mecător şi pierzător de suflete, ajunsese „prieten cre¬ 
dincios al stăpînitorului Iadului, cu care singur, faţă în faţă 
a vorbit şi de cinste mare la dînsul s-a învrednicit”. De 
care lucru sfîntul a mărturisit zicînd: „Să mă credeţi pe 
mine ca pe acela ce singur pe diavol l-am văzut, pentru că 
prin jertfă l-am rugat pe el şi l-am sărutat şi am grăit cu 
dînsul şi cu acei care sînt la dînsul mai mari şi m-au iubit 
şi mi-au lăudat înţelegerea mea. Un pilc de draci mi-a dat 
spre slujba mea. Chipul lui era ca o floare de iarbă, şi 
capul îi era încununat. Iar cînd se întorcea încoace şi 
încolo, se cutremura tot locul acela şi mulţi lîngă scaunul 
lui stau cu feluri de rînduieli”. 

Meşteşugurile diavoleşti ale lui Ciprian erau într-adevăr 
mai presus de orice închipuire. 

Aflăm astfel, din „Vieţile Sfinţilor”, că Sfîntul şi marele 
mucenic Ciprian, în timpul slujirii lui idolatre, „se 
deprinsese a schimba văzduhul, a porni vînturi, a slobozi 
tunete şi ploi, a tulbura valurile mării, a duce vătămări şi 
răni asupra oamenilor ”. 

Spre învăţătura drăcească se îndeletnicea cîte 40 de zile în 
post, şi după apusul soarelui mînca, dar nu pîine, nici altă 
hrană, ci numai ghindă de stejar. S-a deprins să facă fel de 
fel de vrăji şi de năluciri, „pînă şi morţii din mormînturi 
facîndu-i să grăiască”. 

„Pe mulţi i-a învăţat la rele cu vrăjile sale: pe unii a 
zbura prin văzduh, pe alţii a înota în luntre pe nori, pe alţii 
i-a făcut a umbla pe ape şi mulţi la dînsul alergau întru 
nevoile lor, fiindcă le ajuta cu drăceasca putere de care era 
plin”. 

„Prin farmecele lui, diavolul s-a prefăcut în chipul 
fecioarei Justina şi aşa a mers la Aglaid, cel care în zadar 
o iubea pe Justina, ca să i se pară lui că adevărat Justina 
este. Iar cînd a intrat diavolul la Aglaid, în chipul Justinei, 
Aglaid a sărit de negrăită bucurie şi alergînd la ea, a 
cuprins-o şi o săruta zicîndu-i: «Bine ai venit la mine, 
preafrumoasă Justino»”. 

„Iar Ciprian a pus pe acela chip de pasăre şi făcîndu-1 
ca să zboare prin văzduh, l-a trimis la casa Justinei, ca să 
poată zbura prin fereastră în camera ei”. 

„Şi chiar Ciprian s-a putut preface în femeie şi în 
pasăre. Mai apoi, el a adus ispite asupra casei Justinei şi 
asupra caselor tuturor rudeniilor, ale vecinilor şi ale 
cunoscuţilor ei, precum oarecînd diavolul asupra dreptului 
Iov; le omora dobitoacele lor, pe slugile lor le lovea cu 
vătămări şi pe dînşii în necaz nemăsurat îi arunca. 

Apoi a lovit şi pe Justina cu o boală incit zăcea pe pat şi 
plîngea maica sa pentru dînsa”. 

„Şi erau răni în dobitoace şi multe boli între oameni; şi 
a străbătut prin lucrarea drăcească auzul prin toată cetatea, 
pentru Justina care i se împotriveşte lui” (din „Viaţa 
Sfinţilor Mucenici Ciprian şi Justina”, Editura Fîntîna 
Darurilor, Bucureşti după Minee). 

Iată deci în ce cuprins nebănuit de manifestări se pot 
produce lucrările demonice spre a sminti lumea. Iar 
asemenea nemaipomenite semne pot fi făcute nu numai de 
vrăjitori şi magi, care din voia lor se pun în legătură cu 
Satana, ci şi de unii oameni demoniaci, care nu-şi dau 
seama că sînt stăpîniţi de o putere necurată şi îşi închipuie 
a-I sluji lui Dumnezeu prin anumite acţiuni ale lor. Şi 
tocmai pentru faptul că diavolul poate săvîrşi atîtea semne, 
cu aparenţe suprafireşti, sau poate tulbura pe oameni în 
atîtea chipuri, Biserica noastră, potrivit cu Sfînta Predanie 
şi cu puterea moliftelor Sfîntului Vasile cel Mare, se 
foloseşte de cunoscutele exorcisme de certare şi de 
îndepărtare ale diavolului de la anumiţi oameni, sau de la 
anumite locuri bîntuite de duhuri rele. 

„Teme-te, (porunceşte preotul diavolului) fugi, fugi, 
depărtează-te diavole necurate şi spurcate, cel din cele de 
dedesubt, înrăutăţitule, înşelătorule, fără de chip, cel văzut 
pentru obrăznicie, nevăzut pentru făţărnicie, oriunde eşti, 
sau unde mergi, sau însuţi eşti Veelzevul, sau cel ce 
cutremuri, sau în chipul şarpelui, sau în faţă de fiara, sau 
ca aburul, sau ca fumul văzut, sau ca bărbatul, sau ca 

femeia, sau ca jigania, sau ca pasărea, sau vorbitor 
noaptea, sau surd, sau mut, sau cel ce înfricoşezi în 
călătorie, sau cel ce rumpi, sau cel ce bîntuieşti, sau în 
somn greu, sau întru boală, sau în neputinţă, sau care 
porneşti spre rîs, sau care faci lucrări iubitoare de 
dezmierdări, sau făcător de desfătare, sau otrăvitor, sau 
iubitor de neastîmpărare, sau vrăjitor cu stelele, sau 
vrăjitor de casă, sau fără de ruşine, sau iubitor de pricini, 
sau nestătător, sau care te schimbi cu luna, sau care te 
întorci în oarecare vremi, sau cel de dimineaţă, sau cel de 
miază-zi sau cel de miază-noapte, sau al vreunei fără de 
vremi oarecare, sau al revărsatului zorilor, sau după 
întîmplare te-ai întîlnit, sau de cineva eşti trimis, sau ai 
năvălit fără de veste, sau de eşti din mare, sau din rîu, sau 
din pămînt, sau din fîntînă, sau din surpătură, sau din 
groapă, sau din baltă, sau din trestie, sau din noroaie, sau 
de pe pămînt, sau din spurcăciune, sau din luncă, sau din 
pădure, sau din copaci, sau din păsări, sau din tunet, sau 
din acoperămîntul băii, sau din scăldătoarea apelor, sau 
din mormînt idolesc, sau de unde nu ştim, sau cunoscut 
sau necunoscut, şi din locul cel necercetat, depărtează-te şi 
te mută, ruşinează-te de chipul cel zidit şi înfrumuseţat cu 
mina lui Dumnezeu...” (Evhologiu). 

In sfîrşit este de reţinut şi un alt fapt însemnat. Pe 
măsură ce ne apropiem de sfîrşitul vremurilor, Satana este 
şi mai mult dezlegat: din lanţurile în care a fost ţinut pînă 
acum, pentm ca astfel, să se poată săvîrşi în lume, cu o 
putere mai mare, „taina fărădelegii” despre care vorbeşte 

Sfînta Scriptură. Deci diavolul lucrează acum în lume cu o 
putere mai mare decît în trecut din pricina stării de păcat a 
lumii. 

Dar, în afară de toţi apostaţii de toate felurile, sînt mulţi 
creştini care nu mai trăiesc în orbita Bisericii şi deci nu au 
o viaţă euharistică, sau care din cauza trufiei sau a altor 
păcate de moarte şi-au pierdut legătura harică cu 
Dumnezeu, sau care se împărtăşesc cu nevrednicie. Sînt 
oameni de la care s-a îndepărtat cu totul îngerul lor 
păzitor, aşa după cum au avut arătare şi unii Sfinţi, şi după 
cum lămurit ne spune Sfînta Scriptură: 

„Duhul Domnului s-a îndepărtat de la Saul; şi a fost 
muncit de un duh rău, care era trimis de la Domnul. 
Slujitorii lui Saul i-au zis: lată că un duh rău de la 
Dumnezeu te munceşte” (I Samuel 16, 14-15). Asemenea 
este şi înţelesul rugăciunii din Psalmul al 50-lea: „Doamne 
nu mă lepăda pe mine de la faţa Ta şi Duhul Tău cel Sfînt 
nu-L lua de la mine”. Astfel de oameni părăsiţi de 
Dumnezeu sînt luaţi în stăpînire de vrăjmaşul diavol. 

Duhovniceşte sînt morţi toţi acei care se mp de 
Biserică, care nu trăiesc prin Sfintele Taine şi nu fac voia 
Domnului. Pe de altă parte, „oricine va vorbi împotriva 
Duhului Sfînt nu va fi iertat nici în veacul acesta, nici în 
cel viitor” (Matei 12, 32), 

Aşadar, tocmai asemenea oameni lepădaţi de Dum¬ 
nezeu devin sculele Ispititorului. Şi tocmai cu ei se pot 
întreprinde cele mai mari farmece şi vrăjitorii. Adeseori, 

fără ştiinţa acestora, puteri nevăzute îi pot călăuzi spre 
ţinte nebănuite, urmînd unor anumite porunci demonice. 
Intr-un acelaşi chip tainic, asemenea unelte demonice se 
pot îmbolnăvi sau se pot „vindeca” din senin, în cîte şi mai 
cîte feluri. Asupra lor, prin lucrarea Satanei, falşii prooroci 
pot exercita cu mare putere semne nemaipomenite. Sînt 
cazuri în care, fără greş, li se poate prezice acestora despre 
ziua şi chipul morţii lor. Şi, ca prin minune, lucrul se ade¬ 
vereşte... Cu cit apar însă mai impresionante asemenea 
întîmplări „suprafireşti”, cînd astfel de sentinţe de moarte 
se rostesc ca un mijloc de pedepsire de către slujitorii 
Necuratului, împotriva acelora care ar fi batjocorit 
pretinsele lor minuni, iar boala sau moartea îi atinge pe 
acei nenorociţi, fără nici o pregetare, ca un trăznet ! 

Atari fenomene se petrec prin mijlocirea a feluriţi 
vrăjitori şi falşi profeţi, despre care demonologia vorbeşte 
cu destulă evidenţă 6 . 

6 Printre unele asemănătoare semne fantastice este interesant cazul 
relatat în nr. din 24 august 1939 al ziarului Universul, cu privire la 
exploratoarea Elin Osbome. Iată articolul: 

„O femeie încearcă să descopere originile magiei negre”, Londra, 
august 1939. 

,, Exploratoarea şi în acelaşi timp bioloaga Mrs. Elin Osbome, după ce 
a trăit timp de 5 ani în cele mai întunecate regiuni ale Africii, povesteşte în 
rapoartele sale cum a încercat să pătrundă în tainele magiei negre, precum 
şi întîmplările la care a fost de faţă. 

Intr-un contact pe cît de strîns cu lumea magiei, reuşi să culeagă 
materialul de care acum lumea ştiinţifică se ocupă cu cea mai mare atenţie. 

Mrs. Osbome a fost de faţă la «evocarea spiritelor morţilor»; ea a văzut 
oameni şi animale lovite de blesteme care le-au pricinuit moartea 
instantanee. 

în domeniul manifestărilor oculte, puse în mişcare prin 
acţiunea demonică, intervin în chip conştient sau 
inconştient şi anumite puteri psihice ale omului. 

Fiinţa umană şi-a păstrat, şi după cădere, diferite 
facultăţi ascunse, extra-normale, care pot fi călăuzite şi 
folosite fie de către entităţi angelice, atunci cînd este vorba 
de oameni aflaţi în legătură harică cu Dumnezeu, fie de 
către entităţi demonice, atunci cînd este vorba de oameni 
ieşiţi de sub harul lui Dumnezeu. Nesfîrşit este numărul 
unor asemenea cazuri întîmplate în lume, în toate 
vremurile şi în toate locurile. O lucrare de demonism de 
mare răsunet, pomenită atît în Faptele Apostolilor, cit şi în 
Cazanie, este de pildă aceea petrecută cu Simon Magul, 
împotriva acestui posedat au avut mult de luptat Sfîntul 
Apostol Petru şi Sfîntul Clement, pentru a convinge lumea 
despre falsele lui minuni. 

Sînt şi unii falşi profeţi creştini, care împlinesc semne 
fantastice, în închipuirea că prin puterea lui Dumnezeu pot 


Cînd după 4 ani, Mrs. Osborne fu apucată de dorul casei, un vrăjitor o 
anunţă că dorinţa ei s-ar putea satisface fără ca să fie nevoită să facă o astfel 
de călătorie. Cu alte cuvinte, el o asigură că prin ajutorul magiei ar putea să 
facă să-şi revadă patria. După puţin, ea nu-şi mai putu da seama de ceea ce 
se întîmpla în jurul ei, dar se văzu la Londra pe stradă, văzu animaţia mare 
din capitala Angliei, oamenii pe care îi cunoştea şi în fine... după 2 ore se 
întoarce iarăşi în lumea africană. Mai văzuse - în această plimbare 
închipuită la Londra - multe lucruri noi, de care era complet străină, 
neavînd nici o cunoştinţă despre existenţa lor şi despre care, acum cînd se 
află la Londra, s-a convins că într-adevăr n-au fost vedenii şi există în 
realitate. Mrs. Osborne a fost personal martoră la această întîmplare, care 
pînă în clipa de faţă n-a putut fi explicată în nici un fel”. 

săvîrşi acele lucrări. Un asemenea caz a fost în zilele 
noastre şi acela al călugărului Rasputin de la Curtea 
Ţarului Nicolae al II-lea, care a stîrnit mînia de sus asupra 
acelora care au crezut în semnele lui. 

Dar falşi profeţi sînt uneori şi oameni de bună credinţă, 
convinşi că sînt trimişii lui Dumnezeu şi că slujesc 
Bisericii, fără a înţelege că sînt uneltele oarbe ale 
Necuratului şi că rătăcesc lumea de la Adevăr. 

Despre mijloacele de identificare ale unor asemenea 
cazuri se va putea afla în cursul capitolelor următoare. 

Cu privire la posibilităţile de vindecări de boli pe care 
le poate simula Satana, se ştie că suferinţe fizice reale sînt 
îndepărtate prin descîntece, deci pe o cale absolut 
demonică. Dar, totodată, se pot obţine false tămăduiri şi pe 
calea magnetismului animal, a hipnotismului sau a altor 
metode psihice, cum ar fi şi autosugestia preconizată de 
Coue sau „ştiinţa creştină” a protestantei Mary Backer 
Eddy. 

E vorba deci de metode din domeniul „ocultismului”, 
care nu au nimic de-a face cu adevăratele minuni împlinite 
prin puterea Duhului Sfînt, singurele admise şi 
recunoscute de Biserică în ordine duhovnicească. 

Şi totuşi, asemenea cazuri impresionante de „vindecări” 
se împlinesc pe căi lăturalnice şi neîngăduite, spre 
buimăcirea multora, tocmai prin faptul că poartă toate 
aparenţele unor adevărate minuni. 

în linie generală, se poate afirma că diferitele boli sau 

tulburări mintale cum ar fi: nebunia, isteria, halucinaţia, 
somnambulismul, neurastenia, obsesiile şi maniile, sînt în 
mare parte produsul unor influenţe directe demonice, care 
se exercită asupra celor bolnavi. Tămăduirea firească a 
acestora atîrnă, în primul rînd, de exorcisme, de sfintele 
slujbe şi de Sfintele Taine ale Bisericii. Orice alte 
încercări nu pot aduce o reală izbăvire acelor suferin z i 
decît numai în mod aparent, cauza adîncă a răului 
rămînînd nevindecată. Pe de altă parte, pe terenul 
zdruncinat al acestor tulburări psihice, acţiunea demonică 
se poate şi mai mult exercita. 

Pr. Serghei Bulgakov, cunoscutul teolog rus, spune: 

„Ceea ce se numeşte halucinaţie poate să se considere - 
cel puţin cîteodată - ca o viziune a lumii spirituale, nu în 
partea ei luminoasă, ci în partea ei întunecoasă. In afară 
de această viziune directă, pe care o caută atît de mult 
ocultiştii, influenţa puterilor întunericului se exercită intr- 
un chip imperceptibil, spiritual. Taina botezului este 
precedată de rugăciunile catehumenilor, care comportă 
patru rugări în care puterile demonice sînt exorcizate şi 
somate să iasă din noul botezaf’ (Ortodoxia - S. 
Bulgakoff - Tip. Arhidiecezană Sibiu, p. 161). 

Dacă prin citirea moliftelor şi cu ajutorul lui 
Dumnezeu, se îndepărtează demonii de la oameni, între 
care şi de la aceia cu desăvîrşită înfăţişare de sănătate 
trupească, dar nesfinţiţi, în schimb, prin căderea şi 
recăderea multora în păcate, puterile demonice se cuibă¬ 
resc iar în creştinii descreştinaţi şi exercită asupra 

acestora, în felurite şi viclene chipuri, o influenţă nefastă, 
care devine cu atît mai primejdioasă cu cit nu întîlnesc în 
calea lor nici o rezistenţă duhovnicească. 

în diferite cazuri de îmbolnăviri şi „vindecări neo¬ 
bişnuite” cu înfăţişări miraculoase, se pot manifesta 
influenţele unor lucrări demonice într-un chip foarte 
ascuns şi primejdios. Aşa sînt toate pretinsele minuni 
petrecute cu proorocii mincinoşi care aparent caută să 
aducă lumea la credinţă, dar care, de fapt, aduc o credinţă 
greşită în mijlocul dreptcredincioşilor şi pierd lumea de la 
mîntuire. în această privinţă, desigur că drumul mîntuirii 
rămîne deschis pentru toată lumea, iar bunul Dumnezeu ar 
dori ca toţi să se pocăiască pînă la urmă. în gîndul acesta, 
noi nu trebuie să pierdem nădejdea pentru mîntuirea nimă¬ 
nui. Totuşi, în starea de negaţie în care s-ar afla cineva, 
faţă de adevărata Lumină, subjugat unor păcate grele sau 
prins în necredinţă sau într-o credinţă eretică, desigur că 
diavolul are o mare priză asupra aceluia, stăpînindu-1 cu 
deosebită putere. 

Dar cum popoarele creştine căzute în protestantism s-au 
sărăcit duhovniceşte de haml lui Dumnezeu, este firesc ca 
înşelăciunile mari de credinţă, de felul pretinselor minuni, 
să se producă mai cu seamă în ţările pravoslavnice, unde 
lumea dispune de darurile mîntuitoare ale Sfintelor Taine, 
şi unde diavolul vrea să-i piardă pe cei binecredincioşi 
prin alte mijloace. Aşadar cetatea pe care vrăjmaşul o 
asediază cu mai multă putere, este tocmai aceea a dreptei 
credinţe în Iisus Hristos. în scopul unor sminteli şi al unor 

erezii cit mai mari, Satana poate urzi o lucrare de pierzare 
fie de aici, fie de acolo, ridicînd pe cîte un prooroc 
mincinos, care, asemenea lupului răpitor în blană de oaie, 
cheamă lumea la pocăinţă, dar totodată strecoară în 
cuvîntul lui - fără să-şi dea seama - prin lucrarea unei 
puteri care îl depăşeşte, o învăţătură otrăvitoare, care îi 
poate prinde pe mulţi în undiţa Iadului, chiar şi pe unii 
dintre cei aleşi. 

Pentm a întări asemenea „descoperiri” şi vedenii, în 
gîndul că ar fi de la Dumnezeu, Ispititorul caută să ne 
cîştige încrederea printr-un şir cît mai mare de false 
minuni. Asistăm, astfel, la multe „vindecări” petrecute cu 
numeroşi bolnavi, prin mijlocirea unui fals prooroc. Din 
punct de vedere medical, aceste vindecări sînt reale, se pot 
deci certifica, şi tocmai de aceea pot însemna pentru noi o 
chezăşie de adevăr. Aceasta este însă şi primejdia de 
pierzare pentru multă lume. Este deci necesar de a 
pătrunde în miezul acestor cazuri şi de a le cerceta în 
esenţa lor. 

Aflăm astfel despre un mut care a căpătat graiul, despre 
un surd care a căpătat auzul, despre un paralitic care a 
putut să umble, despre un nebun care şi-a recîştigat 
minţile, şi altele asemănătoare, mergînd pînă la vindecări 
de anumite boli organice. 

De un deosebit interes în toate aceste cazuri, ar fi însă 
fişa duhovnicească a fiecăruia dintre aceşti bolnavi 
vindecaţi, pentru a se putea cunoaşte îndeaproape care era 
trăirea lor cu Dumnezeu, atît înainte, precum şi după 

vindecarea lor minunată. Interesează a şti: 1. Mediul de 
viaţă spirituală din care provine fiecare; 2. Curăţenia de 
credinţă de care este luminat acel suflet faţă de Biserică; 3. 
Trăirea lui creştină; 4. Frecvenţa împărtăşirii lui cu 
Sfintele Taine, în chip vrednic, sau dimpotrivă, absenţa lui 
de la viaţa euharistică, precum şi alte asemenea date. 

Să ne închipuim cazul că cineva se naşte din desfrînare 
sau dintr-un incest, sau din oameni răi şi necredincioşi. 
Acest copil al păcatului creşte departe de Dumnezeu, iar 
cu vremea, prin propriile lui păcate, devine un vas necurat. 
Prin îngăduinţa lui Dumnezeu, diavolul îl ia în stăpînire, 
în parte sau cu totul; şi astfel, această fiinţă omenească 
poate căpăta un duh de orbire, un duh de muţenie, un duh 
de surzenie. De asemenea, un astfel de om poate deveni 
paralitic, epileptic, nebun. Deci duhuri rele îl pot stăpîni şi 
munci. El devine un posedat ; este de la sine înţeles însă că 
nu toţi orbii, surzii şi muţii sînt posedaţi. Iar stăpînirea 
diavolului nu se întinde întotdeauna asupra sufletului 
cuiva, ci se poate mărgini numai asupra trupului lui. 

Prin urmare, sînt cazuri de boli care se explică prin 
lucrarea duhurilor răului asupra oamenilor păcatului. 

„Din pricina păcatelor mele mi se îmbolnăveşte trupul, 
slăbeşte şi sufletul meu” (Paraclisul Maicii Domnului. 
Pesna 9. Catavasie). 

Sau: „Din pricina mini ei Tale, nu este sănătate în trupul 
meu, nu e pace în oasele mele din pricina păcatelor mele” 
(Psalmul 37, 3). 

Aşadar, un demon poate ţine pe cineva într-o anumită 
infirmitate, provenită dintr-o stare de păcat. 

Deci tocmai cu asemenea oameni Satana poate face 
lucrări de rătăcire în lume, sub înfăţişarea unor semne 
dumnezeieşti. 

Cu unii ca aceştia se pot produce uneori „vindecări 
minunate”, dar înşelătoare, sub chipul falşilor profeţi. 

Fiind ştiut că lumea este în genere ispitită de a crede în 
diferite semne neobişnuite - indiferent de provenienţa lor - 
mulţi oameni bolnavi sînt înclinaţi de a atribui puteri 
tămăduitoare unor manifestări sau practici cu totul 
dubioase. Aşa se întîmplă şi cu peregrinarea pe la toate 
locurile unor pretinse arătări, prea puţin sau deloc 
verificate, de care se leagă atîtea suflete uşuratice, în 
dorinţa unor vindecări suprafireşti. Dar mulţi dintre aceştia 
uită cu desăvîrşire că, pentru vindecarea de boală, Sfînta 
Scriptură ne statorniceşte să chemăm preoţii Bisericii să 
ne ungă cu untdelemn sfinţit în numele lui Hristos şi să ne 
izbăvească de cel rău, prin lucrarea Duhului Sfînt, care se 
săvîrşeşte în Taina Maslului, ca şi prin atîtea ierurgii ale 
Bisericii, dinadins lăsate în acest scop (Iacov 5, 14). 

în cazul unor asemenea false minuni, duhul răului care 
a chinuit cu vreo infirmitate pe unii dintre aceşti bolnavi, 
îşi schimbă de bună voie chipul de manifestare sub care se 
prezenta pînă atunci, incit, intr-adevăr, lucru „suprafiresc”, 
omul îşi capătă auzul, graiul, vederea... dar în schimb, mai 
tîrziu se va robi poate unor mari păcate sau erezii 

pierzătoare de suflet, în care vicleanul va fi putut să-l 
prindă cu mai mare putere. 

Asemenea vindecări neobişnuite nu le face, prin 
urmare, diavolul în scopul binelui, ca să uşureze su¬ 
ferinţele oamenilor, ci în scopul unor digresiuni, ca să se 
creadă o minune ceea ce nu este minune, şi o lucrare 
dumnezeiască ceea ce este o înşelăciune satanică. 

Dar o dată ce încrederea omului sau a mulţimii a fost 

5 

cîştigată într-un asemenea chip, uşor îi va fi Ispititorului să 
infiltreze, într-un fel oarecare, şi o învăţătură sau o 
practică sau o credinţă greşită, care ne poate pierde de la 
mîntuire. în acest scop, prin anumite pretinse minuni, 
Satana încearcă uneori să smintească lumea şi cu anumite 
„învieri din morţi”. în asemenea cazuri nu este însă vorba 
de o reală înviere din morţi, ci numai de o stare de 
catalepsie în care s-ar fi aflat un posedat timp de mai 
multe ore sau zile. Sînt astfel bine cunoscute cazurile 
atîtor fakiri, care, după ce cad într-o stare cataleptică şi par 
de-a binelea morţi, incit şi pulsul şi respiraţia nu le mai 
sînt percepute, se trezesc totuşi după un anumit răstimp, 
exact în vremea mai dinainte hotărîtă. 

Pentm o mai mare încredinţare asupra celor de mai sus, 
găsim mult temei în cuvîntul unor sfinţi ai Bisericii cu 
privire la lucrările de rătăcire ale Antihristului. După cum 
se ştie, către sfîrşitul vremurilor, se va ridica omul 
fărădelegii, vasul cel prea spurcat, de care pomeneşte 
Sfînta Scriptură, şi în care se va sălăşlui Satana şi va lucra 
cu toată puterea lui, pentru a prigoni Biserica şi pe aleşii 

Domnului. Va fi lupta ultimelor zvîrcoliri ale balaurului 
împotriva lucrării de mîntuire a Mîntuitorului. Antihristul 
va fi deci un om şi nu o nălucire. Tradiţia spune că va 
domni trei ani şi jumătate (timpul celor 42 de luni sau al 
celor 1240 de zile de care pomeneşte Daniil şi Apocalipsa) 
în care cerul se va închide şi nu va mai ploua şi se va usca 
tot pămîntul şi „va fi un necaz aşa de mare, cum n-a fost 
de la începutul lumii”. 

Dar pînă cînd omul fărădelegii se va ridica făţiş 
împotriva Bisericii, va face multe semne şi minuni 
aparente ca să „înşele, dacă va fi cu putinţă, chiar şi pe cei 
aleşi”. 

Sfîntul Apostol Pavel scrie către Timotei: „...în vremile 
cele de apoi se vor depărta unii de la credinţă, luînd 
aminte la duhurile înşelătoare şi la învăţăturile cele 
drăceşti” (I Timotei 4, 1). 

far despre Antihrist, într-o profeţie atribuită Sfîntului 
Mucenic Ipolit, papă al Romei, aflăm următoarele: 

„Pe lingă aceasta va face şi minuni: pe cei leproşi va 
curaţi, pe cei bolnavi va tămădui şi draci va scoate, va 
spune înainte cele viitoare, va spune cele ce s-au făcut 
întru depărtare, va învia morţi, va lumina orbi şi alte 
minuni va face, toate acestea cu năluciri drăceşti” (Din 
„Sfârşitul Omului” p. 122, Sfînta Mînăstire Prodromul, 
Ed. Schitul Darvari, Bucureşti). 

Deopotrivă prooroceşte şi Sfîntul Efrem Şirul: 

„Va veni pîngăritul, ca un fur, ca să înşele pe toţi; fiind 

smerit, liniştit, urînd cele nedrepte, despre idoli 
întorcîndu-se blagocestia mai mult cinstind, bun iubitor de 
săraci, peste măsură frumos, prea cu bună aşezare, lin 
către toţi, cinstind cu covîrşie pe neamul iudeilor. Iară 
întru toate acestea, va face semne, arătări şi înfricoşări cu 
multă stăpînire şi se va meşteşugi cu vicleşug ca să placă 
tuturor şi să fie iubit degrabă de mulţi şi daruri nu va lua, 
cu mînie nu va grăi, mîhnit nu se va arăta, şi cu chipul 
bunei rînduieli va amăgi lumea, pînă ce se va face împărat. 
Iară după aceasta se va înălţa inima lui, şi va vărsa 
balaurul amărăciunea sa, punînd înainte din Sion, veninul 
morţii, tulburînd lumea, va clăti marginile (pămîntului), va 
necăji toate, va pîngări suflete; nu ca un cucernic se va 
arăta, ci cu totul întru toate fără de omenie”. 

„Va amăgi lumea cu năluciri vrăjitoreşti: va muta 
munţii şi ostroavele; îşi va întinde mîinile lui şi va aduna 
mulţime de tîrîtoare şi păsări; aşişderea încă va păşi pe 
deasupra adîncului şi pe mare ca pe uscat va umbla; însă 
toate acestea vor fi năluciri. Şi mulţi vor crede întru el, 
şi-l vor slăvi ca pe un Dumnezeu tare” (p. 149 din aceeaşi 
scriere). 

Din descoperirea acestor profeţii rezultă că Antihristul 
va putea face, prin puterea şi lucrarea Satanei, multe 
semne şi minuni înşelătoare, pe care sfinţii le numesc 
năluciri. Astfel duhul răului, prin mijlocirea omului 
fărădelegii, va vindeca cu uşurinţă bolnavi, ba chiar şi pe 
cei leproşi, va lumina orbi şi va putea vesti lucruri 
viitoare. 

E interesant de menţionat, în legătură cu aceste lucrări 
ale diavolului, întreprinse fie de-a dreptul, fie prin 
intermediul unor oameni prinşi în orbita lui, ce spune 
Toma d'Aquino : 

„...precum meşterul face un lucru care celorlalţi oameni 
li se pare minunat, astfel şi diavolul face ceva în chip 
firesc, care nouă ne poate părea că este minune; căci uşor 
îi este diavolului să însănătoşeze un bolnav, ori să 
tămăduiască o rană... folosind puterile ascunse care sînt 
în corpul omului” (Expositio in Ev. Mt. Antverpiae 1612, 
Parisis 1876, Catena Aurea quator Ev., Antverpiae 1612). 

Acelaşi punct de vedere îl susţin şi mulţi alţi teologi 
occidentali, precum Caietanus, Jansenius, Arnold şi alţii. 

Diavolul poate şti mai dinainte despre cele viitoare şi 
înştiinţîndu-i pe slujitorii săi, aceştia pot apărea astfel ca 
nişte profeţi. (Tot astfel şi Suarez în „De virtute 
religionis”, lib. 2, cap. 8 şi 6 şi urm.; cap. 16 n. 6 urm. 
Knabenbauer Mt. II. 336). 

Lucrările cu aparenţă suprafirească împlinite de 
demoni, deşi ies din ordinea normală obişnuită, se petrec 
totuşi în ordinea naturală a universului. J. v. Bonniot, 
„Wunderund Scheinwunder” Mainz 1889, L. Fonch. „Die 
Wunder des Herrn”, I, ed. 2 p. 4). 

Iată deci cum se pot produce înşelăciuni nebănuite în 
acest domeniu de manifestări zăpăcind lumea într-o 
măsură nemaipomenită şi depărtînd-o de la calea cea 
dreaptă. 

Sub o formă sau alta, aparent sau neaparent, se pot 
produce cazuri de posesiuni demonice şi cu unii oameni 
presupuşi credincioşi şi vădit „bisericoşi”. 

în această privinţă, putem spune că se întîlnesc feluriţi 
ocultişti sau mediumi spiritişti care postesc şi se 
împărtăşesc regulat. 

Întrucît însă ei nu mai stau sub ascultarea Bisericii, ci se 
abat de la cuvîntul învăţăturilor de mîntuire, posturile şi 
rugăciunile şi toate jertfele lor sînt întinate, iar ei se expun 
să-şi mănînce osînda veşnică prin împărtăşirea cu Sfintele 
Taine. Căci „jertfa celor răi este o scîrbă înaintea 
Domnului” (Solomon, Proverbe 21, 27). „Şi dacă cineva 
îşi întoarce urechea să nu asculte Legea, chiar şi 
rugăciunea lui este o scîrbă” (Proverbe 28, 9). 

Urîciunea neascultării este atît de mare înaintea lui 
Dumnezeu, încît Duhul Sfînt îi mustră cu asprime şi pe 
preoţii care s-au abătut din calea cea sfîntă. 

„Căci buzele preotului trebuie să păzească ştiinţa şi din 
gura lui se aşteaptă învăţătură, pentru că el este un sol al 
Domnului oştirilor. Dar voi v-aţi abătut din cale, aţi făcut 
din Lege un prilej de cădere pentru mulţi...” (Maleahi 2, 

7)- 

„Dacă nu veţi asculta, dacă nu vă veţi pune inima ca să 
daţi slavă numelui Meu, zice Domnul oştirilor, voi arunca 
în voi blestemul...” (Maleahi 2, 2). 

Din păcate, în zilele noastre, nu se dă totdeauna 
însemnătatea cuvenită unor asemenea probleme, iar ade 

seori, mulţi dintre noi, ne arătăm mai îngăduitori cu 
păcatele oamenilor, decît cu oamenii ca penitenţi. 

Sînt, prin urmare, unii credincioşi răzvrătiţi, care deşi se 
socotesc fii ai Bisericii Ortodoxe, îşi leagă totuşi mintea şi 
sufletul de anumite credinţe eretice; sînt spiritişti, 
„spiritualişti”, teosofi, masoni, ocultişti, care se strecoară 
prin fraudă ca să primească Sfînta împărtăşanie 7 . 

Pe de altă parte, „...acest soi de draci nu iese afară decît 
cu rugăciune şi cu post” (Matei 17, 21). Iar adevăratul post 
şi adevărata rugăciune presupune o stare de smerenie, de 
lepădare de sine şi de sărăcie cu duhul. Cine este smerit 
este în totul ascultător Bisericii, Sfintelor Canoane şi 
tuturor rînduielilor. Cine este smerit, nu se socoteşte nici 
înţelept, nici ales, nici „iniţiat”, nici mîntuit. Smeritul 
primeşte şi ascultă întreg cuvîntul dreptei credinţe, fără a 
se situa în afara sobornicităţii. El nu răstălmăceşte Scriptu¬ 
rile şi hotărîrile Sfintelor Sinoade ecumenice într-o altă 
înţelegere decît aceea pe care a hotărît-o Biserica. El nu se 
întovărăşeşte cu ereticii şi cu necredincioşii, iar dacă ar 
voi să-i cîştige la adevăr, după prima şi a doua mustrare, el 
se îndepărtează de cel ce se împietreşte în neprimirea 
Adevărului. 

în haosul acesta al tuturor abaterilor şi al neascultării de 
Lege, se pot afla uneori şi preoţi: nu e pădure fără 
uscături... Şi asemenea căderi pot lua diferite înfăţişări: de 
la nerespectarea rînduielilor bisericeşti şi a Canoanelor 

7 Dar „cine mănîncă pîinea aceasta sau bea paharul Domnului în chip 
nevrednic, va fi vinovat de trupul şi sîngele Domnului” (I Corinteni 11, 27). 

ecumenice, pînă la cazul unor preoţi caterisiţi pentru 
erezii, pentru îndeletniciri neîngăduite sau pentru alte 
grave abateri. 

Oricît de excepţionale şi anormale ar apărea aceste 
întîmplări, faţă de cinstitul şi venerabilul nostru Cler, este 
nevoie să ne folosim şi de aceste dureroase exemple în 
scopul de a lămuri anumite idei. Dacă aceşti slujitori ai 
Altarului, în săvîrşirea unor acte de care se fac vinovaţi îşi 
dau seama, în parte sau în totul, despre acele călcări de la 
legea lui Dumnezeu, ei îşi vor da socoteala înaintea 
Judecătorului de faptele lor, dar, întru cit provin dintr-o 
stare a păcatului, ei au căzut în orbita unei acţiuni de 
posesiune. 

Deci nu este de mirare dacă puterea demonică care 
lucrează în împlinirea unor false minuni, poate acţiona şi 
asupra unor slujitori ai Altarului şi mai cu seamă asupra 
acelora căzuţi într-o alterare de credinţă şi de duhovnicie. 

Bineînţeles însă că întrucît un preot nu este caterisit, 
pentru anumite grave abateri, actele lui sfinţitoare nu sînt 
viciate de păcatele lui personale, atît timp cit acele Sfinte 
Taine şi ierurgii sînt împlinite după toată rînduiala 
Bisericii noastre Ortodoxe. 

Pe de altă parte, dacă vicleanul diavol poate să dispună 
- în parte sau total - de viaţa unor oameni aflaţi în păcate şi 
în neascultare faţă de Dumnezeu, nu-i este îngăduit ca să 
facă acelaşi lucru şi cu cei credincioşi care împlinesc cu 
toată supunerea sfintele şi dumnezeieştile porunci. Pe cei 

drepţi Domnul îi ocroteşte în chip deosebit şi numai 
uneori îi lasă într-o luptă mai grea cu Satana, în mijlocul 
unor ispite mai mari, ca o încercare şi spre o mai mare 
învrednicire a lor. 

Spune Domnul, către Moise: „Dacă veţi asculta aceste 
porunci, dacă le veţi păzi şi împlini, Domnul Dumnezeul 
tău va ţine faţă de tine legămîntul şi îndurarea cu care s-a 
jurat părinţilor tăi. El te va iubi, te va binecuvînta şi te va 
înmulţi...”. 

5 

„Domnul va depărta de tine orice boală; nu-ţi va trimite 
nici una din acele molime rele din Egipt, pe care le 
cunoşti, ci va lovi cu ele pe toţi cei ce te urăsc” 
(Deuteronom 7, 12-15). 

Cu privire la diferite cazuri de „vindecări minunate” 
petrecute pe la locurile unor pretinse revelaţii, este 
interesantă afirmaţia răposatului profesor dr. G. 
Marinescu, din articolul său apărut în ziarul „Universul” 
(52.275.6) sub titlul „Miracolul de la Maglavit”. 

„în calitatea mea de elev al creatorului neurologiei 
moderne, J. M. Charcot, mi-a fost dat să văd - spune 
răposatul om de ştiinţă - asemenea cazuri la Salpetriere şi 
am putut eu însumi vindeca diferite manifestări de orbire, 
surditate, paralizii... şi chiar prin izolare am vindecat o 
epidemie de corea ritmică isterică. Deci orice neurolog şi 
psihiatru care cunoaşte influenţa autosugestiei şi a 
tratamentului moral a asistat la asemenea minuni sau le-a 
făcut el însuşi”, 

Mărturia de mai sus are, din punctul nostru de vedere, o 
singură valoare: se constată putinţa unor pretinse 
„vindecări imediate ” a diferite manifestări de orbire, 
surditate, paralizii şi chiar a unor boli epidemice pe cale 
de autosugestie şi hipnotism, deci nu prin tratamente şi 
intervenţii normale ale medicinei, ci pe căi psihice, 
vicioase şi neîngăduite de Biserică. Asemenea cazuri de 
vindecări excepţionale, în care anumiţi psihiatri pot 
porunci orbului să vadă şi paraliticului să umble, iar 
poruncile lor sînt împlinite, sînt socotite de medicină drept 
„minuni ale ştiinţei”, în timp ce prin înfăţişarea lor ar 
putea apărea ca minuni dumnezeieşti, 

Cu toate acestea, despre ce lucrare suprafirească poate 
fi vorba aici ? Ne aflăm de la început în faţa unui 
simulacru de minuni, căci nu într-o stare de amorţire sau 
de subjugare a conştiinţei s-au făcut minunile dum¬ 
nezeieşti, ci dimpotrivă, într-o stare de mare trezire şi de 
lumină a sufletului. 

Dar marii psihiatri şi neurologi ai centrelor de 
experienţe psihice, absorbiţi prea mult de exclusivitatea 
unei ştiinţe profane , din care lipseşte Hristos şi Legea lui 
Dumnezeu, nu-şi dau seama că puterea autosugestiei, a 
„paselor magnetice” şi a tuturor metodelor ocultiste prin 
care se pot obţine vindecări neobişnuite, îşi găseşte 
originea în domeniul satanismului. 

Prin tratamente hipnotice şi „fluidice”, care nu au nimic 
de-a face cu temeiul adevăratei credinţe creştine, este de la 
sine înţeles că nu Duhul Sfînt lucrează asupra acestor 

bolnavi, ci puteri străine şi potrivnice, care ne expun să 
cădem pradă Satanei. 

Căci nu prin ispitirea lui Dumnezeu se poate provoca 
producerea minunilor. Iar putinţa eventuală de vindecare 
pe cale spirituală nu o putem avea decît numai prin 
Biserică, şi numai cu ajutorul lucrării Duhului Sfînt. Drept 
urmare, nu toate vindecările cu înfăţişări suprafireşti sînt 
minuni, iar asemenea cazuri sînt dubioase şi trebuie luate 
sub toată rezerva. 

Vindecări neobişnuite, cu aparenţe suprafireşti, se pot 
produce şi într-un chip mult mai ispititor decît în cazul 
fenomenelor de ocultism. Este vorba anume de categoria 
oamenilor credincioşi şi de intervenţia puterii rugăciunii. 
Diferiţi bolnavi incurabili dobîndesc astfel tămăduirea 
deplină în cel mai scurt timp, cu ajutorul rugăciunii. 
Asemenea vindecări excepţionale par întru totul minuni, 
ceea ce se şi întîmplă în realitate de multe ori cu atîţia 
oameni evlavioşi. Dar, din păcate, şi în asemenea cazuri 
ne putem afla, adeseori, pe un acelaşi teren vicios şi într- 
un domeniu de acţiune satanică. Căci, după cum este ştiut, 
nu este destul a avea credinţă pentru a fi mîntuit, şi nu e 
destul a ţine posturi şi a face rugăciuni pentru a întreţine 
legătura harică cu Dumnezeu. Ispitele Satanei pot veni în 
orice chip asupra noastră, iar pentru cei credincioşi aceste 
ispite apar tocmai pe planul credinţei, cu dogme noi 
înşelătoare şi cu semne, revelaţii şi minuni mincinoase, 

în felul acesta, multe semne şi fapte neobişnuite ne pot 
părea minuni, dar în realitate ele nu sînt decît nişte 

înşelăciuni satanice. 

Dacă nu ne aflăm sub aripa ocrotitoare a Sfintei şi 
dreptmăritoarei Biserici Ortodoxe, singura adevărată şi 
dacă nu trăim o viaţă euharistică şi împlinitoare a voii 
Domnului, şi dacă nu sîntem întru totul ascultători faţă de 
cuvîntul Bisericii, sîntem cetăţi neapărate faţă de 
vrăjmaşul diavol, care ne poate birui şi prinde în orice 
cursă a lui. 

în lucrarea sa, „L'homme, cet inconnu” (Paris, Pion), 
dr. Alexis Carrel scrie printre altele: 

„Concepţia noastră actuală despre influenţa mgăciunii 
asupra stărilor patologice se întemeiază pe observarea 
bolnavilor vindecaţi aproape instantaneu de boli de tot 
felul, ca de exemplu de tuberculoză osoasă şi peritoneală, 
de abcese reci, de răni supurante, de lupus, de cancer etc. 
Procesul vindecării variază puţin de la un bolnav la altul. 
Adesea se simte o mare durere căreia îi urmează deodată 
sentimentul vindecării complete. în cîteva secunde, în 
cîteva minute, cel mult în cîteva ceasuri, rănile se 
cicatrizează, simptomele generale dispar, pofta de m în care 
revine. Singura condiţie indispensabilă a acestui fenomen 
este rugăciunea, dar nu e nevoie ca bolnavul însuşi să se 
roage sau să aibă credinţă religioasă, ci este de ajuns să 
se roage altcineva în jurul lui”. 

Rugăciunile de care pomeneşte dr. Carrel se referă însă 
la o credinţă foarte liberă, care poate atinge toată gama 
ereziilor, şi care nu are nimic de-a face cu temeiul 

duhovnicesc al Bisericii noastre Ortodoxe. 

Căci dacă necredincios este oricine are părtăşie cu 
diavolul prin fapte urîte, de asemenea, „ necredincios este 
acela care nu crede potrivit predaniei Bisericii 
Soborniceşti"... („Dogmatica” Sfîntului Ioan Damaschin, 
p. 253, Editura Librăria Teologică Bucureşti). 

Dar dr. Alexis Carrel, a cărui lucrare a avut un mare 
răsunet în lume, îşi lămureşte într-un alt capitol, cu şi mai 
multă precizie, gîndurile sale despre credinţă. 

„Căutarea lui Dumnezeu - spune dînsul - este o 
întreprindere personală. Datorită unei activităţi a propriei 
conştiinţe, omul tinde către o realitate nevăzută care se 
află în lumea materială şi se extinde dincolo de ea. El se 
îndreaptă către cea mai îndrăzneaţă aventură pe care poate 
să şi-o îngăduie. 

Putem să-l considerăm ca pe un erou sau ca pe un 
nebun. Dar nu trebuie să ne întrebăm dacă experienţa 
mistică este adevărată sau falsă, dacă este o autosugestie, 
o halucinaţie , sau dacă reprezintă o evadare a sufletului în 
afara dimensiunilor lumii noastre şi o legătură cu o lume 
superioară. Să ne mărginim să avem o concepţie 
operatorie. Ea este eficace prin ea însăşi. Ea dă ce i se cere 
de către cel ce o practică. Ea îi dă renunţarea, pacea, 
bogăţia lăuntrică, puterea, dragostea, pe Dumnezeu. Ea 
este tot atît de reală ca şi inspiraţia estetică. Pentru mistic, 
ca şi pentru artist, frumuseţea pe care o contemplă este 
singurul adevăr" (Op. cit., p. 160). 

Iată deci în ce perspectivă de „spiritualitate” ne aflăm... 

Se pot spune cam aceleaşi lucruri şi despre adepţii 
rătăcirii curentului denumit „Christian Science” din 
Statele Unite, a cărui întemeietoare este protestanta Mary 
Backer Eddy şi care obţin în mod obişnuit vindecări 
nemaipomenite de tuberculoză, cancer sau alte boli 
organice, prin stăruinţa în rugăciuni. In realitate scientiştii 
sînt nişte eretici, foarte grav abătuţi de la calea 
Adevărului. Ca adepţi ai unor învăţături neîngăduite de 
adevărata Biserică, nu cu puterea Duhului Sfînt se 
săvîrşesc asemenea „minuni”, ci cu puterea mascată a 
Satanei. Şi totuşi, asemenea pretinse „minuni” se produc 
în văzul lumii, iar vindecările acelor bolnavi sînt 
certificate de medici şi sînt înregistrate de analizele 
laboratoarelor şi de plăcile radiografice (exemple şi 
documente de acest fel se pot afla în mare număr în 
colecţiile revistei „Christian Science” sau prin publicaţiile 
periodice psihiste, „spiritualiste” sau teosofice). 

Aşadar, dacă asemenea cazuri se pot întîmpla, ele nu se 
înscriu însă nicidecum în cuprinsul unor lucrări harice şi 
nu pot constitui un drum aparte de mîntuire, separat de 
acela al Bisericii adevărate. 

Iar dacă rugăciunea este de cel mai mare folos pentru 
viaţa fiecărui creştin şi pentru mîntuirea lui şi a lumii, 
totuşi nu orice rugăciune poate avea o însemnătate 
duhovnicească numai pentru faptul că este o „rugăciune”. 

Căci, „dacă cineva îşi întoarce urechea ca să nu asculte 

Legea, chiar şi rugăciunea lui este o scîrbă ” (Pilde 28, 9). 

„Dumnezeu este Duh; şi cine se închină Lui trebuie să I 
se închine în duh şi în adevăr” (Ioan 4, 24).- 

Iar Psalmul 67, v. 7, spune: „El scoate pe cei din cătuşe 
la fericire, iar pe cei neascultători îi lasă în pustiul 
arzător”. 

Din clipa în care ieşim din făgaşul cuvîntului lui 
Dumnezeu şi mergem pe căi dubioase, care nu mai sînt 
acelea ale dreptei credinţe, înseamnă că nu mai ascultăm 
de Lege. Aşa se întîmpla cu toţi ereticii şi cu toţi cei robiţi 
păcatelor, care rămîn şi se complac în fărădelege. 

Bineînţeles că în cazurile de boală care s-ar ivi între 
noi, bine este a ne ruga şi a posti pentru tămăduirea 
noastră sau a aproapelui, dar totodată bine este ca cel 
bolnav, după îndemnul Sfintei Scripturi „să cheme preoţii 
Bisericii să se roage pentru el, ungîndu-1 cu untdelemn în 
numele Domnului” (Iacov 5, 13-15). 

Căci Biserica noastră Ortodoxă, în instituirea celor 
şapte Sfinte Taine, prevede pentru cauze de boală ajutorul 
Sfîntului Maslu, precum şi pomenirile de la sfintele slujbe. 

Din cele mai sus expuse se poate trage încheierea că 
simpla constatare a unor vindecări neobişnuite, produse în 
anumite împrejurări ciudate , nu este o dovadă definitivă 
că s-a petrecut o adevărată minune. 

Dealtfel, diavolul, pentru a înşela lumea şi a o îndepărta 
de la adevărata cale a mîntuirii, poate face şi alte semne 
excepţionale. Puterea Necuratului - prin îngăduinţa lui 



77 


Dumnezeu şi în scopul de a se încerca credinţa creştinilor 
- săvîrşeşte înşelăciuni mari şi în legătură cu Sfînta 
Aghiasmă, înfăţişîndu-ne în anumite cazuri „ape 
nestricătoare” şi „tămăduitoare de boli” ca şi cum ar fi fost 
„sfinţite” pe alte căi decît acelea ale ierurgiilor împlinite 
prin preoţi. 

Dar semnele, ca şi vindecările suprafireşti, se pot 
produce numai în numele lui Iisus Hristos şi într-un 
anumit cuprins de condiţii duhovniceşti, precum şi sub o 
verificată chezăşie harică a Bisericii. 

Aşadar, nu este de ajuns de a se pomeni numele 
Domnului în săvîrşirea unor pretinse minuni sau lucrări 
dumnezeieşti, pentru a avea încredinţarea de autentică 
sfinţenie a acelor acte. 

în „Faptele Apostolilor” (19, 13-20) ni se confirmă 
lucrul acesta prin următoarele: 

„Nişte exorcişti iudei, care umblau din loc în loc, au 
încercat să cheme numele Domnului Iisus peste cei ce 
aveau duhuri rele, zicînd: «Vă jur pe Iisus, pe care-L 
propovăduieşte Pavel, să ieşiţi afară !» Cei ce făceau 
lucrul acesta erau şapte feciori ai lui Sceva, un preot iudeu 
din cei mai de seamă. Duhul cel rău le-a răspuns: «Pe Iisus 
îl cunosc, şi pe Pavel îl ştiu; dar voi cine sînteţi ?» Şi omul 
în care era duhul cel rău a sărit asupra lor, i-a biruit pe 
amîndoi şi i-a schingiuit în aşa fel că au fugit goi şi răniţi 
din casa aceea”. 

Totodată, e bine să se ţină seamă şi de faptul că, avînd 

diavolul putinţa să se înfăţişeze oamenilor în chipuri de 
sfinţi, de îngeri sau de arhangheli de lumină, el pomeneşte 
uneori de numele Domnului Iisus Hristos pentru a cîştiga 
mai uşor în cursele lui de rătăcire a încrederii unor 
credincioşi creştini puţin încercaţi. 

Dar în asemenea cazuri interesează în primul rînd să se 
ştie care este temeiul duhovnicesc al acelor lucrări, pentru 
ca să se poată cunoaşte esenţa lor. 

Tămăduirile, ca rezultat al unor minuni, urmăresc 
scopuri spirituale, situate pe planul mîntuirii, iar nu numai 
un rost mărginit, pămîntesc şi privind exclusiv starea 
trupească. 

Numeroase cazuri de vindecări cu caracter „suprafi¬ 
resc” s-au putut înregistra în ultimii ani, prin diferite 
locuri, devenite foarte cunoscute prin pretinsele lor 
descoperiri dumnezeieşti. 

Şi pe acestea s-a pus tot temeiul de credinţă şi s-a fixat 
centrul de greutate al „revelaţiilor” acelor locuri. 

Din păcate însă, aceste vindecări, certificate chiar de 
medici, nu prezintă elementele hotărîtoare pentru a 
confirma autenticitatea acelor cazuri ca minuni , ci mai 
degrabă stîrnesc suspiciunea prin condiţiile în care s-au 
produs. Pentru lămurirea şi dovedirea acestei afirmaţii este 
destul a observa că nu în numele lui Iisus Hristos s-au 
făcut toate acele vindecări, ci într-un chip cu totul străin 
de Biserică. în mod general, aceste vindecări s-au produs 
prin simpla „punere a mîinilor” pe capul bolnavilor, fără 

nici o pomenire de Hristos, amintind fără voie de „pasele 
magnetice” şi „fluid" ale ocultiştilor; ba chiar s-au produs 
vindecări şi prin folosirea picăturilor scurse din anumite 
crengi uscate ale unor plute sau sălcii. 

în schimb, toti sfinţii făcători de minuni, cînd au să- 

"55 " 

vîrşit vreo tămăduire, în numele lui Hristos au împlinit-o. 

Sfîntul Apostol Petru îl vindecă pe ologul din faţa 
Templului cu cuvintele: „în numele lui Iisus Hristos din 
Nazaret, scoală-te şi umblă !” (Faptele Apostolilor 3, 6). 

Asemenea se întîmplă şi cu ologul din Enea, cînd Petru 
rosteşte cuvintele: „Iisus Hristos te vindecă. Scoală-te şi 
fă-ţi patul!” (Faptele Apostolilor 9, 34). 

Sfîntul Apostol Pavel scoate un duh de ghicitorie din 
roaba din Filipi, zicînd duhului: „în numele lui Iisus 
Hristos, îţi poruncesc să ieşi din ea !” (Faptele Apostolilor 
16, 18). 

Pe de altă parte, toate vindecările întîmplate pe la 
diferite locuri cu arătări, au avut un caracter mărginit şi 
strict pămîntesc. Tămăduirile de bolnavi pe care la făcea 
Mîntuitorul, nu au urmărit un scop material, cu gîndul 
unei exclusive vindecări trupeşti, ci au ţintit către un scop 
mult mai adînc. 

Din fiecare vindecare făcută, Mîntuitorul a voit să 
scoată o parabolă, o învăţătură de mîntuire. Deci accentul 
nu cădea niciodată pe cele materiale, ci pe cele du¬ 
hovniceşti şi nici pe cele temporale, ci pe cele veşnice. 

De altfel, vătămarea noastră trupească, în afară de unele 

foarte rare cazuri de semne dumnezeieşti, cum e de pildă 
cazul lui Iov, îşi are ca obîrşie păcatul, după cuvîntul care 
spune: „Pentru păcatele noastre se îmbolnăveşte trupul şi 
slăbeşte sufletul” (Paraclisul Maicii Domnului). 

Sau: „Din pricina mini ei tale, nu este sănătate în trupul 
meu; nu e pace în oasele mele din pricina păcatelor mele” 
(Psalmul 37). 

Prin urmare, ne izbăvim de rău, chiar şi de răul 

material, curăţindu-ne întîi de păcate. Şi patru sînt Sfintele 
Taine care ne pot curaţi de păcate: Botezul, Spovedania, 
împărtăşania şi Maslul. 

Aşadar, nu putem dobîndi în mod obişnuit sănătate sau 
vindecare de boală, prin nici o „minune”, atît timp cît nu 
sîntem împăcaţi cu Dumnezeu; iar împăcarea cu 
Dumnezeu nu o putem face decît la preot, singurul care 
are puterea sfinţitoare de a săvîrşi şi administra 

dumnezeieştile Taine. Curăţindu-ne de păcate, putem 
nădăjdui şi în vindecarea noastră trupească. Căci se cuvine 
„să căutăm mai întîi împărăţia Cerurilor, iar toate celelalte 
ni se vor da nouă” (Luca 7, 31). Biserica cunoaşte, 
desigur, şi căi neobişnuite de lucrare a harului lui 

Dumnezeu, spre tămăduirea şi spre ajutorarea oamenilor, 
dar bineînţeles că tot în măsura în care ei se împacă cu 
Dumnezeu. în această categorie intră moaştele sfinţilor, 
icoanele făcătoare de minuni, veritabilele locuri de 

pelerinaje şi altele. Dar toate aceste centre de lucrare 
harică se găsesc în orbita duhovnicească a Bisericii, care 
le deţine, garantîndu-le natura dumnezeiască. 

Cînd Mîntuitorul a tămăduit pe bolnavul de la 
scăldătoarea Betesda i-a spus: „Iată că te-ai făcut sănătos; 
de acum să nu mai păcătuieşti ca să nu ţi se întîmple ceva 
mai rău" (Ioan 5, 14). Dar în acest caz bolnavul se pocăise 
şi căpătase îndurarea Domnului, deşi a fost prevenit să nu 
mai păcătuiască. In schimb, care este starea duhovnicească 
a atîtor bolnavi care, tămăduindu-se pe căi profane sau 
aparent „miraculoase” de suferinţele lor, nu-L caută totuşi 
pe Domnul şi nu se pocăiesc de păcatele lor ? Oare nu se 
vor primejdui aceştia prin alte necazuri şi nenorociri mai 
mari, între care cea mai mare este osînda veşnică şi 
izgonirea de la faţa lui Dumnezeu ? 

Din toate vindecările şi minunile Domnului pre¬ 
cumpăneşte preocuparea de a scoate în lumină sensul 
mîntuirii. Pentru adeverirea acestei susţineri, este 
doveditor cazul slăbănogului din Evanghelie, care voind 
să audă cuvîntul lui Dumnezeu, a fost coborît în mijlocul 
adunării, prin acoperişul casei de către însoţitorii lui. 

Dar, cînd le-a văzut credinţa, Iisus a zis: „Omule, 
păcatele îţi sînt iertate ”. 

Aşadar, Mîntuitorul nu s-a gîndit să-i dea sănătatea 
trupească, ci mîntuirea sufletului. 

Cit despre vindecarea trupească a slăbănogului pe¬ 
trecută de abia după aceea, această tămăduire nu a fost un 
scop, ci numai un mijloc. A fost prilejul prin care Hristos a 
făcut dovada tuturor celor de faţă, care cîrteau, că nu este 
mai greu de a spune: „Păcatele îţi sînt iertate” decît a 

zice: „Scoală-te şi umblă” (Luca 5, 17-26). 

Iată deci că elementul spiritual şi nu cel material a 
precumpănit în această lucrare dumnezeiască ca de altfel 
în toate pildele pe care ni le-a dat Mîntuitorul. 

De asemenea, toate minunile săvîrşite prin Sfinţi au 
urmărit acelaşi ţel. 

Cit despre împrejurarea că şi prin ţările Apusului sînt 
anumite locuri de pelerinaj unde lumea se duce cu 
nădejdea tămăduirilor de boli, nu este cazul aici de a ne 
ocupa şi de a preciza în ce măsură acele minuni sînt intr- 
adevăr semne de la Dumnezeu sau dacă nu sînt, în 
realitate, înşelăciuni satanice. Să ne ocupăm întîi de noi. 

De altfel, anumite locuri de pelerinaj din Apus, devenite 
vestite pentru darul vindecărilor, sînt legate şi de unele 
învăţături noi, eretice, apărute în catolicism şi întărite 
tocmai pe asemenea căi „suprafireşti”. Aşa s-a întărit 
dogma neprihănitei zămisliri a Sfintei Fecioare Maria cu 
totul respinsă de Biserica dreptmăritoare Ortodoxă pentm 
multe şi binecuvîntate motive, dogmă rătăcită care a fost 
combătută dintm început chiar şi de unii dintre cei mai 
mari teologi apuseni cum au fost scolasticii Toma 
d'Aquino şi Bernard precum şi fericitul Augustin. 



VI 


PREZICERI Şl GHICITORII. MANIFESTĂRI 
PITONICEŞTI 

Căutînd să imite în totul lucrarea lui Dumnezeu pentru 
a tulbura lumea şi a o îndepărta de la Adevăr, adeseori 
diavolul insuflă pe anumiţi oameni posedaţi sau căzuţi din 
dreapta credinţă - fie pe cale directă fie pe cale de magie - 
cu diferite preziceri şi ghicitorii, prezentate sub înfăţişarea 
unor adevărate profeţii. 

în lumea cea nevăzută, demonii au o deosebit de les¬ 
nicioasă putinţă de comunicare şi de informare între ei, 
pentru care spaţiul şi materia nu le sînt piedică. Ne ve¬ 
dem astfel cu mult depăşiţi în posibilităţile noastre de 
cunoaştere asupra oamenilor şi a lumii, posibilităţi de care 
dispun în schimb, în orice clipă, puterile nevăzute şi deci 
şi îngerii cei răi. 

Să ne închipuim o pildă: în tehnica modernă există 
posibilitatea transmiterii cuvîntului şi a imaginii la 
distanţă; ce ar fi însemnat dacă, în veacurile trecute, 
oarecare oameni năstruşnici ar fi avut la îndemînă 
asemenea mijloace iscusite şi le-ar fi folosit în taină ? în 
acest chip, multe şi felurite fapte petrecute la mari 
depărtări s-ar fi putut vesti drept profeţii, în chiar clipa 

împlinirii lor, pe cine ştie ce loc al pămîntului. Şi fiecare 
le-ar fi putut verifica în fapt. Dar dacă în acelaşi chip s-ar 
fi transmis şi imaginea unor astfel de fapte, precum şi 
diferite sunete şi voci omeneşti, cu cit mai mult asemenea 
lucrări nu ar fi putut avea înfăţişarea unor profeţii sau 
semne minunate ! Transmiterea de gînduri, de fapte sau de 
imagini de către puterile nevăzute, poate fi însă cu mult 
mai subtilă şi mai înşelătoare decît aceea săvîrşită prin 
unele biete aparate pămîntene. Aşadar, cu atît mai mult, 
asemenea vestiri sau prevestiri ne pot cuceri, cînd îmbracă 
forme neasemuit mai complicate şi mai abstracte. 

Adeseori falsele profeţii se pot împlini, dar de cele mai 
multe ori nu se împlinesc şi rămîn de minciună, căci 
Satana este tatăl minciunii. în tot cazul, ghicitoria faptelor 
prezente poate fi mult mai uşor practicată de şarpele cel 
viclean decît vederea în viitor. Întrucît însă uneori anumite 
preziceri făcute de către falşii profeţi s-ar putea adeveri cu 
toată precizia în viitor, faptul nu trebuie să surprindă de¬ 
loc, ţinînd seama că şi diferiţi chiromanţi, cărturăresc, sau 
alte soiuri de ghicitori, pot prevesti viitorul, şi adeseori 
previziunile lor se împlinesc. Şi totuşi, de bună seamă, că 
nu cu puterea Duhului Sfînt se împlinesc aceste preziceri, 
ci cu puterea diavolească, cu care cineva este pus în 
legătură de multe ori fără să-şi dea seama. 

Căci, după cum se ştie, nu este îngăduit a-L ispiti pe 
Dumnezeu. în această privinţă Domnul ne spune: „Să nu 
fie la tine nimeni care să-şi treacă pe fiul sau pe fiica lui 
prin foc, nimeni care să aibă meşteşugul de ghicitor, de 

cititor în stele, de vestitor al viitorului, de vrăjitor, de 
descîntător, nimeni care să întrebe pe cei ce cheamă 
duhurile sau dau cu ghiocul, nimeni care să întrebe pe 
morţi. Căci oricine face aceste lucruri este o urîciune 
înaintea Domnului’’'’ (Deuteronom 18, 10-12). 

Dar anumite prevestiri de natură demonică se pot face 
şi fără a recurge la anumite practici vrăjitoreşti, cum ar fi 
citirea în stele sau în ghioc sau vorbirea cu morţii, ci 
printr-o insuflare lăuntrică a unor anumiţi oameni 
posedaţi, din partea unui duh pitonicesc. Asupra unor 
asemenea manifestări se pot face următoarele presupuneri: 

1. După toate probabilităţile, Ispititorul dispune de o 
anumită facultate psihică, proprie demonilor, ţinînd seamă 
că şi demonii care au fost înainte îngeri de slavă şi-au 
păstrat şi după cădere o parte din în z estrările lor. 

2. în săvîrşirea prezicerilor, Ispititorul se poate folosi de 
combinarea unor elemente actuale, însă necunoscute nouă, 
proiectînd consecinţele probabile ale lor în viitor. 

El poate prevesti de exemplu despre îmbolnăvirea sau 
moartea cuiva, despre o călătorie neprevăzută pe care am 
face-o, despre o pagubă sau alte fapte, ţinînd seama că 
diavolul se poate încunoştiinţa înaintea noastră despre 
anumite elemente şi indicii care ar putea provoca acele 
întîmplări. 

3. în sfîrşit, unele preziceri pot fi explicate ca o urmare 
a unui plan pe care Satana l-a urzit să-l împlinească cu 
anumite persoane aflate în raza lui de acţiune şi pe care el 

le stăpîneşte - în parte sau total -şi cărora le poate insufla 
voinţa lui. 

Pentru sprijinirea acestor afirmaţii ne vom folosi de un 
caz din Biblie. 

în urma unor abateri de la poruncile lui Dumnezeu, 
Saul a căzut în neascultare. Din pricina acestor păcate 
,JDuhul Domnului s-a îndepărtat de la Saul; şi a fost 
muncit de un duh rău, care era trimis de la Domnul. 
Slujitorii lui Saul i-au zis: Iată că un duh rău de la 
Dumnezeu te munceşte’’'’ (I Samuel 16, 14-15). 

Drept urmare, Saul rămîne descoperit duhovniceşte şi 
are de luptat cu ispite şi mai mari. Căci dacă nu a împlinit 
el voia Domnului atît timp cit Duhul lui Dumnezeu era 
mereu cu el, cu atît mai greu i-ar fi venit să se facă 
ascultător sfintelor porunci cînd fusese dat în stăpînirea 
unui duh rău care îl muncea. 

Cu toate acestea Dumnezeu încă nu-1 părăseşte de tot. 
„Şi cînd duhul trimis de Dumnezeu venea peste Saul, 
David lua harfa şi cînta cu mîna lui; Saul răsufla atunci 
mai uşor, se simţea uşurat şi duhul cel rău pleca de la el” 
(I Samuel 16, 23). 

Dar Saul cade în alte şi mai grele păcate. Unelteşte 
moartea lui David, a binefăcătorului său. în aceste îm¬ 
prejurări, „Filistenii s-au strîns şi au tăbărît la Sihem”. 

„La vederea taberei Filistenilor, Saul a fost cuprins de 
frică şi un tremur puternic i-a apucat inima. 

Saul a întrebat pe Domnul şi Domnul nu i-a răspuns 

nici prin vise, nici prin urim, nici prin prooroci”. (I 
Samuel 28, 4-6). 

Deci Dumnezeu îl părăsise. 

Fiind părăsit de Domnul, duhul răului îl ia în stăpînire. 
Şi rodul acestei stăpîniri demonice se şi arată. 

Saul, care mai înainte vreme „îndepărtase din ţara. pe 
cei ce chemau morţii şi pe cei ce ghiceau ”, pentm că 
asemenea deprinderi erau urîciuni blestemate de Dum¬ 
nezeu, ajunge să zică slujitorilor lui: 

„Căutaţi-mi o femeie care să cheme morţii, ca să mă 
duc s-o întreb”. Slujitorii lui i-au zis: „Iată că în En-Dor 
este o femeie care cheamă morţii”. Atunci Saul s-a 
schimbat, a luat alte haine şi a plecat cu doi oameni. Au 
ajuns la femeia aceea noaptea. Saul i-a zis: „Spune-mi 
viitorul chemînd un mort şi scoală-mi pe cine îţi voi 
spune. Scoală-mi pe Samuel”. Cînd a văzut femeia pe 
Samuel a scos un ţipăt mare... 

Samuel a zis lui Saul: „Pentru ce m-ai tulburat 
chemîndu-mă ?”. Saul a răspuns: „Sînt într-o mare 
strîmtoare: Filistenii îmi fac război şi Dumnezeu S-a 
depărtat de la mine; nu mi-a răspuns nici prin prooroci, 
nici prin vise. Şi te-am chemat să-mi arăţi ce să fac”. 
Samuel a zis: „Pentru ce mă întrebi pe mine cînd Domnul 
S-a depărtat de la tine şi S-a făcut vrăjmaşul tău ? Domnul 
îţi face aşa cum îţi vestisem din partea Lui; Domnul a rupt 
împărăţia din mîinile tale şi a dat-o altuia, lui David. N-ai 
ascultat de glasul Lui, de aceea îţi face Domnul aşa astăzi. 

Şi chiar Domnul va da pe Israel împreună cu tine în 
mîinile Filistenilor. Mîine tu şi fiii tăi veţi fi împreună cu 
mine şi Domnul va da tabăra lui Israel în mîinile 
Filistenilor” (I Samuel 28, 7-19). 

Această prezicere s-a şi întîmplat în acelaşi fel şi în 
acelaşi răstimp vestit de vedenia cu chipul lui Samuel. 

„Astfel au pierit în acelaşi timp şi în aceeaşi zi, Saul şi 
cei trei fii ai lui, cel ce-i purta armele şi toţi oamenii lui” (I 
Samuel 31, 6). 

Dar motivul acestei pedepse este următorul: „Saul a 
murit pentru ca s-a făcut vinovat de fărădelege faţă de 
Domnul, al cărui cuvînt nu l-a păzit şi pentru că a 
întrebat şi cerut sfatul celor ce cheamă morţir (I Cronici 
10, 13). 

Drept urmare, dacă Saul n-a putut primi răspuns de la 
Domnul pe căi binecuvîntate şi îngăduite, adică prin vise, 
prin urim sau prin prooroci, este de la sine înţeles că nu 
prin căi neîngăduite ar fi putut căpăta lumina lui 
Dumnezeu. 

Deci prevestirea care i se făcuse de către acea vedenie 
cu chipul lui Samuel, prin mijlocirea unei vrăjitoare sau 
după limba ocultiştilor de azi, a unui „ medium”, a fost în 
realitate o lucrare diavolească. Şi totuşi, prevestirea s-a 
împlinit întocmai, falsificîndu-se lucrarea lui Dumnezeu. 

De îndată ce Saul, care era vinovat pentru atîtea 
fărădelegi, a căzut în grava ispită de a vorbi cu morţii, de a 
practica necromanţia, atît de înrudită cu spiritismul 

modern de care se fac vinovaţi şi atîţia dintre fraţii noştri - 
ademeniţi de mirajul unor fenomene „oculte” - de bună 
seamă că Satana l-a stăpînit şi mai îndeaproape pe Saul, 
puţind dispune de viaţa lui, prin voia lui Dumnezeu şi 
pentru călcarea poruncii pe care a dat-o Domnul. Cit 
despre faptul că vedenia lui Samuel era în realitate o 
nălucire satanicească, iată ce susţine Sfîntul Grigorie de 
Nyssa, în epistola sa despre pitonisă (Traducere de dl. dr. 
Ene Branişte după textul grecesc din Migne, P. G. t. XLV, 
col. 108-113): 

„Cu privire la Samuel, unora din cei dinainte de noi le-a 
plăcut să socotească drept adevărată evocarea sufletului 
lui Samuel de către acea vrăjitoare. Eu însă, avînd în 
vedere prăpastia pe care Evanghelia o înfăţişează cu atîta 
tărie între cei răi şi cei buni, după cum a zis patriarhul 
(Avraam) sau, mai degrabă, Domnul patriarhului - incit 
este cu neputinţă celor osîndiţi să se suie la odihna celor 
drepţi 8 , iar celor sfinţi să coboarela ceata celor răi - nu 
accept că ar fi adevărate astfel de păreri, fiind învăţat să 
cred că numai Evanghelia e demnă de crezare. Aşadar, 
fiindcă Samuel e mare între sfinţi, iar vrăjitoria e un lucru 
blestemat, nu cred că Samuel care stă într-o astfel de 
odihnă ar fi străbătut - nici de voie, nici fără voie -acea 
prăpastie de netrecut către cei nelegiuiţi; fără de voie, căci 

8 E vorba, bineînţeles, de neputinţa în care se află un suflet osîndit de a 
se ridica prin propriile sale puteri la odihna drepţilor. în această privinţă, 
învăţătura sobornicească a Sfintei noastre Biserici Ortodoxe despre 
posibilitatea schimbării în mai bine a stării sufletelor din iad prin puterea 
mânuitoare a rugăciunilor Bisericii însăşi, este categorică. 

n-ar fi putut demonul să străbată prăpastia şi să strămute 
pe sfîntul aşezat în ceata celor sfinţi; iar de voie n-ar fi 
făcut aceasta, prin aceea că nici n-ar fi voit şi nici 11 -ar fi 
putut să se amestece cu cei răi. Căci celui ce este între cei 
buni, nu-i este cu voie strămutarea de la cele în care se 
află, la cele potrivnice. Dar chiar dacă cineva ar admite că 
ar fi voit, natura prăpastiei nu permite trecerea”. 

„Ce socotim noi deci despre acestea ? Duşman al firii 
omeneşti este vrăjmaşul obştesc a toate, căruia tot gîndul 
şi toată rîvna îi este să rănească pe om chiar la inimă. Dar 
ce altă rană împotriva oamenilor e mai mare, ca aceea de 
a-i îndepărta de la Dumnezeu, făcătorul de viaţă şi de a 
trece de bunăvoie la pieirea morţii ? Pentru că cei iubitori 
de cele trupeşti au rîvna de a avea încă din această viaţă o 
oarecare cunoştinţă despre cele viitoare, prin care ei 
nădăjduiesc fie înlăturarea celor rele, fie dobîndirea celor 
plăcute. De aceea, ca să nu se îndrepte oamenii spre 
Dumnezeu, înşelătorul neam al demonilor a născocit o 
sumedenie de chipuri de cunoaştere a viitorului: augurii, 
ghicire prin simboluri, oracole, aruspicii, necromanţia, 
extazul demonic, posesiunile, inspiraţiile şi altele multe de 
acestea. Şi orice fel de ghicire din vreo înşelăciune ar 
socoti cineva că e adevărată, acel înşelător demon apare 
spre îndreptăţirea înşelătoarei păreri a celui amăgit”. 

„Deci o specie a înşelăciunii acesteia era şi aceea a 
ventrilogilor, a căror vrăjitorie se credea că are puterea de 
a atrage sufletele celor răposaţi iarăşi la viaţa de mai 
înainte. Fiind deci Saul în deznădejdea salvării, fiindcă toţi 

străinii se ridicaseră cu război împotriva sa şi venindu-i 
ideea că Samuel l-ar putea învăţa vreun mijloc de scăpare, 
demonul ce sălăşluia în ventrilogă şi care înşela de obicei 
pe acea femeie, se înfăţişa în ochii femeii ca o umbră în 
diverse chipuri, deoarece nimic nu-i apărea lui Saul din 
cele ce vedea femeia. Căci îndată ce se apuca de vrăjit, se 
şi iveau spectrele în ochii femeii, iar demonul crea 
credinţa că apariţiile acelea sînt adevărate (reale). Şi mai 
întîi faptul că persoana lui a fost ghicită deşi era travestit 
sub exteriorul hainei, mai ales aceasta a făcut pe Saul să 
creadă că femeia nu se poate înşela întru nimic, o dată ce 
haina lui particulară, cu care se înfăţişa, nu derutase 
puterea vrăjitorească. Spunînd deci ea că vede nişte zei 
coborînd şi un om drept îmbrăcat în manta, cum vor putea 
oare stabili slujitorii ştiinţei ceea ce e istoric ? Căci dacă 
intr-adevăr Samuel este cel văzut, atunci şi ceilalţi văzuţi 
de vrăjitoare sînt intr-adevăr zei. Dar Scriptura numeşte pe 
demoni zei: 

„Căci toţi zeii neamurilor sînt demoni” (Ps. XCV, 5), 
deci ar putea fi şi sufletul lui Samuel cu demonii ? 
Doamne fereşte! Ci demonul care se arăta totdeauna de 
obicei vrăjitoarei a luat cu el şi alte duhuri ca să înşele atît 
pe femeie cit şi pe Saul cel amăgit de ea; şi a făcut ca 
demonii să fie socotiţi zei de către ventrilogă, iar el, însuşi 
demonul, s-a dat drept persoana căutată a lui Samuel şi a 
simulat glasul aceluia şi - pe cit era posibil să se creadă 
din aparenţe - a dat răspunsul aşteptat din înlănţuirea 
faptelor, în chip de profeţii. A mărturisit însă - deşi fără să 

vrea - adevărul că e demon, zicînd că: „Mîine tu şi Ionatan 
cu mine...” (I Imp. 28, 19). Căci dacă într-adevăr ar fi fost 
Samuel, cum ar fi suferit să stea alături de el unul încercat 
în toate răutăţile ? Ci e limpede că în locul lui Samuel 
apărînd demonul acela rău, n-a minţit zicînd că el va fi cu 
Saul”. 

Iar dacă Scriptura zică că: „Şi a zis Samuel...”, să nu 
neliniştească pe cititor cuvîntul acesta, ci să înţeleagă: „cel 
ce era socotit Samuel”. Căci găsim pretutindeni în 
Scriptură obiceiul de a se pune ceea ce se pare în loc de 
ceea ce este; aşa de exemplu cazul cu Balaam, care zice 
odată că: „Voi auzi ce va vorbi în mine Dumnezeu”... 
(Num. XXII, 17); dar, după acestea zice că: „ştiind 
Balaam că era plăcut lui Dumnezeu să nu blesteme pe 
Israeliţi, n-a mai plecat - ca de obicei - în întîmpinarea 
ghicitorilor”; căci cel neprevenit şi aici ar crede că 
adevăratul Dumnezeu îi vorbeşte lui Balaam. într-adevăr, 
contextul arată că Scriptura a numit astfel pe cel socotit de 
Balaam, Dumnezeu, iar nu pe cel ce este într-adevăr 
Dumnezeu. Aşadar şi aici, cel crezut Samuel, simula 
vorbirea adevăratului Samuel, deoarece demonul imita 
foarte bine profeţia ghicind din cele posibile (Migne. Tom. 
XLV, col. 108-113). 

Cu privire la cele de mai sus, se pot da multe pilde şi 
din împrejurările vieţii noastre contemporane din care 
rezultă că felurite preziceri diavoleşti se pot împlini 
întocmai sub chipul unor adevărate profeţii. 

Iată astfel un caz: 

Pe diferite căi şi în felurite chipuri se făcuseră anul 
trecut diferite „profeţii” despre un prăpăd mare care urma 
să se abată peste omenire „intr-o toamnă”, ba chiar unele 
preziceri pomeneau de desfăşurarea unui catastrofal război 
în toamna anului 1939 9 

Dacă prezicerile făcute în acest sens s-au putut împlini, 
nu înseamnă totuşi că a fost vorba de adevărate profeţii, 
insuflate din preştiinţa lui Dumnezeu, ci de o lucrare 
ascunsă şi ticluită a Satanei, prin mijlocirea unor slujitori 
ai lui, pentru a sădi astfel ispita în lume. 

într-adevăr, în ziua de 1 septembrie 1939, adică tocmai 
odată cu începerea unui nou an bisericesc, omenirea a 
alunecat într-un cumplit război. 

Dar dacă Dumnezeu nu ar fi îngăduit să se dezlănţuie 
prăpădul, ca o pedeapsă pentru fărădelegile lumii, ale 
întregii omeniri, de bună seamă că prezicerile falşilor 
profeţi ar fi rămas de minciună ca în atîtea alte 
împrejurări. 

La toate acestea se mai poate adăuga: după cum îngerii 
buni cunosc toate acţiunile şi faptele oamenilor, tot astfel 
şi îngerii răi ne cunosc acţiunile noastre, ale fiecăruia 
dintre noi. 

far noi, pe cale lăuntrică, primim inspiraţii şi de la 
îngerii buni şi de la cei răi. 

9 Asemenea prevestiri au fost puse în circulaţie fie de unii pretinşi 
iluminaţi, fie de anumiţi ocultişti. E de menţionat în legătură cu aceste 
tendenţioase tentative de „propagandă” demonică, cartea de mare răsunet a 
lui G. Barbarin: „Le secret de la grande Pyramide”, (Paris, Adyar. 1936). 

Sufletul oamenilor este ca o antenă de radio care prinde 
toate felurile de unde. Rămîne însă la libera noastră 
alegere de a învîrti şurubul aparatului într-un sens sau într- 
ahul, pentru a asculta unul sau altul din „posturile de 
emisie”. 

în măsura în care ne vom însuşi insuflările Ispititorului, 
vom fi în raza lui de acţiune şi vom urma voinţei lui. 

în cîmpul misticii, după cum unii adevăraţi sfinţi şi 
cuvioşi, ca vase alese ale lui Dumnezeu, pot primi 
insuflări de la Duhul Sfînt, pentru a pătrunde în adîncul 
Sfintelor Scripturi sau pentru a face anumite profeţii sau a 
cunoaşte gîndurile şi faptele tăinuite ale unor oameni, ca o 
lucrare de slavă pentru Dumnezeu, tot asemenea şi falşii 
profeţi, sub stăpînirea unei puteri pitoniceşti, pot vorbi cu 
multă uşurinţă, pot face prevestiri, pot ghici faptele şi 
păcatele oamenilor şi pot săvîrşi atîtea semne care produc 
sminteală în lume. 

Spune astfel Sfîntul Părinte Ioan Damaschin: 

„Nici îngerii lui Dumnezeu, nici demonii nu cunosc 
cele viitoare; cu toate acestea proorocesc. 

îngerii proorocesc pentru că Dumnezeu le revelează şi 
le porunceşte să proorocească. Pentru aceea se realizează 
toate cîte spun ei. 

Dar şi demonii proorocesc: uneori pentru că văd cele ce 
se întîmplă departe, alteori prin conjunctură. Pentm aceea 
de multe ori mint şi nu trebuiesc crezuţi chiar dacă uneori 
spun adevărul. Ei cunosc şi Scripturile. 

Li s-a îngăduit să ispitească pe om, dar nu au putere să 
forţeze pe cineva. Căci noi avem facultatea de a primi 
ispita sau de a nu o primi” (p. 65-66, Dogmatica 
„Izvoarele Ortodoxiei” - Ed. Librăriei Teol. Buc). 

Felurite sînt însă cazurile prin care duhurile pitoniceşti 
se pot manifesta prin anumiţi oameni posedaţi. Pentru a 
menţine într-un cuprins de cazuri culese din actualitate, 
voi cita cîteva din zilele noastre: 

O telegramă publicată în ziarul „Universul” din 15 
noiembrie 1937 relatează: 

„Amintiri din altă viaţă” 

„Un copil de şase ani din Simla India a uimit pe cei din 
jurul său cu povestirile lui din «viaţa sa anterioară». El 
pretinde că a trăit cîndva în localitatea Poona, şi că părinţii 
săi de atunci erau originari din Patan, un sat din statul 
Baroda... El a dat apoi amănunte precise asupra 
locurilor, unde a trăit şi spusele sale au putut fi verificate, 
cînd mama sa a vizitat împreună cu dînsul satul Patan. 

Aici copilul i-a arătat o casă, spunîndu-i că era 
proprietatea unchiului la care şedea pe atunci. Şi aceste 
spuse au fost confirmate de actualii locatari ai casei. 

Deocamdată amănuntele asupra acestui caz curios se 
opresc aici. 

Trebuie să relevăm însă că în ultimii ani s-au mai 
semnalat 2-3 cazuri de acelaşi fel şi în special interesant a 
fost acela al unei fetiţe de vreo zece ani care începu într-o 
zi să spună că în ea s-a reîncarnat sufletul unei surori mai 

mari, moartă cu mulţi ani în urmă. 

Amănuntele pe care le dădea această copilă asupra 
vieţii aceleia a cărei «reincarnare» susţinea că e - erau 
de o precizie uimitoare, căreia nu i s-a putut găsi nici o 
explicaţie ”. 

Iută. acum şi alte exemple: 

„Un caz curios la Constanţa” 

„Un vagabond face impresionante calcule matematice 
pe străzi”. 

Constanţa 23 august 1938 (din acelaşi ziar). 

„Mai mulţi locuitori constănţeni, cum şi vilegiaturişti, 
ne semnalează un caz din cele mai rare, înregistrat pe 
străzile oraşului nostru, aproape în fiecare zi. 

Un necunoscut, după îmbrăcăminte vagabond şi care 
refuză să-şi dea numele, fie pe la colţurile străzilor, fie în 
autobuze sau localuri publice, în schimbul unor sume, date 
după plăcere, face calcule matematice din cele mai grele, 
din memorie. 

Astfel, numitul înmulţeşte numere de milioane, scade, 
adună şi împarte, iar rezultatul este întotdeauna riguros 
exact. 

Ceea ce putem menţiona, e că acest necunoscut, în 
timpul cit face aceste calcule foarte grele întreţine con¬ 
versaţii cu cei care îi dau problemele spre rezolvare”. 

Privit sub unghiul fenomenelor „oculte”, desigur că şi 
acest caz nu apare întru nimic nou. Cel mult, duhul 

ghicitoriei de care este stăpînit acest zdrenţăros vagabond, 
facînd calcule complicate cu o precizie de maşină de 
calculat, a fost speculat în vederea unui scop remunerativ, 
aşa cum ar face orice chiromantă de profesie. 

Un fapt asemănător îl relatează şi venerabilul părinte D. 
Lungulescu, din Craiova, despre un cioban, cu totul 
analfabet, care, spre buimăcirea tuturor, putea răspunde 
oricînd şi într-o clipă, asupra datei exacte la care trebuia să 
cadă Paştele în orice an. Şi întotdeauna răspunsurile lui 
erau nedezminţite, potrivit cu verificările care se făceau. 

Un alt caz asemănător s-a petrecut recent cu o fetiţă din 
Budapesta, care susţinînd că îşi aduce aminte de o viaţă a 
ei anterioară, trăită în Spania, a început dintr-odată să 
vorbească la perfecţie limba spaniolă, iar toţi cei din jurul 
ei rămăseseră încremeniţi, pentru faptul că niciodată acea 
fetiţă nu avusese prilejul să audă un singur cuvînt spaniol. 

După cum se vede, din punctul de vedere al feno¬ 
menelor, plutim în plin ocultism. 

Dar tocmai faptul de a putea extrage din aceste cîteva 
exemple de mediumi, o concluzie precisă, ne interesează 
în primul rînd. 

Drept vorbind, din însăşi susţinerea ideii „reîncarnării”, 
care este una dintre cele mai cunoscute peceţi satanice, de 
împotrivire la învăţăturile creştine de mîntuire, se înţelege 
că numai un duh pitonicesc a putut să lucreze în toate 
aceste suflete pomenite, pentru a predispune astfel mintea 
lumii spre concepţiile primejdioase ale falsului 

„spiritualism” modern. 

în acelaşi domeniu de ocultism sînt bine cunoscute şi 
prezicerile răposatului Bert Reese, mort acum cîţiva ani la 
New-York. Acest om misterios ghicea orice lucru cu o 
precizie uimitoare. 

Una din cele mai neînchipuite „profeţii” ale lui a fost 
aceea pe care a făcut-o arhiducelui Leopold Ferdinand al 
Austriei, spunîndu-i că în curînd nu va mai fi nici arhiduce 
şi nici măcar membru al Casei Imperiale. „Văd pe Alteţa 
Voastră, îi spuse el, ca mic impiegat de bancă”. 

Şi intr-adevăr, prezicerea lui Reese se împlini aidoma, 
iar după războiul trecut Leopold-Ferdinand ajunse agent 
de schimb la Vie na. 

Un caz asemănător de îndrăcire cu aparenţă angelică şi 
cu manifestări pitoniceşti este şi acela al micii prezicătoare 
din Pennsylvania: 

„O profetă precoce” 

„Faith Hope Charity din Trucksville, Pennsylvania, n- 
are decît patru ani şi jumătate, dar cuvintele pe care le 
rosteşte ea sînt ascultate cu respect de toţi ai casei şi 
trîmbiţate apoi în toată America. 

Abia începuse să gîngurească şi primele ei vorbe fură o 
profeţie. Ea vesti cu cîteva ceasuri mai înaintea moartea 
unui prieten al familiei. De atunci ea a prezis lucruri 
extraordinare printre care izbucnirea războiului şi atentatul 
asupra ducesei de Kent. 

într-o zi a prezis că şcoala din localitate va arde şi astfel 

s-au putut lua măsurile necesare pentru prevenirea focului 
care totuşi a izbucnit, dar nu s-a putut întinde. 

Mama acestui copil-minune, ori de cîte ori ea face vreo 
profeţie, are grijă s-o autentifice în toată regula, pentm a 
evita eventuale contestări. 

Cit pentru mica prezicătoare, ea nici nu are idee de 
importanţa lucrurilor pe care le spune, dar cînd e întrebată 
ce se va face cînd va fi mare, răspunde, foarte convinsă: 
magiciană”. („Universul”, nr. 101, 12/1V/1940). 

în sfîrşit, pentru o mai bună documentare asupra acestui 
subiect, sînt vrednice de luat în seamă şi următoarele 
cazuri de previziune: 

Se ştie că „rabdomancia”, care era cunoscută din 
timpuri străvechi, a revenit iarăşi la modă, sub numele de 
„radiestezie”. Această putere de a descoperi lucrurile 
ascunse şi în special cursurile şi izvoarele de apă, 
presupune la acel care o manifestă existenţa unui al 
şaselea simţ. 

în Memoriile secrete ale Marinei franceze de la sfîrşitul 
secolului XVIII se găsesc amănunte interesante asupra 
operei surprinzătoare a nauscopului, individ care vede 
navele de la mari distanţe; Baltinean semnala prezenţa 
vaselor de la mii de kilometri. 

Astfel se spune între altele, că acest Baltinean, făcînd 
experienţe din ordinul guvernului într-o perioadă de timp 
de două luni, semnalase 216 nave, neînşelîndu-se decît de 

4 sau 5 ori şi atunci din pricina întîrzierii provocate de 
furtuni. 

Alt nauscop faimos a fost mulatrul Lislet-Geoffroy, 
care da indicaţii exacte asupra dimensiunilor, formei şi a 
roţilor navelor aflate la mari distanţe. 

O altă formă a radiesteziei e aşa numita „telestezie”, 
fenomen care constă în a percepe de la distanţă şi a 
descoperi obiectele, fără a fi nevoie de a se duce la locul 
unde se găsesc, ci prin simpla examinare a unei hărţi 
topografice sau a unei fotografii a localităţii. Se afirmă că 
unii radiestezişti operînd cu pendulul asupra unor hărţi 
topografice au însemnat pe ele locul exact unde se găseau 
izvoare subterane. Ceva mai mult, rezultatele obţinute de 
la doi operatori, care au lucrat fără să ştie unul de altul, s- 
au dovedit perfect identice. Asemenea constatări sînt de 
natură să uimească chiar şi pe cei mai sceptici dintre 
oameni. 

Din toate cazurile şi exemplele de mai sus citate, se 
poate constata în cîte feluri lucrează duhurile de ghicitorie 
asupra unor oameni posedaţi, care s-au rupt din legătura 
harică cu Dumnezeu. 

Faptul că asemenea semne reapar în vremurile de faţă, 
din ce în ce mai des, îşi găseşte explicaţia în însăşi starea 
de păcat în care se află omenirea. 

O asemenea decădere duhovnicească prilejuieşte Sa¬ 
tanei toate posibilităţile de a lucra asupra lumii, prin 
îngăduinţa lui Dumnezeu. 

în cuprinsul acestor acţiuni intră şi fenomenele de 
ghicitorie ale falşilor profeţi, care atît de uşor pătrund în 
starea lăuntrică a multor oameni, incit, sub aparenţele unor 
minuni sau a unor descoperiri dumnezeieşti, zăpăcesc 
lumea şi o îndepărtează de la adevărata credinţă. 

CRITERII GENERALE DE IDENTIFICARE ALE 
ADEVĂRATELOR REVELAŢII Şl MINUNI 

Din punct de vedere teologic, o descoperire dum¬ 
nezeiască îşi află temeiul pe împlinirea următoarelor 
condiţii: 


Echilibrul moral 

Chezăşia de bună credinţă, de curăţenie, de minte 
sănătoasă şi de echilibru sufletesc la persoana căreia i s-a 
făcut descoperirea (Vasele alese sînt curate întru totul şi 
nu se dezmint cu nimic). 


Desăvîrşita concordanţă cu învăţătura Bisericii 

încadrarea desăvîrşită a unei descoperiri în cuvîntul 
Sfintei Scripturi şi în învăţătura Bisericii; cu alte cuvinte, 
revelaţia nu trebuie să cuprindă nici o învăţătură nouă, 
care ar putea să se împotrivească cît de puţin celor vechi, 
adică celor cuprinse în Cărţile Sfinte şi în toată Sfînta 
Predanie. 

Această susţinere se întemeiază pe însuşi cuvîntul 
Mîntuitorului, care spune: „Dacă o împărăţie este 

dezbinată împotriva ei însuşi, împărăţia aceea nu poate 
dăinui”. Deci Dumnezeu nu va lucra niciodată împotriva 
Bisericii Lui, ceea ce ar fi o aberaţie (de văzut Marcu 3, 
24). 

Pe de altă parte, Apostolul Pavel vesteşte cu toată tăria: 

„Dar chiar dacă noi înşine sau înger din cer ar veni să 
propovăduiască o altă Evanghelie, deosebită de aceea pe 
care v-am propovăduit-o noi, să fie anatema !” (Galateni 
1 , 8 ). 


Puritatea revelaţiei 

Adevăratele revelaţii şi minuni nu cuprind elemente 
care ne-ar putea prilejui un simţămînt de trufie. 
Descoperirile dumnezeieşti nu ne ispitesc prin proslăvirea 
unor merite ale noastre, şi nici prin făgăduinţe 
excepţionale de mărire pentru viaţa de dincolo. 

în schimb, adeseori, falsele revelaţii şi minuni ne 
stîrnesc gînduri de mîndrie, atrăgîndu-ne în aceeaşi cale 
pierzătoare în care însuşi Satana a căzut 10 . 

10 în cercurile spiritiste şi „spiritualiste”, Ispititorul simulează adeseori 
că este Mîntuitorul, sau vreun sfînt oarecare, şi prin comunicări meşteşugite 
îşi convinge adepţii că ei ar fi „reîncarnările” unor vechi personaje 
evanghelice: losif din Arimateea, Lazăr cel înviat din morţi, Maria sora lui 
Lazăr şi alţii asemănători. 

Deopotrivă se cunosc cazuri de pustnici care, fiind ispitiţi prin pustie, 
prin vedenii înşelătoare, au fost îndemnaţi să creadă că pentru viaţa lor 
cuvioasă au căpătat mîntuirea sufletului, sau că Dumnezeu le-a pregătit un 
loc ceresc de multă cinstire. Asemenea ispite se pot produce şi prin vedenia 
unei false slave cereşti şi prin închipuite arătări de îngeri, arhangheli şi alte 

Minunile poartă pecetea Domnului 

Dacă un pretins „iluminat” sau vizionar ar căpăta darul 
de făcător de minuni, este nevoie ca toate acele minuni, 
semne deosebite, vindecări sau sculări din morţi pe care 
le-ar face, să fie împlinite în numele lui Iisus Hristos, iar 
nu într-un alt chip. 

Astfel scrie şi Sfîntul Ioan Evanghelistul în I-a sa 
Epistolă (4, 1-3): 

„Să nu daţi crezare oricărui duh, ci să cercetaţi duhurile 
dacă sînt de la Dumnezeu, căci au ieşit în lume mulţi 
prooroci mincinoşi. Duhul lui Dumnezeu să-L cunoaşteţi 
după aceasta: orice duh care mărturiseşte că Iisus Hristos 
a venit în trup este de la Dumnezeu; şi orice duh care nu 
mărturiseşte pe Iisus, nu este de la Dumnezeu, ci este 
duhul lui Antihrist, de a cărui venire aţi auzit. El chiar este 
în lume acum”. 

Profeţiile sînt insuflate de Duhul Sfînt 

în sfîrşit, profeţiile care eventual s-ar face de către un 
prooroc, în cazul unei descoperiri dumnezeieşti, trebuie să 
fie izvorîte din Adevăr, căci Hristos este Adevărul. 
Această condiţie este întărită de faptul că numai 
Dumnezeu are preştiinţa în veşnicie, a toată lumea văzută 
şi nevăzută, şi că deci numai El, prin lucrarea Duhului 
Sfint, poate înştiinţa pe prooroci despre vestirile viitoare. 


apariţii demonice care ni s-ar înfăţişa în chip de mîngîietori sau ocrotitori, 
arătîndu-ne deosebită dragoste. 

în schimb, Satana se bizuie pe ghicitorii sau pe 
preziceri, iar falşii profeţi, despre care vorbeşte Sfînta 
Scriptură, sînt insuflaţi de această putere luciferică, sau de 
duhurile pitoniceşti. Acesta este şi dedesubtul real al 
tuturor fenomenelor ocultiste, produse întotdeauna prin 
asemenea manifestări demonice. 

în linie generală, profeţiile se integrează în planul 
universal al mîntuirii şi au totdeauna un substrat du¬ 
hovnicesc, iar prezicerile şi ghicitoriile se mărginesc la 
speculaţii exterioare, lumeşti şi stîrnesc o vicioasă 
curiozitate a cunoaşterii în viitor prin ispitirea lui 
Dumnezeu. în cazul manifestărilor demonice cu aparenţe 
angelice, prezicerile unor falşi profeţi îmbracă forme 
religioase şi mistice, dar atunci cuprind întotdeauna o 
învăţătură greşită sau o abatere de la calea dreptei 
credinţe. 

Rezumînd cele de mai sus, se pot susţine următoarele: 

Pentm ca anumite pretinse descoperiri dumnezeieşti să 
poată prezenta siguranţa deplină că sînt o lucrare a lui 
Dumnezeu este nevoie ca tot conţinutul acelor revelaţii să 
se încadreze în chip desăvîrşit în litera Sfintei Scripturi şi 
în Sfînta Predanie. Nici un cuvînt să nu fie spus în plus 
sau în minus faţă de învăţăturile Bisericii noastre 
Ortodoxe, şi nici o ciudăţenie să un apară din tot ceea ce 
se vesteşte şi se face de către un asemenea iluminat. 

Dar dacă asemenea presupuse minuni se ridică pe o 
temelie şubredă, sau cuprind erezii şi sminteli, trebuie să 

ne ferim de ele ca de foc, ca de nişte curse diavoleşti, în 
care ne putem pierde mîntuirea. Totodată, avem datoria de 
a-i feri şi pe ceilalţi fraţi ai noştri, care sînt mai puţin 
pregătiţi duhovniceşte şi deci mai înclinaţi de a primi 
asemenea ispite, pentru ca nu cumva să se prăvălească ei 
într-o prăpastie de moarte. 



VIII 


CREDINŢA DEŞARTĂ ÎN RELAŢIE CU SEMNELE 
Şl MINUNILE MINCINOASE 

Potrivit Sfintelor Scripturi, o condiţie esenţială a 
mintuirii este conlucrarea credinţei cu faptele. în acest 
scop, faptele trebuiesc să fie vrednice şi izvorîte din 
dragoste, iar credinţa trebuie să fie curată şi izvorîtă din 
adevăr. 

Orice credinţă greşită pe care ne-o însuşim este o rănire 
a sufletului şi reprezintă o periclitare a mîntuirii. Cine se 
prinde într-o credinţă greşită, se îndepărtează de 
Dumnezeu; şi pe măsură ce păcatul neascultării şi al 
trufiei sporeşte, se agravează şi ruptura de har. 

Un asemenea om poate fi socotit căzut; şi ca o pasăre 
rănită, care are aripi, dar nu mai poate zbura, aşa şi acesta, 
dacă nu se întoarce la adevăr se sileşte zadarnic să se 
înalţe, căci cade mai rău. „Oamenii aceştia sînt nişte puţuri 
fără apă, nişte nori alungaţi de furtună; lor le este păstrată 
negura întunericului” (2 Petru 2, 17). 

Aceste abateri de la dreapta învăţătură a sfintelor 
dogme şi rînduieli ortodoxe sînt erezii. Prin susţinerile lor 
rătăcite, ereziile sînt credinţe deşarte, căci înlocuiesc 
adevărul cu minciuna. 

în genere orice fel de participare sufletească la un cult 
al minciunii este o credinţă deşartă. Acest cult al minciunii 
se poate întinde de la cea mai deplină formă a idolatriei, 
pînă la cea mai uşoară formă a superstiţiei, sau pînă la cea 
mai subtilă eroare teologică. 

Originar, credinţa deşartă porneşte de la înzeirea firii, 
însufleţită sau nu, a făpturii, luîndu-se făptura drept 
Dumnezeu 11 . 

Cînd însă omul, fără a da închinare unor anumite 
făpturi, dar cu ajutorul lor caută a pătrunde în cuprinsul 
ştiinţei lui Dumnezeu şi în iconomia proniei Lui, atunci 
credinţa deşartă ia alte două feluri de manifestări: 
ghicit or ia şi farmecele. 

în primul caz este vorba de o iscodire a viitorului sau a 
unor lucruri ascunse pe căi neîngăduite şi nelegiuite, iar în 
al doilea caz este vorba de folosirea unor mijloace magice 
pentru a atinge anumite scopuri pămînteşti, prin punerea 
în acţiune a unor puteri tainice care depăşesc sfera 
puterilor fireşti ale omului. 

Şi într-un caz şi intr-altul, aceste păcate pot fi săvîrşite 
printr-o participare activă sau printr-o participare pasivă a 
omului, după cum el săvîrşeşte asemenea practici sau se 
mărgineşte numai să creadă şi să nădăjduiască în ele. 


11 Pentru un creştin, acest păcat este socotit drept apostazie, învăţătorii 
şi părinţii Bisericii îl osîndesc foarte greu. 

Tertullian (De idolatr. c. 1.) îl numeşte fărădelegea cea mai mare a 
neamului omenesc; comp. Cypr. Ep. 10; Grig. Nazianz Orat. 38, Lactanţiu 
De instit. 1,1. 

După cum s-a văzut şi în capitolele precedente, formele 
de ghicitorie şi de fermecătorie variază şi ele, de la cele 
mai grosolane mijloace de chiromanţie şi vrăjitorie, pînă 
la cele mai iscusite pretinse profeţii şi minuni ale 
proorocilor mincinoşi. 

Dacă în asemenea lucrări se cere, cu bună ştiinţă, şi 
ajutoml duhurilor rele, atunci aceste practici iau caracterul 
magiei negre şi se coboară pînă la cea mai de jos treaptă a 
satanismului. 

Unul dintre meşteşugurile vrăjitoreşti cele mai des 
întrebuinţate pentru a face rău altuia cu puterea demonului 
(maleficium), cunoscut în poporul nostm, este de pildă şi 
acela de a înfige un cuţit în prag, spre a atrage prin aceasta 
moartea unei persoane ce se află în altă parte. Prin unele 
locuri, poporul are deprinderea ca, în asemenea cazuri, 
cînd cade cineva greu bolnav, ca din senin, „să-i stingă 
frigările” 12 . 

Sfînta Biserică a statornicit aspre pedepse pentru acei 
care cad în păcatul vrăjitoriei. Ea osîndeşte de asemenea 
citirea în stele, magnetizarea, adică hipnotismul, precum şi 
toate formele de ghicitorii şi de descîntece. 

Părinţii Bisericii îi numesc vînzători de Hristos pe toţi 
nesocotiţii care se prind în ispita acestor viclenii 
diavoleşti. 

în Sinopsa Mitrop. Iacob 1. c. stă scris: „Oricine crede 


12 Comp. Eşir. 22, 18. A doua leg. 18, 10-12. Isaia 47, 9 ameninţă pe cei 
ce săvîrşesc asemenea păcate cu pierderea de copii şi cu văduvia. 

în visuri şi în farmece şi în vrăji şi în baere şi intr-alte 
lucruri diavoleşti, acela este fărădelege şi afară din 
Biserica lui Hristos, că acestea sînt lucruri diavoleşti şi 
cine le crede sau le face, acela merge cu diavolul în munca 
veşnică”. Deopotrivă, Biserica învaţă pe creştini să se 
ferească chiar şi de descîntecele în care s-ar folosi cuvinte 
sfinte sau forme de ritual bisericesc. 

O formă mai uşoară de credinţă deşartă este aceea pe 
care o au mulţi creştini de a-şi lega sufletul de anumite 
lucruri sau întîmplări deosebite, cărora - în afară de 
Biserică - le atribuie daruri talismanice sau caractere de 
revelaţii. 

închinarea adevărată pe care o datorăm lui Dumnezeu 
este şi aici pîngărită de credinţa deşartă pe care o avem în 
puterea presupusă a unor scorniri omeneşti. 

Aşa fac, de pildă, unii care poartă asupra lor anumite 
scrieri apocrife cum ar fi „Visul Maicii Domnului” sau 
diferite „Epistolii” cu ziceri din Evanghelie (după Sfîntul 
Ioan Hrisostom: cu care începe Evanghelia lui Ioan), 
atribuindu-se lor o putere minunată şi binefăcătoare. 

Mulţi cad într-o credinţă deşartă, primind minuni 
neadevărate, cinstind moaşte neprimite de Biserică (Can. 
34 al Sinod, din Laodicea) sau folosind rugăciuni străine 
şi nerecunoscute (Can. 91, 87 Catarg). 

Aici este locul de a pomeni şi despre unii credincioşi 
ortodocşi, care au cultul unor „sfinţi” neortodocşi, apar- 
ţinînd unor obşti creştine eretice, căzute sub anatema 



111 


soboarelor din pricina credinţei lor viciate. 

în tratatul său „Teologia morală”, răposatul mitropolit 
şi reputat teolog Atanasie Mironescu scrie următoarele: 

„Nu e nevoie de a dovedi că credinţa deşartă este în 
sine un păcat greu. Astfel sînt îndeosebi ghicirea norocului 
şi farmecele de orice fel. Totuşi, ele în cazuri particulare 
se vor judeca adesea în alt mod. 

Trebuie a lua seama totdeauna nu numai la firea unor 
asemenea fapte, ci şi la chipul în care se săvîrşesc, adică la 
cunoştinţa şi gîndul din care pornesc. în obiceiurile 
poporului s-au păstrat de pe vremea păgînilor unele 
lucruri, ce din începutul lor au fost negreşit deşarte şi unite 
cu închinarea de idoli; poporul creştin nu are însă nici o 
idee despre obîrşia şi păgînitatea acestor închipuiri şi 
obiceiuri, cu atît mai puţin îi trece prin gînd că ele sînt 
credinţe deşarte. Mai curînd deci trebuie a vedea în ele un 
lucru nebunesc şi nepriceput, decît o credinţă deşartă ce 
atrage osîndă grea 1 '. 


13 Gal. 4, 10; Hrisostom Omil. în Calende; August Ep. 119 (al. 55) c. 7 
către Ianuarie mustră pe cei ce zic că sînt zile norocoase şi nenorocoase şi 
din această pricină nu voiesc a lucra în anumite timpuri, de teamă că nu le 
va merge bine, ca şi cum n-ar fi toate zilele bune din firea lor şi nu s-ar pu¬ 
tea face bine cu ajutorul lui Dumnezeu în orice timp. Astfel sînt cei ce 
socotesc că de vor fi fericiţi în oarecare zi a anului (Anul nou) le va merge 
bine tot anul; cei ce nu voiesc a sădi vie în anii bisecţi; cei ce nu lucrează 
Vinerea, sub cuvînt că se vor îmbolnăvi; cei ce ţin Joile după Paşti, Paliile, 
Foca, Filipii etc. Cei ce zic că de se vor afla 13 oameni la o masă, unul va 
muri în curgerea anului; cei ce zic că nu e bine cînd cîntă cucuveaua seara 
pe o casă, sau cînd pornesc în cale şi le iese înainte un iepure sau o faţă 
bisericească, şi că din contră e a bine dacă le iese înainte un lup sau un ţigan 

Fără îndoială, chemarea duhurilor şi a morţilor (spiri¬ 
tismul), datul în cărţi, credinţa în visuri 14 , chiromanţia, 
descîntecele şi alte felurite vrăji, sînt păcate grele. 

Tot aşa e şi aruncarea de sorţi spre a cunoaşte lucruri 
viitoare sau ascunse 15 . 

Dar a se servi de sorţi spre a împărţi oarecare lucruri 
între mai multe persoane sau spre a curma o judecată după 
învoiala dintre părţi, nu e nici un rău. Cazul de care e 

sau un cocoşat etc. Toate aceste arătări n-au nici un temei cît de puţin ve- 
derat şi trebuie de a mărturisi că e lucru foarte de rîs a pune faptele noastre 
în atîmare de astfel de întîmplări, ce n-au nici o pricină sigură şi sînt numai 
înşelăciuni diavoleşti. 

în poporul nostru s-au păstrat din păcate, o mulţime de atari credinţe 
deşarte care pe cît sînt de însemnate din punct de vedere etnografic, pe atît 
de hotărît au fost osîndite de Ierarhii Bisericii noastre. Comp. Cantemir, 
scrisoarea Moldovei, Iaşi 1865, p. 274 sq. cu Sinopsa Mitrop. Iacob, Iaşi 
1757, foaia 42 şi 43, id. foaia 51 unde se pomenesc şi se osîndesc toate 
eresurile şi p. 55. 

14 Credinţa în visuri de asemenea, este eres păgînesc. A se vedea de ex. 
Sueton vit. Aug. XCI, Pliniu C. tiner Ep. 1, 18, Vaier. Max. lib. I, c. VII (ap. 
Lecky I, 320). 

înţ. Sirah învaţă că visurile pe mulţi au aruncat în rătăciri, c. 37 V. 1-2. 
Sf. Părinţi osîndesc pe cei ce se iau după visuri, ca pe nişte închinători de 
idoli. Cir. Jerus Catih. I Mistag. c. 8. Grig. c. m, Mor. în lob 1. VIII c. 13. 
Sînt însă şi visuri ce vin de la Dumnezeu. Dar după Grigorie Nisul în cuv. 
despre facerea om. c. 13 rar se întîmplă astfel de vise şi numai pentru pricini 
mari ce privesc binele obştesc şi atunci Dumnezeu arată cu dovezi sigure că 
El a trimis visul. Despre visele ce arată lucruri deşarte sau împing pe om a 
face cercetări deşarte sau străbate viitorul, acestea nu vin de la Dumnezeu 
(Sir. 34, 1). 

15 Iezech. 21, 22-23. Aceasta se referă şi la eresul din poporul nostru de 
a descoperi viitorul sau alte lucruri ascunse, prin mijlocul psaltirei şi a cheii 
de la biserică sau prin deschiderea Bibliei. 

vorba în Fapt. Apostolilor, adică aruncarea de sorţi, ce s-a 
făcut fără îndoială din insuflarea dumnezeiască, spre a 
cunoaşte voia lui Dumnezeu, nu poate fi urmat în viaţa de 
toate zilele, pentru că aceasta nu îndreptăţeşte o astfel de 
chemare extraordinară a Proniei dumnezeieşti. 

Păcate grele sînt şi alte feluri de fermecătorii la care se 
întrebuinţează mijloace deşarte spre a feri oamenii sau 
animalele de vreun rău, precum şi spre lecuirea lor de boli 
sau spre a înrîuri cu sila asupra voii cuiva şi a aţîţa în el 
patimi necurate 16 ” („Teologia Morală”, Atanasie 
Mironescu, Tip. Cărţilor Bisericeşti 1895, pp. 475-480). 

Din cele mai sus arătate s-a văzut că multe sînt formele 
sub care se poate învălui credinţa deşartă. în afară de 
cazurile mai grave de magie, în care Sinodul de la Ancyra 
îi canoniseşte pe credincioşii penitenţi, vinovaţi de 
asemenea practici, sînt însă foarte vinovate şi păcatele 
săvîrşite prin falsa credinţă în minuni neadevărate şi, în 
genere, în vise şi în arătări neîntemeiate, chiar atunci cînd 


16 între asemenea exemple se pot cita: aninarea de baiere la gîtul 
copiilor şi al animalelor; purtarea unor ierburi la brîu ş. a. Sf. Chirii al Jer. 1. 
c. ; Grig. Nazianzul, cuvîntul despre botez, Vas. c. Mare Omil. la Psal. 54 
zic că aceste credinţe deşarte sînt rămăşiţele închinării la idoli, căci lucrurile 
ce se întrebuinţează la ele n-au nici din firea lor, nici după rînduiala lui 
Dumnezeu sau a Bisericii vreo putere pentru păstrarea vieţii sau pentru 
ferirea oamenilor şi a animalelor de primejdii. Creştinul e dator a-şi pune în 
toate nădejdea în Dumnezeu. Sf. loan Hrisostom, Omil. 8 în Ep. către 
Colos, zice că a anina la gîtul unui copil astfel de baiere este idolatrie, chiar 
dacă s-ar chema la ele numele lui Dumnezeu. Vezi şi can. 36 al Sinod, din 
Laodicea. Aceasta se referă şi la aşa-zisul „făcut de dragoste”, precum şi la 
rugăciunile de blesteme, neprimite de Biserică. 

acestea iau înfăţişări sfinte sau sînt însoţite de cuvinte 
evanghelice, căci şi aceste păcate pot fi pierzătoare de 
suflet. 

în lucrarea proorocilor mincinoşi, diavolul îşi dovedeşte 
identitatea, fie prin alterarea unor învăţături ale Bisericii, 
fie prin introducerea unor practici vătămătoare cu un 
caracter de credinţă deşartă. 

Şi într-un caz şi într-altul primejdia este aceeaşi. 

Drept urmare, deoarece credincioşii nu pot bea paharul 
Domnului şi al dracilor (I Corint. 10, 21), trebuie ca 
fiecare creştin pravoslavnic să-şi observe bine drumul şi să 
se păzească de asemenea primejdii, care îl înstrăinează de 
adevărata cinstire de Dumnezeu şi îi aduc moartea 
duhovnicească. 



PARTEA A DOUA 



IX 


PUNCTE DUBIOASE COMUNE LA DIFERIŢI 
PRESUPUŞI „ILUMINAŢI” Şl „PROFEŢI” ’ 

CAZURI CONTEMPORANE 


în diferitele cazuri de „teofanie” de care ne ocupăm în 
cele de faţă, se constată dintru început o serie de puncte 
comune foarte dubioase, care apar în toate presupusele 
revelaţii petrecute în ultima vreme la noi în ţară. 

Aşa, de pildă, se pot menţiona următoarele: 

1. Uşurinţa de a crede în vedenii 

De îndată ce unul dintre aceşti vizionari a avut o 
arătare, el a primit-o fără nici o rezervă şi i-a acordat toată 
încrederea. 

într-adevăr, cum i s-a arătat unuia o vedenie în chipul 
Maicii Domnului acela a şi crezut că este însăşi Maica 
Domnului, cum i s-a arătat altuia o vedenie în chipul lui 
Hristos el a şi crezut că este însuşi Hristos, cum i s-a arătat 
altuia un moş spunînd că este Dumnezeu, acela, fără ocol, 
a şi crezut că este însuşiDumnezeu. 

Asemenea s-au mai arătat chipuri de Arhangheli, de 

îngeri şi de Sfinţi... şi toţi au crezut că erau intr-adevăr 
Arhangheli, îngeri şi Sfinţi. 

Pe cită vreme, experienţa pustnicească ne învaţă că 
sfinţii şi toţi cuvioşii păstrau totdeauna cea mai mare 
rezervă faţă de asemenea arătări şi refuzau să creadă în 
spusele vedeniilor. Este atît de pilduitoare pomenirea care 
ni se face în Pateric cu acel cuvios bătrîn care, rezistînd în 
toate chipurile lucrărilor diavoleşti ce se făceau împotriva 
lui, a avut într-o zi o vedenie care i-a spus: 

„Eu sînt Hristos”. Iar bătrînul, văzîndu-1 pe el, şi-a 
închis ochii săi. Şi diavolul i-a zis: „Pentru ce îţi închizi 
ochii ? Caută de mă vezi, că eu sînt Hristos ”. Răspuns-a 
lui bătrînul: „Eu nu vreau să văd pe Hristos cu ochii mei 
aici, în lumea aceasta ”. Acestea auzind diavolul, s-a făcut 
nevăzut (Patericul pp. 318-319, Tipografia Cozia a Sf. 
Episcopii a Rîmnicului). 

De asemenea, mai mulţi îngeri arătîndu-se în vedenie 
unui alt bătrîn, l-au întrebat: „Voieşti să vezi pe Hristos ?” 
Şi le-a răspuns lor: „anatema vouă şi aceluia pentru care 
ziceţi ; că Hristosului meu cred, Carele a zis: «De va zice 
vouă cineva, iată aici e Hristos sau iată-L acolo, să nu 
credeţi». Şi auzind dracii s-au făcut nevăzuţi” (Patericul p. 
325, aceeaşi ediţie 1930). 

Dar în afară de aceste pilde şi de altele asemănătoare, 
experienţa vieţii creştine ne învaţă despre atîtea cazuri 
nenorocite, în care cuvioşii părinţi şi-au pierdut mîntuirea, 
pentru că s-au lăsat lesne crezători unor astfel de vedenii. 

Aşadar, din primul punct comun tuturor acestor 
vizionari, despre care se pomeneşte în lucrarea de faţă, 
reiese marea uşurinţă de care au dat dovadă aceştia, 
acceptînd fără rezervă spusele vedeniilor şi arătîndu-se cu 
totul lipsiţi de grijă în fixarea identităţii adevărate a acelor 
vedenii. Pe de altă parte, toţi s-au crezut vrednici de a fi 
aleşii lui Dumnezeu şi de a primi solii cereşti. 


2. Spectacolul semnelor „suprafireşti ” 

Un alt fapt fundamental este acela al belşugului de 
vedenii, înfăţişate în toată gama puterilor cereşti fiecăruia 
dintre aceşti vizionari. Tuturor acestora li se perindă pe 
dinainte multe şi nenumărate semne; pe cită vreme, se ştie 
cit este de mare iconomia lui Dumnezeu în facerea de 
minuni. 

De asemenea, este de observat că felurite apariţii 
luminoase, aureole, cruci strălucitoare, porumbei zbu¬ 
rători, vedenii şi alte asemenea semne „suprafireşti” s-au 
arătat şi multor pelerini veniţi dinadins la locurile 
„minunilor”, în dorinţa de a vedea şi ei asemenea arătări. 
Aşa de pildă: 

„în toate aceste cazuri, cei în cauză văd la Maglavit, 
cînd ascultă propovăduirea ciobanului, diferite chipuri 
omeneşti ce plutesc în aer, sub formă de nori sau raze 
luminoase şi pe care ei le socotesc cu toată convingerea ca 
închipuiri ale lui Dumnezeu”. (Din referatul P. C. 
Consilier Cultural Pr. D. Cristescu adresat P. S. Episcop al 

Rîmnicului la 30 iulie 1935). 

„...Văd desprinzîndu-se - scrie P. C. Părintele Dumitru 
Antal - din făptura ciobanului şi ridicîndu-se în sus umbra 
unui bust alburiu cu plete ondulate şi răsfrînte pe umeri ca 
de moşneag bătrîn... La exclamaţia mea că văd figura pe 
nori, spun şi alţii că o văd. Alţii se plîng că ei nu văd 
nimic. Cam de la jumătatea cuvîntării apare deasupra 
capului ciobanului un evantai fin de raze alburii. Din 
spatele ciobanului s-a proiectat o figură alburie...” etc. (din 
cartea „Ce-am văzut la Maglavit” pp. 14-15, Tip. Cărţilor 
Bisericeşti). 

Aceleaşi relatări le dă şi P. C. Preot D. Roman în cartea 
sa „La Maglavit” p. 14, P. C. Pr. Ouatu în „Maglavitul”, 
Dr. Nicolăescu Plopşor etc. 

Din convoiul sutelor de mii şi milioane pe pelerini care 
s-a scurs pe la Maglavit, mulţi nu au văzut nimic din toate 
aceste vedenii şi apariţii luminoase; unii au văzut puţin, 
alţii au văzut mai mult şi pe măsură ce unii sau alţii se 
„învredniceau” să vadă închipuiri de îngeri, lumini şi 
sfinţi, se socoteau mai curaţi la suflet şi mai plăcuţi 
înaintea lui Dumnezeu. Aşadar, ispita trufiei se producea 
şi lucra asupra mulţimii. 

Deci, într-o covîrşitor de mare măsură, toate aceste 
fenomene au devenit certificatele de aprobare ale 
„minunilor” petrecute la locurile arătărilor. 

Anumiţi credincioşi au fost ispitiţi să creadă că 
apariţiile luminoase de cruci ar fi fost indiciul cel mai 
sigur că asemenea minuni sînt de la Dumnezeu. 

Aceasta este însă o credinţă greşită. De fapt, acea putere 
luciferică care poate îmbrăca chipul Sfinţilor, al 
Arhanghelilor, al Maicii Domnului şi chiar al lui Hristos, 
nu poate oare, prin propriile noastre facultăţi, să facă o 
mistificare şi a semnului crucii ? Să nu ne lăsăm înşelaţi! 

„Demonii - scrie Sfîntul Damaschin în Dogmatica sa - 
nu au nici stăpînire, nici putere contra cuiva, decît numai 
dacă li se îngăduie de Dumnezeu în scopul mîntuirii, cum 
este cazul cu Iov şi după cum este scris în Evanghelii 
despre porci (Matei 8, 30-32). Dar o dată ce Dumnezeu le 
îngăduie, au putere, se schimbă şi iau forma pe care o 
vreau după fantezia lor ” („Dogmatica”, Izvoarele 
Ortodoxiei, Edit. Librăriei Teol. Buc. p. 65). 

în această privinţă, un mare trăitor de viaţă ascetică, 
Ioan al Crucii, ne sfătuieşte „de a en feri de orice fel de 
descoperiri şi de a nu le dori. în orice caz, sîntem legaţi de 
a le destăinui la un cit mai încercat duhovnic, ca nu cumva 
să le înţelegem greşit. Este iarăşi bine să ne ferim de 
asemenea descoperiri, nu numai fiindcă acestea sînt foarte 
uşor născocite de demoni, dar fiindcă un suflet care le-ar 
dori sau care s-ar complace în ele s-ar împotmoli în 
deşertăciuni” („Suirea Cannelului”). 

Drept urmare, constatarea unor semne cu caracter 
„suprafiresc” nu poate fi un indiciu că astfel de semne sînt 

o lucrare dumnezeiască. în cazul că asemenea fapte nu pot 
fi lămurite cu deplină înţelegere de către duhovnicii cărora 
ne mărturisim, pentm a şti de ce esenţă este o descoperire 
pe care am fi avut-o, datori sîntem să rămînem în rezervă 
pînă se va face lumină. Şi dacă alte semne, vedenii sau 
vise ni s-ar mai repeta, se va putea înţelege adeseori din 
conţinutul lor din ce izvor provin; căci, pînă la urmă, ce 
este de la Dumnezeu se va arăta că este de la Dumnezeu, 
iar ce este de la Satana se va trăda că este de la Satana. 

3. Nesocotirea Sfintelor Taine 

Un alt fapt, cu totul izbitor, care apare în cercetarea 
acestor fenomene, este completa lipsă a elementului euha¬ 
ristie din toate predicile şi chemările acestor vizionari. 

într-adevăr, toţi îndeamnă lumea spre pocăinţă, ca să 
vină pe la crucile ridicate pe locurile arătărilor, iar acolo 
să-şi plîngă păcatele. 

Ei nu îndeamnă însă pe nimeni să se împărtăşească, 
adică să-L primească cu adevărat pe Hristos, în gîndul că 
Sjînta împărtăşanie este o condiţie esenţială a mîntuirii, 
fără de care nu putem dobîndi viaţa veşnica. 

(Bineînţeles însă că, pentru cine trăieşte în cîrdăşie cu 
păcatul şi în neascultare faţă de Biserică, însăşi 
împărtăşirea cu Sfintele Taine nu înseamnă mîntuire, ci 
osîndirea în focul cel veşnic). 

în predica lui Petrache Lupu ni se vorbeşte răspicat: 
„«Moşul» spune că ne iartă, fraţilor, dacă nepocăim la 

Cruce ” („Maglavitul” Pr. Ouatu, p. 53). 

Sau: „Mergeţi măi fraţilor, la buturugă , mergeţi la 
Cruce, staţi acolo şi vă rugaţi să vă ierte Dumnezeu 
păcatele”. 

De asemenea, din arătările pe care le-a avut Vasilica 
Barbu, ni se vestesc următoarele: 

„...să spui la săteni, să faceţi o cruce cu chipul 
Mîntuitorului pe ea, pentru iertarea păcatelor voastre ” (I- 
a vedenie p. 22. „Minunile din corn. Tudor Vladimirescu”, 
Tip. Mînăstirea Cernica 1939). 

Astfel de îndemnuri li s-au dat şi celorlaţi vizionari: lui 
Bănică Doleanu din Cassota-Buzău, fetiţei Măria din 
Floreasca şi altora. 

Aşadar, ni se iartă păcatele dacă mergem la Crucea de 
la Maglavit sau la crucea din corn. Vlad Ţepeş sau dacă 
ridicăm o cruce în corn. Tudor Vladimirescu sau dacă ne 
pocăim la „buturugă” !... 

De unde însă asemenea susţineri ? Căci dacă plîngerea 
pentru greşelile noastre este o dovadă de căinţă, în schimb, 
iertarea de păcate nu o putem obţine printr-o simplă 
pocăinţă la o „cruce”, ci numai prin împărtăşirea cu 
Sfintele Taine. 

Spovedania la duhovnic a fost dinadins lăsată de 
Dumnezeu, pentru curăţirea de păcate şi pentru a dobîndi 
astfel iertarea. 

Prin urmare, adevărata pocăinţă se face numai la du¬ 
hovnic, singurul care are puterea de a lega şi de a dezlega. 

Iar Euharistia desăvîrşeşte totul şi ne uneşte cu Hristos. 

Căci „Domnul va zice: adunaţi-Mi toate slugile Mele 
cele cuvioase, care au făcut legătura cu Mine prin jertfă'’'’ 
(Psalmul 49, 5). 

Este de observat că Sfînta Măria Egipteanca, care s-a 
nevoit o viaţă întreagă în pustie, cu atît de mare plîngere 
incit izbutise să trăiască ca îngerii, totuşi nu primise 
dezlegare pentru păcatele ei, pînă cînd, prin mila 
Domnului, n-a descoperit-o în pustie Avva Zosima, căruia 
i s-a spovedit şi care, după un an, i-a adus Sfîntul Trup şi 
Sînge al Domnului, ca să se împărtăşească şi astfel să 
poată să se săvîrşească din viaţă. 

Nu încape îndoială că, la orice cruce, ca şi în faţa 
oricărei sfinte icoane, ne putem ruga cit de mult şi bine 
vom face, dar nu Crucea ca valoare spirituală exclusivă ne 
poate ierta şi dezlega de păcate , ci numai împărtăşirea cu 
Sfintele Taine ale Domnului printr-o cit mai mare pocăinţă 
a noastră şi în deplină ascultare faţă de Biserică. Orice 
abatere de la acest adevăr este o rătăcire. 

Aceasta este şi sminteala mare a tuturor protestanţilor, 
care şi-au tăiat craca mîntuirii de sub picioare cînd, într-un 
fel sau altul, s-au lipsit de nepreţuitul dar al Sfintelor 
Taine lăsate de Dumnezeu în aşezămîntul sfînt al Bisericii 
Sale celei adevărate. 

Iată astfel că elementul central şi hotărîtor al mîntuirii, 
Euharistia la care drept credinciosul nu capătă acces 
decît prin spovedanie şi prin duhovnicie, lipseşte cu 

desăvîrşire la toţi aceşti vizionari. Şi totuşi, Domnul 
spune: „Adevărat vă spun că dacă nu mîncaţi trupul Fiului 
Omului şi dacă nu beţi sîngele Lui, n-aveţi viaţa în voi 
înşivă ”. Sau: „Cine mănîncă trupul Meu şi bea sîngele 
Meu, are viaţa veşnică şi Eu îl voi învia în ziua de apoi” 
(Ioan 6, 53-54). 

în schimb, Satana, care se fereşte de focul mistuitor al 
sîngelui şi trupului Domnului Hristos, caută prin toate 
căile să abată lumea din calea adevărată şi sigură a 
mîntuirii. 

în această privinţă, mai degrabă ne-ar îndemna 
vicleanul să postim toată viaţa sau să facem nesfîrşite 
metanii sau să facem milostenii, decît să mergem să ne 
spovedim şi să luăm Sfînta împărtăşanie, care ne uneşte cu 
Dumnezeu. 

Deci, ce ne va fi nouă să-L mărturisim pe Hristos, dacă 
nu ne vom împărtăşi cu Hristos ? Dar ce vom dobîndi 
primind Sfintele şi dumnezeieştile Taine, dacă ne vom 
împărtăşi cu nevrednicie ? 

O spune Apostolul Pavel: „Cine mănîncă pîinea aceasta 
sau bea paharul Domnului în chip nevrednic, va fi vinovat 
de trupul şi sîngele Domnului. Căci cine mănîncă şi bea îşi 
mănîncă şi bea osînda lui însuşi, dacă nu deosebeşte trupul 
Domnului” (I Corinteni 11, 27-29). 

Drept urmare, Sfînta împărtăşanie fiind darul de 
răscumpărare al păcatelor noastre pentru viaţa veşnică, o 
condiţie esenţială de m în tui re în Ortodoxie este 

duhovnicia; iar dacă această condiţie lipseşte din viaţa 
creştinului, omul acela este ca şi o cetate nepăzită, unde 
pot pătrunde uşor orice vrăjmaşi. Cu atît mai mult însă, în 
manifestarea pe teren mistic a unor pretinşi iluminaţi, 
izvorul lor de inspiraţie devine mai dubios cînd din toate 
cuvîntările lor lipseşte elementul euharistie şi acela al 
duhovniciei. 

4. Precumpănirea grijii pămînteşti 

Se relevă, în chip cu totul deosebit, stăruinţa foarte 
mare pe care o depun toţi presupuşii profeţi de care ne 
ocupăm, asupra elementelor materiale ale vieţii. 

Prin spusele vedeniilor lor, aceştia pun tot preţul şi 
cîntărirea pe cele vremelnice. Pedeapsa lui Dumnezeu ei o 
mărginesc întotdeauna la roadele cîmpului şi la starea 
sănătăţii noastre; în schimb problema mintuirii lipseşte. 

Petre Lupu spune: „E rău de noi, fraţilor, dacă nu ne 
pocăim cu vorba pe care m-a trimis pe mine Moşul, căci 
n-ai cu ce ţine nimic: nici bou, nici cal, nici oaie, nici porc, 
nici pasăre, nici nimic...” („Maglavitul”, Pr. Ouatu p. 54, 
Tip. „Oastea Domnului” Sibiu 1935). 

Sau: „Dacă ne lăsăm de faptele noastre rele, ne dă 
sănătate, ne dă grîu, ne dă porumb, ne dă de toate”... 

Sau: „Dacă ne pocăim, România are muncă, Dumnezeu 
dă de toate. E belşug şi trăieşte bine toată ţara” (p. 60) 

Chiar şi în orice rugăciune a lui, Petre Lupu este 
preocupat de aceleaşi „idei”. 

El se roagă cu deosebire pentru sănătate: „Dumnezeu să 
nu mai canonească lumea cu boală grea”. 

Din toate rugăciunile lui lipseşte preocuparea de 
mintuire a lumii. 

La cele de mai sus, putem adăuga că: dacă e drept că 
profeţii Vechiului Testament vorbeau şi ei în felul acesta, 
vestind pedepse şi răsplătiri materiale, aceasta se întîmpla 
tocmai prin faptul că în acea vreme mîntuirea sufletului nu 
era încă cu putinţă, deoarece toţi, chiar şi cei drepţi, 
mergeau în locuinţa morţilor, în Şeol, unde aşteptau 
slobozirea lor de către Mîntuitorul Hristos, Care nu venise 
încă. Dar ceea ce era firesc pentru profeţii Vechiului 
Testament, nu mai e firesc pentru un profet al Noului Tes¬ 
tament, care ştie că Hristos a venit în lume şi a sfărîmat 
porţile iadului, ridicînd mai presus de orice, pentru toţi 
credincioşii, grija mîntuirii sufletului. 

Căci, ce pot însemna roadele cîmpului pe care le-am 
dori cu atîta precădere, dacă ne abatem de la calea 
adevărului ? 

Şi ce poate însemna o credinţă oricît de mare, în care 
sîntem preocupaţi de bunătăţile vremelnice şi nu de 
mîntuire ? 

Răspicat spune în această privinţă Sfîntul Apostol 
Pavel: 

„Dacă numai pentru viaţa aceasta ne-am pus nădejdea 
în Hristos, atunci sîntem mai de plîns decît toţi oamenii” (I 
Corinteni 15, 19). 

5. Mistificări 

După cum se ştie, aproape în toate locurile arătărilor, 
unde a fost vorba de „revelaţii”, vizionarii care fuseseră în 
legătură cu acele puteri nevăzute, şi potrivit cu cererea 
acelor năluciri, s-au adresat preoţilor, spre a veni să 
slujească la locul vedeniilor lor; dar numai după ce vîlva 
„minunilor” se stîmise şi mulţimile se îmbulzeau să se 
împărtăşească din acele „minuni”, fără să le mai fi 
cercetat natura. 

Aşadar, au fost preoţi însufleţiţi de bună credinţă, dar 
care nu şi-au dat răgazul necesar pentru a pătrunde cit mai 
adine în cuprinsul realităţii acestor arătări şi care deci au 
împlinit pe aceste locuri, fără prea multă cercetare diferite 
sfinte slujbe, întărind astfel, prin această pecete, o lucrare 
foarte dubioasă, despre care Biserica, în sobornicitatea Ei, 
nu s-a pronunţat încă. 

Aceste slujbe fiind întru totul valabile, prin puterea lor 
sfmţitoare, au putut însă acoperi unele manifestări şi 
fenomene de o esenţă potrivnică Bisericii, întrucît s-au 
săvîrşit pe anumite locuri legate de întîmplări psihice 
neidentificate. 

Iar în acest domeniu, oricît de mică ar fi o rătăcire, ea 
poate totuşi primejdui mîntuirea multor suflete, după cum 
şi un microb nevăzut de ochiul liber poate doborî viaţa 
multor oameni şi după cum şi o băutură cit de bună devine 
otrăvitoare printr-o singură picătură de otravă. 

6. Constringeri şi făgăduinţe 

Toţi vizionarii de care ne ocupăm în cele de faţă vestesc 
din partea vedeniilor lor că mare pedeapsă va veni pentru 
oricine nu va voi să creadă în arătările lor, după cum, de 
mare răsplată se vor învrednici cei ce vor crede. 

Petre Lupu spune: „Eu mi-am făcut datoria. Să nu 
credeţi pe vrăjmaşii care spun că nu e adevărat, că e rău 
de voi” („Maglavitul”, Pr. Ouatu, p. 64 - Sibiu). 

Iar pretinsul Hristos care i s-a arătat în vedenie 
Vasilicăi Barbu, spune: „care va crede, va crede; care nu, 
am eu grijă’'’ (p. 27), sau: „lasă să nu creadă, vor vedea ei, 
dar atunci va fi prea tîrziu”. 

Vedenia care i s-a arătat săteanului Ion Popa Gheor- 
ghe, în chipul Mîntuitorului, după ce îi porunceşte prin 
„Arhanghelul Mihail” să scrie o carte cu toate vestirile pe 
care le-a căpătat, adaugă următoarele: 

„Mulţi se vor lumina prin cuvintele cărţii şi toţi cîţi vor 
asculta cuvintele lui (ale lui Ion Popa Gheorghe) nu 
cuvintele lui vor asculta, ci cuvintele Mele şi pe ale 
iubitului meu Mihail ! Iar cei ce vor defăima cuvintele lui, 
pe ale Noastre vor defăima şi niciunul din ei faţa Luminii 
Mele nu o vor vedea!”. (Puterea Rugăciunii, Ioan Sinescu, 
p. 28, ed. II. Editura Noastră, Bucureşti). 

Pe de altă parte, se fac şi făgăduinţe cit se poate de 
ispititoare, pentru toţi aceia care vor crede în aceste ară¬ 
tări, precum şi în toate învăţăturile şi practicile care s-au 
dat prin mijlocirea acestor presupuse puteri cereşti. 

Atît constrîngerea de a crede sub imperativul unei 
ameninţări, cit şi ispitirea de a crede, sub făgăduinţa unor 
mari răsplătiri, au darul de a-i smulge pe credincioşi din 
sinul şi din ascultarea Bisericii, prin faptul că toţi sînt 
îndemnaţi a lua o atitudine pripită, mai înainte ca Biserica 
în soborul ei să se pronunţe despre aceste cazuri. 

Deci, în loc să rămînem cu toţii sub aripa Bisericii, 
singura care prezintă chezăşia sigură a mîntuirii noastre, 
sîntem ispitiţi de a ieşi de sub această ocrotire. 

în această privinţă, adevărata atitudine creştină îi 
impune credinciosului să nu o ia niciodată razna, după 
capul lui. Nu îi este nimănui îngăduit de a porni pe 
drumuri dubioase şi de a face experienţe în afară de calea 
Bisericii, socotind anumite fapte drept „minuni”, sau pe 
cîte unii oameni drept „sfinţi”, fără ca autoritatea 
sobornicească şi ecumenică a Bisericii să se pronunţe 
asupra unor asemenea cazuri. 

Pe de altă parte, dacă cineva a avut o vedenie, sau alte 
semne deosebite, nu trebuie să le creadă fără nici o rezervă 
ca venind de la Dumnezeu, ci, mai degrabă, prin post şi 
prin rugăciune şi în adîncă smerenie, ar trebui să meargă 
la duhovnic, la un duhovnic cit mai încercat, pentru ca 
mărturisindu-i lui toate acele întîmplări „suprafireşti” să 
poată primi de la el, sub puterea tainei spovedaniei 
dezlegarea sau legarea faţă de acele lucrări. 

Aceasta este trăirea în Ortodoxie şi numai acest drum 
de supunere şi de ascultare îi este plăcut lui Dumnezeu. 



130 


Restul este anarhie şi lucrare antihristică. 


7. Curiozităţi 

în sfîrşit, în acest ultim punct va fi vorba despre 
anumite manifestări personale şi comune ale tuturor 
vizionarilor de care ne ocupăm. 

Toţi aceştia, socotindu-se purtătorii cuvîntului 
dumnezeiesc, primesc să li se spună sfinţi ; ba chiar ei 
înşişi pretind multora să-i întîmpine cu acest cuvînt de 
mărire. Este de prisos a mai dovedi acest fapt, deoarece 
este îndeobşte binecunoscut. 

Ne întrebăm: care au fost sfinţii Bisericii care, mai 
presus de alţi credincioşi, şi spre deosebire de ei, ar fi 
pretins, sau cel puţin ar fi îngăduit să li se spună sfinţi ? 

De bună seamă că nu este nici unul, pentru că oricare 
creştin cu adevărat cuvios s-ar fi cutremurat să se înalţe în 
cugetul lui. Pentru că toţi sfinţii au fost înainte de orice 
foarte smeriţi; smeriţi un numai din gură, dar cu tot 
duhul lor. Dealtfel, cînd însuşi Mîntuitorul este întîmpinat 
de tînărul bogat cu cuvintele: „Bunule învăţător”, oare nu 
răspunde El categoric şi răspicat: „Pentru ce Mă numeşti 
bun ? Nimeni nu este bun, decît unul singur Dumnezeu’’’ 
(Luca 18, 19). 

Pe de altă parte, presupuşii profeţi, care se complac nu 
numai în a li se spune sfinţi, dar în a li se săruta şi mina, 
au o foarte vădită înclinare spre diferite pasiuni lumeşti. Ei 
au o mare predilecţie de a se fotografia cit mai mult şi în 

tot felul de poze, de a da autografe, de a se vedea „scrişi” 
în ziare, de a colecţiona toate reportajele care îi privesc, de 
a se aşeza în fruntea altora, de a se bucura cînd sînt 
lăudaţi, de a se întrista cînd nu li se dă destulă 
însemnătate. 

Cunoscute sînt, astfel, toate fotografiile pe care atît 
Petrache Lupu, cit şi Vasilica Barbu le-au făcut în atitudini 
de rugăciune, cu scopul de a fi răspîndite apoi în public. Şi 
aici nu este vorba de anumite fotografii de reporteri sau de 
amatori, prinse la întîmplare, într-un instantaneu, ci de 
poze de dimensiuni mai mari, executate de fotografi 
profesionişti. Vedem astfel pe Petrache Lupu îngenun¬ 
cheat în faţa iconostasului, sau a altarului din biserica de 
la „buturugi”, cu mîinile lipite şi ridicate către cer şi cu 
înfăţişarea fixă pe care o impune o fotografie - poză... De 
asemenea, o vedem şi pe Vasilica Barbu care, într-un mare 
studiou fotografic de pe Bulevardul Elisabeta, şi-a 
improvizat pe o masă un fel de iconostas, cu o icoană şi un 
borcan cu flori în faţa căruia, stînd în genunchi, şi-a luat o 
poză extatică de rugăciune. 

Pentm ce aceste manifestări ? 

Unde mai este smerenia de a ne ruga în ascuns şi de a 
ne feri de privirile celorlalţi, după cum ne îndeamnă 
Mîntuitorul ? 

în schimb, de cită viaţă aspră au ştiut să dea dovadă toţi 
sfinţii şi cuvioşii lui Dumnezeu, defaimînduse pe ei înşişi 
şi urînd toate ,, măririle ” lumii. 

Dar iată şi cuvîntul Sfintei Scripturi, care spune: 

„Orice inimă trufaşă este o scîrbă înaintea lui Dum¬ 
nezeu; hotărît, ea nu va rămîne nepedepsită” (Pildele 16, 
5) sau: „Dumnezeu stă împotriva celor mîndri, dar dă har 
celor smeriţi ” (Iacov 4, 6). 



X 


CAZUL DIN CUCA-ARGEŞ. ION POPA 
GHEORGHE 

Seria marilor „minuni” petrecute la noi în ţară după 
războiul din 1916-1918 o deschide probabil Ion Popa 
Gheorghe din Argeş, muncitor din satul Cuca. 

Povestirile întîmplărilor lui deosebite au fost de la 
început culese într-o scriere şi publicate apoi în mai multe 
ediţii, sub titlul foarte atrăgător de „Puterea Rugăciunii” 
sau „Calea la Cer”. Redactorul acestor scrieri a fost dl. 
Ioan Sinescu, institutor pensionar, cunoscut pentru 
credinţa sa spiritistă. Dacă cazul întîmplat cu săteanul din 
Argeş n-ar fi fost răspîndit în popor într-o atît de mare 
măsură - fie prin viu grai, fie prin tipărituri apărute în 
multe mii sau zeci de mii de exemplare - desigur că 11 -ar fi 
fost nevoie de a se mai pune în discuţie cele petrecute cu 
atîtia ani în urmă. 

5 

Interesează totuşi speţa. 

Printr-un şir de vise alegorice, Ion Popa Gheorghe are 
viziunea Raiului şi a Iadului, într-o dantescă desfăşurare 
de imagini, în care contrastul scrîşnirii dinţilor din locul 
Adîncului se contrapune impresiei de pace din grădina 
edenică a împărăţiei Cereşti. 

Descrierea acestor vise este destul de amănunţită şi de 
impresionantă. Ni se perindă prin faţă muncile păcătoşilor, 
morţi nepocăiţi, precum şi binefacerile veşnicelor bunătăţi 
şi binecuvîntări dumnezeieşti. 

O închipuită arătare a Arhanghelului Mihail îl că¬ 
lăuzeşte pe vizionar pe dinaintea multor presupuse puteri 
cereşti după ce îl trece prin toate „vămile văzduhului”. In 
această călătorie „eterică”, Ion Popa Gheorghe este purtat 
în duh pînă dinaintea „feţei Tatălui Ceresc”, ca să I se 
închine. De la El primeşte mai multe solii, între care şi 
îndemnul de a tipări şi răspîndi cartea cu minunile lui. 

Din tot cuprinsul acestei tipărituri rezultă stăminţa mare 
care se pune asupra rugăciunii. Ni se arată nepreţuita 
însemnătate a comunicării noastre spirituale cu 
Dumnezeu, şi mai cu seamă a rugăciunii, însoţită de 
metanii la pămînt. Această învăţătură este fără îndoială 
bună şi întm totul potrivită cu Evanghelia, căci şi Sfînta 
Scriptură ne îndeamnă să ne rugăm neîncetat. 

Dar, din păcate, nu se mărgineşte totul aici. Ci, alături 
de această momeală atrăgătoare, ne stă deschisă şi cursa 
pierzătoare a Ispititorului. 

O serie de alte învăţături stricate şi antievanghelice sînt 
încredinţate spre a fi răspîndite în lume de către aceeaşi 
nălucă cu chipul Mîntuitorului. 

Iată, astfel, cîteva elemente de reflecţie: 

a) Mai înainte de toate, „revelaţia” lui Gheorghe Popa 
se întemeiază, de la început, pe o flagrantă confuzie, pe 

care o face între Tatăl Ceresc şi Domnul Iisus Hristos, 
după cum face o confuzie gravă şi între Arhanghelul 
Mihail cu un oarecare înger ocrotitor. 

„O, Sfinte Mihaile - spune el - păcătos mă duci acum pe 
mine la părintele ceresc ”. 

Dar „îngerul” îi spune: 

„Am trecut vămile văzduhului, acum ne aflăm în cer 
înaintea Domnului nostru Iisus Hristos 

„Odată cu aceste vorbe ne aflarăm în faţa Domnului 
nostru Iisus Hristos ”... 

„îngerul făcu închinăciune, cum fac preoţii în biserică; 
apoi mă luă de mină şi îmi zise c-o voce dulce: «Scoală, 
Ioane, şi sărută tălpile Tatălui ceresc , ca să te bine- 
cuvînteze»”. 

„Cuprinsei cu mare dragoste picioarele Domnului Iisus 
Hristos şi începui a le săruta cu lacrimi”. („Puterea 
Rugăciunii”, Ioan Sinescu - Editura Noastră -Ediţia a Il-a, 
pp. 18-20. Ediţiile următoare au fost publicate la 
Tipografia Episcopiei Rîmnicului şi la „Asociaţia 
Patriarhul Miron”). 

Confundarea Tatălui Ceresc cu Fiul lui Dumnezeu a 
constituit şi în epoca primară a creştinismului o erezie 
foarte osîndită de Biserică, cunoscută sub numele de 
erezia Sabelienilor, care propovăduia învăţătura „Fiului- 
Tată”, iar adepţii acestei rătăciri nu puteau fi primiţi în 
sînul Bisericii Ortodoxe decît ca şi păgînii: adică prin 
catehumenat, lepădări şi botez. 

b) Deşi săteanul din Argeş are conştiinţa păcatelor lui, 
cu toate acestea el este încredinţat din toate părţile cereşti 
că nu e păcătos ci, dimpotrivă, că este iubit pentru faptele 
lui. 

După cum se ştie, în lucrările de rătăcire, ispita trufiei 
este de cele mai multe ori puntea de legătură pe care 
diavolul, ca o capcană, o întinde spre noi. 

Dar Gheorghe Popa spune: 

„Din copilăria mea doream cu mare dragoste ca să văd 
faţa Tatălui Ceresc, dar acum merg negata, că mă luaşi, 
frumosul meu înger, fără luminare”. 

„îngerul întoarse (atunci) iarăşi capul spre mine şi-mi 
zise cu o voce mîngîietoare: «Nu eşti păcătos...»” (Op. cit. 
p. 15), iar închipuita arătare a Mîntuitorului (sau a Tatălui 
Ceresc) îi spune de asemenea: 

„Nu eşti păcătos, Ioane. Te-am plătit de toţi duşmanii şi 
mai ai şi ceva frumos în împărăţia Mea ” (p. 21). „Şi 
pentru acele zile ce le-ai petrecut în lene, părăsind 
rugăciunea, te iert, fiindcă nici greşale nu ai multe” (p. 
22 ). 

c) Iată însă şi o stîlcire voită pe care o face vedenia cu 
chipul Domnului, asupra textelor Sfintelor Scripturi. 

Gheorghe Popa spune: 

„Ştiu, Părintele meu Ceresc, că mă rugam în lagăr (în 
timpul războiului) şi ceream în rugăciunile mele ca să-mi 
văd încă o dată ţara, casa şi copiii. Venind acasă, am găsit 
nevasta şi copiii mei rătăciţi de la credinţă de cum îi ştiam 

şi de multe necazuri m-a supus duşmanul nevăzut, de am 
părăsit şi eu rugăciunea”. 

„Răspuns-a Domnul iar şi mi-a zis: «Dar nu ştii din 
Sfînta Evanghelie că dacă te sminteşte ochiul tău, 
scoate-1, şi mina ta tai-o de la tine, adică: soţia, copilul, 
sora, tat[l ori mama ta de sînt rătăciţi, lasă-i pe ei şi 
urmează-Mi Mie»” (p. 22). 

în schimb, aşa vorbeşte Scriptura: 

„Dacă un frate are o nevastă necredincioasă şi ea 
voieşte să trăiască înainte cu el, să nu se despartă de ea”. 
Pe de altă parte: „bărbatul necredincios este sfinţit prin 
nevasta credincioasă şi femeia necredincioasă este sfinţită 
prin fratele...” (I Corinteni 7; 12, 14). 

Sfintele Scripturi nu dau prin urmare învăţătura de a 
desface o căsătorie săvîrşită prin binecuvîntarea Bisericii 
între soţi drept credincioşi, după cum nici nu îndeamnă ca 
unul din soţi „să lase” pe tovarăşul lui de viaţă pentru 
motive de evlavie. 

în acelaşi spirit ortodox, canonul al V-lea Apostolic 
hotărăşte chiar mai mult: „Episcopul, preotul şi diaconul 
nu trebuie să-şi lase soţia pe motive de evlavie; de o va 
lăsa să se afurisească, iar dacă stăruie în greşeală să se 
caterisească”. 

Pe acelaşi temei nu putem să ne părăsim nici copiii şi 
nici părinţii, ci urmînd noi întru totul Domnului şi scoţînd 
din noi înşine răul din rădăcină, să căutăm mai degrabă să 
ajutăm cit mai mult şi la mîntuirea celor din jurul nostru, 

iar necum să-i părăsim. 

d) Dar, Ion Popa Gheorghe adaugă: „Oh ! Tatăl meu 
ceresc, cu îndoială m-am închinat eu pînă acum înaintea 
feţei Sfinţiei Tale, căci nu ştiam ce putere are rugăciunea 
cu metanii înainte-Ti”. 

5 

„Nu te-ai închinat cu îndoială - zise Domnul -căci tu 
cînd vedeai crucea Mea ori chipul Meu, dacă nu vedeai pe 
nimeni, cuprindeai cu mina dreaptă crucea Mea şi o sărutai 
cu lacrămi din inimă şi cu multă dragoste”... (pp. 23-24). 

Conţinutul acestor cuvinte surprinde prin condiţia care 
a fost stabilită în legătură cu cinstirea în ascuns a crucii 
sau a icoanei Domnului. Căci i se spune: „...dacă nu 
vedeai pe nimeni cuprindeai cu mina dreaptă crucea 
Mea...” etc. 

Ce poate să însemne această ferire de a mărturisi 
deschis credinţa noastră creştină, prin orice act de 
cucernicie ? Căci se cuvine să-L slăvim pe Dumnezeu în 
orice împrejurare a vieţii noastre şi, cu atît mai mult, prin 
semnul mîntuirii lumii, care este Crucea şi prin cinstirea 
sfintelor icoane ! 

e) Apoi i se spune: „cînd te închini să nu faci metanii 
multe, cum făceai în lagăr, ci mai puţine, dar tot cu 
regulă”... 

„Eu întrebai şi zisei: «Tatăl meu din Ceruri, spune-mi 
ce însemnează canon de rugăciune sau rugăciune plină 
?». 

Domnul răspunse: 

«Cum faceai tu în lagăr, adică un număr de mătănii 
către Sfînta Treime, altul către Maica Mea, către Sfinţii 
Arhangheli Mihail şi Gavril, către toţi sfinţii şi toate 
puterile cereşti, altul către toţi sfinţii îngeri din ceruri, 
către ziua în care te afli, către sfîntul acelei zile şi către 
sfîntul tău înger păzitor»” (pp. 25-26). 

Dacă rugăciunile cu mătănii sînt de mare folos 
duhovnicesc, în schimb, o călcare alături de drum poate să 
însemne o cădere în prăpastie. 

învăţătura de mai sus, despre rînduiala închinărilor cu 
mătănii cuprinde o gravă abatere, şi anume: 

Dacă bine este ca, în rugăciunile noastre zilnice, să-l 
pomenim întru ajutor şi pe sfîntul acelei zile, în schimb 
cădem în idolatrie dacă vom lua întru ajutor chiar pe însăşi 
ziua aceea. 

Şi totuşi, alta este învăţătura dată prin Ioan Popa 
Gheorghe. Despre felul în care trebuie să ne facem 
mătăniile, acolo ni se spune lămurit de a rezerva un număr 
de mătănii şi „către ziua în care te afli”. Mulţi credincioşi 
şi-au luat astfel deprinderea de a se ruga în felul acesta: 
„Sfîntă Marţi, miluieşte-mă” sau „Sfîntă Joie, ajută-mi”, 
însoţind aceste rugăciuni cu mătănii la pămînt, potrivit cu 
învăţăturile din cartea „Puterea Rugăciunii”. 

Dar aceasta este o adevărată închinare la idoli. Căci nu 
ne putem închina unor lucruri neînsufleţite, care 
înfăţişează o parte din zidirea lui Dumnezeu, şi nicidecum 
pe Făcătorul însuşi. Iar dacă toată zidirea şi firea au fost 

binecuvîntate, nu înseamnă de asemenea că au putere 
sfmţitoare şi mîntuitoare asupra noastră. 

Dealtfel, chiar a doua poruncă dumnezeiască a 
Decalogului spune: 

„Să nu-ţi faci chip cioplit şi nici vreo asemănare a celor 
ce sînt în cer sus, sau pe pămînt, jos, sau în apă, sau sub 
pămînt, să nu te închini lor, nici să le slujeşti”. Deci nu ne 
putem închina zilelor, după cum nici soarelui şi lunii nu ne 
putem închina. 

Caracterul pierzător al acestei învăţături rezultă şi din 
sensul denumirii zilelor săptămînii, atunci cînd le 
atribuim un cult anumit. 

Din păcate, această nomenclatură a rămas păgînă şi ţine 
încă de pomenirea numelor vechilor zeităţi: Marte, Jupiter, 
Venera... 

Cînd spunem, deci, Sfîntă Marţe, fără voie, îl invocăm 
pe Marte, şi tot asemenea se întîmplă cu Lunea, cu Joia şi 
cu Vinerea... 

Iar faptul că, pe alocuri, poporul a confundat numele 
Cuvioasei Paraschiva cu „Sfînta Vinere”, este de 
asemenea o greşeală, deoarece cultul sfintei ajunge să se 
confunde astfel cu cultul zilei. 

f) Iată acum şi o altă învăţătură nouă, care ni se dă prin 
aceeaşi pretinsă revelaţie. „îngerul” spuse lui Gheorghe: 
„haina ce porţi acum (albă şi strălucitoare) este a botezului 
ce se dă fiecărui creştin, la Sfîntul Botez şi nu se ia lui 
niciodată dacă nu păcătuieşte !”. 

„Cînd merge copilul de se botează după ce preotul 
termină slujba, cînd blagosloveşte pînzeturile ce le aduce 
naşul pentru a îmbrăca pe cel botezat, atunci Duhul Sfînt 
pogoară o lumină peste acel suflet; acea lumină este dar 
haina ce o porţi acum. Această haină se ia de la el dacă 
păcătuieşte omul”... (pp. 31-32). 

Pentm cine înţelege să cîntărească sensul cuvintelor, 
afirmaţia de mai sus va apărea destul de izbitoare, pentru a 
nu mai avea nevoie de alt comentariu. 

Drept vorbind, inovaţia acestei învăţături cuprinde două 
mari erezii. 

Prima se referă la tăgăduirea Botezului ca Taină 
Sfinţitoare în veşnicie pentru creştinul botezat în dreapta 
credinţă. 

Căci binefacerea botezului în dreapta credinţă, prin care 
sîntem spălaţi de toate păcatele, şi deci şi de păcatul 
adamic, nu se mai ia de la noi niciodată, oricare ar fi starea 
noastră duhovnicească de după botez. 

Iar pentru păcatele săvîrşite după botez, există Sfintele 
Taine ale Spovedaniei, Maslului şi împărtăşaniei, care ne 
pot curaţi şi împăca cu Dumnezeu, în măsura în care ne 
pocăim cu adevărat. 

Pe temeiul sfintelor canoane ecumenice, Biserica a 
statornicit, dintru început, că reprimirea în sinul Bisericii 
Ecumenice şi Apostolice a unui drept credincios care a 
părăsit cîndva credinţa lui şi a trecut la oricare altă religie, 
fie ea şi păgînă, nu se mai face prin rebotezare, ci numai 

prin lepădarea de credinţa greşită, printr-un canon de 
pocăinţă şi prin ungerea cu Sfîntul Mir. 

Aşadar, botezul drept credinciosului rămîne bine 
cîştigat, o dată pentru totdeauna, orice împrejurare s-ar ivi 
în viaţa lui de mai tîrziu. 

Al doilea punct vicios prezentat prin învăţătura despre 
„haina botezului” este susţinerea „că după ce preotul 
termină slujba, cînd blagosloveşte pînzeturile ce le aduce 
naşul pentru a îmbrăca pe cel botezat, atunci Duhul 
pogoară o lumină peste acel suflet'... 

Din această falsă descoperire, urmează că Duhul Sfînt 
nu se pogoară asupra unui nou botezat în timpul săvîrşirii 
Tainei Mirungerii, la pecetluirea darului Duhului Sfînt, ci 
de-abia cînd preotul binecuvîntează eventual scutecele 
pruncului. 

Cele de ultimul preţ şi exterioare vor să ia locul celor de 
primul preţ şi lăuntrice. 

în acest fel, centrul de greutate al unei lucrări harice 
este scos din cuprinsul acelei Sfinte Taine dumnezeieşti şi 
purtat în afara ei, într-un simplu act de devoţiune. 

g) Urmînd acelaşi fir de cercetare, putem constata cum, 
alături de multe îndemnuri frumoase de evlavie şi alături 
de o întreagă alcătuire îmbrăcată în haină mistică, întîlnite 
în „Puterea Rugăciunii”, duhurile inspiratoare ale lui 
Gheorghe Popa caută să amnce o umbră peste cultul 
morţilor, pe care Biserica noastră îl păstrează într-o atît de 
mare preţuire. 

La paginile 40-41 aflăm următoarele: 

„îngerul răspunse: «Domnul Hristos a lăsat şi această 
milă pentru mîntuirea fiecărui creştin şi anume: dacă unul 
dintre rudeniile mai apropiate face în lume o dare la 
biserică (slujbă anumită) ca sărindar şi altele, pentru acel 
suflet păcătos, la preoţi şi la schituri, incit se plăteşte la 
duşmanii iadului şi nu mai rămîne nimic dator, incit se 
răpeşte de îngerii luminaţi acel suflet şi se duce în lagărul 
drepţilor. Dar să ştii că rar se întîmplă aşa caz, la mii şi 
milioane unul »”. 

Cultul morţilor, înfăţişînd prinosul de dragoste pe care 
cei vii îl aduc celor morţi, pentru uşurarea stării lor 
duhovniceşti, reprezintă în spiritualitatea Bisericii 
Ortodoxe o manifestare a trăirii ecumenice a celor de aici 
cu cei de dincolo, socotindu-se toţi drept credincioşii 
creştini ca mădulare ale aceluiaşi trup: Iisus Hristos. 

Toţi cunoaştem slujbele pentru morţi: parastasele, 
sărindarele, liturghiile şi toate pomenirile făcute în orice 
rugăciune. Din acest punct de vedere, învăţătura transmisă 
prin Gheorghe Ion Popa ar părea întru totul conformă cu 
tradiţia Bisericii noastre. Cu toate acestea, sensul veritabil 
este stricat. 

Mai întîi de toate, ajutorul duhovnicesc pe care cei vii îl 
pot aduce, prin Biserică, celor morţi, nu trebuie - şi nu 
poate - fi mărginit numai la legătura ce există între 
„rudeniile cele mai apropiate’’’ şi mortul. 

De ce oare această specificare ? 

Bine primită înaintea lui Dumnezeu poate să fie orice 
slujbă făcută cu evlavie întru pomenirea unui mort, fie de 
rudeniile mai apropiate, fie de cele mai depărtate, fie de 
unii prieteni, fie chiar şi de un simplu necunoscut, care în 
recunoştinţa vreunei fapte bune de care i s-ar fi făcut 
parte, înţelege să dea o liturghie pentru sufletul 
răposatului. Căci dacă Domnul, în mila Lui pentru cei 
plecaţi din trup, a lăsat şi acest dar minunat Bisericii Sale, 
firesc este să ne folosim cit mai mult de această cerească 
binefacere pentru mântuirea lumii, iar nu să reducem 
lucrarea sfinţitoare a lui Dumnezeu numai la cercul foarte 
mărginit al „rudeniilor mai apropiate” ale mortului. 

Cunosc, în această privinţă, creştini pravoslavnici care 
la orice slujbă aprind luminări la morţi, dar nu numai 
pentru neamurile lor, ci pentru toţi cei drept credincioşi 
mai dinainte adormiţi; deci pentru toţi cei răposaţi, pentru 
cei fără neam sau fără urmaşi, pentru care nimeni nu se 
roagă, pentru cei morţi în grele păcate, şi pentru toţi cei 
nespovediţi şi neîmpărtăşiţi. 

în gîndul aceleiaşi dragoste pentru aproapele, aceşti 
dreptmăritori aduc colive la Biserică de ziua morţilor, 
întru pomenirea tuturor acestor fraţi, părinţi, moşi şi 
strămoşi ai noştri, pentru ca Domnul, după voia Lui, să 
facă milă cu ei, cu toţi cei din veac adormiţi întru nădejdea 
învierii şi a vieţii veşnice şi să le ierte păcatele. 

în rugăciunile lor de fiecare zi, aceşti pravoslavnici 
creştini fac pomeniri cu luminarea aprinsă ca la parastase, 
pentru toţi aceşti morţi sau uneori dau pomeni pentru ei, 

iar pomelnicele lor la liturghii sînt pline cu zeci şi zeci de 
nume ale tuturor rudeniilor, prietenilor, binefăcătorilor, 
ajutătorilor, servitorilor şi chiar ale duşmanilor lor, 
răposaţi în credinţa ortodoxă. 

Iată, prin urmare, o adevărată cufundare în ecumeni- 
citate, cu o revărsare de dragoste pentru toată lumea. 

Dacă însă învăţătura despre cultul morţilor, aşa cum a 
fost transmisă prin Gheorghe Ion Popa, caută să restrîngă 
cit mai mult cercul credincioşilor care ar putea veni în 
ajutorul morţilor, pe de altă parte aceeaşi învăţătură 
stabileşte că „numai la mii sau milioane” de cazuri s-ar 
putea mîntui cineva prin asemenea mijlociri. 

Susţinerea unei atît de vagi şi problematice posibilităţi 
de mîntui re prin ajutorul pe care cei vii îl pot aduce celor 
răposaţi este de la sine înţeles că micşorează nădejdea 
noastră în darurile sfinte ale Bisericii, şi că deci ne răceşte 
din dragostea acestui cult. 

în realitate, prin orice slujbă a Bisericii, care se face cu 
evlavie spre pomenirea unui mort, sau prin orice 
milostenie sau rugăciune pe care o facem pentru pome¬ 
nirea lui, îi putem îmbunătăţi starea în care se află. 

Deci, chiar dacă un păcătos, pentru multele lui păcate, 
nu se poate învrednici de a fi primit în împărăţia Cerurilor, 
totuşi, parastasele şi liturghiile şi celelalte ajutoare care i 
se dau sînt balsamuri de uşurare pe rănile lui duhovniceşti. 
Nimic nu se pierde înaintea lui Dumnezeu, care va ţine 
seama şi de paharul cu apă pe care îl dăm în numele Lui; 

de asemenea, nimic nu rămîne fără folos de mîntuire 
pentru acele suflete, atît pentru starea de acum, cit şi 
pentru ziua cea mare a Judecăţii de Apoi, cînd mulţi vor fi 
descătuşaţi din lanţurile iadului prin ajutorul celor vii, care 
au mijlocit pentru ei prin Biserică. 

Aşadar, nu se cuvine a pune oprelişti în calea împărăţiei 
Cereşti ci, dimpotrivă, este nevoie de a îndemna şi mai 
mult pe toţi credincioşii să practice cultul morţilor, cu o 
trăire lăuntrică şi mai intensă. 

h) Gîndul continuu de îndepărtare de la cele sfinte, 
măcar în parte, dacă nu în totul, se mai observă în pretinsa 
revelaţie din „Puterea Rugăciunii”, şi cu privire la Sfintele 
Taine. 

îngerul în chip de Arhanghel îi spune vizionarului din 
Argeş: 

„Dacă trăieşte omul o viaţă cit de lungă şi nu poate să 
se lase de faptele rele nici pînă la ceasul din urmă, deşi 
atunci va veni preotul la patul lui de moarte, nu-i mai 
foloseşte la nimic spovedania nici împărtăşirea cu trupul 
şi sîngele Domnului, căci în inima lui domneşte atunci 
Antihrist 

„Sfînta împărtăşanie zboară îndată de la acel om dacă i 
se ia haina botezului, crucea şi îngerul păzitor, toate îl 
părăsesc”. 

,Mărturisirea către duhovnic nu-i foloseşte, deoarece a 
făcut-o în timpul canonului morţii numai din gură, căci 

inima îi este stăpînită de duşmanul care nu-1 lasă din 
gheare”... (pp. 44-45). 

Prin această afirmare se tăgăduieşte în mod absolut 
mîntuirea tîlharului de pe cruce; se tăgăduieşte că cei 
veniţi în ultimul ceas sînt primiţi; se tăgăduieşte puterea 
mîntuitoare a Sfintelor şi dumnezeieştilor Taine pentru 
cine le primeşte cu credinţă, cu dragoste şi cu cutremur, 
măcar în ultimele clipe conştiente ale vieţii lui. 

(Căci nu este vorba de administrarea Sfintelor Taine 
unor muribunzi care au căzut în agonie şi şi-au pierdut 
cunoştinţa, ci de împărtăşirea unor oameni care se pot 
încă spovedi, şi deci sînt încă în deplinele lor facultăţi). 

Există atîţia oameni care au fost păcătoşi o viaţă 
întreagă şi au trăit într-o mare nepăsare duhovnicească; 
dar aceasta nu înseamnă că ei nu s-ar putea pocăi pe patul 
de moarte sau că pocăinţa acestora n-ar avea preţuire. 

Deci fără a-i îndreptăţi cu nimic pe cei care au trăit în 
multă împietrire (căci rău au făcut), totuşi nu putem 
închide calea mântuirii pentru nimeni dintre cei care, 
măcar la urmă, îşi plîng păcatele şi cheamă pe preot ca să-i 
grijească. 

far dacă mărturisirea către duhovnic ar face-o cineva 
„din gură” şi nu „din inimă”, aceasta nu o ştie decît duhul 
aceluia şi Dumnezeu, şi nu este rostul nostru să judecăm 
pe nimeni. 

în afară de perspectiva pe care ne-o oferă cele cîteva 
puncte menţionate mai sus şi care alcătuiesc fondul 

pretinsei descoperiri din Argeş, mai este de luat în seamă 
şi fişa duhovnicească a vizionarului Ioan Gheorghe Popa. 

Fără a intra într-o vinovată judecare a unui suflet, este 
totuşi de folos să prezentăm cîteva elemente duhovniceşti, 
culese chiar din cartea „Puterea Rugăciunii” şi care 
identifică structura lăuntrică a lui Ioan Gheorghe Popa. 
Din convorbirea pe care a avut-o acesta cu îngerul din 
vedenie, rezultă că el se mira de dragostea mare ce i se 
arăta şi de locul frumos pe care „Tatăl Ceresc” i-1 gătise 
în împărăţia Sa; el îşi dădea aşa cu socoteala: 

„Poate că acele rugăciuni m-or fi scăpat de iad, Sfinte 
Mihaile, pentm că alt bine în lume nu am făcut, căci 
aveam nevastă şi copii şi ori de unde veneam, tot lor le 
aduceam fără a da şi eu la vreun sărac ceva ” (p. 15). Iată 
deci atitudinea lui faţă de săraci; dar iată şi alte atitudini 
de ordin spiritual, foarte surprinzătoare pentru un „vas 
ales”. 

„Sînt 24 de vămi, zise îngerul, dar îţi spusei ţie că eşti 
plătit de duşmanii tăi şi nici tu nu vei vedea faţa lor, nici ei 
pe a ta, căci vom trece nesupăraţi pe altă cale, calea 
luminată”. 

„Oh ! zisei eu, cum nu am putere de la Tatăl Ceresc să 
prind în mină unul din duşmanii mei nevăzuţi ca să-l 
batjocoresc acuma la trecere, căci mult am făcut în lume 
voia lui cînd dam lui: soţia, copiii mei şi vitele, pînă şi 
cămaşa şi carnea de pe mine, moartea şi p'ăl de m-a 
rînduitpe mine. 

în multe rînduri am hotărît a mă lăsa de acest rău obicei 
şi n-am putut " (pp. 17-18). 

Purtat fiind, în duhul lui, pe dinaintea închipuitei arătări 
a Domnului, Gheorghe Popa spune iarăşi: 

„Cînd eram în lumea vremelnică, mult am fost înşelat 
de duşman, că la orice necaz dam lui (dracului) soţia, 
copiii, vitele, hainele de pe mine, carnea mea şi pe ăl de 
m-a rînduit pe mine” (p. 26). 

Iar la pagina 21 spune: „...de multe necazuri m-a supus 
duşmanul nevăzut de am părăsit şi eu rugăciunea”. 
Aşadar, nemilostivire faţă de cei săraci, blestemări prin 
repetate drăcuiri de sine însuşi, precum şi a celor din jurul 
lui şi, în sfîrşit, părăsirea rugăciunii! 

Sînt de luat în seamă şi anumite antecedente care apar 
în viaţa acestui om şi care converg spre aceleaşi concluzii. 

„în anul 1910 - spune Gheorghe Popa - mi s-a îm¬ 
bolnăvit copilul meu cel mare, anume Niculae, în etate de 
10 ani, fiind elev în clasa a IlI-a primară avînd bătaie cu 
lucru diavolesc la mîna şi piciorul sting ” (p. 73). 

Pentm lămurirea acestui caz mai rămîne de relevat încă 
un fapt, şi anume condiţiile sufleteşti şi trupeşti în care s-a 
aflat acest vizionar în clipa „revelaţiilor” lui. 

Din chiar începutul cărţii „Puterea Rugăciunii” aflăm 
următoarele: 

„în iarna anului 1920, luna decembrie, ziua 6, mă 
pomenesc surprins de o boală de tifos (lingoare). Prietenii 
care mă vizitau nu credeau că mai scap. Am suferit astfel 

vreo două săptămîni şi, văzîndu-mă slăbit cu desăvîrşire, 
am trimis nevasta după preotul satului, care a venit de m-a 
spovedit şi m-a împărtăşit, după datina creştinească” (pp. 
9-10). 

După o zi de la primirea Sfintelor Taine, Gheorghe 
Popa are mai multe vedenii în stare de veghe, iar din 
aceeaşi noapte încep visele fantastice. 

De pe urma primului vis, în care a crezut , s-a vindecat 
de boală ca „prin minune” şi s-a încredinţat că toate cîte 
le-a văzut erau de la Dumnezeu. El a primit deci drept 
bune, fără nici un control, toate învăţăturile ce i s-au dat 
spre a le răspîndi în lume. 

Totodată, boala şi vindecarea lui neobişnuită au slujit 
drept semn spre mai multă convingere în toată lucrarea 
săvîrşită prin el. 

Din cele mai sus expuse, s-a putut însă constata că 
învăţăturile transmise prin Ioan Gheorghe Popa sînt cu 
totul potrivnice spiritului Evangheliei, sînt potrivnice 
Sfintei Predanii şi dreptelor rînduieli, aşa că nu provin 
dintr-o lucrare dumnezeiască. 

Viaţa şi trăirea duhovnicească a acestui om sînt cu totul 
departe de a ne da o chezăşie de neprihănirea lui ca vas 
ales al lui Dumnezeu. 

Şi deoarece lumina nu poate sta laolaltă cu întunericul, 
duhul de viaţă făcător al lui Dumnezeu nu se revarsă cu 
darurile sale într-un „vas” care cu bună ştiinţă se dă 
diavolului. 

Ca un temei al acestor susţineri pot sluji chiar roadele 
înveninate ale lucrării săvîrşite prin Ioan Gheorghe; sînt 
învăţăturile stricate faţă de dreapta credinţă şi sînt unele 
îndemnuri pierzătoare de suflet care ni se dau prin acest 
pretins profet. Faptul că, în boala lui, el cheamă preotul ca 
să-l grijească dovedeşte că înaintea morţii intr-adevăr a 
simţit nevoia de a primi Sfintele Taine. Dar o împărtăşire 
fără nici o trăire lăuntrică nu este o chezăşie de adevărată 
viaţă duhovnicească şi chiar şi în acest din urmă caz nu es¬ 
te un criteriu de infailibilitate în faţa ispitelor, cu atît mai 
mult cu cit nimeni nu este infailibil, decît numai Sfînta 
Biserică Sobornicească şi Apostolică. 

Domnul spune: „Duhul necurat, cînd iese afară dintr-un 
om, umblă prin locuri fără apă şi caută odihna. Fiindcă n-o 
găseşte, zice: «Mă voi întoarce în casa mea, de unde am 
ieşit». Şi cînd vine, o găseşte măturată şi împodobită. 
Atunci se duce de mai ia cu el alte şapte duhuri mai rele 
decît el, intră împreună în casă, se aşează în ea şi starea de 
pe urmă a omului aceluia ajunge mai rea decît cea dinţii” 
(Luca 11,24-26). 

Dorind deci să-şi curăţească sufletul prin împărtăşirea 
cu Sfintele Taine, omul din Argeş s-a arătat asemenea 
omului din parabola Mîntuitorului, care a vrut să-şi cureţe 
casa. Pocăindu-se de faptele lui vinovate, duhul răului s-a 
îndepărtat de la el dar, ca şi în Sfînta Evanghelie, s-a 
reîntors după puţin cu alte şapte duhuri şi mai rele. 
Acestea i s-au arătat în chip plăcut şi l-au ispitit prin toate 
acele semne şi vedenii în închipuire dumnezeiască, pe care 

el le-a crezut fără ocol şi s-a lăsat prins într-o mare cursă. 
Trezindu-se din visul lui, el povesteşte soţiei şi copiilor ce 
s-a petrecut cu el, precum şi faptul că se va face sănătos. 

„Dar femeia rîse şi nu crezu” (p. 51). 

în schimb, îngerul din vis îi vestise că pentru hula lor 
„vor cădea şi ei în boală...” (p. 37). 

„La o săptămînă după aceasta, se îmbolnăviră toţi din 
casă cîte şapte, soţia şi copiii şi zăcură şase săptămîni, fără 
cunoştinţă şi fără grai...” (p. 52). 

După cum vedem, sîntem în prezenţa unui caz tipic de 
demonism, cu fenomene de îmbolnăviri şi tămăduiri 
neobişnuite, apărînd ca nişte minuni, dar fiind de fapt nişte 
meşteşugite ispitiri satanice, împlinite cu nişte oameni 
căzuţi în raza de acţiune a celui rău. 

Acesta este adevărul în cazul lui Ioan Popa Gheorghe 
din Argeş, ale cărui învăţături s-au infiltrat într-o mare 
măsură în popor, devenind un cult pentru sumedenie de 
lume. 

Domnul să-i izbăvească însă pe toţi aceşti creştini de 
înşelăciunile vicleanului şi să-i întoarcă în căile Sale, 
păzindu-ne de orice cădere şi pe noi toţi, pribegi călători 
prin astă viaţă, ca să nu ne prindem nici unul în iţele şi în 
laţul Vrăjmaşului, ci să ieşim la limanul cel bun, în lumina 
Adevărului. 

CAZUL DIN CASSOTA-BUZĂU. BĂNICĂ DOLEANU 

Sub titlul „Minunea din Buzău” s-a răspîndit timp de 
mai mulţi ani, de-a lungul ţării, o cărticică de vreo 80 de 
pagini, tipărită în anul 1930 de către Ieromonahul 
Macarie, la tipografia Sfintei Mînăstiri Cernica, cu 
aprobările necesare, şi care a stîrnit multă vîlvă printre 
cititori. Aflîndu-se încă în mare cinste prin multe case 
creştine, această tipăritură cuprinde datele unor întîmplări 
fantastice atribuite - fără rezerve - unei lucrări dumne¬ 
zeieşti. 

Văcarul satului Cassota - Buzău - Bănică Doleanu, 
povesteşte printre altele: „La 30 iulie 1928, cînd eram cu 
cireada de vaci pe islaz, priveam bietele vite cum din 
cauza secetei mănîncă rădăcinile de păşune ce mai 
rămăseseră amestecate cu pămînt. Uitîndu-mă în dreapta, 
văd un moşneag cu pletele şi barba albă stînd pe loc. 

îmi dă bună ziua şi-mi zice: 

«Aveţi preot în sat ?» Eu îi răspund că avem. Iarăşi mă 
întreabă dacă preotul face slujbă în zilele cînd este vineri 
şi daca lumea lucrează în acele zile. I-am răspuns aşa cum 
facem noi, creştinii. Bătrînul mă trimite a chema preotul 
din comună spre a-i vorbi. El se face nevăzut. 

Înfricoşîndu-mă, merg pînă la marginea satului şi 
neîndrăznind a merge să spun părintelui că-1 cheamă, 
fiindcă nu mă credea, m-am înapoiat la vaci. Stau jos. Nu 
apuc a răsufla, ci deodată aud un glas nevăzut iarăşi 
strigîndu-mă: «Ai fost la preot să-l chemi aici, aşa cum ţi- 
am spus ?». 

Eu răspund repede emoţionat fără a mă uita şi zic: «Am 
fost». Mă scol în sus şi privesc în văzduh, nevăzînd pe 
nimeni. Iarăşi strigă la mine şi cînd mă uit văd un 
porumbel care-mi vorbea din văzduh cu glas omenesc. 
Lăsîndu-se pe pămînt, lingă mine, s-a prefăcut în moş 
bătrîn şi cu ton răstit îmi zice: că de ce îl mint, că am fost 
la preot spre a-1 chema, căci el ştie că am fost numai pînă 
la marginea satului şi, îndoindu-mă de cele auzite, m-am 
înapoiat la vaci, minţind că am fost, fără sa fi fost. Pentru 
că am minţit şi ca să fiu iertat de Dumnezeu, m-a pus ca 
să fac o mie de metanii în faţa lui. Am făcut metaniile şi, 
după terminare, iar m-a trimis a chema preotul satului să 
vină la dînsul. 

Ducîndu-mă, cum mi s-a spus, am zis: că nu am venit 
din voia mea, ci fac aşa după cum mi s-a spus. Deci, 
preotul desigur nu a dat crezare, nefiind convins de cele 
spuse de mine. 

Mă înapoiez şi raportez moşului cum a fost, arătîndu-i 
că nici acum nu m-a crezut părintele. Bătrînul răspunde şi 
cu voce cam tînguită zice: că într-adevăr am fost, şi 
fiindcă nu crede preotul are să fie rău. 

Acestea s-au petrecut în timpul de trei zile în continuu” 
(pp. 16-18). 

„Alături de un puţ cu apă, în partea de M. N. a islazului, 
era o treierătoare cu aburi, care treiera grîu. Deci, cam pe 
la jumătatea zilei, cînd treierătoarea funcţiona înconjurată 
de lucrători şi spectatori, deodată apare în mod natural în 
faţa tuturor porumbelul, care puţin mai înainte spusese că 
se va arăta la mai multă lume. El se pune pe umerii a 
cîţiva oameni şi oamenii încercînd a pune mina pe el, el 
sărea fără a-1 putea prinde. Deodată, în faţa tuturor intră în 
treierătoare în timpul mersului pe locul unde se scoteau 
paiele şi iese prin tobă, unde se puneau snopii de grîu 
pentru treier; de acolo se pune pe cazanul vaporului care 
era fierbinte, stînd fără a se înfricoşa din cauza mersului 
treierătoarei. 

Atunci toată lumea ce era de faţă a dat crezare că, într- 
adevăr, cele ce se spun de mine, văcarul satului, sînt 
adevărate pentru porumbelul care a vorbit în chip şi cu 
grai de om, şi în urmă se făcea moşneag bătrîn. Mă uitam 
cum toţi se rugau cuprinşi de o credinţă curată, încît nimic 
nu le-a mai putut fi obstacol întru a crede cele spuse de 
porumbel, cum şi celor ce se vor mai spune. 

La trei zile după arătarea porumbelului la popor, s-a 
arătat un glob de foc pe cer, care s-a văzut de mai mult 
popor, şi acel foc a căzut pe pămînt în locul arătat, iar 
unde a căzut s-a făcut groapă în pămînt, care se vede şi 
acum şi la care loc s-au ridicat două micuţe cruci unde 

se închină mulţimea credincioasă ce vine din diferite 
părţi” (pp. 22-23). 

După această primă parte de semne şi vedenii, în- 
tărindu-se cu neclintire credinţa lui Bănică Doleanu şi a 
poporului din acele părţi, cum că cele întîmplate sînt o 
lucrare dumnezeiască, era firesc ca aceşti lesne crezători 
să primească fără nici un discernămînt tot ce avea să se 
mai producă tot ca o adevărată revelaţie. 

Arătîndu-i-se deci, la un scurt răstimp, văcarului din 
Cassota aceeaşi vedenie a porumbelului, acesta i-a dat, de 
astă dată, o solie mai precisă. 

Pe de o parte, era vorba despre o mustrare adusă 
creştinilor pentru răcirea lor faţă de credinţă şi Biserică; pe 
de altă parte, era vorba despre diferite îndemnuri de folos 
duhovnicesc. Iată însă că, între aceste cuvinte foarte 
atrăgătoare, prezentate intr-un înveliş de credinţă 
ortodoxă, vedenia spune: 

„Fiţi cu luare-aminte, că Antihrist cel mare a apărut în 
lume.. , \ 

„Eu am să plec şi după ce voi pleca va apare însuşi în 
persoană Antihrist care te va ispiti” (p. 28). „La o 
săptămînă după cele întîmplate - spune Bănică - pe cînd 
eram pe la mijlocul islazului, împreună cu toate vitele, 
apare înaintea mea un om voinic avînd pe lingă sine mai 
multe bunătăţi: haine, mîncări, bani etc. 

Eu îl văd. El mă strigă pe nume. 

înainte de a-i răspunde, deşi eu de cele ce-mi spusese 

bătrînul-porambel, mai înainte, referitor la această 
apariţie, nici un moment nu mai gîndeam, deodată în mod 
brusc parcă-mi vorbeşte cineva şi-mi zice: 

«Acesta este Antihristul ce ţi s-a spus de porumbel». Eu 
îi răspund, iată-mă. Atunci el, acel om, se apropie de mine 
şi începe rînd pe rînd a mă ispiti cu toate bunătăţile ce 
avea în jurul său, şi eu ţinînd seama de cele spuse de 
porumbel, ca nimic să nu primesc din cele ce mi se va da, 
îl refuzam la fiecare în parte, care forţîndu-mă şi 
neizbutind, foarte se turbura. 

Îndreptîndu-mi mintea către Hristos-Dumnezeu, mă 
înclin de trei ori, facîndu-mi cruce pînă la pămînt. Făcînd 
acestea, imediat a pierit omul ce mă ispitea, împreună cu 
toate bunătăţile şi s-au făcut fum foarte urîf’. 

Potrivit cu spusele vedeniei în chip de porumbel şi de 
moş, Bănică Doleanu vesteşte lumii că „cel rău, ca să 
înşele pe oameni, se preface în chipul a toate fiinţele ce-s 
pe pămînt şi în cer, cu nălucire, însă numai porumbel, 
asin şi oaie nu se poate închipui ” (p 32). 

După cererea moşului-porumbel, pe locul unde i s-au 
arătat lui Bănică vedeniile s-a ridicat o cruce de piatră, 
săvîrşindu-se în această împrejurare o slujbă cu preoţi. în 
urmă, în jurul crucii s-a construit un paraclis cu multe 
icoane şi s-a aşezat o candelă care arde sub îngrijirea 
văcarului. 

Bănică Doleanu povesteşte: „Urmînd în fiecare zi 
aprinderea, peste cîteva zile am terminat untdelemnul ce 

aveam strîns pentru acest scop. Deci, m-am pus pe gînduri 
ce să fac, cu ce să mai aprind candela. Plec într-una din 
zile ca să aprind candela cu ce mai rămăsese şi, după 
obiceiul meu, înainte de a începe aprinsul, întîi făceam 
cîteva metanii la pămînt şi sărutam crucea. 

După aceea aprindeam. După ce aprind şi mă aplec din 
nou a face metanii, văd alături de cruce, în interiorul 
smeritului paraclis, un corp de om în nesimţire. Privesc la 
el. Văd că era plin de înţepături de suliţe şi plin de 
stropituri de sînge. Pe cap avea cunună de spini. După ce 
sărut crucea, sărut şi mîinile şi picioarele acelui om şi-l 
mişc fără să se deştepte. Plimbîndu-mă primprejurul 
paraclisului, văd pe acest om viu în picioare. îi văd mîinile 
că au semnul găurilor de piroane şi înţeleg că este 
Mîntuitorul Hristos. Eu văzîndu-L, imediat îi fac metanii 
şi mă blagosloveşte, iar cînd mă ridic, văd alăturea pe 
Maica Domnului. Ei erau înconjuraţi de raze de lumină şi, 
după ce îi privesc mai bine, îmi vorbesc şi-mi zic: 

«Nu te întrista băiete de untdelemn că nu mai ai. Ci de 
acum încolo să nu mai aprinzi candela decît la duminici şi 
sărbători, ca să nu mai păţi necaz pentru acest serviciu. 

Că oamenii cei slabi în credinţă vin de se uită numai 
aici, dar nu aduc şi cîte puţin untdelemn spre a pune în 
candelă, ci pun tot de aici, pe de gata; drept aceea, puţină 
lume se va mîntui, că şi-au pierdut adevărata credinţă în 
Dumnezeu, iubind mai mult lăcomia şi trîndăvia, din care 
ies toate răutăţile». 

Aşadar, vorbindu-mi acestea, eu nu aveam nici o teamă 
şi-L priveam drept în faţă. 

După aceea s-au înălţat la ceruri, făcîndu-se nevăzuţi” 
(pp. 58-60). 

Din cele expuse cu privire la „minunile” din Cassota se 
desprind cu destulă evidenţă tot felul de puncte dubioase 
şi potrivnice învăţăturilor credinţei noastre ortodoxe. 

Fără a intra în prea multe amănunte, vom reda numai 
esenţialul faptelor. 

Mai întîi de toate, ne izbeşte uşurinţa de care a dat 
dovadă Bănică Doleanu, încrezîdu-se fără nici o rezervă în 
vedeniile lui, pe care le-a atribuit, ca o unică posibilitate 
de înţelegere, unor descoperiri dumnezeieşti. 

Surprinde deopotrivă atitudinea acestui „vas ales” care, 
de la început, după chiar spusele lui, porneşte cu o vădită 
minciună. El îl minte pe acel „moş”, închipuita arătare a 
lui Dumnezeu, spunînd că s-a dus în sat la preot, cînd de 
fapt nu se dusese. Pentru a fi iertat, „moşul” îi cere să facă 
o mie de metanii în faţa lui. Şi el face acele metanii în faţa 
„moşului”, ca în faţa lui Dumnezeu însuşi. Captivat de 
acea vedenie, el nu se întreabă cîtuşi de puţin dacă 
prosternările lui nu le făcea cumva în faţa unei năluciri a 
Satanei! 

Elementul duhovniciei lipseşte cu desăvîrşire. 

în urma unor asemenea fapte neobişnuite, acest păzitor 
de vite nu se gîndeşte să meargă de îndată la un încercat 
duhovnic, spre a afla de la dînsul înţelepciune şi spre a lua 

binecuvîntarea lui, pentru a şti ce avea de făcut. 

Cîteva semne cu o înfăţişare suprafirească, petrecute în 
mijlocul unei mulţimi doritoare de „semne şi minuni”, au 
pus repede stăpînine pe toate acele minţi înfierbântate. 

Dar semnele trebuiau să tindă şi către un scop concret. 
Şi scopul n-a întîrziat să se arate. 

De fapt, încă de la prima arătare, „moşul” îl întreabă pe 
Bănică, cu destulă grijă, „dacă lumea lucrează în zilele de 
vineri”. 

lată, intr-adevăr, din capul locului o întrebare alăturea 
cu drumul. Drept vorbind, ce poate însemna această 
digresiune meşteşugită, prin care ni se dă a înţelege că ar 
fi rău de lucrat în zilele de vineri ? Biserica nu a impus 
niciodată vreo restricţie de muncă pentm această zi. 

în schimb, „moşul” nu a întrebat dacă lumea lucrează 
duminicile !... 

Totodată, vedenia îi vesteşte lui Bănică „că Antihrist 
cel mare a apărut în lume’’’’’, şi este vorba de Omul- 
Antihrist. Mărturisirea aceasta este fără îndoială deosebit 
de gravă, dat fiind sensul ei real. De fapt, sfârşitul lumii 
acesteia şi Judecata cea Mare la a doua venire a Domnului 
Hristos, se leagă de domnia Antihristului, care va veni cu 
toată puterea Satanei. Dar Antihristul va fi un om, şi nu o 
nălucire, şi va trăi la sfârşitul vremurilor, iar nu acum. 

Domnul spune: „De la smochin învăţaţi pilda lui: cînd îi 
frăgezeşte şi înfrunzeşte mlădiţa, ştiţi că vara este aproape. 
Tot aşa şi voi, cînd veţi vedea aceste lucruri, să ştiţi că 

Fiul Omului este aproape, este chiar la uşi” (Matei 24, 
32-33). Din semnele vremurilor de faţă se poate spune cu 
temei „că frăgezeşte şi înfrunzeşte mlădiţa”, dar „vara” 
încă n-a sosit, căci încă alte semne urmează să se întîmple 
pînă la Parusie. 

Apostolul Pavel ne previne deopotrivă cu multă luare - 
aminte: „...să nu vă lăsaţi clătinaţi aşa de repede în mintea 
voastră şi să nu vă tulburaţi de vreun duh, nici de vreo 
vorbă, nici de vreo epistolă ca venind de la noi, ca şi cum 
ziua Domnului a venit chiar. Nimeni să nu vă amăgească 
în vreun chip, căci nu va veni înainte de a fi venit 
lepădarea de credinţă şi de a se descoperi omul 
fărădelegii, fiul pierzării, potrivnicul, care se înalţă mai 
pe sus de tot ce se numeşte Dumnezeu sau de ce este 
vrednic de închinare. Aşa că se va aşeza în Templul lui 
Dumnezeu, dîndu-se drept Dumnezeu. 

Şi atunci se va arăta acel NELEGIUIT (Antihristul) pe 
care Domnul Iisus îl va nimici cu suflarea gurii Sale şi-l 
va prăpădi cu arătarea venirii Sale’’’’ (II Tesaloniceni 2). 

Potrivit cu profeţiile diferiţilor sfinţi ai Bisericii, 
Antihristul se va ridica din mijlocul poporului iudeu, ca 
împărat al lor, va fi el însuşi iudeu, din seminţia lui Dan, şi 
va întări sinagoga. Va face semne şi minuni mincinoase şi 
va provoca marea apostazie care premerge sfîrşitului. în 
timpul lui se va închide cerul de ploaie trei ani şi jumătate. 
Va fi foamete neînchipuită şi se vor coborî pe pămînt 
Sfinţii Enoh şi Ilie, care ÎI vor mărturisi pe Hristos. 



162 


Din toate aceste date, se înţelege limpede că vremurile 
sfîrşitului n-au sosit încă. Deci este o mare înşelăciune a 
se afirma că „Antihristul cel mare a apărut în lume”. 

Asemenea vestiri sînt primejdioase prin neadevărul pe 
care îl cuprind; ele produc confuzie printre credincioşi şi 
deformează sensul Scripturilor. Încurcîndu-se semnele, se 
pierde sensul veritabil al vremurilor şi astfel, mai lesne 
putem cădea în capcana Satanei. Toţi cunoaştem povestea 
cu lupul: făcînd haz un copil în joaca lui nesocotită, striga 
cu putere mare din marginea satului că a venit lupul să-l 
omoare, şi oamenii au sărit de zor ca să-l scape. Dar 
copilul minţise. Repetînd altă dată aceeaşi ispravă, s-a 
întîmplat într-o zi că, într-adevăr, lupul venise în marginea 
satului. Zadarnic a mai strigat însă atunci copilul după 
ajutor, căci nimeni nu l-a mai crezut şi fiara l-a sfîşiat. 

într-un chip asemănător s-a scos veste în lume şi de 
către vizionarul de la Vlad Ţepeş (Ialomiţa) că a sosit 
vremea Judecăţii de Apoi. „La 22 iulie 1936, fratele 
(Gheorghe Enică) a văzut în vis cum de la miazănoapte 
venea un fum dogoritor nevoie mare, ca un zid de la cer 
pînă la pămînt şi a auzit un glas: «E sfîrşitul 
pămîntului !»” („Sela” nr. 2, Tip. Flacăra Călăraşi, p. 6). 

între altele, vedenia din Cassota îi mai vesteşte lui 
Bănică Doleanu şi această... axiomă: 

„Cel rău, ca să înşele pe oameni, se preface în chipul a 
toate fiinţele ce-s pe pămînt şi în cer, în mod de nălucire, 
însă numai porumbel, asin şi oaie nu se poate închipui”. 

Iată aici o altă afirmaţie fără temei. Căci, după care 
judecată şi cu ce logică s-ar putea admite că duhul răului, 
care poate îmbrăca tot felul de înfăţişări, prefacîndu-se şi 
în îngeri de lumină (II Corinteni 11, 14) şi mistificînd pînă 
şi chipul sfinţilor şi al Domnului Hristos, nu ar putea să se 
prefacă într-un porumbel, într-o oaie sau într-un asin ? 

Deci, întrucît ar fi mai sfinte aceste animale decît înşişi 
îngerii şi sfinţii, pentru ce exteriorizarea lor să fie 
inviolabilă de către nălucirile sataniceşti ? 

Dar, din clipa în care se emit asemenea afirmaţii, pe o 
cale presupusă dumnezeiască, este de la sine înţeles că 
asemenea credinţe vor stăpîni minţile oamenilor, iar 
diavolul va putea, în toată libertatea, să regizeze orice 
înşelăciuni şi abateri de la dreapta credinţă, în chipul unui 
porumbel, al unei oi sau al unui asin 17 ! 

într-una din zile, văcarul din Cassota, închinîndu-se în 
paraclisul unde s-a înălţat crucea - pe locul arătărilor - 
vedea, trîntit pe jos, un trup în nesimţire, cu înţepături de 
suliţe şi cu o cunună de spini pe cap. 

După puţin, acest om cu stigmate se ridică în picioare, 
iar Bănică Doleanu înţelege că este „Mîntuitorul Hristos” 
şi îi face metanii. 

în schimb, Domnul Hristos ne spune răspicat: „dacă vă 

17 E cu deosebire interesant de remarcat cu privire la acest punct că, 
dacă într-adevăr Mielul este emblema Mîntuitorului, iar Porumbelul aceea a 
Sfintului Duh, în schimb măgarul se poate lesne întîlni în numeroase rituri 
de magie neagră; el este, dealtfel, după cît se pare, emblema unuia dintre 
cele mai primejdioase centre satanice ale lumii. 

va spune cineva: «Iată, Hristosul este aici sau acolo», să 
nu-l credeţi. Căci se vor scula hristoşi mincinoşi şi 
prooroci mincinoşi; vor face semne mari şi minuni, pînă 
acolo incit să înşele, dacă va fi cu putinţă, chiar şi pe cei 
aleşi. Iată că v-am spus mai dinainte. Deci, dacă vă vor 
zice: 

«Iată-1 în pustie», să nu vă duceţi acolo ! 

«Iată-1 în odăiţe ascunse», să nu credeţi !” (Matei 24, 
23-26). 

Dar, în afară de aceste consideraţii, este de luat în 
seamă şi atitudinea acestui vizionar care, „fără nici o 
teamă’'’ priveşte „drept în faţă ” întruchiparea presupusă a 
lui Dumnezeu. 

în schimb, iată cum priveşte Biserica pe Cel de Sus: 
„Dumnezeul dumnezeilor şi Domnul Domnilor, făcătorul 
cetelor celor de foc şi lucrătorul puterilor celor fără de 
trup, meşterul celor cereşti şi al celor pămînteşti, pe care 
nimenea din oameni nu L-a văzut, nici poate să-L vază, de 
carele se teme şi se cutremură toată făptura, carele pe mai 
marele îngerilor cela ce şi-a înălţat grumazul oarecînd şi 
slujba sa cu neascultarea s-a lepădat, l-a surpat pre 
pămînt”... 

„Domnul puterilor este numele Lui, căruia cetele cele 
fără de număr cereşti de foc cu frică slujesc şi laudă, şi de 
mulţimea cetelor îngerilor şi Arhanghelilor cu cutremur 
este închinat şi slăvit. Domnul cel cinstit de puterile ce 
stau împrejur şi de înfricoşaţii Heruvimi şi Serafimi cei cu 

cile şase aripi şi cu ochi mulţi, care îşi acopăr cu două 
aripi feţele lor pentru dumnezeirea Lui cea nevăzută şi 
necurmată şi cu două aripi îşi acopăr picioarele lor, ca să 
nu se arză de slava cea negrăită şi de mărirea Lui cea 
necuprinsă cu mintea ”... (Evhologhiu. Moliftele Sfîntului 
Vasile cel Mare). 

Se ştie de asemenea că înaintea Domnului „Moise şi-a 
ascuns faţa, căci se temea să privească pe Dumnezeu” 
(Exod 3, 6). 

Iar Pavel, cînd mergea spre Damasc şi i s-a arătat 
puterea lui Dumnezeu, „a căzut la pămînf. 

Şi după ce Domnul i Se descoperă din lumina cerească 
ce strălucise în jurul Lui, el a zis „ tremurînd şi plin de 
frică : «Doamne, ce vrei să fac ?»” (Fapte 9, 3, 4, 6). 

Tot astfel, Sfîntul Ioan Evanghelistul, povestind cum i 
s-a înfăţişat vedenia simbolică a Mîntuitorului, adaugă: 

„în mîna dreaptă ţinea şapte stele; din gura Lui ieşea o 
sabie ascuţită cu două tăişuri; şi faţa Lui era ca soarele 
cînd străluceşte în toată puterea lui. Cînd L-am văzut, am 
căzut la picioarele Lui ca mort” (Apocalipsa 1, 16, 17). 

Cu toate acestea, Bănică Doleanu priveşte „fără nici o 
teamă” şi „drept în faţă” întruchiparea presupusă a 
Mîntuitorului! 

Faţă cu cele petrecute la Cassota, este desigur dureros 
că s-au putut da, fără nici o pătrundere, certificate de 
minuni unur asemenea cazuri de falsa teofanie. Este de 
asemenea dureros că s-au putut da, cu prea multă pripă, 

anumite aprobări pentru publicarea cărţii „Minunea de la 
Buzău”, apărută în multe ediţii şi în nenumărate 
exemplare care s-au răspîndit în popor, vreme de mai 
mulţi ani, înfierbîntînd astfel imaginaţiile oamenilor, cu 
semne şi minuni care nu sînt minuni. 

CAZUL PETRACHE LUPU - MAGLAVIT 

O muchie de cuţit, o culme ideală desparte neîncetat 
domeniile de manifestare ale celor două lumi nevăzute: de 
o parte Hristos cu mîntuirea şi odihna cea veşnică, de 
cealaltă Satana, cu adîncul Gheenei şi muncile cele 
veşnice. Iar haina sub care se îmbracă conţinutul fiecăreia 
din aceste lumi este tot... „blana de oaie”. 

Sînt interesante, în această privinţă, unele cugetări ale 
d-lui Costin Deleanu („Ideea românească”, XI -1935, II - 
1936 „Pătru Lupu-Maglavitul”) care, deşi convins în acea 
vreme de esenţa mesianică a minunii de la Maglavit, 
releva totuşi următoarele: 

„în această luncă a chinuiţilor şi plîngerilor, vindecările 
minunate sînt fapte precare ce pot fi valorificate adevărat 
numai de cei care suspină după ele. Căci minunile sînt 
fenomene de limită şi se petrec într-o zonă unde relativul 
şi absolutul se îngemănează, acolo unde numai virtutea 
poate respira”. Iar mai departe adaugă: „între această lume 
orăşenească şi cea organic-românească a satelor este o 
deosebire esenţială ; aceea dintre Toma şi restul ucenicilor, 
în vreme ce noi ne ducem să vedem daca este sau nu mi¬ 
nune, ţărănimea participă originar la faptul fantastic, fiind 

constitutivă în aceeaşi urzeală a minunii. Noi venim cu o 
mentalitate lucid exactă să constatăm o minune întîmplată 
în afară de noi, pe cînd ei, apropiindu-se, o poartă în 
inimă, aduc minunea cu dînşii. Căci puterile fantasticului, 
astăzi învolburate aievea, sînt păstrate din începutul 
acestei lumi originare în zonele latente ale conştiinţei sale 
istorice, sub forma miturilor folclorului etnic. întreaga 
pătură etnică nu a fost altceva decît cutia de rezonanţă 
care sta gata să prindă şi să amplifice vestea minunatei 
arătări. în această lumină trebuie de înţeles şi fenomenul 
de generalizare care a întovărăşit mistica maglaviteană”. 

Fapt întru totul adevărat este că tot poporul nostru 
românesc, robit de multe veacuri suferinţei şi obijduirii, 
căzut el însuşi în mrejele păcatului, dar înclinat spre 
trăirea mistică a unei lumi de mituri, s-a arătat a fi foarte 
primitor faţă de „minunea” de la Maglavit. Fiecare a 
căutat să-şi făurească, în mintea lui, o închipuire de mai 
multă revărsare de har dumnezeiesc peste tot norodul 
nostru, cu o putinţă de mai mult bine, de mai multă pace, 
de mai multă frăţietate şi de mai multe binecuvîntări 
cereşti... 

Frumoasă şi minunată este, desigur, trezirea con¬ 
ştiinţelor spre Dumnezeu, în căutarea izvorului vieţii, în 
care lacrimile pocăinţei se amestecă cu nădejdile de 
m în tui re ! Şi neuitate au rămas, pentru atîţia credincioşi, 
mulţimile Maglavitului, adunate în freamăt de rugăciune 
în jurul troiţelor, cu bătrîni şi copii îngenuncheaţi în 
pulberea drumului, cu fum gros de tămîie înălţat la cer, ca 

o jertfa de curăţire, cu toată priveliştea acelor locuri 
„biblice”, cu toţi acei ciungi şi orbi şi paralitici, care 
cereau mila lui Dumnezeu. 

Pagini nenumărate de ziare, de reviste şi de felurite 
scrieri s-au dat la iveală de către oamenii ştiinţei sau ai 
credinţei, ca să susţină sau să nege realitatea fenomenului 
de la Maglavit. S-au înflăcărat cărturari cu renume, prelaţi 
ai Bisericii şi deseori chiar şi simpli mireni care, în dorinţa 
unei redeşteptări religioase şi cu gîndul unei vieţi de mai 
multă spiritualitate, au scris pagini atît de frumoase de 
gînduri bune pentru credinţă, pentru Dumnezeu şi pentm 
toată grija mintuirii noastre... dar, din păcate, n-au cercetat 
îndeajuns adîncurile acestor „minuni”, 11 -au cercetat nici 
izvoarele din care s-au revărsat semnele şi arătările 
acestea. în această exaltare mistică, nu ne-am oprit decît la 
răsfrîngerea imediată, pe care Maglavitul a avut-o asupra 
lumii noastre. în mirajul unor dorinţe care nu erau 
sprijinite pe o realitate controlată, a fost destul ca Petre 
Lupu să fie cioban, să fie gîngav, să aibă vedenia unui 
„moş”, pentru a fi deîndată asemuit cu profeţii Vechiului 
Testament. Ba chiar, un cunoscut profesor universitar a 
decretat că „Petrache Lupu este desigur cel mai curat 
suflet dintre oamenii care populează scoarţa globului” 
(„Porunca Vremii” din 7.XI.1935). 

Pe alţii i-a impresionat în chip deosebit mulţimea fără 
de număr care a luat drumul Maglavitului, din toate părţile 
ţării, Scria, astfel, un cunoscut prelat: 

„Multe şi felurite sînt minunile reale, adevărate, 

săvîrşite de Petre Lupu. Cea mai mare dintre ele, după 
părerea mea, este extraordinara repercusiune ce a avut 
pînă departe peste hotare, vestea despre persoana şi 
minunile lui Petrache Lupu. Peste două milioane de 
oameni, de toate vîrstele şi de toate condiţiile sociale, din 
toate unghiurile ţării, s-au grăbit să se ducă în pelerinaj la 
Maglavit”. 

Acest fapt poate fi impresionant pentru o sensibilitate 
poetică sau pentru curiozitatea unui sociolog, dar faţă de 
adevărul însuşi al fenomenului nu dovedeşte încă nimic. 
Căci dacă Adevărul s-ar cunoaşte după numărul mulţimii 
care ar îmbrăţişa o idee, atunci de bună seamă că orice 
minciună poate fi luată cîndva drept adevăr. Ce-am zice, 
astfel, de Arie ereticul sau de alţi începători de eresuri, pe 
care i-au urmat milioane de oameni în rătăcirea lor, ca să 
se zvîrle cu toţii într-o prăpastie ? Şi, de asemenea, ce-am 
zice şi de mulţimile impresionante de mahomedani care, 
în fiecare an, se îndreaptă cu atîta evlavie spre Mecca, ca 
să cinstească piatra cea neagră „căzută din cer” ? 

Dacă la Maglavit s-a dus lume multă, acest fapt îşi 
găseşte în parte explicaţia şi în dorinţa poporului de a 
vedea semne şi minuni. Mulţimile sînt adeseori atrase de 
mirajul unor lucruri fantastice. Dar mulţi au mers la 
Maglavit şi în nădejdea vindecării unor boli, deci pentru 
un folos propriu şi material. 

Unii se întrebau atunci: „Pentru ce Dumnezeu S-a arătat 
unui biet cioban, gîngav şi mărginit la minte, iar nu unui 
vlădică, unui preot sau unui învăţat teolog ?”. Dar nu 

deopotrivă s-a pus întrebarea dacă „moşul" din vedenie a 
fost intr-adevăr Dumnezeu sau dacă n-a fost mai curînd o 
nălucă a Necuratului, în scopul de a ne prinde într-o cursă, 
printr-o momeală foarte ispititoare. 

întrebat de profesorul Nichifor Crainic, cum se face că 
tocmai lui i S-a arătat Dumnezeu, Petrache Lupu 
răspunde: 

„Dacă «Moşul» s-ar fi arătat unui om cu învăţătură, 
cum sînteţi voi şi acel om ar fi spus ce spun eu, lumea nu 
l-ar fii crezut. Că lumea ar fi zis: astea le spune de la el, nu 
le spune de la Dumnezeu. Dar aşa, «moşul» s-a arătat unui 
cioban prost şi lumea ştie că ce spun eu, nu spun de la 
mine, ci de la Dumnezeu. Şi lumea crede” („Gândirea”, 
ianuarie 1936). 

Ce e drept, răspunsul este ingenios şi poate ispiti prin 
iscusinţa sofisticii, dar nu prin chezăşia adevărului. Căci 
nici Moise, nici Saul şi nici Ioan Evanghelistul nu au fost 
nişte „proşti”, ci nişte mari teologi şi învăţaţi, cărora totuşi 
Dumnezeu le-a făcut atîtea descoperiri de seamă, iar 
lumea i-a crezut, după cum îi crede şi acum, nu prin 
impresia desprinsa din persoanele lor, ci prin esenţa 
dumnezeiasca a descoperirilor pe care le-au avut ei. 

Prin predica ciobanului, prin acea chemare spre 
pocăinţă, care a îndemnat mulţimile să se lase de cele rele 
şi să umble în cele bune, mulţi s-au îndreptat, mulţi s-au 
căit şi în multe suflete s-a trezit credinţa, far ziarele din 
anii trecuţi scriau că „lumea s-a lăsat într-o mare măsură 

de bătăi şi de omoruri, că s-au împuţinat judecăţile şi că o 
influenţă moralizatoare se resimte asupra vieţii ţărănimii 
olteneşti, de pe urma Maglavitului”. 

Răsunau, desigur, în mintea multor pelerini cuvintele 
ciobanului care îndemna lumea să se lase de hoţii, de 
bogăţii, de vrăjmăşii... şi vocea lui pătrunzătoare străbătea 
încă cale lungă în auzul pelerinilor care trecuseră pe la 
locul cu „buturuga”; 

„Să nu mai aveţi cu nimeni nimic. Fiţi oameni cum se 
cade, că e bine pentru noi şi pentru toată România. Lăsaţi 
lucrul omului acolo. Nu mai furaţi de la nimeni nimic; nu 
mai fura munca altuia şi nu da foc, nu mai face rău. Nu 
rîdeţi de bătrînii voştri, nu rîde de nimeni, nu mai aruncaţi 
copii pe la gropi, pe la fîntîni, pe la grîu, pe la porumb, 
că-i rău de noi, fraţilor; ne canoneşte fără muncă. Să 
ajutăm pe fraţii noştri, să ţineţi posturile, să ţineţi 
sărbătorile, să ţineţi şi vitele acasă la sărbători, că-i rău 
pentru noi şi toată ţara...” 

Aşa răsuna necurmat strigarea ciobanului maglavitean, 
de pe „amvonul” lui de pămînt din locul arătărilor. Şi 
multă lume credea şi se întărea în nădejde. 

Ascultînd asemenea îndemnuri frumoase, ele nu pot 
intr-adevăr decît bucura, căci cine nu ar dori să ne 
îndreptăm cu toţii într-o viaţă nouă, cinstită şi plină de 
fapte bune ? Dar în această dorinţă ne-am arătat totuşi prea 
uşuratici, dîndu-ne girul cu prea mare pripă, aşa cum s-a 
petrecut cu Maglavitul. 

Se va putea întreba oricare: ce este rău în predica lui 
Petre Lupu şi prin ce greşeşte acest frumos şi chipeş 
cioban, atît de cinstit, atît de credincios şi atît de rîvnitor ? 

Pentru a răspunde la această întrebare, este necesar a ne 
încredinţa că anumite îndemnuri morale nu sînt 
îndestulătoare pentru a putea înscrie o lucrare în cuprinsul 
haric al Bisericii noastre Ortodoxe. De fapt, cîţi adventişti 
şi cîţi baptişti, şi cîţi alţi rătăciţi, aparţinînd atîtor rătăciri 
religioase, nu cheamă lumea, din capiştele lor, prin cele 
mai frumoase îndemnuri morale ? Intr-adevăr, oare nu ne 
vorbesc aceştia de cinste, de dragoste, de bună rînduială, 
de pocăinţă, de rugăciune şi de Dumnezeu? Iar predi¬ 
catorii lor nu îşi vestesc cuvîntul cu înflăcărare în atîtea 
adunări ? Şi nu combat ei beţia, desfrînarea şi pornirile 
rele ?... 

Dar nu e destul! Căci unele fapte de felul acestora nu 
pot da singure mîntuirea. 

Pe de altă parte, dacă Petre Lupu ne îndeamnă să ţinem 
sărbătorile, să ne ducem la biserică, să ne rugăm lui 
Dumnezeu de sănătate şi să ţinem posturile, faptul acesta 
poate fi pentru unii atrăgător, fiind îmbrăcat în haină 
bisericească, şi ar putea să fie un indiciu de încredere în 
solia lui, după cum tot atît de convingătoare ar putea să fie 
aceleaşi poveţe cînd sînt date prin diferite cercuri 
spiritiste. Repede, însă, această chemare este întunecată de 
alte învăţături şi fapte potrivnice. Cu drept cuvînt, spunea 
Sfîntul Mucenic Justin filosoful, în scrisoarea lui către 
Anton Piu, pentru înştiinţarea poporului roman: 

„Demonii încearcă să zădărnicească lucrarea lui 
Hristos, imitîndu-I învăţătura şi aşezămintele”. 

Să vedem, prin urmare, care sînt elementele care ne 
îndreptăţesc să credem că fenomenul de la Maglavit nu se 
poate integra în Biserica noastră. în scopul acesta, trebuie 
să considerăm Maglavitul în tot complexul lui, deci nu în 
mărginirea celor cîteva precepte din predica ciobanului, ci 
în totalitatea elementelor care îl susţin şi cu care se 
întreţese, cu toate „minunile” şi cu întreaga „spiritualitate” 
care se desprinde din ele. 

„Persoana lui Petre Lupu e centrul fenomenelor de la 
Maglavit - spune dl. Nichifor Crainic -, ea ne interesează 
deci în rîndul întîi” („Sfarmă Piatră”, 10.X.1936). 

Pe acest temei, vom analiza cazul acesta, deosebit de 
interesant, care a pasionat şi pasionează încă sumedenie de 
lume. 

Din cele ce urmează, se va putea desprinde un şir de 
argumente care vin împotriva presupusei teofanii de la 
Maglavit. Dezvăluirea unor asemenea constatări 
constituie, fără îndoială, o durere sufletească pentru mulţi 
din binecredincioşii Bisericii Ortodoxe, care au fost prinşi 
sufleteşte de „minunile” lui Petre Lupu. Dar adevărul 
trebuie mărturisit mai presus de orice, fără ocol şi fără 
şovăială, ca să nu ţinem lumina sub obroc. 

Se va întîmpla, poate, că anumiţi duşmani ai Bisericii 
noastre pravoslavnice, între care şi sectanţii, se vor bucura 
- în felul lor - de întorsătura fenomenului de credinţă, care 

a roit în jurul celor cîteva locuri cu arătări, şi mai cu 
deosebire în jurul Maglavitului. Şi îşi vor închipui cît de 
întemeiaţi au fost ei, să nu creadă în asemenea cazuri. 

Mai bine le-ar fi însă acestora să se smerească şi să se 
tînguiască pentru rătăcirile şi întunecările lor, căci numai 
prin trufie s-au despărţit ei de adevărul mîntuirii şi s-au 
rupt de trunchiul Bisericii. Deopotrivă cu nişte crengi 
rupte dintr-un pom, s-au uscat şi ei de seva dătătoare de 
viaţă a harului. Să se smerească aceştia şi să nu judece 
popoml lui Hristos, căci noi dacă am greşit cu ceva, tot în 
Adevărul Sfintei Biserici Apostolice şi Soborniceşti ne 
ridicăm, iar dînşii de nu vor voi să-şi părăsească rătăcirile 
lor, tot în pustiul din afară se vor afla. 

1. Uşurătate şi lipsă de duhovnicie 

După cum se ştie, în ziua de vineri 31 mai 1935, cio¬ 
banul Petre Lupu are prima vedenie a „moşului”, la bu¬ 
turugi, în drum spre tîrlă. Apariţia a fost cu totul stranie şi 
înfricoşată. Ciobanul se sperie. Puţin mai în urmă îşi 
revine, iar „moşul” îi vorbeşte şi îi dă solia de a merge în 
lume. 

„După asta, spune Petre Lupu, acel «moş» a dispărut, în 
nor pătrat, pînă nu l-am văzut. M-am închinat şi am plecat 
la oi. N-am spus la nimeni nimic. Mi-am zis: Ce vorbă a 
fost asta ? Ce «moş» a fost ăla ?” (din cartea „Ce am văzut 
şi ce am auzit la locul minunatei arătări de la Maglavif ’ - 

Pr. Dumitru Antal, Tipografia Cărţilor Bisericeşti, 1935, 

pp. 20-21). 

Drept urmare a primei vedenii, ciobanul rămîne 
buimăcit şi nu ştie ce să creadă. „Moşul” nu i s-a lămurit, 
nu i s-a identificat şi nu ştie cine e. Trece o săptămînă; el 
nu vorbeşte cu nimeni despre acest fapt şi nu merge la 
duhovnic, după cum ar fi fost firesc. 

în a doua vineri şi pe acelaşi loc, vedenia i se arată din 
nou. Era tot aşa. „De ce nu te-ai dus la lume ?”. ,f)oamne, 
iartă ca am uitat ”, „Să te duci să spui la lume, să-ţi faci 
datoria cu faptele ce te-am trimis, că te iert”. „M-am 
închinat şi a dispărut în nor pătrat... Iar mi-am zis: Ce 
vorba a fost asta, ce «moş» a fost ăla ?” 

Aici se întîmplă un fapt curios. Deşi Petre Lupu nu ştia 
încă la o a doua lui întîlnire cine putea să fie „moşul” din 
arătarea lui, îi spune totuşi hotărît: „Doamne, iartă ca am 
uitat " (uitase de însărcinarea care i se dăduse...). Deci 
Petre Lupu se adresează vedeniei ca însuşi lui Dumnezeu 
şi îi cere iertare. Şi cînd arătarea a dispărut, el se întreabă 
din nou: „Ce vorbă a fost asta ? Ce «moş» a fost ăla?” 
(Prof. dr. Antal, op. Cit.). 

Dar prin această şovăitoare atitudine, din care rezultă că 
nu ştia ce să creadă despre „moşul” din vedenie, căruia îi 
spunea Doamne, prins într-o încercare atît de tulburătoare, 
Petre Lupu nu se duce nici de astă dată la duhovnic, ca să 
se mărturisească şi să se lămurească, ci o ţine mai departe 
în felul lui. Mai este de luat încă în seamă că, întrebînd 



177 


„moşul” pe cioban pentru ce nu s-a dus la lume cu vorba 
ce i se dăduse, Petre Lupu răspunde: „Doamne, iartă c-am 
uitat”. în realitate, prin aceste cuvinte de dezvinovăţire, el 
a minţit. 

Dovada acestei minciuni ne-o dă chiar Petre Lupu, prin 
propria lui mărturisire cînd, după prima întîlnire cu 
„moşul”, povesteşte: „M-am dus la stînă, mirîndu-mă mult 
de aceea ce mi s-a întîmplat. Cînd am ajuns acolo n-am 
spus la nimeni nimic pentru ca sa nu fiu luat în rîs. Soţiei 
nu i-am spus nimic din cele ce mi s-au întîmplat”. Iar mai 
apoi adaugă: „M-am dus la oi şi iar n-am spus la nimeni 
nimic, căci mi-era ruşine că va rîde lumea de mine” 
(Propria declaraţie a lui Petre Lupu din cartea 
„Maglavitul”, Dr. Nicolăescu-Plopşor, pp. 39-40, Tip. 
„Ramuri”, Craiova). 

După cum se vede, el se ruşinase de a spune la lume ce 
i se încredinţase, dar nu uitase, după cum căuta să se 
dezvinovăţească. 

Este de remarcat în cele de faţă deplina analogie care 
există între comportarea lui Petre Lupu şi aceea a lui 
Bănică Doleanu din Cassota. 

Şi unuia şi altuia li s-a arătat un „moş”; şi unul şi altul 
au fost repede captivaţi de vedeniile lor. Amîndurora le 
lipseşte elementul duhovniciei şi amîndoi au minţit în faţa 
arătărilor lor. 

în cea de-a treia vineri, vedenia îl îndeamnă cu asprime 
să-şi împlinească solia, să se ducă „la lume, la popă, la 

primărie”. El nu se duce nici de astă dată la preot ca să fie 
luminat ci, sub obsesia acelor vedenii, merge în lume, fără 
a mai cerceta adevărul, şi împînzeşte tot satul cu 
„minunile” lui. La preot merge tocmai la urmă, şi fără 
vreun gînd duhovnicesc, ci numai ca să raporteze 
„minunea”, după ce faptul se săvîrşise şi după ce vestea se 
lăţise cu iuţeala fulgerului. Dovada ne-o dă tot Petrache 
Lupu, cînd spune: 

„După ce am muls oile, am plecat în sat cam pe la orele 
10 dimineaţa şi am început a spune toate astea la toţi cîţi 
îi întîlneam în cale. Am spus şi soţiei, cum şi lui moş G. 
Mituleţul care, auzind, a mers cu mine şi la părintele 
Bobin acasă” (Din aceeaşi declaraţie, cartea d-lui dr. 
Nicolăescu-Plopşor, pp. 42-43). 

Întîmplarea ajunge la cunoştinţa ziarelor şi mulţimea 
începe să se reverse la Maglavit, mai înainte ca toată 
această pretinsă descoperire să mai fi avut vreme de a fi 
fost filtrată de oameni cu răspundere teologică. Iar cînd au 
sosit şi teologii şi preoţii la locul arătărilor, în acea 
fascinaţie de impresii ale mulţimilor şi de semne 
neobişnuite, ei n-au mai avut răgazul de a cerceta 
„revelaţia” în adîncurile ei, ci au lăsat ca vremea să 
lămurească totul. 

De aici încolo, nu mai e vorba de „moşul” care i s-a 
arătat ciobanului, ci de „ omul care a vorbit cu 
Dumnezeu". Puţină vreme în urmă, după ce lumea s-a 
stîrnit să meargă la Maglavit şi după ce toate imaginaţiile 
s-au înflăcărat, iată că într-o zi Petre Lupu mai are nişte 

vedenii. I se arată „Diavolul”, care vrea să-l piardă 
(încercarea de diversiune prin arătarea Diavolului, care 
apare într-o... altă haină, ca să convingă mai bine despre 
primele vedenii cu „Dumnezeu”, se regăseşte şi la alţi 
presupuşi profeţi; cazuri asemănătoare s-au petrecut şi cu 
Bănică Doleanu din Cassota-Buzău, cu Vasilica Barbu din 
Tecuci, Cu Ion Popa Gheorghe din Argeş, cu Gheorghe 
Enică din Vlad-Ţepeş - Ialomiţa şi cu alţii). 

Şi Diavolul îi spune: „De ce m-ai făcut pe mine şi-a 
rămas lume puţină rea ?”. Apoi urmează un dialog cu tîlc: 
Petre Lupu răspunde: „Nu eu, «moşul»”. „Care e ăla 
«moşul» ?”. „Cînd a auzit, s-a acoperit un nor cu 11 inşi şi 
o femeie”. Şi „moşul” i-a vorbit: „Tu ştii că era să te 
omoare Diavolul ?”. Şi-a dat cu un guguloi mare şi a 
omorît pe Diavol. „Cînd a dat cu el, n-a mai rămas nimic”. 
Apoi i se spune: „De ce tot zici că eu sînt «moşul» ? Ia 
seama ca eu am fost Dumnezeu care m-am lăsat la tine pe 
pămînt („Maglavitul”, Dr. Nicolăescu-Plopşor, Ramuri, 
Craiova, p. 127). 

Aceeaşi relatare o dă şi părintele Ouatu, în cartea 
Sfinţiei Sale „Maglavitul” (Tipografia Oastei Domnului - 
Sibiu, p. 59). 

Şi astfel, prin aceste vedenii contrastante, diavolul caută 
a întări credinţa că „moşul” de la Maglavit ar fi fost 
Dumnezeu. Dar aici mai apare un element curios; este 
afirmarea vedeniei, cu pretenţie de divinitate, care spune: 
„Eu am fost Dumnezeu care m-am lăsat la tine pe 
pămînf\ 

Pe cîtă vreme, Domnul i Se descoperă Sfîntului Ioan 
Evanghejistul cu cuvintele: 

„Eu sînt Alfa şi Omega, începutul şi Sfîrşitul, Cel ce 
este, Cel ce era şi Cel ce vine, Cel Atotputernic’’'’ 
(Apocalipsa 1, 8). Căci Dumnezeu nu este numai în trecut, 
dar este deopotrivă şi în prezent şi în veşnicie. 

Din toate cele relatate se constată că Petre Lupu crede 
totul, primeşte totul şi îndeplineşte orice i s-a poruncit de 
acea vedenie, fără să ştie că şi Necuratul ni se poate 
înfăţişa în chipul „moşului”, al Mîntuitorului, al Maicii 
Domnului şi al tuturor sfinţilor, cu gînduri viclene şi 
ispititoare, ca să ne piardă. 

2. Anticlericalism şi anticanonicitate 

în duminica Rusaliilor din anul 1935, adică a doua zi 
după ce se stîrnise lumea cu „minunile”, Petrache Lupu se 
afla în biserica comunei Maglavit. După ce preotul vorbise 
poporului, ciobanul a avut aceeaşi vedenie a „moşului” 
chiar în Altar (După cum se ştie, diavolul se poate furişa 
chiar şi pînă în Altar, dar numai în SJîntul Potir nu poate 
intra). Privindu-1, „moşul” îi face „un semn din cap”, 
chemîndu-1 să intre în Altar. Şi Petre Lupu, fără să mai 
şovăiască, a intrat în Sfînta Sfintelor, chiar pe uşile 
împărăteşti. 

„Ce cauţi în Altar, zice popa la mine, nu e voie ”. 

,fN~am nevoie de tine. Pe mine moşul m-a chemat 
(„Maglavitul”, Pr. V. I. Ouatu, p. 57)”. 

O relatare asemănătoare este redată şi în cartea „Ce am 
văzut la Maglavit” (Pr. D. Antal, p. 23), precum şi în 
celelalte broşuri care tratează acelaşi subiect. Din această 
împrejurare trebuie reţinută puterea arătării care a putut 
lucra asupra lui Petrache Lupu, ispitindu-1 a intra în 
Sfîntul Altar şi răzvrătindu-1 împotriva preotului. Căci era 
vorba de un slujitor al Domnului, îmbrăcat în odăjdii, în 
plină lucrare a slujbei Sfintei Liturghii şi aflat în faţa 
Sfintului Jertfelnic; iar cuvîntul lui de oprire a fost atunci 
ca o poruncă dumnezeiască. Deci cum ar putea Dumnezeu 
să-şi răstoarne Aşezămîntul Lui Apostolic, provocînd o 
stare de destrămare înlăuntrul obştei creştine ? Cum ar 
putea El, prin mijlocirea unor cauze lăturalnice, să ceară 
unui credincios un lucru neîngăduit de Biserică, pe care 
ştie bine că slujitorul Lui este dator să-l oprească ? 

Acest simplu fapt, şi încă ar fi de ajuns să ne pună pe 
gînduri. în primul rînd, este vorba de călcarea unui canon 
ecumenic, Canonul 69 al Sinodului Trulan, în care se 
precizează: „Nu se cuvine nimănui dintre mireni să intre 
în Sfîntul Altar”. în al doilea rînd, cînd preotul se 
împotriveşte ca Petre Lupu să intre în Altar, acesta trece 
totuşi peste preot, cu cuvintele: ,JV-am nevoie de tine...”. 
Este oare această atitudine duhovnicească ? Dar... 
„Dumnezeu nu este un Dumnezeu al neorînduielii, ci al 
păcii, ca în toate bisericile sfinţilor” (I Corinteni 14, 33). 
Pe de altă parte, ascultarea şi smerenia sînt cele două 
virtuţi de temelie, necesare oricărui început de viaţă 
creştină. 

în schimb, voind într-o zi o fată din popor să se urce pe 
„amvonul” de pămînt al lui Petrache Lupu, acesta „cu glas 
aspru i-a spus: «Nu te sui că ai păcătuit mult»” (din 
relatările asupra Maglavitului - P. C. Pr. D. Antal, 1935, p. 
10). Aşadar, Petre Lupu socotea un păcat mare ca cineva 
să se ridice pe movila lui de pămînt, unde numai el se suia 
şi nu i se părea păcat să intre în Sfînta Sfintelor, în timpul 
Sfintei Liturghii, cu atît mai mult, cînd slujitorul lui 
Dumnezeu, care este chipul văzut al Mîntuitorului, l-a 
oprit cu tot dinadinsul. 

Sub un raport mai larg, Petre Lupu s-a arătat anti- 
clerical şi prin defăimarea în public a diferiţi preoţi şi 
prelaţi. 

Dar bîrfirea în public a unui preot, chiar cu dreptate, 
este un păcat atît de mare, incit Canonul 56 Apostolic 
prevede să se afurisească chiar şi clericul care ar 
îndrăzni să defaime pe un preot sau diacon. Preoţilor, pînă 
şi îngerii le dau toată cinstirea, pentru că ei săvîrşesc 
Sfînta Jertfă a Domnului, aşa incit, într-o cit mai mare 
măsură, noi avem datoria să-i cinstim. Cit despre păcatele 
unor slujitori care nu înţeleg să se menţină cu adevărat la 
înălţimea sacerdoţiului, fiecare îşi va da socoteala în faţa 
Scaunului de Judecată, far Judecătorul este unul singur. El 
este drept şi nemitarnic şi îi va osîndi cu înfricoşare pe toţi 
aceia care au ştiut Legea şi nu au împlinit-o. 

3. Atitudinea faţă de Ortodoxie. Ideea de Dumnezeu 

Principiul de căpetenie al dogmei Bisericii noastre 
Ortodoxe, singura Biserică creştină dreptmăritoare, îşi află 
temelia pe înţelegerea Sfintei Treimi, aşa cum s-a 
statornicit în Crezul de la Niceea. înţelegerea dumnezeirii 
în Treime este punctul de plecare al mărturisirii ortodoxe, 
chiar pentru cel mai simplu şi redus credincios; iar în afara 
Sfintei Treimi şi în afara acestei mărturisiri, nu se poate 
concepe dumnezeirea. Din toate predicile lui Petrache 
Lupu a lipsit însă întotdeauna înţelegerea şi mărturisirea 
Sfintei Treimi. El nu vorbeşte decît de un „moş”, de un 
„moş” abstract şi vag, care ar închipui un Dumnezeu 
singular şi neipostatic. 

Din toată trăirea spirituală a lui Petrache Lupu lipseşte 
concepţia Mîntuitorului. El nu pomeneşte de Hristos, ci 
numai de „ moşul ”. Răscumpărătorul păcatelor noastre 
lipseşte din cuvîntul lui. Semnele, „minunile” şi 
vindecările pe care le face, nu le împlineşte în numele lui 
Hristos, cum s-ar cuveni. Iar dacă uneori pomeneşte de 
Dumnezeu, această invocare nu-1 situează cu nimic în 
plămada Bisericii noastre Ortodoxe, deoarece ideea de 
Dumnezeu este vagă şi o putem întîlni la orice eretic, la 
orice sectant şi la orice mozaic sau mahomedan. 

4. Ideea de mîntuire 

Totodată, din toate manifestările lui Petrache Lupu, din 
toate „descoperirile” şi îndemnurile lui, lipseşte ideea de 

mîntuire. El nu are sensul spiritualităţii şi al veşniciei. Este 
preocupat de cele pămînteşti, şi nu de cele cereşti. 
Cuvîntul soliei lui îndeamnă: „Să ne ducem la biserică să 
ne rugăm lui Dumnezeu de sănătate ”. După cum s-a văzut 
la punctul 4 al capitolului IX, rugăciunile lui Petrache 
Lupu sînt lipsite de spiritualitate; el nu caută mîntuirea şi 
nu se preocupă de moştenirea cerurilor. Rugăciunea lui 
tipică, singura rugăciune pe care o spune, este de ordin pă- 
mîntesc. „Să dea Dumnezeu sănătate. Vezi, Doamne, cum 
se roagă. Uite, Doamne, cum te mai roagă. Te rog şi eu, 
Doamne. Dă-le vedere. Dă-le picioare. Dă-le putere. Dă-le 
să audă. Ia de pe ei boala grea şi nu-i mai canoni, 
Doamne, şi ajută-le pentru vorba care m-ai trimis în ţară, 
te rog şi eu, dă-le sănătate şi nu-i mai canoni. Să dea 
Dumnezeu sănătate” („Maglavitul”, Pr. Ouatu, p. 62). 
Apoi, Petre Lupu spune: „E rău de noi, fraţilor, dacă nu ne 
pocăim cu vorba pe care m-a trimis pe mine «moşul», n-ai 
cu ce ţine nimic: nici bou, nici cal, nici oaie, nici porc, nici 
pasăre, nici nimic”. „Dacă ne pocăim ne dă sănătate, ne dă 
grîu, ne dă porumb...” (Op. cit. p. 54 şi 58). 

Sau: „Dacă ne pocăim, România are muncă, Dumnezeu 
dă de toate, e belşug şi trăieşte bine toată ţară’’’ (p. 60). 

Iată, prin urmare, cum tot miezul soliei lui Petrache 
Lupu este de ordin pămîntesc. Iar faptul acesta este un 
indiciu cit se poate de suspect pentru cine pretinde că se 
află pe linia profeţilor. Spune Domnul ucenicilor Săi: „Nu 
vă îngrijoraţi cu privire la viaţa voastră, gîndindu-vă ce 
veţi mînca, nici cu privire la trupul vostru, gîndindu-vă cu 

ce vă veţi îmbrăca”. „Căutaţi mai întîi împărăţia lui 
Dumnezeu şi toate aceste lucruri vi se vor da pe deasupra” 
(Luca 12, 22 şi 31). 

Spre a medita mai bine asupra contrastului care există 
între duhul Maglavitului şi spiritualitatea adevărată a 
creştinismului, socotesc potrivit a reda o parte din mi¬ 
nunata rugăciune către Domnul nostru Iisus Hristos din 
Acatistul Sfintei Cruci: 

...,,0, răstignitul meu Hristoase, cîte ai pătimit pentm 
noi, cîte rane, cîte scuipări, cîte batjocuri şi necinste ai 
răbdat pentm păcatele noastre, pentru ca sa ne dai pildă 
de adevărata răbdare. De aceea, cum pot eu sa fug de 
Cruce, văzînd pe Dumnezeul meu că este ridicat pe ea ? 
Cum să-mi pară grele chinurile văzînd pe Stăpînul meu că 
le iubeşte şi le cere şi le socoteşte Lui de mare cinste? 
Ruşine îmi este cu adevărat de mă voi întrista de relele 
ce-mi pricinuiesc oamenii sau ispitele ce-mi aduc 
diavolii, trupul şi gîndul meu cel rău, sau pentru sărăcia 
şi boalele ce-mi vin din voia lui Dumnezeu pentru 
păcatele mele , deoarece acestea toate le trimite pentm ca 
să mă apropii mai mult de El. Pentm ca să-L măresc şi să 
mă pedepsesc în această viaţă pentm binele meu, pentm ca 
să mă hodinesc cu mai multă mărire întm împărăţia Lui 
cea veşnică. Şi de vreme ce este aşa, înmulţeşte-mi, 
Doamne, ostenelile, ispitele şi durerile, dar să-mi 
înmulţeşti împreună şi să-mi prisoseşti răbdarea şi puterea, 
ca să pot răbda toate cîte mi s-ar întîmpla”. 

Pentm mîntuirea noastră însuşi Mintuitoml ne 

porunceşte să ne luăm Crucea, dacă voim cu adevărat să-I 
urmăm Lui. 

Totodată, este de observat că Petrache Lupu se roagă lui 
Dumnezeu şi intr-un alt sens, cu totul curios. El spune, 
fără şovăire: „Ia uite, Doamne, cum te mai roagă 
credincioşii mei, iartă-i, Doamne, că sînt nevinovaţi"'. Ce 
poate oare să însemne această mărturisire care se face 
despre nevinovăţia noastră cînd ştim bine că toţi sîntem 
păcătoşi şi că numai Hristos, împreună cu Sfînta Sa 
Maică, au fost fără păcate ? 

Dar explicaţia acestui fapt se află mai degrabă într-o 
ispită de trufie, pe care Satana caută să o infiltreze pe 
nesimţite în oameni, prin mijlocirea unor asemenea 
manifestări. Cu privire la răsplata dumnezeiască a faptelor 
noastre bune sau rele, ciobanul de la Maglavit este stăpînit 
de aceeaşi concepţie pămîntească care gravitează în jurul 
roadelor cîmpului şi a sănătăţii trupeşti. După vorba pe 
care a primit-o de la „moşul”, Petrache Lupu spune între 
altele: „Să nu mai aruncaţi copii pe la gropi, pe la fîntîni, 
pe la grîu, pe la porumb, că-i rău de noi, fraţilor. Ne 
canoneşte fără muncă ” („Magiavitul”, Pr. V. I. Ouatu, p. 
59). 

Lepădarea de prunci este o ucidere. Canonul 91 al 
Sfîntului Sinod Trulan hotărăşte: „Cei ce dau doctorii care 
provoacă avortul, precum şi cele ce primesc otrăvuri 
omorîtoare de prunci, se supun pedepsei ucigaşului”. Este 
vorba deci de un păcat de moarte, prin care ne putem 
pierde sufletul. Pentru urîciunea înfricoşată a uciderii de 

prunci, pe care nici jivinele sălbatice nu o fac cu puii lor, 
Sfîntul Vasile cel Mare a statornicit că vinovaţii acestui 
păcat, care se pocăiesc, să rămînă zece ani neîmpărtăşiţi, 
deci despărţiţi de Hristos. în faţa acestui prăpăd 
duhovnicesc, care ne poate prăvăli în focul cel veşnic, 
vestitorul de la Maglavit anunţă numai „canonirea fără 
muncă”, adică lipsa de roade şi de bucate. Viziunea 
mîntuirii îi lipseşte, iar spiritualitatea lui este coborîtă la 
un nivel biologic. 

5. Substituirea Sfintelor Taine 

După cum s-a văzut în primele capitole, Petrache Lupu, 
ca şi ceilalţi vizionari asemănători, prezintă o falsă 
concepţie despre iertarea păcatelor. Din toate manifestările 
lui lipseşte înţelegerea necesităţii Sfintelor Taine, şi mai 
cu seamă a spovedaniei şi a împărtăşaniei. Cu privire la 
putinţa iertării păcatelor, el îşi închipuie că e destul să ne 
pocăim la Cruce sau la buturugă, spre a ne curaţi de tina 
sufletului nostru. El însuşi porunceşte: ,Mergeţi, măi 
fraţilor, la buturugă, mergeţi la Cruce, staţi acolo şi vă 
rugaţi să vă ierte Dumnezeu păcatele’’’’ („Maglavitul”, Pr. 
Ouatu, p. 26). 

Aici apare însă şi o altă mare rătăcire, în legătură cu 
buturuga şi cu sălciile „minunate”, atît de bine cunoscute 
tuturor pelerinilor. 

Din cartea „Ce am văzut şi ce am auzit la Maglavit” 
(Pr. D. Antal, 1935, pp. 8-9), desprindem: „...Ceva mai 

încolo dăm de plopul din a cărui creangă uscată izvorăşte 
apă în chip minunat”. „Ciobanul Petre Lupu spune ca aici 
s-au oprit să-şi lege cureaua la opinci, cînd i s-a arătat a 
treia oară «moşul». Fiecare credincios ţine mina să-i 
picure măcar trei picături. Privind mîinile ce stăteau 
întinse ca după o mană cerească, am observat că picăturile 
se îndesesc sau se răresc după mina care stă întinsă”. 

Asemănător relatează despre acele „plute” şi dl. ing. 
George G. Dobrescu din Bucureşti, în cartea părintelui 
Ouatu: „Toţi se roagă lui Dumnezeu să le sloboade cîteva 
picături, ce sînt bune pentru orice durere şi suferinţă. Vine 
la rînd un bărbat. îşi întinde sticla, dar picătura întîrzie, nu 
vine deloc, şi omul pleacă gînditor... Urmează o femeie. 
Dar nici ea nu primeşte nici o picătură. învinsă, pleacă cu 
privirea în pămînt. Şi aşa urmează zi şi noapte. Unii iau 
cîteva picături, alţii nimic. Zeci şi sute de mii de suflete se 
perindă pe sub plută pentru picătura făcătoare de minuni. 
Un surd se pleacă pentru a primi picătura drept în ureche. 
Şi îndată murmură: încep să aud. Doamne, aud. Un orb se 
spală pe ochi cu această picătură şi vederea îi revine. 
Lucruri care te uimesc şi te înfricoşează”. 

Iată cum vorbeşte despre aceste „sălcii plîngătoare” şi 
răposatul părinte V. I. Ouatu în cartea sa „Maglavitul”: 
„Sînt nişte copaci din a căror ramuri uscate pică apă 
tămăduitoare. Creştini mulţi, grupaţi în jurul lor, aşteaptă 
să le picure în sticle, în ochi, în urechi sau pe cîte o rană, 
cîteva picături din această apă binecuvîntată”. „Pe aceste 
locuri, poporul îşi mărturiseşte cu îndrăzneală păcatul şi 

lăcrimînd aşteaptă iertare. Aceste sălcii plîngătoare au 
auzit multe inimi suspinînd şi multe suflete oftînd din 
greu. In faţa lor, poporul s-a mărturisit deschis. Sînt 
cazuri unde s-a aşteptat ore întregi şi n-a curs nici măcar o 
singură picătură, în timp ce la alţii au curs ca la comandă, 
repede şi frumos, zeci de picături”. Tot astfel, ni se 
precizează şi în cartea „Despre arătarea dumnezeiască de 
la Maglavit” de I. Constantinescu, epitropul Aşezămîntu- 
lui „Madona Dudu” (Tip. Victoria, Craiova, pp. 3940): 

„Am văzut cu mirare că dintr-o cracă uscată ca un ciot 
care părea o mină de om avînd lipsă laba, picura ca şi o 
lacrimă din ochiul omului, picături de apă limpede ca şi 
cristalul”. „Am privit o vreme şi am văzut cu mirare cum 
unora le picura în palmă mai repede, pe cînd altora mai 
încet şi chiar cu greutate”. „îţi dădea impresia că picătura 
sfîntă cîntăreşte mai întîi de meriţi sau nu să te 
împărtăşeşti de puterea ei miraculoasă ”. 

Relatări asemănătoare ni se dau şi în cartea „Petrache 
Lupu, ciobanul din Maglavit” de Caterina Cerkez (Editura 
Casei Şcoalelor pp. 18-19), precum şi în celelalte cărţi 
asupra „Minunilor de la Maglavit” 18 . 

Iată deci ce fel de nemaipomenite sminteli ! A ajuns 
lumea cu zecile şi sutele de mii să-şi mărturisească 
păcatele în faţa unor copaci şi să primească iertarea de la 


18 .Arătarea de la Maglavit în lumina Teologiei ” de Econ. dr. I. C. 
Beldie, Arta Grafică, Galaţi, 1939; „La Maglavit ” de Pr. D. Roman, Unirea, 
Ploieşti; ,JLcoul Maglavitului ” de Pr. P. Georgescu, Tip. R Darurilor, 
Bucureşti etc. 

Dumnezeu în baza unor superstiţii. Prin urmare, şi pe alte 
căi decît aceea a preoţilor se poate dobîndi dezlegarea de 
păcate !... 

La acele sălcii, de ani de zile şi pînă acum, s-au îm¬ 
bulzit toţi pelerinii care au venit la Maglavit ca să-şi afle 
tămăduirea şi iertarea de păcate; dar ciobanul Petrache 
Lupu nu numai că nu a împiedicat această credinţă, dar 
chiar a luat în nume de bine aceste manifestări şi le-a 
privit cu bunăvoinţă, ceea ce a încurajat şi mai mult 
lumea să practice asemenea ciudate deprinderi. 

O dovadă în plus că această rătăcire a pătruns în masele 
populare este şi „Colindul popular al Maglavitului” 
publicat în ziarul „Universul” din 1 ianuarie 1940, care 
glăsuieşte astfel: 

Colo, colo-n răsărit, 

Colo-n şesul înflorit, 

Pe rîtul lui Maglavit, 

Ciobănaş cu oi trecea, 

Şi din fluieraş doinea, 

Dumnezeu i s-arăta 
Şi-n lume că-l trimitea, 

Tuturor ca să vestească, 

De rău să se pocăiască, 

Cerul să nu-i potopească. 

Şi lumea se înturna, 

Pe Dumnezeu cuvînta. 

Dumnezeu iertare da. 

Dintr-o ciotură uscată. 
Apă bună şi curată, 

De greşale iertătoare, 
De dureri alintătoare. 


Cît despre toţi credincioşii care au aşteptat iertarea de 
păcate de la acele cioturi, ei s-au întors de bună seamă la 
casele lor cu toate păcatele cu care veniseră, atîta vreme 
cît nu s-au mărturisit la duhovnic. 

în legătură cu vindecările petrecute la „plutele mi¬ 
nunate”, s-au putut găsi destule explicaţii în precedentele 
capitole, asupra fenomenului care le caracterizează; la 
acestea se mai poate adăuga încă un caz revelator: în 
veacul al XVIII-lea, baronul de Reichenbach, unul din 
începătorii aplicaţiilor de „magnetism animal”, a 
magnetizat un copac, care a căpătat însuşiri tămăduitoare. 
Cu puţin în urmă, s-au putut constata cîteva vindecări 
neobişnuite prin simpla atingere a bolnavilor de trunchiul 
copacului. De bună seamă că ne aflăm şi aici în prezenţa 
unor fenomene care nu au nimic de-a face cu lucrarea 
Duhului Sfînt (despre asemenea cazuri putem afla relaţii 
în orice tratat de magnetism animal). 

6. Binecuvîntările 

încă din primele zile ale fenomenului maglavitean, şi în 
chip neîntrerupt, ciobanul cu arătările a „binecuvîntat” pe 
toţi pelerinii care i s-au perindat pe dinainte. Mireni, preoţi 

de mir şi monahi, erau binecuvîntaţi deopotrivă de acest 
profet, care îşi punea mîinile pe capul tuturor. Şi lumea se 
îmbulzea prin mulţime, dintr-o pornire de bună credinţă, 
dar uşuratecă, ca să primească acele „blagosloviri”... 

în gîndul că omul acesta deosebit ar fi fost intr-adevăr 
un trimis al lui Dumnezeu, fiecare voia să se apropie de 
„sfinţenia” lui, ca să se simtă mai întărit sufleteşte. 

„L-am văzut a doua zi, povesteşte P. C. Pr. D. Roman în 
cartea sa „La Maglavit”, p. 10, punînd mina pe capul celor 
îngenuncheaţi pe două rînduri, în faţa casei, l-am văzut 
atins şi sărutat de toată lumea ca pe nişte moaşte”... 

De fapt, sensul acestor „binecuvîntări” nu este întemeiat 
pe nimic, şi tocmai de aceea dovedeşte o abatere în plus, 
care se adaugă la toată rătăcirea Maglavitului. Nimeni nu 
poate avea putere sfinţitoare decît preoţii Bisericii, prin 
harul lui Dumnezeu, care se revarsă peste ei din ziua 
hirotonirii lor. Prin punerea mîinilor arhiereşti, începînd 
de la Apostoli şi pînă azi, se păstrează fără întrerupere 
legătura puterii sfinţitoare a tainei preoţiei, far mireanul, 
oricine ar fi el, deci chiar un cuvios cu viaţă de sfînt, sau 
un profet, sau un prooroc, nu poate să intre în domeniul 
sacerdotal decît prin hirotonie. Lipsindu-i această taină 
sfîntă, el este acela care trebuie să primească 
binecuvîntările, şi nu poate nicidecum el să le dea. 
Temeiul acestei susţineri este împuternicit de toată Legea 
lui Dumnezeu, care nu vine să tulbure şi să strice 
rînduielile Aşezămintelor Sale sacramentale, ci să le 
întărească. 

„Sînt felurite daruri, dar este acelaşi Duh; sînt felurite 
slujbe, dar este acelaşi Domn; sînt felurite lucrări, dar este 
acelaşi Dumnezeu” (I Corinteni 12, 4-6). 

Puterea sfinţitoare aparţine preoţimii, nu numai din 
perioada Noului Testament, ci şi aceluia din vremea 
Vechiului Testament. Funcţiunile leviţilor nu puteau fi 
îndeplinite de către profeţii Vechiului Testament şi de 
către nimeni altcineva, decît numai de către leviţi. Şi chiar 
în perioada patriarhilor, binecuvîntările pe care le-au dat 
aceştia îşi găsesc originea în actul sfinţitor al lui 
Melhisedec, care întemeiază „Preoţia în veac” şi care „a 
binecuvîntat pe cel ce avea făgăduinţele” (Evrei 7). Cît 
despre binecuvîntările capilor de familie, acestea aveau 
caracter restrîns în vechiul Israel, şi nu se dădeau decît 
acelora din propria lor casă. 

Pe ce temei îşi însuşeşte, prin urmare, Petrache Lupu 
puterea sfinţitoare de a binecuvînta lumea, şi chiar pe 
slujitorii Domnului, prin punerea mîinilor, el care nu este 
preot ? 

în aceeaşi măsură, ciobanul de la Maglavit „bine- 
cuvîntează” şi diferite icoane, cruci sau cărţi de rugăciuni, 
care i se aduc de către pelerini spre... „sfinţire”; iar dintre 
aceste icoane, unele nu sînt ortodoxe, ci poartă „sfinţi” 
nerecunoscuţi de Biserica noastră. 

7. Talismanele 

Ca o urmare a celor de mai sus, Petre Lupu a întărit, de 

la început, credinţa în talismane. Cum poporul este 
înclinat în mare parte spre superstiţie, această ispită poate 
lua forme foarte accentuate dacă este încurajată. Aşa se 
întîmplă şi cu ciobanul de la Maglavit. în felurite 
împrejurări, pelerinii superstiţioşi îi dau în păstrare, pentru 
puţină vreme, diferite obiecte: cîte un ceasornic, un 
portmoneu, un carnet, un bilet de loterie , sau chiar o 
batistă, ca să le poarte asupra lui, sau ca să doarmă pe ele 
şi astfel, atinse acele obiecte de „sfinţenia” lui, să poată 
deveni „aducătoare de noroc”... Este de luat în seamă 
faptul că Petrache Lupu admite fără rezerve asemenea 
deprinderi. Despre aceste cazuri, sînt diferiţi creştini cu 
frica lui Dumnezeu care mărturisesc cele văzute, între care 
şi semnatarul celor de faţă. 

Dacă pot fi - din păcate - creştini atît de superstiţioşi, 
care s-au lăsat subjugaţi de această ispită, surprinzător 
apare însă faptul că un „trimis al lui Dumnezeu”, prin care 
se presupune că vorbeşte Duhul Sfînt, se poate învoi la o 
asemenea urîciune. 

Dar Petre Lupu, care şi-a dovedit înclinaţia de a sprijini 
superstiţia talismanelor, îşi arată multă precădere şi pentru 
jocul de noroc. în scrierea „Minunile de la Maglavit - 
Pămîntul Mîntuirii” (Editura Ţicu Eşanu Bucureşti, p. 16), 
autorul C. Ştefan aduce această mărturisire: „Un vizitator 
al Maglavitului i-a adus lui Petrache Lupu, în semn de 
sinceră dragoste frăţească, un loz de la loteria de stat, care 
poartă numărul 52.859. Dacă voi cîştiga (a zis Petrache), 
banii din cîştig îi voi da pentru ridicarea unei mănăstiri 

aici în sat” 19 . Dar el n-a cîştigat ! 

în schimb, canonul al 50-lea al Sinodului Ecumenic 
Trulan hotărăşte: 

„Nimeni, fie dintre laici, fie dintre clerici, sa nu mai 
practice jocurile de noroc. Daca cineva s-ar dovedi 
făcînd aceasta, daca este cleric să se caterisească, dacă 
este laic să se afurisească”. 

Dealtfel, Domnul spune: 

„Cu multă trudă să-ţi cîştigi hrana” sau „în sudoarea 
feţii tale să-ţi cîştigi pîinea” (Geneza 3, 17-19). Deci ce fel 
de duh însufleţeşte pe Petre Lupu ca să primească de 
bunăvoie ispita unui joc de noroc pentru a destina apoi 
acel cîştig, blestemat de Biserică, ca temelie a unei biserici 
?... 

Cu drept cuvînt spune Sfîntul Ioan Damaschin: „ Binele 
nu este bine cînd trăieşte în prietenie cu răul” („Dog¬ 
matica”, p. 301, Ed. Librăria Teologică, Bucureşti). 

8. Sărutarea mîinii 

După cum se ştie, aproape toţi credincioşii care vin în 
legătură cu Petrache Lupu îi sărută mina cu toată cu¬ 
cernicia, iar el admite, fără ocol, acest act de venerare. 


19 Cunoscută este în această privinţă şi fotografia ciobanului de la 
Maglavit, alături de un agent al colecturei „Băncii Române de Comerţ”, în 
care ciobanul ţine demonstrativ, într-o mînă întinsă, un bilet de loterie. 
Reprodusă în multe exemplare, această fotografie a ajuns repede în mijlocul 
vitrinelor amintitei colecturi, slujind astfel de reclamă firmei. 

Dar uneori faptul acesta prezintă şi o altă perspectivă. 
Aşa s-a întîmplat, de pildă, în toamna anului 1938, cînd 
ciobanul venise la Bucureşti. în cele cîteva zile ale şederii 
în Capitală, fiind poftit să vorbească parohienilor Bisericii 
Oborului Vechi, la vestea sosirii lui, lumea a umplut 
repede biserica, precum şi toată împrejurimea. La sfîrşitul 
vorbirii, Petrache Lupu a început să „binecuvînteze” 
mulţimea, şi cum parte dintre credincioşi i se prosternase, 
el a spus în faţa tuturor: „ Fraţilor, nu mie îmi sărutaţi 
mîna ci «moşului 

Cuvîntul acesta ar putea trece la prima vedere drept o 
dovadă de smerenie. Cercetînd însă mai îndeaproape 
dedesubtul acestei idei, descoperim în realitate o altă 
latură. Mai înainte de toate, nici un sfînt, sau profet, sau 
mare cuvios, din cele mai străvechi vremuri şi pînă în ziua 
de azi, nu şi-ar fi îngăduit să ceară asemenea acte de 
venerare, închipuindu-se pe ei ca „vase alese” şi sfinte ale 
lui Dumnezeu. 

Dar acest cuvînt mai cuprinde un înţeles, şi anume 
prevenirea hotărîtă că „moşului” i se sărută mîna. Cum 
însă „moşul” este o vedenie neidentificată, ba dimpotrivă 
se deduce că a fost o arătare a Necuratului, înseamnă că nu 
lui Dumnezeu I s-a sărutat mîna, ci şarpelui cel viclean, 
care a înnodat astfel atîţia creştini uşurateci şi prea lesne 
primitori de ispite, în mrejele lucrărilor lui. 

9. Relaţii cu spiritiştii 

Este necesar ca, în şirul argumentelor folosite aici, să 
punem în discuţie şi o altă înfăţişare a fenomenului de la 
Maglavit. Şi anume faptul că, încă din primele zile ale 
arătărilor şi pînă în vremea de faţă, a existat o foarte mare 
apropiere între lumea spiritistă şi Maglavit, precum şi o 
mare simpatie din partea lui Petre Lupu pentru spiritişti. 

în mai toate cercurile spiritiste s-au primit nenumărate 
„comunicări” prin care „sfîntul” de la Maglavit era în chip 
deosebit susţinut şi lăudat. Toţi aceşti spiritişti şi 
„spiritualişti”, „aleşii Domnului”, care pretind că le 
vorbeşte Tatăl ceresc, Mîntuitorul sau diferiţi sfinţi, au 
fost îndemnaţi, de la început, a crede în „revelaţiile” de la 
Maglavit şi a merge în pelerinaj acolo. 

Anumite cercuri spiritiste s-au dus în grupuri la locul 
pretinselor minuni şi au putut recolta, în mod deosebit, fel 
şi fel de apariţii luminoase şi de semne neobişnuite. 

Diferiţi spiritişti cunoscuţi, între care şi conducătorul 
uneia dintre Societăţile spiritiste din Bucureşti, au făcut 
diferite reportaje în marile cotidiane asupra „minunilor” 
de la Maglavit. De asemenea, şi revistele spiritiste de la 
noi l-au susţinut, cu aceeaşi înflăcărare, pe Petrache Lupu. 

în aceeaşi vreme, presupusul spirit al „Sfîntului Anton 
de Padova” le comunica membrilor unuia dintre 
cunoscutele cercuri spiritiste din Capitală următoarele: 
„La zi mare a îngăduit Dumnezeu ca unul din cercul 
vostru să aibă fericirea să facă legătura cu ciobanul sfînt 

de la Maglavit. Acum nimeni nu se mai poate îndoi de 
puterea ciobanului sfînt, precum şi de comunicările 
cercului asupra lui. Cercul vostru are o legătură cu acest 
suflet înălţat, pe care nici unul nu o poate bănui. El, căruia 
«moşul» i s-a arătat, vă poate îndrepta pe aceia care vreţi 
să credeţi în el”. 

Iar la data de 16 aprilie 1936, acelaşi cerc primea noi 
întăriri despre misiunea lui Petrache Lupu. Li se comunica 
acelora: „...Acest spirit încarnat, neînchipuit de mare şi 
puternic, la care cu încetul nouă mări şi nouă ţări vor veni 
să se închine şi să vadă minunile sale, nu-1 poate concepe 
nimeni de unde pleacă şi cum a ajuns la voi. Să credeţi în 
Petre Lupu din Maglavit şi să credeţi că şi voi aveţi 
misiunile voastre”. 

Cu prilejul începerii lucrărilor pentru biserica de la 
Maglavit, prima săpătură de pămînt a fost făcută, în chip 
simbolic şi cu aprobarea ciobanului, tot de către nişte 
spiritişti care, în acea vreme , mărturiseau tuturor, în mod 
deschis, această credinţă a lor. Iată însă că, la 21 iunie 
1938, „spiritele” vorbeau astfel unei grupări spiritiste: 

„Veţi lucra în colaborare cu mult iubitul şi încercatul 
nostru frate Petrache, care ispăşeşte păcatele altora. 
Iubiţi-1 mult, pentru că legătura voastră cu el este 
cimentată cu binecuvîntarea divină. Cercul vostru numără 
44 de fraţi; deci cîţi puteţi mai mulţi, chiar cu sacrificii, 
fiţi alături de el la Sfîntul Petru”. Pe baza acestei vestiri, 
Petrache Lupu a putut să-şi petreacă onomastica din anul 
1938 în mijlocul spiritiştilor. De asemeni, el a făcut 

adeseori şi rugăciuni în comun cu grupuri spiritiste, ceea 
ce pentru un drept credincios este o mare urîciune, ţinînd 
seama de Canonul 45 Apostolic, prin care se hotărăşte ca 
însuşi „Episcopul, preotul sau diaconul, care se roagă nu¬ 
mai împreună cu ereticii, să se afurisească”. 

S-ar putea obiecta că Petre Lupu n-ar fi avut cunoştinţă 
de practicile acestor fraţi rătăciţi de la adevărata cale a 
Bisericii, după cum n-ar fi avut cunoştinţă nici de ceea ce 
este spiritismul în sine, ca o lucrare demonică pe care 
Biserica o osîndeşte şi o blestemă. 

Dar Petre Lupu ştia şi a fost prevenit de toate acestea, 
cu gîndul unei lămuriri, de către chiar semnatarul celor de 
faţă, în luna iunie 1937, cînd am cercetat Maglavitul. De 
altfel, pentru un „profet” care atît de uşor ştie să ghicească 
tainele multor oameni, este de presupus că n-ar fi trebuit 
să i se spună de către alţii asemenea grave lucruri, ci să le 
ştie el însuşi, pe aceeaşi cale pe care este de obicei 
insuflat. Totuşi, lui Petre Lupu nu i s-a descoperit nimic în 
legătură cu toate acestea şi, aflîndu-le pe altă cale, reacţia 
lui a fost neexistentă iar de atunci încoace legăturile reci¬ 
proce dintre el şi spiritişti s-au accentuat. 

10. Divulgări de păcate 

în virtutea aceleiaşi lucrări, prin care s-au produs 
vedeniile, precum şi toate celelalte semne neobişnuite, 
Petre Lupu a fost de la început, în toată vremea, insuflat şi 
călăuzit de o gîndire străină de a lui. 

Părintele D. Roman din Ploieşti pomeneşte, în cartea sa 
„La Maglavit Dumnezeu Se arată şi vorbeşte”, că o altă 
putere grăieşte prin gura ciobanului, incit el nici nu arată 
vreun fel de osteneală a minţii şi a memoriei pentru cele 
ce spune (p. 15). 

Spune şi P. C. Părinte D. Antal, în relatările Sfinţiei 
Sale despre Petrache Lupu: 

„Răspunsurile îi sînt scurte şi logice, ca nişte axiome, 
ca nişte profeţii, care nu-s de la el pornite, ci de la o putere 
străină şi el e numai transmiţătorul lor” (p. 12). 

Dar, în afară de toate observaţiile de mai sus, chiar 
Petre Lupu ne face unele mărturisiri interesante în acest 
sens. 

II întreabă astfel d-1 Nichifor Crainic: 

„De unde ştii tu cum ştii ?” 

„Eu văd prin om, ne-a răspuns simplu şi hotărît. Uite, 
dacă omul s-ar ascunde după paravanul ăsta de lemn 
(arătîndu-ne capul patului pe care şedeam în odaia lui), eu 
văd dincolo de el, pînă în om”. 

„Mai mult n-a putut să ne lămurească în privinţa acestei 
pătrunderi stranii prin lucruri şi fiinţe” („Sfarmă Piatră” 
nr. 42, 10 septembrie 1936). 

într-adevăr, cu mare uşurinţă, şi spre uimirea lumii, 
Petrache Lupu citeşte în viaţa multor oameni care i se 
perindă pe dinainte, aflîndu-le tainele şi păcatele lor, de 
îndată ce îi vede. Sînt, desigur, bine cunoscute aceste 
cazuri tulburătoare, care încremenesc atîtea suflete. 

Dar putinţa de a cunoaşte asemenea ascunzişuri 
sufleteşti, pe o cale nevăzută, poate decurge din două 
izvoare diferite şi îşi găseşte originea fie într-o inspiraţie a 
Duhului Sfînt, fie într-o inspiraţie a Necuratului. Şi, după 
cum pomul bun după roadele lui bune se cunoaşte, tot 
astfel şi pomul rău, după roadele lui rele se cunoaşte. 

Vom vedea deci care sînt roadele „darului” de care se 
foloseşte ciobanul de la Maglavit, pentru a se putea 
identifica toată lucrarea lui. 

în mod obişnuit, de îndată ce Petrache Lupu ia 
cunoştinţă de faptele tăinuite ale unora dintre pelerinii 
Maglavitului, veniţi într-un gînd de bine pe locul 
arătărilor, el le divulgă păcatele în public. 

iată cîteva pilde raportate de către P. C. Părinte D. 
Roman, în cartea sa „La Maglavit Dumnezeu se arată şi 
vorbeşte”, p. 16: 

,,«Ce-ai scoborît aici din palat de la Bucureşti, şi vrei să 
dormi pe rogojină, ca să înşeli pe Dumnezeu să-ţi dea 
vindecare fiicei tale cînd ai făcut atîtea avorturi pînă 
acum ?». Aşa ceartă el pe o cucoană de la Bucureşti, care 
îi cerea să se roage pentru copila ei bolnavă, şi care îndată 
ce primeşte această mustrare cade într-un leşin”... 

„Şi cîte alte asemenea mustrări de profet cunoscător al 
tainelor celor dinlăuntrul sufletului nu veţi vedea şi auzi 
acolo”. 

La p. 29 a aceleiaşi cărţi, ieromonahul Mircea Drăghici, 

de la mînăstirea Cheia-Prahova, aduce următoarea 
mărturie: 

„Erau acolo lingă troiţa de la stînă doi copii orbi, fraţi. 
Mama lor cere vindecarea. Păstorul îi răspunde: «Iţi iei tu 
asupra ta osînda păcatului tău căzut peste copii ? Tu ai 
făcut aceşti copii cu fratele tău». Intr-un leşin de plîns 
disperat, femeia şi-a recunoscut acest păcat" 20 . 

în cartea „Rolul Maglavitului în viaţa noastră reli¬ 
gioasă” (Pr. Ioan Mihălcescu, Tip. Viaţa literară, 
Bucureşti, 1936), lap. 14, se redau următoarele: 

„O altă categorie de minuni săvîrşite de Petrache Lupu 
este citirea gîndurilor şi cunoaşterea trecutului unora din 
cei ce se duc la el. Un om care era chinuit de dureri mari 
la un ochi se prezintă la Petrache, pe cînd acesta se afla pe 
amvonul său (deci în mijlocul mulţimii), şi îl roagă să-l 
vindece. Petrache îi zise: «Ai să te vindeci cînd o învia 
popa pe care l-ai omorît». într-adevăr, omul a mărturisit că 
omorîse cu mulţi ani înainte, fără să fi fost descoperit, pe 
un preot”. 

Aceste pilde s-ar mai putea continua într-un lung şir; 
dar cele mărturisite aici, de către mai mulţi preoţi ai 
Bisericii, sînt destul de lămuritoare pentru a ne convinge, 


20 Din elementele acestui din urmă caz, în afară de atitudinea ciudată 
care îl caracterizează pe cioban, se mai desprinde un fapt interesant, şi 
anume: recunoaşterea că cei doi copii au primit orbirea (un duh de orbire) 
ca fii ai păcatului, născuţi din fărădelegea mamei lor (a se vedea capitulul 5 
al scrierii de faţă). 

cu prisosinţă, de duhul antievanghelic de care este stăpînit 
acest vizionar. 

Ce poate însemna, din punct de vedere duhovnicesc, 
divulgarea în public a păcatelor cuiva ? Indiferent pe ce 
cale am cunoaşte tainele unui frate al nostru, în nici un caz 
nu avem dreptul să le divulgăm în lume. Păstrarea tainei 
mărturisirii este, de altfel, principiul de bază al 
duhovniciei. 

Cînd Noe, după ce băuse vin, se dezgolise în mijlocul 
cortului său, Han, tatăl lui Canaan, a văzut goliciunea 
tatălui său şi a spus celor doi fraţi ai lui, afară. Apoi, Noe 
s-a trezit din ameţeala vinului şi a aflat ce-i făcuse fiul său 
cel mai tînăr. Şi a zis: „Blestemat să fie Canaan. Să fie 
robul robilor fraţilor lui” (Geneza 9, 22-24). 

După cum se vede, dacă pentru faptul că Han a 
descoperit faţă de ceilalţi fraţi ai lui starea de goliciune 
trupească a lui Noe, el s-a făcut vinovat de atîta pedeapsă, 
cu cit este oare mai mare păcatul de a dezvălui goliciunea 
sufletească a unui semen al nostru ? 

Din cercetarea Sfintelor Evanghelii, nu vom găsi nici o 
singură împrejurare în care Mîntuitorul dezvăluie în faţa 
mulţimii păcatele vreunuia dintre oameni. Cînd a mustrat 
pe farisei, i-a mustrat în genere pe toţi, pentru necredinţa 
şi împietrirea inimii lor, dar nu le-a dat la iveală păcatele 
personale. Ba dimpotrivă, ori de cîte ori s-a întîmplat, 
Mîntuitorul a căutat ca să ferească pe cel păcătos şi l-a 
chemat la Sine, să-l ocrotească. Pilduitor este cazul cu 

femeia păcătoasă, care a spălat picioarele Domnului cu 
mir mirositor, în casa fariseului Simon. 

„Cinci a văzut lucrul acesta, fariseul care-L poftise şi-a 
zis: «Omul acesta dacă ar fi un prooroc, ar şti cine şi ce fel 
de femeie este aceea care se atinge de el, că este o 
păcătoasă»”. Cu toate însă că Domnul a cunoscut gîndul 
lui Simon, nu a voit să dezvăluie păcatele acelei 
păcătoase, în scopul de a-i încredinţa pe cei de faţă că era 
un prooroc; în schimb, le-a povestit parabola celor doi 
datornici şi, lămurindu-se fariseul, Mîntuitorul S-a întors 
către femeie şi i-a spus: „Iertate îţi sînt păcatele”. 
„Credinţa ta te-a mîntuit, du-te în pace” (Luca 7, 36-50). 

Asemenea se întîmplă şi cu femeia prinsă în prea- 
curvie, care urma să fie bătută cu pietre. Domnul spune: 
„Cine dintre voi este fără păcat, să arunce cel dintîi cu 
piatra în ea”. După ce toţi s-au retras ruşinaţi, „cînd n-a 
mai văzut pe nimeni decît pe femeie, Iisus i-a zis: «Femeie, 
unde îţi sînt pîrîşii tăi ? Nimeni nu te-a osîndit?». 
«Nimeni, Doamne», i-a răspuns ea. Şi Iisus i-a zis: «Nici 
Eu nu te osîndesc. Du-te şi să nu mai păcătuieşti»” (Ioan 
8 , 1 - 11 ). 

Nici Domnul Hristos, nici sfinţii, şi nici cuvioşii Lui 
n-au dezvăluit vreodată în faţa lumii păcatele celor ce se 
pocăiau, şi nici n-au îndepărtat pe nimeni de la darurile şi 
binecuvîntările lui Dumnezeu. în schimb, Petrache Lupu 
ia piatra şi aruncă în cel păcătos... Sub ce insuflare face el 
aceasta ? 

11. îndepărtări de la calea mîntuirii 

Monahul Mircea Drăghici de la Mînăstirea Cheia- 
Prahova redă în cartea P. C. Pr. D. Roman încă un fapt 
revelator petrecut cu Petrache Lupu. 

„Un om vine - povesteşte Sfinţia Sa - ca să-i ofere 
toată averea pentru mînăstirea care se va ridica la 
Maglavit. Ciobanul îl respinge, spunîndu-i că averea lui e 
făcută cu hoţii. Omul recunoaşte că a fost hoţ de trenuri” 
(p. 29) şi pleacă amărît. 

învăţătura Domnului nostru Iisus Hristos ne arată să nu 

5 

îndepărtăm pe nimeni de la „ospăţul nunţii Fiului de 
împărat”, ba dimpotrivă, să-i adunăm şi să-i strîngem pe 
toţi, ca să vie întru bucuria făgăduinţelor veşnice. 

Şi Mîntuitorul ne dă El însuşi această pildă, cu Zacheu 
vameşul. Pentru simplul fapt că acest mituitor necinstit al 
vremurilor vechi a dorit numai să-L vadă pe Hristos, cînd 
a intrat în Ierihon, Hristos i-a zis: „Zachee, dă-te jos 
degrabă, căci astăzi trebuie să rămîn în casa ta !” Zacheu 
s-a dat jos în grabă şi L-a primit cu bucurie. Cînd au văzut 
lucrul acesta, toţi cîrteau şi ziceau: „A intrat să găzduiască 
la un om păcătos !”. Dar Zacheu a stat înaintea Domnului 
şi I-a zis: Iată, Doamne, jumătate din avuţia mea o dau 
săracilor, şi dacă am năpăstuit pe cineva cu ceva, îi dau 
înapoi împătrit”, lisus i-a zis: „Astăzi a intrat mîntuirea în 
casa aceasta, căci şi el este fiul lui Avraam” (LucaJ.9, 
1 - 10 ). 

Deci Domnul Domnilor şi împăratul împăraţilor merge 

în casa păcătosului şi-i dăruieşte mîntuirea lui Zacheu, 
pentru gîndul acestuia de a da săracilor jumătate din 
averea lui, necinstită, precum şi de a despăgubi pe cei pe 
care i-a năpăstuit. 

în schimb, „vameşul” care a venit la Maglavit să se 
pocăiască a vrut să-şi dea toată averea lui pentru 
mînăstire, iar Petre Lupu, după ce îi divulgă păcatul în faţa 
lumii, îl şi îndepărtează. 

Pe temeiul învăţăturilor Domnului nostru Iisus Hristos, 
Canonul 52 Apostolic hotărăşte în mod definitiv: „Dacă 
un episcop sau preot nu primeşte pe cel întors din 
greşeală, ci îl îndepărtează, să se caterisească, deoarece 
mîhneşte pe Hristos, care a zis: «Bucurie mare se face în 
cer pentru un păcătos care se pocăieşte»”. 

12. Porniri de răzbunare 

Iată încă un caz interesant pe care monahul M. Drăghici 
îl mărturiseşte în cartea Părintelui D. Roman, „La 
Maglavit” (Tip. „Unirea”, Ploieşti): ,Jn mersul său prin 
mulţime - povesteşte Sfinţia Sa - ciobanul s-a oprit în faţa 
unui om din Mehedinţi şi l-a întrebat de ce l-a înjurat în 
crîşmă; apoi i-a spus că pînă a doua zi va rămîne 
înţepenit cu tot corpul. A doua zi omul nu se mai putea 
mişcă’'’ (pp. 28-29). 

Prin urmare, Petre Lupu, cunoscînd prin mijlocirea 
duhului care îl insuflă întîmplarea petrecută cu acel om, în 
loc să-l mustre cu bunătate şi să-l ierte, cum ar fi fost 

firesc, îl blestemă să i se înţepenească tot corpul. Şi după 
cum s-a constatat, acel blestem şi-a atins ţinta chiar a doua 
zi, spre uimirea tuturora. După cum este uşor de presupus, 
omul cu pricina era, de fapt, descoperit duhovniceşte, şi 
deci vulnerabil unei săgetături a Satanei 21 . 

Ne întrebăm: cum se face că Petrache Lupu nu s-a 
gîndit niciodată să lovească pe cineva cu boală sau cu 
nenorocire, pentru că ar fi înjurat într-o crîşmă de Sfînta 
împărtăşanie sau de Hristos, lucru atît de posibil pentm 
mulţi din toate acele zeci de mii de oameni veniţi la 
Maglavit, iar în schimb s-a arătat întotdeauna atît de 
sensibil cînd a fost vorba de persoana lui!... 

Pe de altă parte, să ne ducem cu mintea la viaţa 
Mîntuitorului şi să ne întrebăm: a pedepsit vreodată 
Hristos pe cineva cu boală sau cu nenorocire, pentru că 
n-a crezut în cuvîntul Lui, sau pentru că L-ar fi înjurat ? 
Ne-a dat El asemenea învăţături? El, care a iertat şi pe 


21 Blestemul nu-i poate atinge pe cei sfinţiţi prin harul lui Dumnezeu. 
Domnul spune lui Moise şi lui Aaron, în ţara Egiptului: „In ziua a zecea a 
acestei luni, fiecare om să ia un miel de fiecare familie, un miel de fiecare 
casă... să ia din sîngele lui şi să ungă amîndoi stîlpii uşii şi pragul uşii 
caselor, unde îl vor mînca. în noaptea aceea, Eu voi trece prin ţara Egiptului 
şi voi lovi pe toţi întîii născuţi din ţara Egiptului, de la oameni pînă la 
dobitoace şi voi face judecata împotriva tuturor zeilor Egiptului: Eu, 
Domnul. Sîngele vă va sluji ca semn pe casele unde veţi fi. Eu voi vedea 
sîngele şi voi trece pe lingă voi, aşa că nu vă va nimici nici o urgie” (Exod 
12, 1-13). 

Iată deci, preînchipuirea legăturii lui Hristos prin jertfa sîngelui. Oamenii 
cu adevărată trăire euharistică sînt apăraţi de blesteme şi de nenorociri, după 
cum o casă cu paratrăznet este apărată de descărcările electrice. 

călăii care L-au pironit pe Cruce, ne-a dat asemenea 
pilde ? Reîntîlnim oare duhul credinţei creştine în 
asemenea apucături ? Se poate răzbuna creştinul chiar 
pentru cauze presupuse sfinte ? 

Dar Răzbunătorul este unul singur, şi-şi va face singur 
judecata, iar judecata încă n-a venit. 

La cele de mai sus, este de luat în seamă că nu dintr-un 
duh de părtinire a fost pomenit acest caz în cartea 
Părintelui Roman, ci tocmai dimpotrivă, ca o constatare a 
unei „minuni”, şi într-o relatare exactă a celor petrecute. 
Iar P. C. Părinte D. Cristescu, Consilier Referent al Sfintei 
Patriarhii, aduce de asemenea cîteva mărturii preţioase în 
referatul Sfinţiei Sale din 30 iunie 1935, către Episcopia 
Rîmnicului: 

locuitorul G. I. Ştefan Coca din Maglavit, pentru că a 
luat în derîdere pe cioban, a fost lovit cu paralizia 
braţelor şi a picioarelor ”. 

„De asemenea, ciobanul Gurău Brînzache din Flă- 
mînda-Mehedinţi, pentru că nu credea în cele propo¬ 
văduite, rămîne paralizat ”. 

Iată deci, prin ce mijloace de constrîngere lumea este 
ţinută să creadă în „minunile” lui Petrache Lupu. După 
cum se vede, i se pare mai grav ciobanului ca unii oameni 
să-l ia în derîdere pe el, decît să-L înjure pe Hristos. în 
schimb Dumnezeu, care este bun şi îndelung răbdător, îi 
aşteaptă la m în tui re şi pe cei din urmă păcătoşi, şi pe cei 
mai mai nesocotiţi, dîndu-le tuturor prilej de pocăinţă. Iar 

cine nu crede şi nu vrea să ştie de Dumnezeu, este lăsat 
deoparte şi păstrat pentru Judecata cea Mare, cînd se vor 
deschide toate cărţile. 

Mai este de luat în seamă că toate cazurile pomenite 
mai sus s-au petrecut chiar din vara anului 1935, ceea ce 
pecetluieşte dintru început „spiritualitatea” ciobanului şi 
dovedeşte esenţa puterii care îl inspiră şi îl ajută în 
săvîrşirea „minunilor” lui... 

13. Ciudate mijloace de convertire ale Maglavitului 

în cartea „Reconvertirea de la Maglavit a unui fost 
sectant” (Ştefan D. M. Cazan, 1935, Editura Creştină a 
Sfintei Episcopii a Rîmnicului Noului Severin) autorul 
povesteşte, printre altele, următoarele întîmplări: 

„...M-am amestecat şi eu într-una din zilele lui iulie 
1935, în marea mulţime de oameni de acolo. Era om de 
om, căruţă de căruţă, automobile... Şi am văzut pe 
ciobanul Petre Lupu şi l-am privit şi ascultat cu încordare. 
Unii oameni spuneau că văd în jurul capului lui raze de 
soare; alţii un nour; eu însă n-am văzut nimic şi auzind pe 
alţii că văd, n-am crezut şi chiar am răspuns aspru la cîţiva 
din jurul meu. Neproducîndu-se nimic deosebit pentru 
mine, m-am revoltat în inima mea şi n-am crezut că 
minunea de la Maglavit este adevărată. Mă căiam că 
mi-am pierdut ziua în zadar pe acolo, că am dat banii 
degeaba la maşină. Cînd am ajuns în apropierea pădurii, 
mi-am zis: «Hai să mă mai uit o dată la cioban». 

Uitîndu-mă, am văzut la spatele lui o flacără de foc; dar 
n-am voit să cred nimic. M-am uitat şi a doua oară şi iarăşi 
am văzut flacăra, însă mai mică şi totuşi n-am voit să cred. 
Am intrat în pădure şi, cum eram cu haina pe umăr, am 
aruncat-o jos şi m-am culcat. Am adormit şi în vis mi s-a 
tras o palma atît de tare , incit am sărit drept în picioare. 
Iată însă că o pasăre ca o rîndunică mă loveşte în cap, nu 
în faţă. Mi-am zis: «Doamne, şi pasărea asta nu cumva mă 
lovi pentru necredinţa mea în cele spuse de Petre Lupu ?». 
Şi cînd mă gîndeam aşa, pasărea m-a lovit a doua oară, 
însă foarte uşor. Atunci, deodată, m-am luminat şi am 
crezut. Ducîndu-mă în mulţime, n-am spus nimănui ce mi 
s-a întîmplat. Deodată, se aude un glas: «Fraţilor, ascultaţi 
că s-a făcut o minune». Şi s-a sculat un om din Flămînda- 
Teleonnan, care a spus în gura mare că a văzut de 
dimineaţă pe Petre Lupu, dar el n-a putut crede nimic. în 
pădure însă, o pasăre ca o vrabie, l-a ciocnit de 
nenumărate ori în faţa, că de-abia putea să se apere şi 
n-a putut scăpa de ea pînă nu s-a gîndit la necredinţa lui 
de dimineaţă şi pînă ce n-a crezut în minunea lui Petre 
Lupu’’’ 

Din relatările de mai sus, desprindem numai faptele în 
sine, ca material documentar asupra Maglavitului, fără a 
atinge cu ceva valoarea credinţei şi trăirea duhovnicească 
a povestitorilor, nefîindu-ne dat să-i judecăm. 

Cineva care însă se leagă sufleteşte de anumite false 
minuni şi îşi pune temei pe nişte învăţături de credinţă 
viciate, în realitate este legat de Satana. Iar în această 

privinţă, după cuvîntul Ascetului Ion al Crucii, „cînd o 
pasăre este legată, fie cu o funie groasă, fie cu o aţă 
subţire, ea tot nu poate zbura pînă ce nu-şi va rupe 
legătura”. 

Ispitele prin care cei doi creştini pomeniţi au putut în 
cele din urmă să creadă în „revelaţiile” şi „minunile” de la 
Maglavit s-au înfăţişat ca o foarte bogată momeală. Dar 
aici se vede şi cursa meşteşugită a Satanei; căci nu prin 
asemenea scamatorii a căutat Domnul Hristos să atragă 
lumea la credinţă. Credinţa este un dar spiritual, care 
răsare prin libera alegere a omului, dar nu prin 
constrîngerea Făcătorului. Dumnezeu nu a adus pe nimeni 
cu arcanul la mîntuire. Altfel credinţa nu ar mai fi 
credinţă. 

Desigur că uşor I-ar fi fost Domnului Hristos să Se 
coboare de pe Cruce ca să creadă mulţimea adunată pe 
Golgota că El este Fiul lui Dumnezeu. Şi toţi ar fi crezut şi 
s-ar fi înfricoşat de puterea Domnului, dar neamul 
omenesc nu s-ar mai fi mîntuit. Dar iată că nu aceasta este 
înţelegerea Celui Atotputernic, şi nu prin asemenea căi 
putem moşteni împărăţia Cerurilor. 

„...Suspinăm în noi şi aşteptăm înfierea, adică 
răscumpărarea trupului nostru. Căci în nădejdea aceasta 
am fost mîntuiţi. Dar o nădejde care se vede nu mai este 
nădejde, pentru că ce se vede se mai poate nădăjdui ? Pe 
cînd dacă nădăjduim şi nu vedem, aşteptăm cu răbdare” 
(Romani 8, 23-25). 



212 


Iar Domnul spune: 

„Tomo, pentru că M-ai văzut, ai crezut. Ferice de cei ce 
n-au văzut şi au crezut" (Ioan 20, 29). 

14. Semne şi minuni 

Explicaţia semnelor şi apariţiilor luminoase petrecute la 
Maglavit se poate găsi cu prisosinţă în primele capitole. 
Prin lucrările tainice ale puterilor care au insuflat şi au 
provocat întreg fenomenul maglavitean, se explică şi 
semnul cu luminarea lui Petrache Lupu care a rămas 
aprinsă în bătaia vîntului, cînd a ieşit în procesiune cu 
poporul la cîmp pentru ploaie. Aşa se explică şi semnul 
cînd, într-o altă împrejurare, datorită rugăciunilor 
ciobanului, s-a îndepărtat ploaia de la locul arătărilor, 
unde se afla o mulţime mare de oameni, iar locul a rămas 
uscat. Asemenea lucrări amintesc cititorilor de povestirile 
Sfintului şi Marelui Mucenic Ciprian care, pe vremea cînd 
nu se creştinase încă şi era mare vrăjitor, putea şi el „să 
schimbe văzduhul, să pornească vînturi, să slobozească 
tunete şi ploi, să tulbure valurile mării”, precum şi alte 
semne nemaipomenite, prin mijlocirea puterii diavoleşti. 
Dar întru săvîrşirea unor asemenea semne nu este necesar 
a fi vrăjitor, ci este de ajuns a se lăsa condus, într-un chip 
inconştient, de lucrarea Ispititorului. 

Tot astfel se poate înţelege şi semnul „minunat” cînd 
Petrache Lupu şi-a trecut mina prin foc, iar mina nu i-a ars 
deloc, voind să convingă pe nişte necredincioşi că el este 

cu adevărat un trimis al Celui Prea înalt 22 . 

Dar pentru cine face asemenea lucrări, Domnul a vestit 
prin Moise că mare este această urîciune înaintea Lui şi 
mare va fi osînda pentru neamurile în care asemenea 
urîciuni se petrec (Deuteronom 18, 10-12). 

15. Vindecările de la Maglavit 

Un alt capitol de seamă al Maglavitului îl constituie, 
desigur, vindecările multor pelerini bolnavi. Aceste 
vindecări s-au produs fie prin mijlocirea psihică a 
ciobanului, fie de-a dreptul prin rugăciunile credincioşilor 
la „plute” sau la locul arătărilor. 

Pentm cei mai mulţi dintre susţinătorii Maglavitului, 
diferitele cazuri de vindecări, constatate şi certificate chiar 
de unii medici, au însemnat argumentul suveran pentru 
temeiul „minunilor” şi al revelaţiilor dumnezeieşti 
întîmplate cu Petrache Lupu. 

Dar despre mecanismul producerii acestor vindecări s-a 
vorbit în capitolele precedente şi s-a arătat în ce chip şi cu 
ce putere se mai pot ele întîmpla. 

Se poate totuşi presupune că unele vindecări s-au 
produs şi prin reale minuni, cu anumiţi pelerini cre¬ 
dincioşi, dar independent de fenomenul Maglavitului, ci 
prin rugăciunile şi postirile lor, cu mijlocirea Bisericii şi 


22 Această relatare este dată de d-1 G. Ilioniu în studiul său „La 
Maglavit”, apărut în foiletonul ziarului „Universul” nr. 283 din 15 
octombrie 1939. 

prin ajutorul Tainei Sfîntului Maslu la care au luat parte 
aceşti bolnavi. 

16. „Profeţiile ” lui Petre Lupu 

în afară de semnele, „minunile” şi vindecările care s-au 
petrecut la Maglavit, şi în afară de predica pe care o ţine 
ciobanul din porunca „moşului”, Petrache Lupu a dat la 
iveală şi nişte preziceri, sub forma unor „profeţii”. 

încă de la început, ciobanul a vestit lumii că a văzut „o 
stea mare vestind moartea la lume”. Şi el adaugă: „Avea 
marginile ca cerul, o lumină mare la mijloc şi patru bucăţi: 
ploaie, foc, vînt şi cărbune. De trei ori am vrut să pun 
mina pe ea şi n-am putut. A patra oară am întrebat: 
«Moşule, ce e cu vorba care mi-ai trimis ? Adică dacă 
jumătate din lume este rea şi jumătate bună ?». Şi «moşul» 
a zis: «Pe jumătate o iau şi pe jumătate o las. Am să mă 
mai las o dată»” („Maglavitul”, Pr. V. I. Ouatu, pp. 57-58). 

Şi Petre Lupu spune: „în toamna asta sau la altă 
toamnă, nu se ştie care toamnă, va apare iar steaua în sat, 
la lume. Şi eu am să zic: De ce nu v-aţi pocăit, fraţilor ? 
Puneţi mina pe ea. Şi de trei ori nimeni n-o va putea 
atinge. A patra oară voi zice: De ce n-aţi pus mina pe ea ? 
Acum mergeţi acasă, vă primeniţi curat, că gata, moartea 
vine. Toţi vor chiui de frică. Eu am să zic: De ce nu v-aţi 
pocăit ?” (Op. cit., p. 59). 

Din cele vestite, se înţelege că un mare prăpăd se va 
abate peste capul omenirii, într-o toamnă, „nu se ştie în 

care toamnă”; dar, totodată, rezultă de aici că vizionarul 
de la Maglavit a primit vestea că misiunea lui urmează să 
se întregească cu o nouă manifestare în toamna acelui 
prăpăd. Cele patru urgii pe care le-a văzut Petrache Lupu 
sînt cauzate, în parte, de stihiile naturii cum ar fi „ploaia” - 
prin inundaţii catastrofale - şi „vîntul”, prin uragane 
groaznice. „Focul” şi „cărbunele” prin urgiile unor 
războaie care vor pustii ,jumătate din lume”. în cursul 
ultimilor ani, felurite semne naturale s-au abătut peste tot 
pămîntul: cutremure, erupţii vulcanice, alunecări de tere¬ 
nuri, inundaţii, cicloane şi alte flagele. De pretutindeni 
s-au pornit războaie şi revoluţii. în toamna anului 1939 s-a 
ridicat ca o stafie a morţii prăpădul războiului, care tinde 
să se lăţească peste toată lumea. Se poate însă întîmpla ca 
toamna prezisă de către Petre Lupu să nu fi sosit încă în 
tot prăpădul ei. Această toamnă va însemna şi începutul 
unei foamete mari. 

Dar faptul că prevestirile ciobanului încep să prindă 
margini desluşite, nu înseamnă cîtuşi de puţin că el a 
profetizat în sensul adevărat al cuvîntului, prin insuflarea 
Duhului Sfînt ci - după cum s-a arătat în cuprinsul acestei 
lucrări - a putut face o ghicitoare prin mijlocirea unui duh 
pitonicesc care l-ar fi inspirat, ţinîndu-se seama în cîte 
feluri se pot mistifica profeţiile, prin previziuni care 
adeseori se împlinesc. 

Exemple de false profeţii, verificate în cursul vremii, 
sînt acelea ale predicţiunilor ce s-au făcut de către atîţia 

astrologi, magi şi rabini, pe care totuşi Biserica i-a 
anatemizat. 

Un caz cunoscut este, de pildă, acela al lui Nos- 
tradamus, din veacul al XlV-lea. 

în această categorie de fenomene demonice se înscriu şi 
prezicerile spiritiste care, adeseori, s-au putut verifica cu 
multă precizie, dar care sînt deopotrivă de osîndite de 
Biserica noastră dreptmăritoare. 

Vedenia stelei cu patru colţuri, descrisă de Petra-che 
Lupu ca simbol a patm urgii cu care va fi bătut pămîntul, 
poartă cu sine - indiferent de împlinirea prăpădului 
prevestit - aceeaşi pecete cu totul dubioasă care identifică 
tot fenomenul Maglavitului. 

Adevărurile de mărturie pe care Dumnezeu ni le-a 
descoperit prin toţi sfinţii Săi, şi mai presus de toţi prin 
însuşi Domnul nostru Iisus Hristos, sînt cuprinse în 
cuvîntul Sfintelor Scripturi. Toate învăţăturile de trebuinţă 
pentru mîntuirea noastră ni s-au dat în întregime. Tot 
astfel, ni s-au dat şi profeţiile, prin care putem cunoaşte 
semnul vremurilor. Iar cine vrea să se înţelepţească, n-are 
decît să citească Sfintele Scripturi, rugîndu-se în duh 
smerit, ca Domnul să-l lumineze şi va putea afla şi 
cunoaşte ce-i va fi de folos. Ce nu ni se va descoperi din 
Sfintele Scripturi înseamnă că încă nu ne este dat să ştim. 
Dar să nu-L ispitim pe Dumnezeu cu lucruri neîngăduite, 
căci chiar dorinţa de a cunoaşte viitorul poate fi un mare 
păcat pierzător de suflet, ca şi ieşirea de sub ascultarea 

Bisericii, într-o izolare faţă de obştea ecumenică. 

17. Observaţii 

9 

Şirul punctelor dubioase ale cazului de la Maglavit s-ar 
putea prelungi cu încă multe alte date; totuşi, din cele 
arătate, oricine va avea destul material documentar pentru 
a-şi forma convingerile sale în această privinţă. Iar 
materialul documentar folosit aici a fost bazat, în cea mai 
mare parte, pe date unanim recunoscute sau pe mărturii 
aduse în diverse scrieri ale unor prelaţi, preoţi şi teologi ai 
Bisericii. S-au înlăturat deci mărturiile orale, care ar fi 
provenit chiar din partea unor oameni de foarte bună 
credinţă, pentru a un se prilejui bănuieli de părtinire 
asupra relatărilor lor. 

în încheierea acestui capitol, este nevoie să se po¬ 
menească şi de mînăstirea care se înfăptuieşte la Ma¬ 
glavit. După cum se ştie, gîndul înălţării acestui Sfînt 
Aşezămînt nu provine nici dintr-o poruncă a „moşului” şi 
nici dintr-o dorinţă a lui Petrache Lupu, ci din iniţiativa d- 
lui dr. C. S. Nicolăescu-Plopşor, membru în Comisiunea 
Culturală a Sfintei Episcopii a Râmnicului Noului Severin. 

Dealtfel, însuşi Petrache Lupu mărturiseşte deschis: 
„«Moşul» nu mi-a spus să fac biserică. «Moşul» nu mi-a 
spus să fac spital. Cine vrea, să facă, dar mie «moşul» nu 
mi-a spus” („Maglavitul”, Pr. V. I. Ouatu, p. 62). . Când 
lumea a început să dea bani în acest scop, Petrache Lupu, 
ca factor central al Maglavitului, şi-a luat însărcinarea de a 

patrona Comitetul de lucru al acestei biserici. Iar 
această biserică s-a pornit şi construcţia ei sporeşte. Ce se 
va alege de ea, nu se ştie încă. Daca această zidire de 
închinare va continua să fie ridicată pe temeiul unor 
fenomene dubioase şi de o esenţă necurată, care nu au fost 
destul de bine cercetate, ridicarea acestui aşezămînt va fi o 
mare urîciune, care ne va atrage mînia lui Dumnezeu 23 . 
Dacă, în schimb, se va căuta să se năruiască lucrarea de 
rătăcire care s-a putut produce arătîndu-se pe faţă şi cu 
toată îndrăzneala ispita mare în care s-au prins atîţia 
oameni de bună credinţa, atunci biserica ce se înalţă acum 
va fi cu adevărat binecuvîntata de Dumnezeu. 

Faţă de toate cele petrecute în acest caz, putem spune 
cu amărăciune: 

Ce folos că unele lucruri aparente, din cîte s-au săvîrşit 
cu Petre Lupu, sînt bune, dacă în schimb altele poartă cu 
ele otrava şarpelui! 

Ce folos că mulţi oameni au fost atraşi de mirajul 
credinţei, în schimb nu spre o credinţă adevărată, ci spre o 
cursă de moarte ! 

Ce folos că în urma unor vedenii se ridică o mînăstire, 
dar se rătăceşte lumea ! 

Ce folos că se pocăiesc cîţiva oameni la duhovnic, iar 
cei mai mulţi se pocăiesc la o „buturugă” sau îşi pun 


23 în această privinţă, canonul 83 al Sinodului de la Cartagina 
porunceşte: „Toate altarele care se ridică în urma visurilor şi descoperirilor 
false ale unor oameni, în tot chipul trebuiesc înlăturate”. 

nădejdea de izbăvire în picăturile prelinse dintr-o cracă 
uscată, sau în alte credinţe deşarte ! 

„Adevărat, fericiţi cei ce ascultă cuvîntul lui Dumnezeu 
şi-L păzesc pe dînsul”. 

Şi cuvîntul Domnului spune: 

„Nu oricine-Mi zice: Doamne, Doamne ! va intra în 
împărăţia Cerurilor, ci cel ce face voia Tatălui Meu, care 
este în ceruri. Mulţi îmi vor zice în ziua aceea: Doamne, 
Doamne ! N-am proorocit noi în numele Tău ? N-am scos 
noi draci în numele Tău ? Şi n-am făcut noi multe minuni 
în numele Tău ? Atunci le voi spune curat: Niciodată nu 
v-am cunoscut; depărtaţi-vă de la Mine, voi toţi care 
lucraţi fără de lege” (Matei 7, 21-23). 

CAZUL VASILICA BARBU 
(comuna Tudor Vladimirescu, judeţul Tecuci) 

Cu privire la cazul din comuna Tudor Vladimirescu din 
jud. Tecuci, petrecut cu tînăra Vasilica Barbu în anul 
1937, faptele sînt îndeobşte bine cunoscute, Sub mirajul 
unor întîmplări neobişnuite, fetiţa Vasilica Barbu, de 16 
ani, aflîndu-se la muncile cîmpului, a avut în diferite 
rînduri vedenii cu chipul „Mîntuitorului” şi al „Maicii 
Domnului”. Primind solia de a vorbi lumii, această nouă 
vizionară cutreieră de atunci ţara, în lung şi în lat, ca să 
vorbească poporului. Totodată, pe locul arătărilor s-au 
stîrnit a veni mulţimi numeroase de pelerini, s-au ridicat 
cruci, s-a plănuit zidirea unui Sfînt Lăcaş şi s-au petrecut 
mereu tot felul de semne, de „minuni” şi de vindecări 
neobişnuite, certificate de mulţi preoţi şi oameni de bună 
credinţă. Deoarece însă şi cazul acesta a fost primit cu 
prea mare uşurinţă şi fără o verificare temeinică a 
elementelor lui, girat de mai mulţi oameni de seamă, este 
nevoie ca, măcar acum - după atîtea fapte consumate - să 
se repună în discuţie această pretinsă teofanie, pentru a şti 
şi dovedi adevărul. 

în cele de faţă, se vor expune o serie de puncte care au 
constituit elementele...hotărîtoare ale „revelaţiei”, dar care 

dovedesc de fapt tocmai temelia şubredă pe care s-a clădit 
toată această lucrare de rătăcire, în afară de observaţiile 
cuprinse în capitolul IX şi care se aplică şi la cazul din 
comuna Tudor Vladimirescu, va fi de reflectat şi de tras 
concluzia firească şi din următoarele puncte de căpetenie, 
prezentate pe scurt. 

1. Vedenia „Mîntuitorului” 

Vasilica Barbu susţine că L-a văzut pe Hristos în mai 
multe rînduri coborînd într-o lumină mare dintr-un nor în 
chipul unui adevărat om, ca un bătrîn, „un moş bătrîn, cu 
barba mare, mustăţile răsucite băgate în barbă, cu un păr 
mătăsos lăsat pe spate, iar îmbrăcămintea îi era albă şi 
lungă de i se vedea numai degetele de la picioare şi largă 
la mîneci”. 

Deci într-un cîmp nelocuit, adică în „ pustie ”, Vasilica îl 
vede pe „Hristos”, coborînd din norii Cerului, vedenie de 
care însuşi Mîntuitorul ne îndeamnă să ne ferim. Căci 
Hristos nu va mai coborî pe norii Cerului decît la Parusie 
(Matei 24). 

Pe de alta parte, vizionara pretinde că Mîntuitorul i s-a 
arătat sub chipul unui adevărat om. De remarcat că Sfîntul 
loan Evanghelistul, la descoperirea Apocalipsei, cînd a 
fost răpit în Duhul, în Patmos, a avut numai o vedenie 
alegorica şi simbolica a lui Hristos, după cum - tot după 
înălţare - i s-a arătat şi lui Saul, dar nu L-a văzut pe 
Mîntuitorul în realitate, în adevărat trup omenesc. 

Comparînd, pe de altă parte, intensitatea cuvîntului lui 

Hristos din vedenia Sfintului Ioan Evanghelistul, care 
numai din citire îţi cutremură inima ca un tunet ieşind din 
străfundurile lumii, faţă de platitudinea cuvîntărilor ţinute 
de vedeniile Vasilichii Barbu sau a celorlalţi vizionari 
întîmplători, îţi poţi da lesne seama de toată contrafacerea 
şi plăzmuirea unor asemenea descoperiri. 

2. Cazuri de „materializări” 

Printr-o întîmplare „suprafirească”, petrecută încă la 
începutul „descoperirilor” din comuna Tudor Vla- 
dimirescu, Vasilica Barbu găseşte în ungherul casei ei, o 
tainică sumă de bani, tot prin „minune”, ca să poată 
călători Vasilica la Bucureşti, în scopuri misionare. 
Grosolănia acestui caz de materializare se vede că a dat de 
gîndit şi celor din jurul ei, incit n-a mai fost trecut în 
cărticica cu vedenii, deşi în povestirile ei orale, faptul 
acesta a fost pomenit şi înregistrat de toată lumea care a 
auzit-o vorbind. 

Cum se explică oare aceste duplicităţi de circumstanţă, 
care jignesc adevărul ? 

Cit despre cazurile de „materializări”, acestea se 
întîlnesc tocmai în domeniul lucrărilor de ocultism. 

3. O mînăstire de fecioare 

în urma unor cerinţe a „celor de sus”, s-a pus la cale 
ridicarea unei mînăstiri pe locul arătărilor. Această 
mînăstire de maici urmează să cuprindă numai fecioare. 

Aşa s-a cerut de către pretinsa vedenie a Mîntuitomlui. 

„El a zis că aici se va face Altarul meu. Aici se va face 
mînăstire de maici şi numai de fecioare, fără de timp” 
(„Minunile din corn. Tudor Vladimirescu”, p. 42, Tip. Sf. 
Mînăstiri Cernica). 

în această privinţă, dacă în prima perioadă de viaţă 
creştină, diferitele instituiri disciplinare ale Bisericii nu 
erau bine lămurite, iar statornicirea lor s-a făcut de abia 
mai în urmă, ce rost ar avea ca să mai readucem acele 
confuzii în Biserică ? Dacă dintru început era cu putinţă ca 
şi o monahie să poată deveni „diaconiţă” sau ca 
„Episcopul să fie bărbatul unei singure femei”, ce ar putea 
însemna ca într-o anumită eparhie a unei Biserici 
autocefale, să reintroducem asemenea deprinderi ? Pe de 
altă parte, cu privire la sensul adevărat al monahismului şi 
Ia rosturile lui duhovniceşti, ce ar putea însemna să 
stabilim deosebiri între unele „maici fecioare” şi altele 
„nefecioare”, reîntorcîndu-ne astfel la o concepţie cu totul 
primară, cînd păgînismul îşi mai lăsase urmele de 
influenţă în creştinism şi cînd factorul naturalist 
precumpănea asupra celui esenţialist. 

Dar în adevărata esenţă a credinţei noastre, oare 
creştinismul nu dă toată reabilitarea şi toată curăţenia de 
neprihănire chiar şi celei mai desfrînate femei care s-ar 
pocăi ? 

De bună seamă că Hristos nu îndreptăţeşte păcatul ci îl 
osîndeşte, dar ne dă deplina putinţă de iertare prin 
pocăinţă. 

Deci fiind absolvire întreagă faţă de greşelile noastre, 
nu putem subestima pe unii credincioşi în favoarea altora. 

Prin urmare, ce rost poate avea o mînăstire de fecioare 
şi cărei spiritualităţi i-ar putea corespunde ? 

Oare Maria Magdalena, prima creştină, căreia 
Mîntuitorul a găsit cu cale să i se arate după înviere, ca să 
poată duce mai departe vestea cea bună, nu ar fi socotită 
destul de fecioară prin lacrimile cu care a spălat picioarele 
Domnului, pentru a putea fi primită eventual în Mînăstirea 
pe care o ridică Vasilica Barbu ? 

Şi Sfînta Maria Egipteanca, desfrînata din Alexandria, 
care prin curăţenia vieţii ei din pustie, ajunsese să nu mai 
atingă pămîntul cu picioarele cînd se ruga şi însăşi fiara 
deşertului a venit să-i sape groapa, nu ar fi socotită nici 
dînsa destul de fecioară pentru a putea intra în această 
mînăstire specială ? 

Dar Evdochia, desfrînata din Samaria, care prin 
pocăinţa şi credinţa ei s-a învrednicit ca să învieze şi 
morţii, nu ar fi nici dînsa primită alături de tovarăşele 
Vasilicăi Barbu ? 

De altfel, cîte fecioare cu trupul pot fi desfrînate cu 
sufletul, iar Domnul le socoteşte pe acestea drept necurate 
(de observat Tit, 1, 15). 

Ce poate deci însemna instituirea unei asemenea 
mînăstiri, cu o astfel de spiritualitate, care aminteşte de 
templele vestalelor din vremea păgînă ? O asemenea 
deosebire de recrutare a maicilor, care este în afara 

rînduielilor actuale ale monahismului , ar duce, bineînţeles 
şi la alte sminteli; aşa de pildă: 

Un gînd de trufie ar pune repede stăpînire peste unele 
din acele maici fecioare , faţă de alte maici nefecioare , de 
prin alte mînăstiri obişnuite; iar dintre acestea multe s-ar 
mii')ni pentru aceleaşi motive. O întristare duhovnicească 
s-ar produce şi pentru atîtea alte minunate suflete. 
Intr-adevăr, poate că unele mame vrednice care au trecut 
cu cinste prin viaţa lor mireană, ar voi într-o zi să intre în 
monahism; dar vai, de la început s-ar vedea stingherite la 
gîndul că numai rămăşiţa ospăţului le va fi partea lor faţă 
de cele ales q, fecioarele. 

în sfîrşit, dacă ispita şarpelui neadormit ar face ca unele 
din aceste fecioare alese să cadă cîndva într-un păcat 
trupesc (să nu fie) oare această Mînăstire le-ar mai ţine 
înainte şi ca nefecioare - desfrînate sau le-ar izgoni pentru 
pocăinţă la o altă mînăstire mai... de rînd ? 

4. Diavolul în chip de „călugăr ” 

Cînd printr-o cursă foarte meşteşugită i se arată 
Vasilicăi Barbu diavolul, în chipul unui călugăr şi o 
îndeamnă să nu mai propovăduiască, în scopul de a-i întări 
prin acest contrast de nălucire temeiul celorlalte vedenii, 
dînsa are o atitudine cu totul potrivnică faţă de 
spiritualitatea adevărată creştină. 

într-adevăr, ea spune: „blestematule, în focul Gheenei 
să rămîi şi suflarea toată Moşul să ţi-o ia”... (p.40, op. 
cit.). 

în această privinţă, nu îi este îngăduit mireanului ca sa 
blesteme pe diavol. Credinciosul mirean are destule arme 
ca să se apere de diavol: Sfînta Cruce, postul, rugăciunea, 
precum şi tot ajutorul Bisericii. El trebuie prin urmare, să 
rămînă totdeauna într-o stare defensiva faţă de acest temut 
vrăjmaş. 

în schimb, prin ajutorul harului dumnezeiesc şi numai 
pentru binecuvîntate pricini (cazuri de oameni îndrăciţi 
sau de case stăpînite de duhuri rele) numai preotul, prin 
taina preoţiei, are îngăduinţa şi arma necesară de a-1 ataca 
pe diavol, citind moliftele Sfîntului Vasile după un anumit 
ritual. 

Şi încă şi aşa, se cunosc atîtea cazuri cînd duhurile rele 
muncesc în felurite chipuri pe slujitorii Domnului după 
împlinirea unor asemenea exorcisme. 

Blestemarea diavolului de către mirean este deci o mare 
nesocotinţă, iar acel blestem nu-1 poate atinge pe 
Ispititorul. 

Ba, dimpotrivă, printr-o asemenea lucrare nechibzuită, 
diavolul ne prinde şi mai bine în laţul lui, dîndu-ne 
impresia că blestemîndu-1 facem o faptă foarte plăcută 
înaintea lui Dumnezeu. 

în această privinţă, „Arhanghelul Mihail cînd se 
împotrivea diavolului şi se certa cu el pentru trupul lui 

Moise, n-a îndrăznit să rostească împotriva lui o judecată 
de ocară, ci doar a zis: Domnul să te mustreT (Iuda 9). 

Aceeaşi a fost însăşi atitudinea Mîntuitorului cînd a 
fost ispitit în pustie şi care n-a găsit cu cale să-l blesteme 
pe Ispititorul, ci numai l-a îndepărtat cu aceste cuvinte: 
„Pleacă, Satanol”. 

Aceeaşi a fost şi atitudinea tuturor sfinţilor din toate 
vremurile. 

Este deci de la sine înţeles că dacă Dumnezeu ar voi 
să-l piardă pe Satana, cu o singură suflare a gurii Lui ar 
putea să-l nimicească în veci şi desigur n-ar mai fi nevoie 
de ajutorul blestemelor noastre... 

Cu toate acestea, altele sînt judecăţile Domnului şi 
altele sînt rosturile tainice ale firii, care nu ne sînt date să 
le cunoaştem în totul. Aşadar, cum am putea să ne 
îngăduim să avem o altă atitudine, decît aceea pe care ne-o 
fixează Biserica şi care se cuvine să fie urmată de orice 
creştin smerit ? 

Iar asemenea adevăruri esenţiale ar trebui să le in¬ 
tuiască un vas ales al Domnului, asupra căruia se face o 
descoperire dumnezeiască de o atît de covîrşitoare 
însemnătate. Căci vasele alese sînt călăuzite de îngerii 
Domnului şi sînt insuflate de Duhul Sfînt. 

Blestemarea diavolului de către mireni este deci 
potrivnică esenţei creştinismului şi dovedeşte o răzvrătire 
împotriva lui Dumnezeu: este o răzvrătire împotriva 
planurilor dumnezeieşti, prin care tocmai Atotfacătorul 



228 


rabdă îndelung şi nu pierde pe diavol care se împotriveşte 
voii Lui sfinte. De altfel, aceasta este şi „ taina 
fărădelegii ” despre care vorbeşte Apostolul Pavel (2 
Tesalonicieni 2). 

în lucrarea de m în tui re a sufletelor noastre, omul este 
dator de a se supune tuturor încercărilor cu nădejdea în 
bunătatea de izbăvire a lui Dumnezeu, răbdînd toate pînă 
la sfîrşit fără crîcnire. Cazul lui Iov, care atît de mult a fost 
ispitit de diavol, trebuie să ne fie pildă de răbdare şi de 
credinţă, 

Cit despre faptul că Vasilica Barbu poate avea o 
concepţie atît de greşită asupra sensului spiritualităţii 
creştine, este destul de explicabil, ţinînd seamă că izvorul 
insuflărilor ei este cu totul dubios. Şi pentru a se înţelege 
că reacţia ei nu este numai un simplu fapt, fără prea mare 
însemnătate, ci dimpotrivă oglindeşte o perspectivă falsă 
în care se înnoadă alte firi tainice cu o comună obîrşie, 
este necesar de a mai adăuga următoarele: 

închipuita vedenie a Mîntuitorului pe care a avut-o în 
stare de vis vizionarul Ion Popa Gheorghe din Argeş, îi 
spune acestuia răspicat: „la voi în lume se blesteamă 
duşmanul numai o dată pe an, la Sfîntul Vasile de către 
preot. Datoria voastră ca creştini este ca în orice mgăciune 
ce faceţi în fiecare zi sau noapte să blestemaţi pe duşman 
cu mătănii la pămînt, căci greşeala se iartă, dar nu se iartă 
dragostea către duşman, căci toţi cei ce nu fac rugăciuni 
şi nu blesteamă pe duşman la orice necaz, au 

dragoste către el şi nu vor vedea toţi aceştia lumina feţei 
Mele!” („Puterea rugăciunii”, Ioan Sinescu, Editura 
Noastră, ediţia a Il-a, p. 27). 

Iată deci că atitudinea individuală şi întîmplătoare pe 
care a avut-o Vasilica Barbu, capătă aici forma şi 
conţinutul unei învăţaturi noi. Ni se dă astfel o nouă 
învăţătură, pe care Biserica Ortodoxă n-a avut-o niciodată, 
pe care nu o are nici acum şi pe care o osîndeşte pentru 
faptul că nu poate mireanul să se substituie preotului, căci 
numai el, ca slujitor al Altarului, este întărit printr-o sfîntă 
taină cu darul şi cu harul lui Dumnezeu. 

5. Un „păcat” care nu e păcat 

Ne povesteşte Vasilica Barbu că întorcîndu-se într-o zi 
de la biserică cu o sticlă de aghiasmă, sticla i-a fost 
smucită deodată din mină de o putere nevăzută, dar nu s-a 
spart şi aghiasma nu a curs pe jos. Iar mai apoi i s-a arătat 
în vedenie „Sfîntul Simion Stîlpnicul” care i-a spus: 
„Diavolul ţi-a ieşit în calea ta şi ţi-a luat sticla din mină, 
pentru ca aghiasma să se verse şi tu să faci păcat” 
(„Minunile din comuna Tudor Vladimirescu”, p. 28). 

Ne întrebăm: Ce păcat ar fi fost dacă se scurgea pe jos 
din aghiasmă ? Căci nu era aghiasmă Mare şi era vorba de 
o aghiasmă obişnuită deoarece cazul pomenit s-a petrecut 
în ziua de 26 noiembrie 1937. 

Oare la atîtea sfeştanii cînd se aruncă cu aghiasmă peste 
pereţii şi duşumelele caselor, se săvîrşeşte un păcat ? Dar 
la o slujbă de sfinţire cînd se pune temelia unei clădiri şi 

se udă cu aghiasmă pămîntul cu toată împrejurimea, iar 
lumea calcă pe locurile stropite este un păcat ? Şi de ziua 
Sfîntului Trifon, cînd se aruncă cu apă sfinţită peste 
pămîntul descoperit şi peste semănături ca să rodească 
cîmpul şi grădinile, iar dacă aghiasma ar cădea şi peste 
ceva necurat s-ar săvîrşi un păcat ? 

De ce atunci o asemenea ciudăţenie vicioasă care se 

5 

împotriveşte rînduielilor Bisericii şi stropirii cu 
aghiasmă ? 

Sfînta Predanie ne pomeneşte despre un singur caz 
asemănător, acela care se întîmplă cu Sfînta împărtăşanie 
care ar cădea jos. 

Numai pentru acest caz sînt prevăzute norme de a 
îndepărta Sfîntul Trup şi Sînge al Domnului de pe locul 
unde a căzut. 

Dar ciudăţenia cu cazul acesta mai are şi o altă latură. 
Este vorba de starea de „neprihănire” de care s-ar putea 
bucura Vasilica Barbu înaintea lui Dumnezeu, fiind ferită 
de puterile de sus de a săvîrşi chiar şi un „păcat fără voie”, 
atunci cînd, independent de dînsa, îi căzuse sticla cu 
aghiasmă din mînă. Prin urmare, dacă Dumnezeu nu a 
lăsat-o să săvîrşească nici un păcat atît de mic - dacă ar fi 
propriu-zis acesta un păcat - cum ar lăsa-o să săvîrşească 
păcate mai mari ? 

Pe nesimţite, se infiltrează astfel în sufletele celor slabi 
veninul trufiei. Şi chiar dacă unii dintre aceştia se mai 
pomenesc spunînd cîndva că sînt „păcătoşi”, dar prin 

manifestările lor ei dovedesc o convingere contrarie; ei se 
arată mulţumiţi de ei înşişi şi se socotesc drepţi, milostivi 
şi curaţi, ba chiar aleşii şi sfinţii lui Dumnezeu. 

6. Semne de cucernicie aparentă 

în ziua de Bobotează 1938, în timpul Sfintei slujbe, 
cînd se săvîrşea Sfînta Liturghie, Vasilica Barbu vede 
presupusul chip al Mîntuitorului deasupra Sfintei Mese 
(este de remarcat analogia acestui caz cu vedenia lui 
Petrache Lupu, tot în Altar). 

Cînd preotul a ieşit cu Sfînta Evanghelie şi cu Sfintele 
Daruri, Vasilica povesteşte că a văzut ieşind din Altar 
„mulţi îngeri care se aşezau pe umărul drept la toţi aceia 
care stăteau în genunchi; iar pe cei care erau în picioare îi 
ocoleau şi intrau iar în Sfîntul Altar”. 

într-adevăr, dacă îngenunchierile la Sfînta Liturghie 
sînt acte de cucernicie, în schimb, citi oameni care 
îngenunchiază prin Biserici, nu sînt în realitate decît nişte 
vrăjmaşi ai lui Dumnezeu: desfrînaţi care trăiesc în 
fărădelege, mincinoşi care plănuiesc viclenii, iubitori de 
argint, rătăciţi de la adevărata credinţă, spiritişti sau alţi 
răzvrătiţi care pîngăresc cu toţii locul în care îngenunche... 
Şi oare cîţi alţi credincioşi, cu înfăţişări de multă 
cucernicie, nu sînt de fapt lipsiţi de orice trăire 
lăuntrică ?... Pe de altă parte, poate că tocmai unii creştini 
mai puţin nevoitori care nu stau în genunchi la slujbă din 
pricina unor vătămări trupeşti, se roagă lui Dumnezeu cu 
mai multă credinţă şi cu o inimă mai smerită !... 

Totodată, poate că tocmai unii din cei îngenunchiaţi, în 
timp ce preotul a ieşit cu Sfintele Daruri, rătăcesc cu 
gîndurile pe alte meleaguri sau sînt preocupaţi de a cerceta 
pe cei din jurul lor. 

Pe temeiul acestei vedenii, desigur că unul dintre 
aceiaşi „îngeri”, s-ar fi aşezat altădată şi pe umărul drept 
al fariseului din parabola Mîntuitorului, care se bucura în 
inima lui că Dumnezeu nu l-a făcut păcătos ca pe vameş. 
Şi totuşi, vameşul cel păcătos care stătea mai neobservat 
de o parte, era mai curat la inimă şi a fost mai plăcut 
înaintea lui Dumnezeu. 

Dacă îngenunchierile sînt bune nu înseamnă însă ca să 
socotim elementele exterioare şi secundare ale 
creştinismului, drept valori lăuntrice şi principale. Satana, 
care vrea să ne smulgă din adevărata viaţă duhovnicească, 
caută să ne ispitească cu formalismul lucrurilor şi cu 
înfăţişările din afară ale credinţei. 

Dar formele se cer numai respectate şi nu proslăvite. 

Prin asemenea ispite şi închipuiri, credincioşii pot 
ajunge să judece lumea prin biserici, cu gîndul că la unii 
se aşează îngerii Domnului pe umăr, iar la alţii nu... 

7 . O falsă duhovnicie 

în ziua de 28 ianuarie 1938, făcîndu-se sfinţirea Crucii 
din comuna Tudor Vladimirescu, s-a arătat iar pretinsa 
vedenie a „Mîntuitorului” care, după ce a făcut înconjurul 
lumii adunată la „Sfînta Slujbă”, a venit la Vasilica Barbu 
şi i-a spus: 

,Jată aceste suflete le-am spălat cu Duh Sfînt şi 
spune-le ca de acum să nu mai greşească ”. Mulţimea 
striga: „Doamne iartă-ne, Doamne iartă-ne, că de acum nu 
mai greşim” (despre această afirmare textuală, 
mărturiseşte însăşi Vasilica Barbu în scris, printr-o 
comunicare semnată de mai mulţi martori). 

După cum s-a arătat în precedentele capitole, un punct 
comun care pecetluieşte fiecare din întîmplările 
„suprafireşti” petrecute în ultima vreme la noi în ţară, a 
fost tendinţa de înlocuire a Sfintelor Taine ale Spovedaniei 
şi ale împărtăşaniei prin diferite născociri antihristice. în 
acest chip, vrăjmaşul cel nevăzut a căutat să îndepărteze 
din uz şi să scadă din însemnătate, rostul adevărat al 
dumnezeieştilor Taine, lăsate dinadins pentru mîntuirea 
noastră. Din asemenea împrejurări, prin care ni se 
desfăşoară pe dinainte atîtea vedenii şi semne 
impresionante, multă lume este ispitită ca să atribuie o altă 
însemnătate tainică faptului că însuşi Mîntuitorul coboară 
în mijlocul nostru, în cutare sau cutare loc, ca să ne spele 
prin Duhul Sfînt sufletele de păcate, decît dacă ne-am 
mărgini de a ne duce la un simplu popă de ţară ca să ne 
mărturisim lui de păcate. Deci Aşezâmîntul Bisericii pe 
care Hristos l-a instituit prin jertfa Lui este micşorat şi 
trecut pe o linie secundară. 

Mulţi se duc la Biserică şi o cinstesc, dar nu mai trăiesc 
prin Biserică, adică prin împărtăşirea cu toate Tainele lui 
Hristos. Dar, „din această pricină, Dumnezeu le trimite o 
lucrare de rătăcire ca să creadă o minciună, pentru ca toţi 

cei ce n-au crezut adevărul şi au găsit plăcere în 
nelegiuire, să fie osîndiţi” (II Tesalonicieni 2, 11-12). 

8. O învăţătură antihristică 

y 

/\ 

In ziua de joi 30 martie 1939, Vasilica Barbu povesteşte 
că a văzut „o persoană îmbrăcată ca Arhanghelul Mihail”. 
(Deci Vasilica are în cugetul ei chipul din icoană al 
Arhanghelului pentru a face o asemenea precizare. Cu 
toate acestea, altădată a văzut nălucirea unui copil de 5 
ani, care i-a spus că era Arhanghelul Gavril şi ea crezuse 
fără nici o împotrivire). Şi această nălucă îi spune: „Iată 
am venit să-ţi spun că de postul, rugăciunea şi milostenia 
ce o faci tu, ţi s-a gătit în Ceruri un scaun de mărire”. 
Vasilica Barbu are totuşi o tresărire şi îi spune: „Sfinte 
Mihail, nimic bun n-am făcut înaintea lui Dumnezeu, sînt 
o păcătoasă”. El îmi zice: „Nu spune că eşti păcătoasă, 
căci sînt trimis să-ţi zic aceste cuvinte”. După puţin, 
închipuirea a dispărut, dar Vasilica s-a întrebat cu sufletul 
îndoit: „N-o fi fost Diavolul ?”. 

Iată în sfîrşit o tresărire spre adevăr. Dar ce folos? Căci 
această arătare nu a însemnat decît pregătirea unei alte 
curse temute. 

A doua zi, la 31 martie 1939, Vasilica relatează ur¬ 
mătoarele (citatele sînt luate textual din acelaşi document 
semnat de mai mulţi martori şi de cînd s-a făcut pomenire 
mai sus): 

„Cînd îmi făceam mgăciunea în chilie, văd că apare 
Prea Sfînta Fecioară; eu cu frica de la îngerul din ajun, am 

ridicat imn de slavă către Prea Sfînta Fecioară”. (De astă 
dată, vizionara n-a mai avut îndoielile din ajun şi drept 
urmare, socoteşte de îndată că năluca care îi stătea înainte, 
era intr-adevăr Maica Precista. Tocmai această înşelăciune 
fusese urmărită şi de Satana, pentru a se folosi de o astfel 
de împrejurare şi a strecura o nouă învăţătură otrăvită, care 
să smintească lumea). 

Şi Vasilica continuă: „Atunci Prea Sfînta Fecioară a dat 
raze de lumină atît de puternice, incit eu n-am putut să 
privesc şi am lăsat capul în jos. Prea Sfînta Fecioară îmi 
zice: «De ce te rogi pentru Dumitra care este plecata de 
pe acest pămînt ? Roagă-te pentru omenirea care slujeşte 
păcatului». Eu mă rugam pentru o copilă de 4 ani care 
murise arsă de foc şi îi răspund: „Prea Sfînta Fecioară, 
mama ei mi-a spus să mă rog pentru ea”. Prea Sfînta îmi 
zice: „La ziua Judecaţii eu voi întîmpina pe dreptul 
Judecător cu fecioarele iar îngerii cu pruncii. Prunc ori 
fecioară ce va fi pentru întâmpinare, trebuie să plece de 
pe acest pămînt în dureri şi suferinţe grele 

De unde oare o asemenea învăţătură eretică, cînd ştiut 
este din Sfînta Scriptură că „însuşi Domnul, cu un strigăt, 
cu glasul Arhanghelului şi cu trîmbiţa lui Dumnezeu, se va 
pogorî din Cer şi întîi vor învia cei morţi în Hristos. Apoi, 
noi cei vii, care vom fi răpiţi împreuna cu ei în nori ca sa 
întîmpinăm pe Domnul în văzduh şi astfel vom fi 
totdeauna cu Domnul” (I Tesalonicieni 4, 16-17). 

Urmează deci că Domnul va fi întîmpinat în văzduh de 
toţi credincioşii Lui cuvioşi, care vor fi păstrat legătura cu 

El prin Sfintele Sale Aşezăminte, deci indiferent de vîrsta 
fiecăruia sau de condiţia că unii ar fi răposat în feciorie, în 
dureri şi suferinţe grele, iar alţii, căsătoriţi, ar fi răposat 
uşor şi fără durere ! 

Dar în afară de această învăţătură greşită, mai rămîne 
încă un ghimpe veninos. Este îndemnul de a nu ne mai 
ruga pentru copiii şi fecioarele răposate. în realitate, 
Biserica se roagă şi pentru prunci şi pentru fecioare şi 
pentru toţi. Iată deci coarnele Satanei. 

9. înşelătoare slavă cerească 

Revenind asupra împrejurării cînd Vasilica Barbu a 
văzut nălucirea Satanei în chipul Arhanghelului Mihail, 
observăm că în timp ce atunci s-a îndoit în sufletul ei 
pentru vestirea de mărire ce i se aducea, într-o altă 
împrejurare, cînd s-a văzut răpită în duh de alte vedenii şi 
mai ispititoare, care o înconjurau cu mare slavă, nu s-a 
mai îndoit de acele năluciri, ci a primit ispita, socotindu-se 
vrednică de toate cinstirile care i se făceau. Ea povesteşte 
astfel că din mijlocul unor treburi cu care se îndeletnicea 
în casa ei, s-a „pomenit în palate mari şi foarte luminoase 
în fata unui scaun de o frumuseţe rară unde sta Mîntuito- 

5 5 

rul; iar în dreapta lui stătea Prea Sfînta Fecioară; în stingă 
lui o mulţime de preoţi, iar în dreapta Prea Sfintei 
Fecioare o mulţime de femei, îmbrăcate în alb şi avînd pe 
cap cîte o coroană”. Apoi aude glasul „Mîntuitorului” care 
îi spune: „Iată vrem să-ţi dăm un dar”, şi tot acel sobor 
ceresc începe atunci de a cînta imnuri de bucurie pentru 
Vasilica Barbu, care este îmbrăcată monahiceşte. 

Şi „Mîntuitoral” îi spune că i se arată ei toate acestea 
pentru „rîvna şi dragostea ei”. 

La cele de mai sus, socotesc că orice comentarii ar fi de 
prisos. Se va înţelege destul de bine cît de iscusită este 
viclenia Ispititorului pentru a parodia împărăţia şi slava lui 
Dumnezeu în chipul unei astfel de arătări cereşti şi în 
scopul de a momi inimile slabe şi lesne înclinate spre 
trufie. 

Dar aici mai apare şi o altă perspectivă primejdioasă a 
unei asemenea întreprinderi. Este vorba de faptul că toate 
acele 37 de fecioare, împinse atît de precipitat spre 
călugărie, de mirajul nălucirilor tovarăşei lor Vasilica, nu 
au dat încă nici o dovadă pînă acum că au în realitate o 
chemare serioasă spre viaţa monahicească. Călugăria 
reprezintă o viaţă aspră şi grea, plină de renunţări, bizuită 
pe o ascultare oarbă şi necesită o chemare firească şi o 
verificare de mulţi ani pentru a se şti şi cunoaşte sufletul 
cuiva. 

Deci ce chezăşie de seriozitate pot aduce cu sine acele 
tinere fete, încă lipsite de experienţa vieţii ? Şi ce se va 
întîmpla cu ele, dacă fiind recrutate pe simplul temei că 
sînt fecioare, după o trecere de cîţiva ani, multe din ele îşi 
vor simţi pornirile aprinse spre o altă viaţă ? Unele vor 
fugi poate din mînăstire ducîndu-se în lume, iar altele vor 
cădea poate în păcate, dar în ascuns şi sub aceeaşi haină 
monahicească, pe care vor ca s-o îmbrace acum cu prea 
multă grabă... 



PARTEA A TREIA 



XIV 


ÎNCHEIERE 

Ca si în trecut, de asemenea şi în zilele noastre, multe şi 
felurite minuni se pot împlini: fie cu oameni în parte, fie 
cu mulţimi întregi. Deci Dumnezeu ne arată mereu în 
diferite chipuri semne mari spre a ne trezi din decăderea 
duhovnicească în care mulţi au căzut. 

Cu toate acestea, nici o revelaţie nu mai poate adăuga 
nimic la cuprinsul şi la sensul Sfintei Evanghelii precum şi 
la învăţătura pe care Sfînta şi Soborniceasca Biserică 
Apostolică a statornicit-o pentru vecie în primele veacuri 
creştine. 

Adevărul a fost rostit! 

Putinţa de mîntuire a fost dată ! 

Şi proorocii şi-au vestit cuvîntul pentru vremurile şi 
semnele sfîrşitului. 

Biserica Ortodoxă, corabia de mîntuire a neamului 
omenesc, nu mai aşteaptă dezvăluiri de noi învăţături şi 
dogme; ea respinge tot ceea ce este potrivnic Sfintei 
Predanii. 

Dar în zilele noastre, alături de unele minuni reale se 
petrec şi multe false minuni. Aceste înşelăciuni satanice 

sînt primejdioase. Ele cuprind erezii, învăţături greşite şi 
felurite abateri de la dreapta cale. 

Prin confuziile pe care le produc în lume, asemenea 
pretinse minuni, provoacă o perturbare în viaţa 
duhovnicească a poporului. Revărsarea de multe vedenii 
în fel de fel de chipuri şi forme, apărînd de aici, de acolo, 
crează o contaminare colectivă şi aprinde mintea mulţimii 
doritoare de „semne şi minuni”. Mulţi cad astfel în cursa 
Ispititorului, fiind momiţi de năluciri, de vise şi semne 
înşelătoare. Şi pe măsură ce vrăjmaşul îi leagă în legăturile 
lui, deşi sub masca moralei creştine, se duce şi harul 
Domnului de la ei, dovedindu-se unii ca aceştia uşuratici 
şi lesne crezători la glasul cel rău, căci se prind într-o 
credinţă deşartă. 

Cit despre cazurile de vedenii şi presupuse profeţii 
pomenite în lucrarea de faţă, acestea apar toate legate între 
ele de acelaşi fir nevăzut care le conduce şi le susţine 
deopotrivă. Ca dovadă, iată încă un fapt vrednic de luat în 
seamă: 

într-una din vedeniile pe care le-a avut Vasilica Barbu, i 
se arată un moş care îi spune: „Eu sînt Mîntuitorul vostru, 
care mîntuie toată lumea”. Iar apoi, îi adaugă: „Bagă de 
seamă: cuvintele mele niciodată să nu le uiţi. Să spui la 
lume şi să nu te ruşinezi. Iar cei care nu vor crede, vor 
vedea ei cînd va veni moartea cea înfricoşată şi prăpădul 
cel îngrozitor !”. Atunci vor striga: „Vai ! De ce n-am 
ascultat cuvintele lui Petrache Lupu de la Maglavit! 

De ce n-am ascultat cuvintele lui Gheorghe M. Enică de 
la Vlad Ţepeş Ialomiţa /” etc. 

De asemenea se petrece şi cu Gheorghe Enică, vi¬ 
zionarul cu multe vedenii din comuna Vlad Ţepeş care 
povesteşte în cartea cu vedeniile şi minunile din Vlad 
Ţepeş (Tip. Cristescu Călăraşi), despre un vis cu tîlc. Iată 
povestirea lui: 

„Femeia Ancuţa lui Petrache Dumitrescu din comuna 
Vlad Ţepeş, a visat cu o seară înainte de vedeniile mele, 
că venea un nor negru dinspre apus. La un moment dat 
nourul s-a schimbat în alb şi de la el s-a lăsat o scară pînă 
la pămînt. Pe scară se scobora lume multă şi femeia a 
întrebat pe cel dinţii coborît: Unde merge lumea asta aşa 
de multă pe pămînt ? Ce tu nu ştii că vine Maglavitul la 
Vlad Ţepeş ?”. După această convorbire femeia s-a 
deşteptat (pp. 43-44). 

Prin urmare, diferitele aceste cazuri de pretinsă teofanie 
tind să se îmbine toate unele cu altele; ele au o aceeaşi 
origine şi sînt călăuzite de o aceeaşi putere. Dar întrucît o 
singură afirmare sau practică din tot ceea ce ar spune sau 
ar face un asemenea „prooroc”, este greşită, toate celelalte 
învăţături, chiar dacă aparent ar fi bune, se compromit prin 
învăţătura sau practica eretică. Cuvîntul Scripturii spune: 
„Cine păzeşte toata Legea şi greşeşte într-o singura 
porunca, se face vinovat de toate ” (Iacov 2,10). 

în cursul ultimilor ani s-au ivit multe locuri cu 
„minuni” în ţara noastră, dar întrucît unul singur din aceste 

locuri se înfăţişează ca o lucrare satanică toate celelalte 
care îl susţin se dovedesc şi ele satanice, întrucît îşi fac 
echilibru unul altuia şi se sprijină reciproc. 

Aici este locul de a mai pomeni că se dovedesc drept 
foarte dubioase şi vătămătoare şi alte cazuri de „minuni” 
petrecute cu Gheorghe Enică din comuna Vlad Ţepeş 
Ialomiţa, cu femeia Veta din Ferentari Bucureşti; cu fetiţa 
Sorica din Prahova şi cu alţii asemănători. Sînt cunoscute 
astfel în popor şi alte presupuse minuni petrecute cu fetiţa 
din Sodomeni jud. Baia, cu copilul din Pungeşti, jud. 
Vaslui, cu omul din Tecuci, cu săteanul din Bălţaţi Iaşi, cu 
femeia din Satul Nou jud. Tecuci, cu un copil din Corni, 
jud. Botoşani, cu o femeie din comuna Plopi, jud. Fălciu şi 
cu alte două femei, una din Iaşi şi alta din Gruia-Oreviţa, 
jud. Mehedinţi... 

în aceeaşi ordine de idei se poate menţiona şi cazul 
dubioasei „revelaţii”, în urma căreia s-a ridicat crucea 
pentru pace de la Sinaia 24 . 

A vorbi şi despre aceste întîmplări, ar fi desigur o 
extindere prea mare a expunerii de faţă. îndeobşte, 
elementele constitutive ale unor asemenea pretinse minuni 
se aşează de la început pe o temelie şubredă, iar la o 


24 Cu privire la această cruce, la care s-au făcut şi în anul în curs 
procesiuni organizate, este de ţinut seama că vizionara de la care a pornit 
această lucrare - prin anumite vise şi semne - nu este ortodoxă, ci aparţine 
unei alte confesiuni, iar parte din organizatorii care au luat iniţiativa de a 
ridica acea cruce sînt spiritişti. 

cercetare mai serioasă cele mai multe se scutură ca şi 
frunzele uscate la vînt. 

Faţă de susţinerea că asemenea „minuni” împlinite de 
atîţia închipuiţi profeţi, nu sînt de fapt minuni adevărate, 
ci nişte fenomene demonice, s-ar putea ridica obiecţia că 
şi în vremea Mîntuitorului s-au găsit atîţia farisei care 
văzînd minunile Domnului pretindeau că El „este stăpînit 
de Beelzebuf ’ sau că „scoate dracii cu ajutorul domnului 
dracilor”. în această privinţă şi ca un ultim argument se 
poate răspunde: Mîntuitorul nu venise să strice Legea şi 
nici cuvîntul vestit prin prooroci, iar toate învăţăturile Lui 
nu aduceau vătămare adevărului Sfintelor Scripturi şi nici 
Templului, ci dimpotrivă, potrivit cu vestirile din Vechiul 
Testament despre Mesia, El lumina Legea şi o desăvîrşea. 

Aşadar, a nu fi recunoscute minunile Lui ca izvorîte din 
puterea lui Dumnezeu, era intr-adevăr o hulă. în schimb, 
în atîtea cazuri, prin care unii vizionari şi făcători de 
semne mari, au adus vătămare Evangheliei şi dreptei 
credinţe, cu felurite susţineri rătăcite şi cu multe credinţe 
deşarte , lucrarea lor se arată de cu totul altă natură, iar 
prin identităţile ei potrivnice adevărului, se clasează de la 
sine în categoria manifestărilor demonice. Dar despre 
falşii profeţi şi despre hristoşii mincinoşi, am fost 
preveniţi chiar de Mîntuitorul că vor apărea în lume şi am 
fost îndemnaţi să fim cu luare aminte la semnele şi 
vestirile lor pentru a nu ne lăsa prinşi în asemenea ispite şi 
a nu ne pierde mîntuirea. Asemenea îndemnuri ni s-au dat 
cu toată stăruinţa şi prin Epistolele Sfinţilor Apostoli, prin 

Apocalipsă, precum şi prin toate scrierile şi sfatuirile 
marilor mistici ai Bisericii. 

Deci dacă am fost înştiinţaţi că Satana se poate preface 
în înger de lumină, după cum şi slujitorii lui se pot preface 
în slujitori ai neprihănirii (II Tesalonicieni 11, 14-15) 
înseamnă că mai mare ne va fi osînda, dacă preveniţi fiind 
despre mirajul unor fascinaţii exterioare cu aparenţe 
mistice, vom cădea totuşi în cursele Ispititorului. 

în sfîrşit, faptul că prooroci mincinoşi au apărut în 
număr aşa de mare în vremurile de faţă - atît la noi cit şi 
aiurea - nu e de mirare, deoarece tocmai în aceste vremuri, 
după cum vesteşte şi Sfînta Evanghelie (Matei 24), cînd 
lumea din pricina fărădelegilor este tulburată de războaie, 
de foamete, de cutremure şi de molime, urmează să se 
producă şi multe sminteli de credinţă prin profeţii Satanei, 
voind vicleanul să zădărnicească o adevărată trezire 
religioasă a lumii creştine, ce ar purcede dintr-o credinţă 
curată şi mîntuitoare, în aceste vremi care nu ne mai 
despart cu mult de sfârşitul tuturor celor văzute şi de 
Parusie. 

Iată de ce este nevoie ca, în frica lui Dumnezeu şi 
pentru apărarea Sfintei nostre Biserici, să se cerceteze în 
viitor asemenea cazuri de falsă teofanie cu cea mai mare 
grijă, pentru a nu ne mai lăsa înşelaţi la strigarea 
Ispititorului, crezînd că este glasul Păstorului celui Bun. 

Să cercetăm prin urmare, cu mai multă luare aminte 
duhurile, de la cine vin, după porunca evanghelică, ca să 

nu ne dovedim uşuratici şi neascultători. Căci spune 
Apostolul Pavel: „Să nu vă lăsaţi clătinaţi aşa de repede în 
mintea voastră şi să nu vă tulburaţi de vreun duh, nici de 
vreo epistolă, ca venind de la noi”... (II Tes. 2). 

Dar vai de noi toţi pentru împietrirea inimilor noastre. 
Iar slujitorii Bisericii, acelora care ar uita de chemarea lor 
adevărată, Domnul le spune: „Păzitorii Legii nu M-au 
cunoscut, păstorii sufleteşti Mi-au fost necredincioşi. 
Proorocii au proorocit prin Baal şi au alergat după cei ce 
nu sînt de nici un ajutor. De aceea Mă voi certa cu voi, 
zice Domnul, şi Mă voi certa cu copiii copiilor voştri”. 
(Ieremia 2, 8-9). 

Dacă pentru mulţi concluziile acestor cercetări vor fi 
prilej de amărăciune şi tulburare sufletească, după cum au 
fost şi pentru smeritul semnatar al celor de faţă - cînd altă 
dată am crezut şi am susţinut şi eu cu multă tărie 
pretinsele minuni de la Maglavit - să ne fie totuşi bucuria 
mai mare că, prin mila Domnului, vom putea să ne ferim 
de asemenea cumplite rătăciri, ca să nu ne mai prindem în 
undiţa morţii, ci dimpotrivă, să ne aflăm astfel mereu sub 
adevărata ocrotire a lui Hristos, a adevăratului Hristos, 
Domnul şi Stăpînul lumii. 

Iar acele suflete mărinimoase, care au spijinit cu mult 
avînt, moralmente şi materialmente, unele din aceste 
cazuri de presupusă mistică, să lupte şi să se sprijine şi de 
aici înainte, într-o aceiaşi strădanie cinstită, orice cauză a 
mîntuirii, dar slujind numai Adevărului şi dreptei 
credinţe, iar nu lupului răpitor îmbrăcat în blană de oaie. 



246 


Căci dureros şi trist ar fi pentru cine s-ar împietri şi s-ar 
orbi cu tot dinadinsul pentru a nu recunoaşte evidenţa 
lucrurilor. 

Şi dacă alte persoane vrednice de cinstire din rîndurile 
Bisericii, s-ar fi înşelat şi ele asupra unor asemenea 
primejdioase ispite, în măsura în care se vor încredinţa de 
adevăr - atît pentru binele lor, cit şi pentru binele 
popomlui - să nu se sfiască de a recunoaşte cu bărbăţie 
greşeala care s-a produs. 

Cit despre proorocii mincinoşi care au căzut în mrejele 
Vicleanului, de le-ar fi cu putinţă, bine ar fi să înţeleagă şi 
ei tot adevărul despre rătăcirea lor. Şi întrucît vor asculta 
de cuvîntul Bisericii şi vor renunţa la închipuirile lor, vor 
da dovadă că intr-adevăr îl iubesc pe Hristos. Dar întrucît 
nu vor ţine seama de această ascultare şi vor înainta după 
capul lor, vor da dovada unor oameni trufaşi, care s-au 
abătut cu desăvîrşire de la mîntuire. Căci ascultarea este 
cea mai mare virtute, fără de care nu poate exista nici 
într-un chip smerenia. Iar cine nu se smereşte, este un fiu 
al Satanei, căci şi Satana a căzut din cauza trufiei. 

„Jertfa lui Dumnezeu este duhul umilit; inima înfrîntă şi 
smerită, Dumnezeu nu o va urgisi” (Psalmul 50). 

Printr-un canon de pocăinţă, cu spovedanie, post aspru 
şi multe rugăciuni şi cu ajutorul moliftelor Sfîntului Vasile 
şi a slujbelor unor Sfinte Masluri, desigur că n-ar pregeta 
nici ajutorul Bunului Dumnezeu ca să îndepărteze de la 
cei posedaţi duhurile rele. 

S-ar duce însă atunci de la aceştia şi toată vorbăria lor 
uşoară şi toată putinţa lor de ghicitorie şi toate semnele 
„suprafireşti” cu care s-au împodobit acum, iar ei ar 
redeveni nişte oameni cu totul obişnuiţi, care cu greu ar 
mai putea lega o frază. în schimb ar fi nişte suflete 
recîştigate pentru mîntuire. 

Totodată, bine şi necesar ar fi ca orice carte sau 
tipăritură care face apologia acestor fapte, cu „vedenii” şi 
„minuni” neîntemeiate, să fie aruncate la foc, de îndată şi 
fără de urmă. Pentru că fiecare tipăritură care cuprinde o 
slăvire a acestor rătăciri, circulînd prin lume ca şi un 
microb al ciumei, poate să piardă încă multe suflete de la 
dreapta credinţă. 

Prin asemenea „semne şi minuni”, purcese din izvorul 
Necuratului, multă lume poate fi momită către o formă 
ispititoare de credinţă şi spre o aparentă schimbare de 
viaţă în bine, dar fără rădăcini adinei duhovniceşti, căci 
ceea ce nu izvorăşte din harul lui Dumnezeu nu poate avea 
viaţă. 

Asemenea sînt şi sectanţii, care la început se întrec în 
multă moralitate şi în multe virtuţi, dar după ce s-au rupt 
de harul sfinţitor se usucă repede şi recad în păcate mai 
mari ca înainte. 

Cu privire la bisericile, paraclisele, troiţele sau crucile 
ridicate pe locurile unde s-au petrecut false minuni şi 
vedenii sataniceşti, este de cea mai mare însemnătate să se 
ţie seama de canonul 83 de la Cartagina care spune: 

„Toate altarele care se ridică oriunde în urma visurilor şi 
descoperirilor false ale unor oameni, în tot chipul trebuie 
înlăturate”. 

Iar dacă poporul s-ar împotrivi dispoziţiei episcopului şi 
începe să se răzvrătească, atunci, spune canonul: „poporul 
trebuie lămurit că adunarea în astfel de locuri este păcat şi 
ortodocşii să nu se lase răpiţi de superstiţii”... („Canoanele 
Bisericii Ortodoxe”, Dr. Nicodim Milaş, Arad, Tip. 
Diecezană). 

în sfîrşit, mai rămîn toţi credincioşii, care dintr-un avînt 
cinstit, s-au dus cu gînduri de evlavie la locurile arătărilor, 
crezînd în acele vedenii şi legîndu-se cu ceva sufleteşte de 
acele necurate întîmplări. Cit despre ei, este absolută 
nevoie ca să fie luminaţi şi îndemnaţi cu mare stăruinţă de 
Biserică, pentru a se spovedi la duhovnici de toate 
păcatele lor, precum şi de păcatele săvîrşite prin căderea 
lor în ispitele vrăjmaşului, care i-a legat în urzirile lui 
pierzătoare, printr-o astfel de credinţă deşartă. 

Dar „cine este nedrept, să fie nedrept şi mai departe; 
cine este întinat, să se întineze şi mai departe; cine este 
fără prihană să trăiască şi mai departe fără prihană; şi cine 
este sfînt să se sfinţească şi mai mult. Iată - spune Domnul 
- Eu vin curînd şi răsplata Mea este cu Mine ca să dau 
fiecăruia după fapta lui. Eu sînt Alfa şi Omega, Cel dintîi 
şi Cel de pe urmă, începutul şi Sfîrşitul...”. 

ferice de acela ce îşi spală hainele ca sa aibă drept la 
pomul vieţii şi să intre pe porţi în cetate /”. 

„Afară sînt cîini, vrăjitorii, curvarii, ucigaşii, în¬ 
chinătorii la idoli şi oricine iubeşte minciuna şi trăieşte în 
minciună'''’ (Apocalipsa 22, 11-15). 



ADAUS 



XV 


DESPRE UNELE SEMNE Şl MINUNI 
DIN VREMEA NOASTRĂ 

Dacă în cuprinsul celor de faţă s-au combătut atîtea 
greşite credinţe datorate unor presupuse revelaţii şi minuni 
ar fi poate nimerit ca să înfăţişăm şi unele pilde despre 
anumite semne suprafireşti petrecute în vremurile 
contemporane, într-o ordine diferită de manifestări şi 
purtînd caracterele unor reale lucrări dumnezeieşti. 

Şi tocmai fiindcă aceste lucrări suprafireşti de care va fi 
vorba, par întru totul de a fi de la Dumnezeu, se va putea 
vedea cum elementele duhovniceşti care le compun, se 
rînduiesc de la sine pe planul mare al mînturii. 

între multe altele, iată astfel cîteva exemple în¬ 
tâmplătoare: 

Mai întîi un caz trecut. 

în anul 1888, în Iaşi, un incendiu cuprinsese Biserica 
Trei Ierarhi şi o însemnată parte a interiorului se prefăcuse 
în scrum. Printr-o minune, racla Cuvioasei Paraschiva, a 
rămas neatinsă. Şi racla Sfintei era de lemn, cu 
îmbrăcăminte de stofă şi rămăsese o noapte întreagă 
deasupra unei grămezi de cărbuni. Această minune a 
uimit pe toţi locuitorii ieşeni, încît, atît credincioşii cit şi 

necredincioşii, cu tot poporul de dimprejur au alergat să se 
încredinţeze, văzînd cu ochii lor minunata izbăvire de 
ardere a sfintelor moaşte, prin care Dumnezeu a voit să 
proslăvească cinstirea sfinţilor şi a moaştelor, într-o vreme 
cînd începuseră să se ivească şi în ţara noastră fel de fel de 
secte şi erezii care se lepădau de sfinţi, de cruce şi de 
icoane (Istoricul pe larg în cartea cu „Paraclisul Cuvioasei 
Paraschiva”, Ed. Schitul Darvari, Bucureşti). 

Deopotrivă de cunoscute sînt multora minunile 
împlinite, către sfîrşitul veacului trecut, de prea cuviosul 
Calinic al Râmnicului, cunoscut şi sub numele de Calinic 
cel Sfînt, care s-a învrednicit şi de anumite deosebite 
descoperiri dumnezeieşti, înregistrate de diferiţi scriitori 
bisericeşti 25 . 

Numeroase semne minunate au continuat să se ivească 
de peste tot, prin felurite întîmplări suprafireşti, din care se 
vede mina lui Dumnezeu ocrotitoare sau osînditoare 
asupra oamenilor. 

în vremurile mai apropiate, o negrăită minune, în chip 
de parabolă a fost aceea de la Costeşti, cu arderea bisericii 
din Vinerea Patimilor, în anul 1931, cind întregul lăcaş, cu 
preot şi cu toată lumea aflătoare la slujba deniei 
mistuindu-se de foc, ca o torţă vie, din mijlocul scrumului 
nu s-a mai găsit decît Sfînta Evanghelie întreagă şi 
neatinsă. înfricoşat semn dumnezeiesc pentru toată lumea 
creştină, prin care Domnul ne mustră pe toţi cei „căldicei”, 

25 „Viaţa şi minunile Episcopului Calinic cel Sfînt” (pr. D. Lungulescu, 
Ed. Socec, Craiova 1930) etc. 

în care duhul credinţei abia mai pîlpîie, iar evlavia a 
devenit o simplă formă exterioară. 

Ca o mărturie în veac, prin care s-a vestit că cerul şi 
pămîntul vor trece, dar cuvintele Domnului nu vor trece 
(Matei 24, 35) aşa şi din mijlocul acelui rug aprins, mistuit 
ca o jertfă de curăţire spre cer, n-a mai rămas întreagă 
decît Sfînta Scriptură. 

Printr-un semn prevestitor al potopului celui de la urmă, 
Duhul Sfînt s-a mărturisit acum pe pămînt, prin foc, după 
cum altă dată Tatăl s-a mărturisit prin apă şi Fiul prin 
sînge. 

Iată acum şi o serie de alte semne şi minuni pline de 
multă învăţătură şi adîncime duhovnicească. 

în luna iulie a anului 1938, credincioşii care se închinau 
la chipul Maicii Domnului de la răscrucea drumului de 
lingă comuna Chustchi în Polonia, au fost martorii unei 
minuni. Un hulitor, oprindu-se în faţa icoanei a aruncat 
intr-insa cu o piatră. 

Pe locul lovirii, în obraz, s-a ivit un picur de sînge. 
Credincioşii s-au apropiat şi au şters picurai de sînge, dar 
îndată a ieşit altul, închegîndu-se pe locul care semăna cu 
o rană. La locul acelei minuni, mii de oameni de pe întreg 
cuprinsul Poloniei au pornit în cucernic pelerinaj. 

Cu totul deosebită este şi o minune întîmplată lingă 
Atena, de care pomeneşte „Universul” din 2 august 1936 
povestind următoarele: 

„Populaţia din Amarassi, localitate de lingă Atena, este 

impresionată de un miracol. O icoană veche, care aparţine 
unui lucrător şi reprezintă pe Hristos, prezintă un fenomen 
uimitor: Mîntuitorul a început să închidă şi să deschidă 
ochii la fel ca o fiinţă vie. Comandantul de jandarmi, care 
a constatat acest fenomen a aşezat icoana în biserica 
satului. Hristos continuă să deschidă şi să închidă ochii. 
Biserica din Amarussi s-a transformat într-un loc de 
pelerinaj invadat de mii de credincioşi şi curioşi”. 

Cu cîţiva ani înainte, pe cale de revelaţie s-a descoperit 
în Moravia mormîntul Sfîntului Metodiu, primul 
arhiepiscop al acelei Provincii pe care o creştinase 
dimpreună cu tatăl lui, Sfîntul Chirii. 

împrejurările în care s-a făcut această descoperire sînt 
suprafireşti. O femeie din regiune numită Clementina 
Mastalirova, afirma de mai mulţi ani că auzea pe Sfîntul 
Metodiu poruncindu-i să-i caute mormîntul într-un loc ce 
se afla pe atunci pe proprietatea Contelui Berchtold. în 
urma reformei agrare din Cehoslovacia, terenul indicat 
sătencei a devenit proprietatea unei cooperative de ţărani; 
mai puţin sceptici decît contele Berchtold, ei au crezut pe 
Clementina, au săpat locul arătat de ea şi au descoperit po¬ 
trivit cu revelaţia ei, o piatră de mormînt purtînd 
următoarea inscripţie în limba slavonă: „Arhiepiscopul 
Metodiu săvîrşit la Velehrod”. De pe urma acestei minuni 
s-a putut deci da de moaştele Sfîntului, care sînt acum 
cinstite de poporul cucernic. 

Sub titlul „Minuni în vremea noastră” ziarul Eve¬ 
nimentul din 14 aprilie 1939, scria: 

„Un copil de 15 ani rămas orb de la vîrsta de 6 ani, a 
deschis fericit ochii în noaptea învierir. 

Rîmnicul-Vîlcea, 12. „Copilul Grigoraş Nedea de 15 
ani, rămas orb de la etatea de 6 ani, căutat zadarnic în 
clinici cu medici specialişti de părinţii săi - oameni cu 
stare din comuna Pietrari - a venit însoţit de mama lui, la 
slujba religioasă din noaptea învierii. 

în clipa cînd preotul a păşit din altar cu luminarea 
spunînd tradiţionala «Primiţi lumină», copilul a deschis 
ochii pe care i-a ţinut închişi nouă ani, strigînd mamei lui 
că vede şi el pe preotul din uşa altarului şi pe toată lumea 
din biserică. Toţi sătenii din sat au rămas uimiţi de 
minunea întîmplată, ştiindu-1 pe copil tot satul complet 
orb”. 

Un caz asemănător s-a întîmplat şi la Craiova, la 
Catedrala Sfîntul Dumitru în 28 iulie 1939, Ziarele 
relatau: Craiova, 28 „La Catedrala din acest oraş fuseseră 
aduse cu o săptămînă înainte moaştele Sfmtului Grigorie 
Decapolitul. Ţiganul nomad Radu Alexandru, paralitic de 
mina şi piciorul drept, auzind de acest lucru a venit să 
îngenunchieze şi să se roage lingă racla sfmtului. Bolnavul 
era încredinţat că suferinţa lui era o pedeapsă dată de 
puterea divină, pentru faptul că furase acum cîţiva ani 
nişte monede de aur. După ce s-a spovedit preotului 
Catedralei, ţiganul Radu Alexandru s-a rugat timp 
îndelungat lingă racla de argint a Sfmtului Grigorie 
Decapolitul. Bolnavul s-a sculat apoi singur de jos şi a 
început să plîngă şi să sărute racla cu sfintele moaşte. 

Cazul a făcut vîlvă printre credincioşii care au fost martori 
la cele petrecute” (Evenimentul, 29 VIII 1939). 

Minuni, de cîte şi mai cîte feluri se întîmplă mereu, prin 
atîtea cazuri care adeseori trec neobservate, prin întîmplări 
care par „coincidenţe” şi prin simple „fapte diverse” de 
ziar. 

Pentm o mai bună lămurire a celor de faţă, voi 
reproduce cîte va relatări apărute în ziarul „Universul” din 
anii trecuţi: 

„Un fenomen ciudat la Satu Mare” ce poate face 
trăsnetul...(Universul, 5 iunie 1936) 

„Duminică noaptea, în timp ce peste oraşul nostru s-a 
abătut o puternică furtună cu dezlănţuiri electrice, s-a 
petrecut un fenomen ciudat. Funcţionarul particular 
Dreissig din serviciul hotelului „Victoria” s-a dus la 
cinematograf. La plecare şi-a încuiat uşile camerei lăsînd 
totul în ordine. Întorcîndu-se acasă după spectacol, nu 
mică i-a fost mirarea găsind uşa descuiată, iar clanţa lipsă. 
Spectacolul care i s-a prezentat era uluitor. Toate cuiele de 
care atîrnau tablourile pe pereţi erau arse, iar tablourile 
căzute la pămînt, afară de un singur tablou reprezentînd 
pe Hristos, care a rămas intact. Aparatul de radio era 
spart şi lămpile arse înşirate pe jos. La fel şi o oglindă din 
perete, numai ţăndări... O bicicletă ce se găsea în cameră 
era intactă, însă cîrma i-a fost îndreptată de parcă aşa ar fi 
facut-o fabrica”. 

Totul se datorase unui trăznet. Dar Dreissig n-a putut să 

înţeleagă cum numai tabloul cu Hristos a rămas intact, 
cuiul nesuferind nici o stricăciune. 

O pisică încuiată în cameră a găsit-o vie fără să i se 
întîmple nimic”. 

într-adevăr, iată un semn cu caracter suprafiresc, din 
care lămurit se poate înţelege cum Dumnezeu osîndeşte 
deşertăciunile în care atît de mult s-a adîncit omenirea, dar 
Se proslăveşte în cele sfinte şi ne arată din orice 
împrejurare unde este Adevărul. 

O serie de trei cazuri foarte pilduitoare petrecute în trei 
locuri diferite sînt relatate de ziarul „Universul” în 
numerele din 29 august 1937, 20 mai 1938 şi 21 iulie 
1938. 

Iată faptele: 

1. „Săteni omorîţi de trăznet”. Istambul, 27 (Telor). 
„Din Smirna se anunţă că patru persoane, doi ţă¬ 
rani cu soţiile lor au fost loviţi de trăznet. Cu toţii 
au fost găsiţi complet carbonizaţi. Interesant este 
faptul că ambele femei au ţinut în braţe cîte un copil 
care, ca printr-o minune, au scăpat teferF. 

2. „Omorîtă de trăznet”. Piatra Neamţ, 17. 
„Femeia Maria Cilic, de 27 de ani, originară din jud. Ciuc, 
domiciliată în Bicaz, mergea spre casă avînd în braţe pe o 
fiică a ei Elena de trei ani. Pe drum a fost surprinsă de o 
ploaie torenţială şi femeia s-a adăpostit sub un copac, unde 
a fost trăznită. Copilul a scăpat cu viaţă”. 

3. „O familie ucisă de trăznet”. Belgrad, 19 (Radio 
Central). 

„în satul Bubuşnica de lingă Niş, a izbucnit azi după 
amiază o puternică furtună. Membrii unei familii, 
compusă din tată, mama, o fiică de 20 de ani şi o nepoată 
de 20 de ani, au fost ucişi de trăznet. Un copil de un an pe 
care mama sa îl purta în braţe a scăpat teafăr”. 

Cumplite şi tulburătoare semne cereşti prin care ni se 
vesteşte cu foc slobozit din cer despre cuvîntul 
Evangheliei care spune: 

„... oricine nu va primi împărăţia lui Dumnezeu ca un 
copilaş, cu nici un chip nu va intra în ea !” (Marcu 10, 15). 

Dacă în cele trei întîmplări similare Dumnezeu a ocrotit 
în chip vădit pe copii, sînt în schimb atîtea împrejurări 
prin care Domnul îi bate pe părinţi prin copiii lor şi îi ia pe 
aceştia la Sine pentru nevrednicia părinţilor. 

Abătut din calea Adevărului, omul este pedepsit pentru 
păcatele lui de care nu vrea să se pocăiască, dar 
neprihănirea este cruţată. 

Iar ca pilda aceasta să fie mai lămurită, un caz de mare 
tîlcuire s-a petrecut de curînd în Franţa, în localitatea 
Lapleau, unde trăznetul căzînd asupra unei turme a ucis 
toate oile negre, iar cele albe au scăpat neatinse. 

Nu ne înfăţişează oare acest semn dumnezeiesc, ideea 
Judecăţii de Apoi, cînd Domnul va aşeza de-a dreapta Lui 
„oile” iar de-a stingă „caprele” ? 

Iată însă şi o altă serie de semne cereşti petrecute în 
luna august 1938, adică tocmai în toiul „sezonului de băi” 
şi în plin post al Sfintei Mării. 

Prin felul în care s-au desfăşurat aceste semne, pe 
diferite plaje ale lumii, se va înţelege cu destulă evidenţă 
că ele purced dintr-o aceeaşi voinţă dumnezeiască pentru 
trezirea şi luminarea omenirii, decăzută în desfrînare şi 
stricăciune. 

Ziarul „Universul” din 9 august 1938 publică urmă¬ 
toarele: 

„Un fenomen neobişnuit pe mare la Mamaia”. 

„S-a format o trombă de dimensiuni uriaşe. Vile- 
giaturiştii au trecut prin momente de groază”. 

Constanţa, 8 august. 

„Vilegiaturiştii aflaţi azi pe plaja Mamaia au avut 
prilejul să asiste la un fenomen neobişnuit pe Marea 
Neagră şi anume la formarea unei trombe de dimensiuni 
uriaşe. Pe la ora 10,40 în dreptul pavilionului de la 
Mamaia, la o depărtare de aproape cinci mile în larg, s-a 
format un nor negru, prevestitor de furtună şi străbătut de 
o fîşie luminoasă. 

îndată, apa mării a început să se înalţe clocotind ca lava 
aruncată de un vulcan, pînă s-a unit cu fîşia luminoasă ce 
străbătea norul. Tromba a ajuns pe plajă între cabanele 
ofiţerilor de aviaţie şi hotelul „Rex”. La vuietul produs de 
trombă, nu puţini au fost aceia care, îngroziţi, s-au refugiat 
pe terasele restaurantului şi în cabine. Este de relevat că 

acest fenomen n-a mai fost înregistrat pînă azi pe Marea 
Neagră”. 

Mărginit fenomenul la întîmplarea de mai sus, desigur 
că n-ar merita să fie pomenit dar faptul deosebit rezultă 
din simultaneitatea unor aceloraşi semne. 

Astfel, în aceeaşi zi şi într-acelaşi număr din prima 
pagină a ziarului „Universul” (9 august 1938), Agenţia 
Rador transmitea din New-York următoarele: 

„Pe o plajă din New-York, trei persoane au fost omorîte 
de un trăznet, iar 16 au fost grav rănite. Mai multe alte 
persoane au suferit arsuri. în cursul panicii ce a cuprins 
mulţimea au fost rănite 9 persoane”. 

Totodată, în numărul din 11 august 1938, adică după 
două zile, se comunica: 

„Instalaţie de băi din Italia pustiită de o trombă 
marină”. 

Roma, 10 (Rador): 

„O instalaţie de băi din orăşelul Pra, situat în apropiere 
de Genova, a fost pustiită de o trombă marină. în 
momentul cînd au văzut tromba apropiindu-se, vizitatorii 
au luat-o la fugă în costume de baie. 

Patru dintre ei care n-au fugit la timp, au fost răniţi. 
Toate hainele rămase în cabine au fost îngropate sub 
dărîmăturile stabilimentului care a fost complet distrus”. 

în sfîrşit, după o săptămînă, acelaşi ziar, în numărul din 
20 august 1938 relata: 

„Focul distruge 13 case de lingă o plajă". Varşovia, 19 
(Rador): 

„în apropiere de Augustowo, staţiune balneară, s-a 
declanşat un incendiu. Toate persoanele care se aflau în 
timpul focului pe plajă, au rămas fără adăpost şi fără alte 
costume în afară de costumele lor de baie”. 

După cum se vede, identitatea şi simultaneitatea acestor 
cazuri, petrecute în diferite puncte ale lumii, depăşeşte 
presupunerea unor „simple coincidenţe” şi arată mai 
degrabă mînia lui Dumnezeu, care prin semne înfricoşate, 
s-a stîrnit împotriva desfrînării oamenilor. în această 
privinţă, tocmai plajele, care servesc de-a valma pentru 
bărbaţi şi pentru femei au devenit locuri de mare 
stricăciune, unde „nudismul” sau tot „libertinismul 
modern” prin dansuri aţîţătoare în costume de baie sau 
prin toată exhibiţia neruşinată a „băilor de soare” 
înfăţişează o şcoală de adevărată prostituţie pentru tot 
tineretul 26 . 

De luat în seamă sînt în această privinţă şi o serie de 
incendii care au izbucnit în multe săli de spectacole sau în 
localuri de diferite petreceri vinovate, atît la noi cit şi prin 
alte părţi. 

într-o zi de miercuri, din ultima săptămînă a postului 
Crăciunului a anului 1937, un incendiu năpraznic a 
prefăcut în scrum trei săli de spectacol din Bucureşti, între 


26 Canonul 77 al Sinodului Trulan opreşte neorînduiala băilor în comun 
sub pedeapsa afurisaniei pentru mireni şi a caterisirii pentru clerici. 

care cea mai mare a fost aceea a Eforiei. Se reprezenta 
acolo „premiera” unei cunoscute companii de reviste. Deci 
aşa găseau de cuviinţă să se pregătească sufleteşte atîţia 
creştini pentru ziua mare a Naşterii Domnului, în loc să se 
pocăiască prin post şi rugăciune, spovedindu-se de păcate 
şi înălţîndu-şi cugetul spre Dumnezeu ! 

Dar pedeapsa urîciunii unor petreceri neîngăduite 27 o 
vedem căzînd necruţătoare şi prin alte părţi ale lumii. La 
22 ianuarie 1939, în oraşul Niagarafalls din statul 
New-York, o puternică explozie a distrus interiorul unui 
cabaret de noapte. Şase persoane au fost rănite. După 
explozie s-a produs un violent incendiu care a pricinuit 
pagube de peste 100.000 $ („Universul”, 23 I 1939). 

Totodată, un puternic incendiu s-a declanşat la un 
dancing din oraşul Mont Vermont, din statul Ohio. 
întregul local a fost cuprins de flăcări în cîteva minute. 
Asistenţa a fost cuprinsă de panică. Numeroase persoane 
au fost călcate în picioare. Mai multe persoane au sărit pe 
ferestrele localului. Sînt 30 răniţi grav şi un mort (acelaşi 
ziar, 24 IV 1939). 

O telegramă din Mexic anunţa deopotrivă că „un mare 
foc a distrus un cinematograf din oraşul Zacatapec. Focul 
s-a produs în timpul reprezentaţiei, sala fiind plină de 
public. Sînt 70 de morţi şi 150 de răniţi” (acelaşi ziar, 6 VI 
1939). 

De pomină a rămas însă incendiul din California, unde 


27 Can. VI, 24, 51, 66, 71 pentru spectacole oprite. 

focul a pustiit toate împrejurimile localului Santa Monica 
şi Malibou-Beach, frecventate de artiştii de cinematograf 
de la Hollywood. Mai multe mii de persoane au fost 
nevoite să-şi părăsească locuinţele. Numeroase case au 
fost nimicite, printre care proprietăţile cîtorva stele de 
cinematograf şi ale cîtorva directori de firme 
cinematografice, precum şi hotelul Arrowspings, cumpărat 
de curînd cu un milion de dolari de un mare industriaş al 
filmului (acelaşi ziar, 26 XI 1938). 

S-ar putea ca nu toţi să vadă mîna lui Dumnezeu în 
cazurile pomenite mai sus, făcîndu-se obiecţia că „atîtea 
spectacole sînt deschise în timpul posturilor, sau în genere 
în tot cursul anului şi totuşi... nu li se întîmplă nimic”. 

Iată însă ce ne spune Mîntuitorul:„Credeţi voi că aceşti 
Galileeni au fost mai păcătoşi decît toţi ceilalţi Galileeni, 
pentru că au păţit astfel ? 

Eu vă spun: nu, dar dacă nu vă pocăiţi, toţi veţi pieri la 
fel. Sau cei 18 inşi peste care a căzut turnul din Siloam şi 
i-a omorît, credeţi că au fost mai păcătoşi decît toţi ceilalţi 
oameni care locuiau în Ierusalim ? Eu vă spun: nu, dar 
dacă nu vă pocăiţi, toţi veţi pieri la fel” (Luca 13). 

Aşadar, asemenea pedepse sînt date ca un semn de sus, 
iar prin împlinirea unei dreptăţi dumnezeieşti, osîndindu- 
se unii păcătoşi, sîntem vestiţi şi noi cu toţii să ne 
îndreptăm pentru a nu fi loviţi cu aceleaşi urgii. 

Din anumite semne neobişnuite rezultă, în chip cu totul 
vădit, mînia lui Dumnezeu care cu dreptate pedepseşte 
fărădelegea. Iată două cazuri: 

„După faptă şi răsplată” 

Ziarul Universul din 19 februarie 1938 publică: 

„Un drumeţ vrînd să păgubească pe cel care l-a 
găzduit, a fost găsit îngheţat şi mîncat de ciori”. 

Iar cu data de 19 martie 1939, acelaşi ziar scria: 

„Dramatica întîmplare a unui criminal”. 

„în timp ce asista la deshumarea celui ucis de el, copila 
lui e îngropată în acelaşi cimitir”. 

Din diferitele exemple de semne şi minuni pomenite în 
cele de mai sus şi alese dinadins la întîmplare, din 
grămada faptelor zilnice, se înţelege cu prisosinţă că şi în 
vremurile de azi, ca şi întotdeauna, Dumnezeu lucrează în 
lume prin multe şi felurite chipuri care dovedesc 
atotputernicia Ziditomlui. 

Dar în afară de cîmpul de manifestări al unor minuni - 
singuratice sau colective - care ne luminează calea 
duhovnicească spre mîntuire, Dumnezeu ne-a arătat de 
cîţiva ani şi continuă să ne arate şi acum, un şir de 
fenomene înfricoşate, din care se desprind cu atîta 
cutremur vestirile profeţilor şi ale Scripturii, pentru 
fărădelegile în care s-a cufundat omenirea. 

Şi deşi acestea au numai o valoare de semne, trebuiesc 
totuşi privite sub acelaşi unghi metafizic şi mistic ca 

semne voite şi cîrmuite de Dumnezeu. 

Dar „urechi au şi nu aud, ochi au şi nu văd”... 

De pretutindeni se ivesc urgii mari care se abat peste 
lume. Stihiile îşi dezlănţuiesc puterea prăpădului: revărsări 
de ape năpraznice, incendii pustiitoare, cutremure, 
scufundări de pămînt, foamete şi ciume... 

Se pare că am ajuns în vremea marilor dezolaţiuni cînd 
s-au rupt cele „şapte peceţi” apocaliptice şi au sunat cele 
„şapte trîmbiţe” pentru ca mînia Domnului să se reverse 
peste toţi locuitorii pămîntului. 

Iată cîteva pilde izbitoare: 

„Pe urmele unui groaznic cataclism”. 

„Sodoma de azi în Belucistan”. 

(Din ziarul „Universul" din iunie 1936): 

„Cum s-a produs un dezastru ca în Biblie”. 

„încă de la 1 iunie a expirat carantina declarată în 
orăşelul Quetta din Belucistan, în urma groaznicului 
cutremur produs acolo anul trecut, dar nici azi nu se ştie 
de soarta acelor oameni îndrăzneţi care s-au încumetat să 
rămînă printre ruinele Sodomei de azi. 

Quetta, capitala coloniei engleze Belucistan, din Asia, 
era situată aproape pe punctul unde se întîlnesc graniţele 
Indiei, Persiei şi Afganistanului. 

Oraşul prezenta o curioasă îmbinare a unui lux cu 
adevărat oriental cu o civilizaţie europeană. Din Quetta se 
exportau covoare scumpe de Belucistan, perle din golful 

Persiei şi nestemate indiene. 

Cazărmile situate în apropierea oraşului adăposteau 
aproape 100.000 de soldaţi englezi, iar în centru existau 
impunătoare clădiri, teatre, restaurante luxoase, baruri etc. 

în noaptea de 31 mai anul trecut (1935), s-au auzit pe 
neaşteptate uriaşe zgomote subterane şi pîrîituri 
înspăimîntătoare. Pămîntul a început să se cutremure şi în 
mijlocul străzilor se deschideau prăpăstii înghiţind palate, 
oameni şi animale. 

Oamenii cuprinşi de panică alergau în toate părţile în 
beznă, dar foarte puţini au putut scăpa. Cea mai mare parte 
a populaţiei oraşului a pierit. 

în ajutorul celor rămaşi în viaţă în oraşul ruinat au fost 
trimise trupe engleze, comandate de mareşalul Chatwood. 
în primul rînd s-au luat măsuri împotriva prădătorilor şi a 
ciumei, căci 25.000 de trupuri erau neîngropate şi 
milioane de şobolani mişunau peste tot. Cu aprobarea 
guvernului central, teritoriul oraşului a fost înconjurat cu o 
reţea de sîrmă ghimpată, iar în diferite locuri au fost 
instalate mitraliere şi puternice reflectoare. în acelaşi timp, 
mareşalul a dat ordin ca orice om, care ispitit de bogăţiile 
oraşului distrus de cutremur, nu va pregeta să intre în el, 
să poată trece liber. Nimeni nu putea însă să iasă decît 
după un an, cit dura carantina. 

Santinelele au primit ordin să tragă în fiecare om care 
s-ar fi apropiat la mai puţin de 50 de paşi de barajele de 
sîrmă. Aceia care la 1 iunie 1936 ar fi rămas în viaţă, ar fi 

putut părăsi oraşul, împreună cu toate comorile luate cu ei 
şi considerate ca proprietatea lor. 

înarmaţi cu carabine şi revolvere, sute de îndrăzneţi, 
lacomi de bani, au intrat în Quetta. 

După o lună sau două, nervii lor nu putuseră să rabde 
marea încercare şi cîte unii se apropiau de baraje. încă de 
departe nenorociţii cereau să li se permită să iasă din oraş, 
ca şi cum erau cuprinşi de furie sau căutau să scape de 
visuri urîte. Dar santinelele executau ordinul primit, 
trăgeau în ei, nelăsînd pe nimeni să iasă. După unii, dintre 
toţi căutătorii de comori, care au intrat în Quetta, n-a mai 
rămas în viaţă nici unul... 

Către sfîrşitul lunii ianuarie a anului 1939 un cutremur 
catastrofal distrugea mai multe oraşe din Chile. Dar fapt 
vrednic de luat în seamă este şi concordanţa unor 
împrejurări curioase care apar din mijlocul acestor 
prăpăduri şi care iau un sens spiritual. 

Ziarele anunţau: „Din Chile se află că un puternic seism 
a fost resimjit la Valparaiso, Santiago Curico, Taica şi 
Victoria. în localitatea Conception aproape toate casele au 
fost dărîmate. Situaţia populaţiei este foarte tragică. 
Vulcanul Laima a intrat în activitate. După ultimele 
evaluări, numărul victimelor în urma cutremurului din 
Chile ar fi de peste 30.000 morţi şi peste 50.000 de răniţi. 
Oraşul Chilian, cu peste 55.000 locuitori a avut foarte 
mult de suferit. Înmormîntarea victimelor continuă fără 
încetare zi şi noapte. 

Cele doua teatre ale oraşului s-au prăbuşit în timpul 
spectacolului, îngropînd sub ruine pe toţi spectatorii. 

Localitatea Bulneo a dispărut în întregime, acoperită de 
masele enorme de pămînt, deplasate. Călătorii sosiţi la 
Santiago fac descrieri înfricoşătoare. Astfel, ei arată că 
sute de cadavre zac pe uliţi, căci echipele de gropari nu 
mai prididesc. 

Oraşul San Carlos este deasemenea complet distrus, 
închisoarea publică a fost înghiţita de o crăpătură uriaşă 
căscată în pămînt cu toţi cei aflaţi înăuntru’’’ (relatările de 
mai sus sînt luate din ziarul „Universul” din 26-27 
ianuarie 1939). 

în acelaşi timp, în 30 aprilie, un puternic cutremur 
distrugea o parte din insula Solomon de sub protectoratul 
Marii Britanii, găsindu-şi sfârşitul în această împrejurare 
numeroşi indigeni. 

Cu două luni mai tîrziu, ziarele au anunţat „un cutremur 
catastrofal în Peru”, de pe urma căruia s-a distrus oraşul 
Pomacanchi (31 VIII 1939) şi un alt cutremur în Africa, 
zdruncinînd oraşul Acera şi alte localităţi de pe coastă. 
Aproape concomitent în nord-vestul Japoniei zguduiri 
seismice distrugeau un ţinut întreg, iar în cursul aceluiaşi 
an, alte cutremure groaznice au pustiit insula lava şi 
provincia Izmir din Turcia, înregistrîndu-se sute de morţi 
şi mii de răniţi. Cit despre dezastrul din Anatolia, din 
ianuarie 1940, amintirea tragediei este încă proaspătă în 
mintea tuturor. De luat în seamă e şi faptul că tocmai în 

Anatolia, pe al cărui pămînt mahomedanii au martirizat 
în atîtea rînduri mulţimi nenumărate de creştini au fost 
răpuse acum zeci de mii de vieţi omeneşti printr-o 
asemenea urgie. 

în şirul marilor cataclisme cu care Domnul loveşte 
pămîntul şi pe locuitorii lui, sînt deosebit de impresionante 
şi toate revărsările de ape, prăbuşirile de pămînt şi 
uraganele năprasnice care s-au constatat în ultimii ani în 
mod neobişnuit în toate părţile lumii. De pomină va 
rămîne în istorie revărsarea Fluviului Galben din China în 
iulie 1938, socotit de chinezi drept apa lor „sfîntă”, care, 
ca un blestem, a potopit ţinuturi întinse şi a acoperit în 
două singure zile 2.000 de localităţi pe o întindere de 
3.400 km. pătraţi, înecînd în acest răstimp 150.000 de 
oameni şi lăsînd fără refugiu într-o jale de iad, pe alţi 
aproape un milion de nefericiţi. în aceeaşi vreme, alte 
inundaţii catastrofale se produceau în Mexic, în regiunea 
Monterrey, în India în districtul Perhi Garwahla, în 
Norvegia şi în Egipt lăsînd pretutindeni jale şi doliu. 
Inundaţiile din nord-estul Coreei din acelaşi an, însoţite de 
un taifun nemaipomenit s-au soldat cu 10.000 de case 
dărîmate şi cu 2000 de morţi, iar revărsarea fluviului 
Ohio, din America a lăsat fără adăpost mai bine de 50.000 
de persoane. Căderile neobişnuite de apă din insula 
Celebes în districtul Mildar ca şi inundaţiile din Transvaal 
şi Rhodesia au provocat de asemenea un adevărat dezastru 
precum şi un mare număr de victime. 

în timp însă ce o anumită parte a Chinei zăcea sub apă, 



270 


alte ţinuturi erau bîntuite de o cumplită secetă, aşa că la 
sfîrşitul anului 1938, mureau zeci de mii de locuitori de 
foame. Provincia Setşuan a fost prefăcută într-un adevărat 
deşert. 

Relatările ziarelor precizau: „în fiecare săptămînă mor 
zeci de mii de locuitori de foame. Locuitorii se hrănesc cu 
coajă de copac, rădăcini şi chiar cu pămînt. După unele 
ştiri, locuitorii acestei provincii s-au dedat din cauza 
foamei la acte de canibalism” (Din ziarul „Universul” 
17/1938). 

Dar anul 1938 a cunoscut în afară de urgia apei şi pe 
aceea a focului. într-un incendiu catastrofal au ars în 
Columbia 40.000 hectare de pădure (VII 1938) iar în sudul 
Californiei 50.000 hectare de păduri şi peste 700 de case 
(XI 1938). Două incendii izbucnite în insulele Filipine au 
lăsat mai multe mii de persoane fără adăpost. Oraşul San 
Pablo din provincia Laguna a fost distrus aproape în 
întregime. Un alt incendiu a distrus un întreg cartier din 
Manilla, unde au căzut pradă focului peste două mii de 
case şi au rămas fără adăpost 12.000 de persoane (VIII 
1938). 

în Japonia focul a mistuit oraşele Hili de lingă Takoaka 
şi Mimimachi, centru însemnat de pescării, pierind în 
flăcări peste 100 de oameni, iar restul locuitorilor 
rămînînd în voia soartei. 

Uriaşul incendiu din statul Victoria în Australia este de 
asemenea considerat ca unul din cele mai tragice 

evenimente din istoria Australiei. „Peste 120 de centre 
locuite au fost distruse din pricina focului”. 

în aceeaşi comunicare a ziarului „Universul” (16 I 
1939) se anunţă: „140.000 km. pătraţi de teren arabil sînt 
cuprinse de flăcări care pe o întindere de front de 65 km. 
de la marginea pădurilor înaintează cu o iuţeală 
vertiginoasă. Nu se vede decît fumul care sufocă tot ce 
întîlneşte în cale. Jalea şi groaza sînt nemărginite”. 

„în regiunea Tormbullup s-a pierdut pînă acum din 
rădăcină o întindere de 500 de mii de „acre” de pădure. 
Nimeni nu poate şti ce au devenit locuitorii acestor sate şi 
ferme. După o ultimă ştire primită din orăşelul 
Healesville, la nord de Melbourne 5 n-au mai rămas decît 
17 locuinţe. Cit priveşte soarta locuitorilor acestui orăşel, 
pînă în prezent nu se ştie nimic despre ei”. 

Totodată, în august 1938, un munte de peste o mie de 
metri la Huejucan, în ţinutul Jalisco din Mexic, s-a surpat 
în întregime cu un zgomot asurzitor. La noi în ţară se 
produceau la aceeaşi dată mari scufundări de teren în jud. 
Vîlcea la Roeşti, precum şi în judeţul Buzău la Nehoiaşi; 
la Cheia, rîul Buzău fiind barat din cauza alunecărilor de 
pămînt a format un bazin de cîteva sute de mii de metri 
cubi de apă. 

în sfîrşit, în munţii Anzi, un lac mare, indicat pe hărţi 
geografice, a dispărut într-o noapte pe neaşteptate, spre 
surprinderea tuturor. 

Iată vremurile despre care putem începe a spune: 

„Munţii ca ceara s-au' topit în faţa Domnului 55 (Psalmul 
96, 5, 5).’ 

„Şi se vor cutremura munţii sub Dînsul şi văile se vor 
topi ca ceara de faţa focului şi ca apa vor curge în jos” (Pr. 
Miheia cap. I, 5, 4). 

Printr-o anomalie a timpului, în mijlocul lunii august 
1938, la Yorkshire în Anglia a nins ca în toiul iernii, iar 
către sfîrşitul aceluiaşi an, în jurul lui 1 decembrie în 
comitatul Surrey (Anglia) s-a făcut cald ca vara şi au 
înflorit pomii. în multe iazuri cu peşti s-a observat că 
aceştia şi-au depus din nou ouăle, iar albinele erau în plină 
activitate şi zburau din floare în floare dimpreună cu 
fluturii. 

Pentm semnele sfîrşitului - spune însă Sfîntul Nil din 
Aton - „şi timpurile anului cele patru cu multă prefacere se 
vor schimba”. 

Pentm nelegiuirea lumii, semne înfricoşate s-au arătat 
peste tot pămîntul, din pricina mini ei Domnului. Dar 
oamenii de pretutindeni „nu s-au pocăit de uciderile lor, 
nici de vrăjitoriile lor, nici de curvia lor, nici de 
furtişagurile lor”. 

lată atunci că din potiml mîniei Domnului s-au vărsat 
alte urgii. 

„Şi s-a arătat un cal, un cal roşu ca focul. Cel ce sta pe 
el, a primit puterea să ia pacea de pe pămînt, pentm ca 
oamenii să se junghie unii pe alţii; şi i s-a dat o sabie 
mare” (Apocalipsa 6, 4). 

De peste năruirea fumegîndă a lumii se aude însă glasul 
Domnului care vorbeşte ucenicilor Lui: 

„Băgaţi de seamă să nu vă înşele cineva ! 

Fiindcă vor veni mulţi în numele Meu şi vor zice: Eu 
sînt Hristosul. Şi vor înşela pe mulţi. 

Veţi auzi de războaie şi veşti de războaie: vedeţi să nu 
vă spăimîntaţi, căci toate aceste lucuri trebuie să se 
întîmple. Dar sfîrşitul tot nu va fi atunci. Un neam se va 
scula împotriva altui neam şi o împărăţie împotriva altei 
împărăţii; şi pe alocuri vor fi cutremure de pămînt, 
foamete şi ciume. Dar toate aceste lucruri nu vor fi de-cît 
jnceputul durerilor” (Matei 24, 4-8). 

în prăvălirea lumii pe panta unor asemenea mari 
zdruncinături se cuvine ca fiecare să vegheze asupra căii 
sale, căci „cine nu veghează asupra căii sale va muri” şi 
„cine nesocoteşte Cuvîntul Domnului se va pierde” (Pilde 
Solomon 19, 16; 13, 13). 

Să luăm deci seama cu toţii ! O îngrozitoare gură de 
monstru, gura Satanei, vrea să ne piardă. Stăpînirile 
întunericului şi domniile iadului se războiesc cu întregul 
neam omenesc şi vor să ne smulgă din moştenirea lui 
Dumnezeu. 

Pe măsură ce se deapănă firul vieţii şi ne apropiem de 
sfîrşitul celor trecătoare, de sfîrşitul lumii acesteia şi de 
înfricoşata Judecată, se grăbeşte şi cernutul tuturor 
făpturilor omeneşti; de o parte se strîng cei buni, 

împlinitorii voii Domnului, iar de cealaltă parte cei răi, 
răzvrătiţii de Dumnezeu. 

în vederea încheierii epopeii creştine, care va duce la 
încununarea de slavă a Bisericii, biruitoarea porţilor 
iadului, cei buni vor deveni mai buni, cei răi vor deveni 
mai răi. Cei bine credincioşi se vor ridica pînă la înălţimea 
sfinţilor, iar cei hulitori se vor pogorî pînă în adîncul 
demonilor. între aceste două cete, cei „căldicei” nu-şi mai 
au locul; căci, ori se vor înflăcăra de mai multă credinţă, 
ori se vor răci cu totul. 

Iar soarta lor, în ziua Judecăţii, se rînduieşte în cea mai 
mare parte de pe acum; ori la dreapta lui Hristos, în 
împărăţia Lui de pace, ori la stingă lu: Hristos, în focul 
Gheenei. 

Ca fii ai Tatălui Ceresc, nu ne este însă îngăduit de a fi 
şi cu Dumnezeu şi cu Mamona. Vom dovedi deci 
dragostea către Făcătorul nostru, în măsura în care ne vom 
dărui Lui, printr-o trăire curată şi neprihănită, prin 
împlinirea binelui şi prin mărturisirea fără de osteneală a 
dreptei noastre credinţe ortodoxe. Iar pentru Dumnezeu 
nu este nimic prea mult şi nici o jertfă prea mare. Să ne 
arătăm deci vrednici de chemarea Domnului. 



